
Creaținea artistică şi sufletul omului (1947;, Cruciadele (1961;, 

puncte de vedere cu privire la războiul de 30 de ani (1971;, 

Paralel cu activitatea didactică și ştiinţifică a deţinut funcţii 

Române din laşi (1951 - 1959), director al Teatrului Naţional „V. 

UN FEL DE INTRODUCERE: RENAȘTEREA ȘI NOUL SPIRIT 
AL VREMII 

Să facem o îndepărtată călătorie în timp. Să întoarcem filele 
trecutului şi să intrăm în fluviul întâmplărilor şi vieţii secolului al 
XV-lea și începutul secolului al XVI-lea, din Italia. O vreme în care 
au trăit, activat şi gândit nişte oameni de curând eliberați de 
chingile și lanțurile dure ale feudalismului sau ale cetății. Până 
unde au mers acești oameni cu faptele și năzuinţele lor? Unde au 
ajuns unii dintre oamenii clasei dominante, lipsiți de frâna 
morală și de echilibrul în viață? 

Răspunsul la aceste întrebări nu poate fi ușor formulat. Pe 
căi uneori ocolite, dar prin exemple documentate din viața 
familiei Borgia, cititorul va putea trage o serie de concluzii cu 
privire la felul cum a fost înţeles noul curs al vieţii de către 
clasele înalte ale societății romane. 

Punctul de plecare a răspunsului asupra vieţii oamenilor 
secolului al XV-lea este o scurtă discuţie asupra Renașterii și 
umanismului și a influenţei ideilor acestui curent în viaţa de toate 
zilele a oamenilor. Renașterea și umanismul constituie o mișcare 
culturală de mare anvergură, care a pornit din oraşele-republici 
ale Italiei nordice și centrale. F. Engels, în lucrarea sa, Dialectica 


naturii, nota pe bună dreptate că această epocă „a fost cea mai 


măreață revoluție progresistă pe care a trăit-o până atunci 
omenirea, o perioadă care necesita titani și a dat naştere la titani, 
în ce priveşte forța gândirii, pasiunea şi caracterul, în ceea ce 
priveşte multilateralitatea și erudiţia”. Renaşterea a însemnat o 
revoluţie în gândire, în concepția despre lume și despre om. Ea 
nu a fost numai o întoarcere ia spiritul raţional și uman și la 
modele antice, față de gândirea scolastică a Evului Mediu: 
Renaşterea a însemnat mai ales o reînnoire în toate laturile vieţii 
societăţii şi individului, un nou mod de a concepe lumea, viaţa şi 
societatea, o teorie nouă cu privire la morală și viață publică, un 
punct de plecare spre o nouă libertate în raporturile omului cu 
statul, cu biserica, cu ceilalți indivizi. 

Italiei i-a fost dat să pornească pe această nouă cale, dând 
omenirii marile creaţii ale perioadei Renașterii și umanismului, 
perioadă cuprinsă între secolele al XIV-lea și al XVI-lea. 
Descoperirile geografice, expedițiile comerciale îndepărtate, 
începuturile cuceririlor coloniale, toate acestea deschideau un 
nou orizont omului acestei 

— Ip maselor populare și ale epoci. Viața agitată, luptele de 
clasa ale orientare aprigă şi comunelor împotriva stăpânilor și 
seniorilor aauea realistă vieții politice. mtkte puternic 
centralizate. 


Prinsă între monarhiile feudale absolutiste P1” din cum ar 


fi Spania şi Franţa, dar și hrăpăreața monarhie habsburgicamn 
Austria, şi între realităţile violente și haotice din interior, ixaiid să 
dezvolte calități deosebite de supleţe în politică și să pun 
serviciul ei tot ce putea oferi spiritul uman. Pentru prima dată se 
manifestau trăsături moderne în această societate înconjurata de 
medievalism, adeseori crud, sângeros şi primitiv. 

În Italia au apărut în vremea Renaşterii oameni al căror 
spirit era pregătit de secole prin războaie civile şi prin violența 
pasiunilor, oameni capabili să-și găsească prin eforturile 
personale propria lor orientare în materie de creaţie, de afirmare 
a spiritualităţii şi a personalităţii. 

Trecerea mai mult sau mai puțin gradată, mai mult sau mai 
puţin brutală de la expresia colectivă medievală la expresia 
individuală, nu era ceva cu totul nou. Istoria este ca o inimă care 
bate. La anumite ore, energia populară ajunsă la o culme cere 
concentrarea momentană a tuturor ideilor morale, sociale etc. în 
Caldeea, în Egipt, în India sau în Grecia se întâlnesc asemenea 
momente. Ele nu ajung la atare dimensiuni ca în Renaştere, căci 
în Italia se găseau concentrate forțe spirituale şi tehnice mai 
avansate și ele permiteau omului secolelor XIV-XVI să aibă o 
viziune și o capacitate de creaţie mult mai înaltă, mai înaintată. 
Omul acestei epoci putea să ceară mai mult de la viaţă şi să dea 


mai mult vieţii și societăţii. Renașterea era necesară cu suflul ei 


umanist, de aceea a fost recunoscută și iubită. Ca un copil minune 
al omenirii. 

Carapacea închisă a celor zece secole de dogme, de rituri, 
de interdicții, de oprimări şi formule medievale, cu aparatul 
social şi teologic care ţinea lumea în ignoranță, fusese sfărâmată. 
Individul cu personalitatea lui își făcea loc tot mai puternic. 
Individualismul se manifesta cu energie. Omul acestei epoci 
apare ca un gigant plin de forță și curaj. Este individualitatea care 
se afirmă în creaţie, în politică, pe toate planurile vieţii. Numai în 
artă el acceptă subordonarea sa unei sarcini colective. El o face cu 
plăcere. Ceea ce nu se întâmplă în politică, unde se afirmă tiranul. 

Față de omul Evului Mediu, omul Renașterii și-a schimbat 
soarta. A dispărut monotonia medievală. În locul ei a apărut o 
lume care este altceva, dar care încă nu este totdeauna cea mai 
bună. 

În viaţa politică, statele italiene contau mai mult pe 
diplomaţia lor), decât pe forțele militare pe care le-ar fi putut 
concentra. Fiecare stătuleţ avea în capitalele celorlalte state 
italiene un trimis special, agenţi secreţi, spioni. 

În general, politica unui asemenea stat depindea de 
caracterul și interesele principelui, de simpatiile şi de urile lui. De 
aceea diplomatul italian al secolului al XV-lea căuta să descopere 


sufletul tiranului pe lângă care era acreditat. îi judeca fizionomia 


şi cuvintele, îşi organiza o „casă” cu clientelă oficială care îi 
vindea secretele principelui. Rapoartele ambasadorilor sunt pline 
de relatări care privesc viața de toate zilele a persoanelor 
importante. La Florenţa trebuie să se ştie dacă Cezar Borgia este 
bine dispus. Veneţia e ținută la curent cu sănătatea papei 
Alexandru al VI-lea Borgia. În consiliul papei fiecare ambasador 
are oamenii lui, de obicei doi cardinali din regiunea sa. Cu aceștia 
are întâlniri și discuţii secrete, îi plăteşte bine. Face vizite 
cardinalului unui stat rival. Asistă la ceremoniile papale, cere 
audiență papei, se strecoară în apartamentele acestuia și 
pretutindeni trage cu urechea. 

Dispacci pe care le-a lăsat Antonio Giustiniani, 
plenipotenţiarul Veneţiei pe lângă papa Alexandru al VI-lea, 
cuprind o perfectă prezentare a stării bisericii catolice şi a 
psihologiei şefului ei. O scenă relatată de Giustiniani are în ea 
toate elementele unei bune comedii: Giustiniani, primit de papă, 
se menține în generalități, în generalibus, dar încearcă să-l 
silească pe papă să discute cu el de particularibus. Dacă vrea să 
obțină vreun lucru deosebit sau vreo confidenţă de la suveranul 
pontif, face elogiul lui Cezar. Papa surâde și începe să vorbească 
deschis. Dar dacă simte că este ceva la mijloc, Alexandru al VI-lea 
ia poziţia „nobilă” şi exclamă: „Vorbiţi deschis, ambasadorule, 


căci de față nu vom fi decât Dumnezeu, eu și dvs”. 


Diplomaţii, cu ochii şi urechile în permanentă atenţie, sunt 
de o activitate deosebită. Machiavelli îl urmează călare pe Cezar 
în campania de iarnă a acestuia din Romagna. Giustiniani, în 
ultimele zile ale papei Alexandru al VI-lea care era grav bolnav, 
ținea  necurmată legătura cu cardinalul de Neapole, 
reprezentantul efectiv al regelui spaniol, atunci arbitru al Italiei, 
şi trimitea câte trei sau patru depeşe pe zi Veneţiei, despre starea 
sănătăţii papei. 

Orizontul politic al acestor diplomaţi era destul de limitat. 
În Roma ei puneau toată arta diplomaţiei lor în intrigi de palat 
sau de alcov, căutau să împiedice micile alianţe, să se alieze 
împotriva unui confrate italian, să nimicească șansele unui 
cardinal care voia să devină papă. Numai Machiavelli a ştiut să 
vadă dincolo de graniţele micului său stat, ale republicii Florenţa, 
ba chiar și ale Italiei, având o viziune politică limpede asupra 
problemelor europene. El vedea clar cum ar trebui să acționeze 
diplomaţia italiană pentru a da ţării sale un loc pe arena politică a 
Europei. 

În „ana acestei epoa iârgirea orizontului polr = nu-i 
craposibil-Tiranul era prea atent cu și pentru interesele sale „d, a 
ț permite orice abatere de la legea sa. Mecenatul apărea ni iiai a 
secolelor XV-XVI ca o măsură de precauţie a tiraniei împotriva 


iiDerrain spiritului. Tiranul, om nou al epocii Renașterii italiene, 


grupa în jurului aristocrația nouă a spiritului: artiști, poeţi, 
umaniști de toate categoriile. El le asigura bunuri și chiar glorie. 
Sistemul mecenatului menținea în jurul principelui o numeroasă 
şi devotată clientelă, care era gata să laude pe tiran şi să încerce a 
câştiga bunăvoința şi adeziunea opiniei publice în favoarea 
acestuia. Despotismul din Italia, la fel ca cel din toate ţările, a luat 
măsuri de siguranță împotriva libertăţii spiritului. Toate statele 
italiene şi-au avut pictorii, sculptorii și arhitecţii lor, arta 
desenului căpătând aici dimensiuni revoluționare. Numai în 
Veneţia se simțeau liberi scriitorii, filosofii, umaniştii. Imprimeria 
Aldinilor a adunat în jurul ei, din întreaga Europă, pe acei oameni 
care gândeau și se exprimau liber. Ferdinand de Neapole și 
Lodovico Moro, în Milan, nu protejau decât poeţi şi cronicari 
mediocri. La Florenţa, Lorenzo Magnificul proteja filosofia 
platoniciană, care nu avea nimic comun cu realitatea, 
mișcându-se doar într-o lume a viselor inofensive; ea nu ataca 
problemele acute ale pieţei publice. În schimb, Medicii l-au 
alungat pe Machiavelli. 

În situaţia în care se găseau, pictorii şi poeţii erau de acord 
să preamărească pe stăpânii lor în operele ce le creau pentru 
aceştia. Pinturicchio dădea unei madone imaginea Lucreţiei 
Borgia. Ariosto sprijinea acțiunile familiei d'Este. Rafaei, în acord 


cu seninătatea școlii umbriene, picta pentru Leon al X-lea imagini 


ale unui creştinism surâzător. Numai titanul Michelangelo 
îndrăznea să picteze în Sixtină gravitatea Sibylelor şi tristețea 
profeților, pentru papa Iuliu al II-lea. Însă acest papă n-a înţeles 
nimic din simbolurile genialului sculptor. 

Nu se poate înţelege corect viața Borgiilor fără a cunoaşte, 
fie şi în linii mari, atmosfera și viața Italiei și a Romei în secolul al 
XV-lea, dar mai ales la sfârșitul acestui secoK E necesar, deci, să 
ştim că secolul al XV-lea italian este plin de crime politice, că 
atmosfera acelor vremi era impregnată de intrigi şi ambiţii. 
Michelet spune că Vaticanul era în acest timp „un bancher 
înconjurat de zarafi”, referindu-se în primul rând la papa 
Alexandru al VI-lea, care ţinea în mâinile lui cheile bisericii 
catolice. Adevărat este că nici cheile apostolice şi nici hermina 
papală nu puteau înfăptui în Borgia un miracol. Sub noua mantie, 
Alexandru al VI-lea ducea viața pe care o trăise odinioară când 
era cardinalul Rodrigo, la fel ca mulţi oameni ai secolului. Noul 
Papă, atunci când intra în palatul Vaticanului, în calitate de „vicar 
al lui Hristos”, aducea cu el toate moravurile pe care le suportase 
acel secol şi pe care le purta în el şi fostul cardinal Rodrigo di 
Borja. Alexandru al 

VI-lea a fost unul din vârfurile acelora care au întrecut 
măsura în toate laturile vieţii lor. Cert este că Alexandru al VI-lea, 


ca şi Cezar Borgia, a depăşit mult, prin vicii, regulile și legile 


comune ale secolului al XV-lea. În bătăliile politice şi diplomatice 
ale secolului al XV-lea, Alexandru al VI-lea și Cezar își au un loc al 
lor. Ca mulţi oameni ai secolului, erau lipsiţi de ceea ce numim 
loialitate, omenie, bunătate, nefiind persoane care să facă 
deosebirea între bine și rău. Activităţile lor ţinteau numai spre 
realizarea dorințelor, planurilor și intereselor lor familiale. Ca 
vârf al piramidei sociale, Alexandru al VI-lea apare prin faptele 
lui cu atât mai negativ, cu cât - în teorie - el reprezenta ideea de 
bine, de moral, de puritate etică. Trăsăturile caracteristice ale lui 
au fost excelent prinse de un editor al operei lui N. Machiavelli, C. 
Ferrari, care, între altele, spune: „Alexandru al VI-lea se slujea de 
arme spirituale şi vremelnice pentru a întemeia un regat fiului 
său: otrava, cuțitul, închisoarea erau pentru el atâtea mijloace cu 
care găsea bani...”; sau, mai departe: „Epocă de rușine, în care 
vedem un papă aliindu-se cu Baiazid, împăratul turcilor, pentru a 
lupta împotriva Franţei și în care se vede chipul Vanozzei, acea 
concubină pontificală, pusă în chip de Sfântă Fecioară, în biserica 
Santa Maria del Popolo... 

Tirania a apărut şi s-a manifestat și la Roma sub forma cea 
mai originală. Curia papală era prin excelență cea mai veche 
imagine a autorității. Cu timpul, puterea papală se modificase sub 
imperiul transformărilor din societatea laică. În cursul Evului 


Mediu, papii fuseseră despuiaţi de puterea lor, devenind niște 


principi ecleziastici stăpâni pe feudele lor, dar supuși tot mai 
mult influenţei partidelor feudale romane. Papa pierdea din 
primatul sau religios. O serie de evenimente marcau această 
permanentă scădere a puterii papale: Frederic al II-lea și Filip al 
IV-lea cel Frumos cu violentele lor acțiuni antipapale, 
prizonieratul de la Avignon, schisma lui Wylcliff, Jan Hus și 
conciliile din secolul al XV-lea, eşecul acțiunilor întreprinse de 
curia papală (printre care planul readucerii bisericii bizantine 
sub ascultarea Romei, cruciadele împotriva turcilor) au grăbit 
această prăbușire a puterii mondiale a papilor. Căderea va deveni 
fapt odată cu reformele religioase din secolul al XVI-lea. 

Papii au început să se mărginească la puterea temporală, 
creând un principat italian la fel ca şi alte principate din 
peninsulă. Deţinând o poziţie centrală în Italia şi mai existând 
amintirea vechii puteri a papilor asupra statelor creștine 
europene, curia papală ar fi putut juca un rol important în 
problemele interne și externe ale Italiei, însă, aleși dintre 
pretendențţii bătrâni, papii erau obligaţi să se plaseze pe o poziţie 
defensivă. Cardinalii care pretindeau să fie aleşi papi, nobilimea 
romană care aştepta schimbări favorabile sub forma unor 
drepturi şi privilegii, principii italieni cu interesele lor, toți se 
antrenau în 

„—antânri din clipă în clipă intrigi împotriva șefului 
bisericii catolice, aşteptanu u. r schimbarea papei. El, la rândul lui, 
trebuia să ducă opolrticsa neena, schimbătoare, urmărind 
interesele proprii şi arareori interesele iwmsi e. Pentru a avea 
puterea la Roma, el trebuia să stăpânească cu mami ferme 
colegiul cardinalilor, cu ajutorul unei poliții bine pusă la punct, să 
cumpere o puternică infanterie elveţiană cu care să zdrobească în 
sânge pe dușmanii săi - nobilimea feudală anarhică. Aceştia erau 
fie cei din familia Colonna, fie Orsinii sau micii tirani din statul 
papal, care încercau să iasă de sub jugul curiei papale, să lege și 
să dezlege ligi, alianţe, să trădeze pe aliatul de ieri, pentru a putea 
duce o politică de manevre între Imperiu, Spania și Franţa. Papii, 
începând mai ales cu Pius al II-lea şi până la Paul al IV-lea, au 
antrenat în furtuna politicii lor întreaga Italie. 

Din vremea papei Sixt al IV-lea, s-a instituit plaga 
nepotismului, în Italia divizată în numeroase principate, 
dominate de principii care se „afirmau” prin bogăţie, măreție 
princiară sau chiar regală, papii au creat în profitul lor aparența 
unei dinastii. Și-au lărgit suzeranitatea spirituală asupra 
regatului Neapole, asupra republicilor Florenţa și Veneţia. 
Nepotismul a lovit grav Italia în vremea papilor Sixt al IV-lea, 
Alexandru al VI-lea, Leon al X-lea, Paul al III-lea și Paul al IV-lea. 


El putea duce la pieirea bisericii catolice. Pietro Riarios, fiul lui 


Sixt al IV-lea, a avut ideea de a-şi asigura tiara papală, cu titlu 
ereditar, sub forma încercării de a crea din statul papal, cu 
Romagna, Sienna şi Perugia, un stat suveran al Italiei centrale. 

Se înţelege că în aceste împrejurări, colegiul cardinalilor 
şi-a pierdut orice autoritate, iar cardinalii s-au aruncat și ei în 
politică. Ei țineau cu una din familiile feudale mai importante, de 
obicei cu rudele lor: Orsini, Colonna, Rovere, Borgia, Medici, 
Farnese sau Moro. Manevrau conspirații de anticameră sau de 
conclav și, adunați în colegiu, nu se gândeau decât să-şi vândă cât 
mai scump votul lor. Alegerea papei făcea din candidați nişte 
buni clienți ai „colegilor” lor, cardinalii. Cel ales trebuia să 
plătească gras electorilor, iar altora să le asigure demnități 
„productive”. Uneori interveneau diferite interese externe. Astfel, 
Borgia a fost ales ca urmare a intrigilor cardinalului Sforza şi ale 
cardinalului Orsini, ambii devotați Spaniei, împotriva lui Rovere 
care susținea Franţa și Genova. Sforza primea o mulţime de bani, 
un palat cu tot mobilierul, vicecancelariatul bisericii şi 
numeroase beneficii. Orsini primea un mare număr de fiefuri. 
Colonna primea abația din Subiaco cu toate castelele din regiune. 
Şi alţii, şi alții. Fiecare după puterea și rolul lui în colegiu şi în 
Italia. 

Mulţi pontifi din perioada Renașterii, reducându-și 


activitatea la o politică de familie, au intrat în conflict cu 


cardinalii invidioşi şi lacomi. La fiecare alegere, papa jura să 
respecte o serie de capitulaţiuni fixate de conciliile din Konstanz 
(1414 - 1418) şi Basel (1431 - 1437), crezând că astfel vor putea 
crea un fel de „monarhie ecleziastică parlamentară”. Se încerca să 
se precizeze că atunci când papa nu va respecta canoanele 
capitulațiunilor, va trebui să abdice. Însă odată încoronat, papa 
uita repede jurămintele şi instaura puterea lui absolută. 
Cardinalii, la rândul lor, se considerau eliberați de sub 
autoritatea papei, ca urmare a nerespectării jurământului prestat 
de acesta. Fiecare cardinal se considera capabil şi căuta patroni 
între puternicii zilei din statele italiene sau chiar în străinătate, 
conducând adeseori reușite conspirații împotriva stăpânului lor. 
Aceşti cardinali, închiși în palatele lor fortificate, având fiecare la 
îndemână o mică armată, ba chiar și artilerie, sute de valeţi și 
adeseori numeroşi bravi3| aminteau întru totul de vechea 
feudalitate anarhică romană. Circulau călări, cu spada la șold, 
acoperiţi cu zale şi armuri, escortaţi de nepoți și de spadasini. 
Hrăneau o adunătură de oameni gata la orice, protejau pe 
criminali folosindu-se de dreptul de azil. Bandele cardinalilor 
Savelli şi Colonna se băteau cu bandele altor cardinali. „Principii 
bisericii”, încărcaţi cu beneficii, căutau să mai acapareze mereu 
alte bunuri şi averi pentru a face față serbărilor şi petrecerilor. 


De multe ori pierdeau sume considerabile la jocurile de noroc. 


Aşa apărea Roma papală pe la sfârşitul secolului al XV-lea, 
când începea domnia familiei Borgia. Clerul de jos nu mai ținea 
nici el seama de prescripţiile religioase. Nu mai avea încredere. În 
general, italienii nu sufereau prea mult din cauza decăderii curiei 
papale și a bisericii lor. Se obişnuiseră să ia contact direct cu... 
Dumnezeu. Doar ultramontanii francezi, spanioli, germani erau 
îngrijorați de această decădere a „sanctuarului catolicismului”. Ei 
simțeau marea efervescenţă a spiritelor, opoziția față de 
catolicism şi apropiatul asalt al ereziilor reformatoare. 

După decăderea autorităţii lor politice în Europa, papii 
şi-au concentrat întreaga activitate asupra intereselor imediate 
din statul papal şi din principatele italiene. În acest fel erau 
asemănători celorlalți principi, servindu-se de aceleași mijloace 
de guvernare. Curtea din Roma deveni o curte mondenă, tot atât 
de puțin scrupuloasă ca și celelalte curți princiare. Papii, fiind 
aleşi la bătrâneţe, încredinţau puterea rudelor lor apropiate, 
îmbogăţindu-le. Acest abuz era nepotismul. Papa Sixt al IV-lea îşi 
propunea să creeze principate pentru „nepoţii” săi, Riario și della 
Rovere. Nepotismul făcea parte din politica obișnuită a papilor, 
dar în secolul al XV-lea această plagă s-a extins la maximum. 
Papii trebuiau să-și apere neamurile, aliații. Trebuiau să lupte 
până la sacrificiu, pentru că altfel erau înfrânți de tiranii altor 


state italiene, rivalii lor vecini sau mai îndepărtați. Porneau 


ofensiva, pentru a nu fi loviți mortal. Atacau, omorau, pentru a nu 
fi atacați şi omorâţi. 

Era un fel de practică politică generală a secolului. Sorgii au. 
dus un asemenea război crud, fără niciun fel de menajamente, 
tara sorupuie, remușcări sau respectul drepturilor omului. 

De altfel, tiranii italieni nu făceau nicio deosebire între ei și 
puterea papală, care la rândul ei se considera și o putere laica. A 
ocupa postul de papă însemna a profita de putere pentru a-și 
ridica prestigiul personal cu ajutorul statului propriu. De aceea ar 
părea că nici scandaloasele petreceri, nici recunoașterea unui 
număr mai mic sau mai mare de copii de către papi, în mod 
public, oficial, precum și alte treburi cu totul lumești, n-ar trebui 
să ne mire. 

Renaşterea făcea o mare breșă în concepțiile medievale, în 
ascetismul şi în scolastica religioasă. În schimb, pasiunile, 
afirmarea violentă a individualismului, alte forme de manifestare 
a „libertăţii”, înțeleasă ca libertinaj, s-au aruncat asupra societăţii, 
asupra vieții oamenilor. Clasele dominante au întors spatele la tot 
ce părea sacru, moral, bun. Literatura laică arunca pe piață 
lucrări lipsite de valoare, atacând - este drept - vechile și 
învechitele formule feudalo-religioase. Epigrame, satire, comedii, 
povestiri fără perdea au umplut Italia, neglijând opera și privirea 


severă a lui Dante Alighieri. Comedii, cum ar fi cele ale lui 


Piccolomini, atacau principiile familiale vechi, elogiind adulterul. 
Curtezanele au devenit muzele poeţilor și au fost puse alături de 
sfinte. Un manuscris din vremea lui Alexandru al VI-lea, după ce 
cânta pe Fecioara Maria şi încă un număr de sfinte, continua cu 
glorificarea hetairelor notabile ale epocii. Sfintele din paradis 
sunt puse alături de preotesele zeiței Venus, sub denumirea 
comună de „femei celebre”. Comedii „tari', cu personaje feminine 
goale, se jucau în prezenţa şi cu binecuvântarea papei; în restul 
Italiei multe din ele au fost prezentate numai în fața bărbaților. 
Gusturile şi moravurile acestei epoci au devenit instrumente de 
petrecere ale înaltelor fețe papale, care le punctau cu elemente și 
gusturi specifice lor. Alexandru al VI-lea şi familia lui au fost 
simbolul pasiunii și imoralităţii acestor vremi. Interesul personal 
şi exploatarea nemiloasă a împrejurărilor și a oamenilor n-au fost 
mai uluitor afirmate ca în unele tiranii italiene, printre care 
strălucea ca un far lugubru tirania Borgiilor, la Vatican. 
Machiavelli opinează că răspunderea pentru decăderea 
morală a Italiei revenea bisericii și clerului în frunte cu papa. 
Într-un pasaj din Discorsi, Machiavelli prezintă cu o mare 
franchețe morala epocii. El vorbeşte despre papa Iuliu al II-lea 
care pornea împotriva Perugiei, unde Giampolo Baglione, 
intimidat, a predat orașul, deşi s-ar fi putut apăra Machiavelli 


observă şi condamnă „laşitatea lui Giampolo”. Adaugă că nimeni 


n-a înţeles de ce a lăsat să-i scape ocazia „de a câştiga o glorie 
nemuritoare dintr-o lovitură, zdrobind pe dușmanul său şi 
îmbogăţindu-se cu prada luată, căci toți cardinalii încărcaţi cu 
bunurile lor preţioase întovărăşeau pe papă”. Nimeni n-a putut 
crede că a făcut acest act din bunătate sau din vreun scrupul. Căci 
Giampolo era și el un mare cardinal și un mare imoral; trăia în 
relații incestuoase cu sora lui, după ce sugrumase pe verii și 
nepoţii pe care-i avea, pentru a rămâne singur stăpân al averilor 
familiale. Înțeleptul Machiavelli trăgea concluzia că „oamenii nu 
ştiu, uneori, să fie nici măcar criminali până la capăt, pentru a 
culege avantajele crimelor lor”. Sângele rece al scriitorului, în 
atari ocazii, de a surprinde ceea ce îi pare că este mai important 
ca fapt în sine, este probabil acela care l-a determinat să 
aprecieze „virtuoasele” crime şi acțiuni imorale ale Principelui 
său, în persoana lui Cezar Borgia. Despre Giampolo, Machiavelli a 
spus că acesta n-a avut niciun scrupul de a fi incestuos și de a-și fi 
omorât în mod public părinţii, dar n-a îndrăznit să zdrobească 
niște clerici păcătoşi, fapt pentru care probabil ar fi devenit 
celebru și ar fi fost apreciat de multă lume... 

Este în această apreciere o anumită concepție despre 
morală şi virtute, totul reducându-se la ideea de glorie, succes și 
mărire. După moarte, papa Alexandru al VI-lea şi fiul său Cezar au 


fost numiţi de unii scriitori italieni drept „oameni celebri”, „mari”, 


deşi mai târziu, fapte imorale de genul celor făcute de ei n-ar fi 
fost acceptate de nimeni. Oamenii Renaşterii erau plini de 
inițiative, de o energie și de o ardoare pe care cu greu le putem 
înțelege. Cei mai mulți reprezentanți ai clasei stăpânitoare nu 
aveau niciun fel de scrupule, mai ales că abia ieșeau din obscura 
lume a feudalismului. Nu aveau alte modele mai bune. De aceea, 
chiar eforturile spre o viață politică nouă erau adeseori mai 
primitive și mai pline de violență decât cele din Evul Mediu. 
Drumul multor oameni din Renaștere spre o nouă civilizație era 
încă plin de barbarie. 

Există astăzi opinia că Alexandru şi Cezar Borgia s-au 
plasat în afara legilor comune oamenilor epocii. S-a spus că ei au 
depășit prin actele și viciile lor măsura decăderii morale 
cunoscută la sfârșitul secolului al XV-lea în Italia. Răul s-a 
dezlănţuit în ei ca un fel de bucurie bolnăvicioasă și o voluptate 
perversă pentru imoral. Aceste aspecte cu totul deosebite au 
atras pe istorici și mai ales pe scriitori. Poate de aici și 
dimensiunile trăsăturilor negative atribuite acestei familii, care a 
fost şi în realitate plină de defecte morale. Ele au fost oarecum 
supradimensionate de o anumită literatură. Borgii au fost figuri 
extraordinare. Nero ne uimește prin absurditatea râului pe care 
l-a făcut, prin amestecul de ferocitate, luxură, rafinament și ironia 


unui comediant lugubru. Dimensiunile Borgiilor sunt mai reduse. 


Nu există un dezacord între viaţa lor de tirani italieni şi politica 
tiraniei lor. Orice violență a lor poate fi explicată prin nevoi 
politice, necesităţi valabile astăzi, contrazise mâine. O politică 
egoistă şi empirică asociată cu 

mijloace violente, sângeroase, dar cu o perfectă logică. 
Caligula a numit consul calul său favorit. Papa Alexandru al VI-lea 
a adus multe femei uşoare în jurul tronului din Vatican, însă n-a 
pus pe capul calului său de vânătoare pălăria roșie de cardinal. 
Aşa opinează Gebhart întru apărarea lui Alexandru al VI-lea. Însă 
uită să spună că unele sunt acte ale unui dement de facto sau in 
spe, în timp ce acțiunile sângeroase și imorale ale papei erau 
făcute de un om considerat sănătos mintal. 

Tocmai de aceea, istoria acestei familii, a acestui papă, și 
părinte, şi om este cu adevărat neobişnuită. Borgii au fost unul 
papă, Alexandru al VI-lea, altul, Cezar, fiul, la început cardinal și 
apoi duce de Romagna. Câmpul lor de acțiune a fost Italia. Pe 
această scenă își joacă ei tragedia. Imoralitatea lor a fost 
asimilată de unii cu legea tiraniei italiene. Fiind exercitată de un 
papă, ea se află cu câteva trepte mai sus. Era mai gravă. În timp ce 
strălucea Renaşterea, pentru Borgii nu exista noţiunea binelui, a 
loialității, a bunătăţii, a pudorii. 


Însă atentatul cel mai grav pentru secolul al XV-lea era, 


după cât se pare, acțiunea noului principe - așa cum îl prezenta 
Machiavelli - împotriva libertăților comunale, a privilegiilor 
feudale și mai ales a vieţii omului. Papii se antrenaseră de un 
secol în această politică de exterminare a marilor feudali, a 
familiilor feudale din Roma și în acapararea domeniilor şi 
averilor acestora. De la Sixt al IV-lea, Italia devenea o pradă a 
nepotismului papal. Ţinând seama că principii nu-și puteau 
menține puterea familiilor lor și poziţiile câştigate prin violență 
decât tot prin violenţă și crime, papii din epoca Renașterii au 
recurs şi ei la o politică nemiloasă, crudă, pentru a-și consolida 
ambițiile lor materializate. Machiavelli spunea că principele 
trebuie să fie vulpe şi leu: pentru a-și asigura situația şi graniţele 
față de aliaţi, față de duşmani și rivali. Tiranii italieni, la fel ca şi 
papa, trebuiau să se apere împotriva conspirațiilor, intrigilor, 
violării tratatelor, împotriva celor fugiți care se întorceau pentru 
a se răzbuna, împotriva răscoalelor populare. Fiecare principe 
avea în spatele său un stat european care-i apăra interesele. Dar 
exista republica venețiană care ura pe tirani și mâna ei se vedea 
mereu în spatele cadavrelor tiranilor nimiciți. Probabil de aceea 
principii socoteau că nu au la îndemână alte mijloace de apărare 
decât teroarea și sperjurul. La fel ca și Borgii, care nu au cunoscut 
niciun scrupul și au dus un război sălbatic cu dușmanii lor. Au 


lovit crud și cu perfidie şi în aceia de la care puteau acapara 


bunuri, averi. Au lovit în morala elementară a vieții omului. Răul 
nu era o surpriză pentru acea vreme, dar răul împins la limitele 
extreme de către Borgii i-a făcut urâţi şi detestați. Imoralitatea 
lor apărea mai mare şi mai evidentă pentru că unul era papă, iar 
celălalt principe al bisericii. Nimic nu scuză mijloacele și nici 
actele întreprinse de această familie. Orice demnitate și ruşine 
dispăruseră. Cu stupoare au văzut contemporanii cum cardinalii 
şi papii îşi recunoșteau odraslele născute în ilegitimitate. Djem, 
fratele sultanului Baiazid, era ţinut „în pensiune” la Vatican, 
pentru suma de 40.000 de ducați anual, unde stătea cu ienicerii şi 
cântăreții săi. Cum scaunul apostolic devenise un târg, fiecare 
cardinal spera totul de la orice conclav. Acești înalți prelați, care 
aminteau de cele mai rele şi mai anarhice vremi ale feudalismului 
medieval, îşi mențineau influenţa prin cele mai nefaste mijloace: 
la porţile palatelor lor hrăneau o mulțime gata la orice, protejau 
cu dreptul azilului pe oricine, criminal sau bandit, iar cu trupele 
lor împiedicau executarea hotărârilor papilor, ba chiar omorau 
pe călău. Trupele cardinalilor luptau adeseori între ele. În timpul 
carnavalului, care începea la Crăciun, treceau prin Roma care 
alegorice încărcate cu muzicieni, împodobite cu armele 
cardinalilor, care voiau să dea spectacole măreţe şi gratuite 
poporului roman ca în vremea împăraţilor. Multă şi nebună 


închipuire în mintea lor. Erau candidaţi la scaunul papal. Fiecare! 


Luxul acesta costa scump, dar ei aveau venituri imense pe care le 
obțineau prin simonică) prin crime sau furturi. Jucau jocuri de 
noroc. Cardinalul Tiario a câştigat într-o noapte 14.000 de ducați 
de aur! 

Fiecare cardinal se considera un fel de papă in petto. leșea 
din hotărârile papei, ura pe confrații cardinali ca pe niște rivali şi 
dușmani de moarte. Papii și cardinalii se comportau după 
imaginea tiraniei italiene. În spatele lor se aflau mai ales Franţa şi 
Spania, care dirijau cea mai numeroasă clientelă. Restul revenea 
împăratului, Veneţiei, Aragonului și Sforzilor. Consistoriul era un 
fel de arenă în care se disputa marea luptă pentru tiara papală. 
Vicecancelarul bisericii, Rodrigo Borgia, șeful partidului Spaniei, 
se întâlnea acolo cu La Ballue, șeful partidului francez. Ultimul îl 
înjura pe primul, tratându-l drept marrano5), neruşinat. 
Inocenţiu al VIII-lea, care asculta cuvintele pline de furie ale 
cardinalilor ce-l socoteau mort şi se certau mojiceşște pentru 
moștenire, le spunea plin de calmul morții: „Eu vă voi moșteni pe 
voi toţi”. Dar lui, pe patul de moarte, i s-a introdus în vene 
sângele a trei copii care fuseseră omorâți... Respectul pentru ce 
ea ce erau și reprezentau în lumea spirituală și laică pierise de 
mult. Călugării s-au bătut cu torţele la funeraliile cardinalului 
Estouteville pentru a pune mâna pe mantaua lui de brocart. 


Conștiinţa și vocea populară spuneau că în curând se va prăbuși 


puterea papală, iar călugărul dominican Savonarola întărea cu 
glasul lui furios şi profetic această credință. Regele Ferdinand de 
Neapole denunța scandalurile din Vatican şi cerea împăratului și 
regelui spaniol să intervină. 

Acestea erau unele din imaginile care prefațau alegerea 
papei Alexandru la 1492. Pe cărări pline cu spini şi cu sânge 
pornea spre scaunul papal cardinalul Rodrigo Borgia. 

I. PAPA ALEXANDRU AL VI-LEA BORGIA 

Năvala familiei Borgia în Italia 

La 1417 se termina „marea schismă” din interiorul bisericii 
catolice, iar papa Nicolae al V-lea (1447 - 1455) avea să vadă 
căderea Constantinopolului. Urmașii săi, Calixt al III-lea (1455 - 
1458), Aeneas Sylvius Piccolomini, ajuns papă sub numele de 
Pius al II-lea (1458 - 1464), și Paul al II-lea (1464 - 1471), au 
încercat zadarnic să ridice o cruciadă antiotomană, mai ales 
pentru că uitau să ducă o politică legată de obligaţiile lor de papi. 
Cu Calixt al III-lea începuse, iar Sixt al IV-lea (1471 - 1484) 
agrava acea perioadă în care papii nu s-au ocupat decât de 
bunăstarea familiilor lor, de mărirea statelor lor, o politică de 
amestec mărunt în intrigile micilor state italiene. Nu exista niciun 
interes pentru problemele religioase, lăsând impresia că papii au 
părăsit domnia spirituală şi că se ocupă doar de cele lumeşti. În 


aceşti papi zăcea şi se manifesta tot mai aprig spiritul tiranului 


italian al Renaşterii. Desigur că o asemenea Romă papală oferea 
un rău exemplu pentru imensa majoritate a catolicilor. lar printre 
aceşti catolici se găsea şi Luther, care se născuse în 1483. 

Tronul papal începuse a fi ocupat şi de persoane din afara 
Italiei. În secolul al XV-lea năvălea în Italia familia Borgia, 
originară din Spania. Se povestește că împotriva maurilor, în 
vremea reconquistei spaniole6) au luptat 8 cavaleri Borja, sub 
conducerea lui don Jayme şi că la 1238 se auzea pentru prima 
dată strigătul de luptă: Borja, Borja... Cei opt Borja au dăruit 
mănăstirii cistercenziene Veruela din apropiere de Xativa 
trofeele luate de la mauri: săbii, turbane, pumnale, brățări. O 
brățară aparținuse maurei Noa, pe care după ce o violaseră în 
cort, cel din urmă din cei opt o sugrumase din gelozie... pentru că 
fusese ultimul... 

De origine spaniolă, familia Borja, în pronunțare italiană 
Borgia a dat mulţi oameni renumiţi Italiei, și nu Spaniei. Erau 
frumoşi, puternici, dotați cu inteligență și o voință plină de 
energie. Veneau în Italia ca un fel de cuceritori. Aici vor obţine 
putere, onoruri și o influență considerabilă asupra destinelor 
Italiei şi în favoarea Spaniei în această parte a Europei. 

Adevăratul întemeietor al acestei familii (în Italia) a fost 
Alfonso Borgia, al cărui tată se numea Juan după unii, Domenico 


după alții, iar mama, Francesca. Acest Alfonso Borgia s-a născut 


la Xativa, nu departe de Valencia, în anul 1378. Se găsea în 
serviciul regelui Alfonso al Aragonului, în calitate de secretar, iar 
apoi ajunse episcop de Valencia. Și-a urmat stăpânul în Italia 
atunci când acest principe aragonez a urcat pe tronul regatului 
Neapole. La 1444, Alfonso Borgia primea pălăria de cardinal. 

Era un moment istoric important, căci Spania obținea un 
loc de frunte între statele europene. Pusese mai demult piciorul 
în Sicilia, iar la 1442 ocupa regatul Neapole, alungând pe francezi. 
Plasându-se ferm în Italia, Spania socotea că aici se află un centru 
de greutate al politicii şi civilizaţiei europene. Regatul spaniol 
începu să ducă, după unificarea de la 1479, o vastă politică 
religioasă catolică dar şi laică. Ocuparea tronului papal de către 
un spaniol făcea parte din această politică. Peste mai puţin de 
jumătate de secol, un spaniol habsburgic, Carol I, devenea 
împărat al Sfântului Imperiu Roman de naţiune germană (la 
1519). Un alt spaniol, lgnațiu de Loyola, întemeia ordinul 
lezuiților (1540), ordin semireligios, semilaic-politic. Tronul 
papal va fi şi el ocupat destul de repede de un număr de spanioli. 

La 1455, Alfonso Borgia devenea papă sub numele de 
Calixt al III-lea. Era un dușman aprig al consiliului de la Basel și al 
oricăror reforme în biserică, deci împotriva propunerilor făcute 
de împărații germani. Calixt al III-lea îşi adusese multe rude la 


Roma încă din timpul cardinalatului său. Aceste rude se 


compuneau mai ales din membrii a trei familii spaniole înrudite: 
Borgii, Mila (sau Mella) şi Lanzolii. Calixt al III-lea a adoptat doi 
nepoți, iar unul dintre ei, Rodriguez, cunoscut în Italia sub 
numele de Rodrigo Borgia, ajungea cardinal la 1456. 

Se ştie ceva din genealogia lui Alexandru al VI-lea Borgia? 
Cam puţin. Există nişte discuţii în jurul acestei probleme. Mulţi 
istorici afirmă că nici numele nu-i aparține și că unchiul său 
Calixt al III-lea (fostul Alfonso Borgia), încredințându-i mantaua 
de purpură la vârsta de 25 de ani, i-ar fi dat şi numele. Astfel ar fi 
părăsit vechiul și necunoscutul nume sub care trăia cardinalul 
Rodrigo. Însă niciunul dintre cronicarii contemporani nu face 
aluzie la adoptarea lui Rodrigo de către papa Calixt al III-lea. 

Platina, în biografia Calixti III papae vita, îl numeşte pe 
cardinal, de la început, Rodericus Boria; Gaspard de Verona, care 
a fost preceptorul lui Rodrigo spune doar că papa Calixt al III-lea 
i-a fost „avunculus” (adică unchi după mamă). În legătură cu 
istoria vieţii şi originii lui Rodrigo, se vorbeşte de o emblemă care 
era a familiei Lanzoli şi căreia i-ar fi aparţinut şi Rodrigo. Numai 
Ceaconius, în lucrarea sa Vitae et res gestare Pontificum 
romanorum et S.R.E. cardinalium (II), spune că lui Rodrigo, nepot 
de soră a lui Calixt al III-lea, i-a dat papa numele unchiului, deci 
cel de Borgia. 


Se pare că Juana sau Isabella, sora lui Calixt al III-lea și 


mama lui Rodrigo s-ar fi căsătorit cu un Jofré Borgia, care după 
obiceiul spaniol a adăugat numelui său şi numele mamei: Doms, 
identic cu cel de Lanzoli. De aici şi discuţiile în legătură cu 
semnele heraldice de pe stema papei. În Rivista Araldica din 
1911 şi anii următori, contele Pasini-Frassoni spunea că 
adevăratul patronimic al ascendențţilor lui Calixt al III-lea și 
Alexandru al VI-lea ar fi fost acela de gil, iar numele și emblema 
Borgiilor ar proveni de la faptul că ei posedau casa familiei la 
Borja, o localitate care avea ca emblemă un bou, comun și altor 
familii al căror nume începea cu Bo şi care avea comun și opt 
podoabe dispuse în cerc, podoabe care au fost luate drept snopi 
de orz (orja în limba spaniolă). A. van de Putt, în The Arsgonese 
double crown: the Borgia or Borja device (London, 1910), le-a 
interpretat ca fiind „coroane duble” (la duble coruña), cea a fiicei 
lui Juan I de Aragón căsătorită la 1390 cu Ludovic de Anjou, 
regele Siciliei, care avusese şi senioria pământurilor de la Borja. 
Alături este taurul. De aici „dubla coroană”, pe care o folosește ca 
stemă Alexandru al VI-lea. Blazonul lui Calixt al III-lea 
reproducea fidel localitatea Borja din Spania. Pe scutul lui 
Alexandru al VI-lea se găseau în plus linii orizontale. 

În Rivista Araldica din 1915 se preciza că spicele de orja 
(orz) care înconjurau pe Bo (taurul), pictate de Pinturicchio în 


camerele papei Alexandru al VI-lea ar fi niște motive și simboluri 


care nu au nicio legătură cu ideea „coroanelor duble” (deşi Bo și 
orja ar reconstitui numele acestei familii). 

Oricare ar fi situaţia trecutului mai îndepărtat, la 1456 
Rodrigo era citat în documente ca un Borgia propriu-zis. Papa 
Calixt al III-lea îl notează într-o scrisoare din 1445 numindu-l 
Magister Rodengus de Borgia. În Dispensatio și în approbatio 
pentru examenele de drept canonic de la Universitatea din 
Bologna, datate din august 1456, el este numit Rodericus Borza. 
Într-o bulă a papei Nicolae al V-lea din 31 martie 1448, se 
confirmau niște bunuri eclesiastice lui „Ludovic Juan de Mila şi 
lui Rodrigo de Borgia”, nepot al cardinalului de Valencia (spune 
Gaspar de Verona). Într-un document din 3 august 1465, scris de 
vărul său Ludovico Mila, citim: „dominus Rodericus Borgia”. 

Nu există date absolut precise cu privire la familia Doms, 
Lanzoli şi nici chiar asupra strămoșilor papei Calixt al III-lea 
(Borja sau Gil). Multe din lucrările mai vechi sau mai recente 
asupra genealogiei familiei Borgia nu ţin de istorie ci de roman, 
de literatură beletristică. În aceeaşi categorie se situează multe 
lucrări cat6lico-apologetice, care încearcă să salveze moral pe 
Alexandru al VI-lea şi familia Borgia în general8. Rivista Araldica 
din Roma e cunoscută prin numeroase articole de acest fel, cele 
mai vehemente în sensul catolic și apologetic (din categoria 


scriitorilor falangiști) fiind semnate de Pasini-Frassoni. 


Există și un număr destul de mare de lucrări care vădesc o 
orientare critică, acestea fiind de mare folos pentru o corectă 
prezentare a problemei9. 

Bule papale, acte de notariat, articole din jurnalele 
cronicarilor sau scrisorile contemporanilor, notițe şi rapoarte 
diplomatice sau alte documente de epocă au fost interpretate 
tendențţios, falsificând adevărul. Metresa cardinalului Rodrigo 
Borgia, Vanozza, a fost transformată într-o soră a lui Alexandru al 
VI-lea, iar mama celor șase copiii ai săi devine o presupusă Giulia 
Farnese. Dar aceasta nu este La Bella (Frumoasa) citată de 
documente, care a fost una din pasiunile bătrânului Alexandru al 
VI-lea şi cu care a avut trei sau patru copii, ci una imaginară care 
s-ar fi născut pe la 1454. 

Cu toate aceste încercări de a repune într-un plan moral pe 
Alexandru al VI-lea și familia lui, poate mai puțin pe Cezar, 
asupra căruia sunt aruncate toate anatemele și vinovăţiile, 
adevărul despre viața privată a Borgiilor, în frunte cu papa, 
rămâne un trist şi sumbru adevăr acoperit. 

Izvoare care sunt destul de sigure ne arată că tatăl lui Calixt 
al III-lea era un oarecare proprietar care locuia nu departe de 
Xativa, din provincia Valencia. Una din cele trei surori ale lui 
Calixt al III-lea, cea care se numea Juana sau Isabella, se căsătorea 


cu Jofre Borgia (y Doms), un om destul de bogat. Ea dădea 


naștere la doi băieţi: Petro Lodovico şi Rodriguez, ultimul născut 
la 1431. Altă soră se va căsători cu un Mila și va naşte pe 
Lodovico-Juan, pe care unchiul îl va face mai târziu cardinal. A 
treia soră, Theccla, murea la 1459. De la aceasta și de la alte rude 
vor mai apărea la Roma numeroși nepoți, dintre care unii 
deveneau cardinali (Juan, Jofre - care era tatăl altor doi cardinali 
- un alt Juan și un alt Lodovico). Al cincilea cardinal Borgia era 
Francesco (fiul lui Calixt al III-lea), al șaselea era Rodrigo, iar 
ultimul era Cezar. Mulţi dintre acești cardinali Borgieni au rămas 
în umbră, alții au ieșit la multă, prea multă lumină! Rămân 
impresionante fazele ridicării Borgiilor, care cresc și-anfloresc în 
vremea papei Alexandru al VI-lea, într-o Romă ce se găsea într-o 
totală decadenţă morală la acel sfârşit al secolului al XV-lea. 

Din grupul numeros al Borgiilor, se profilează un personaj 
care a jucat un rol însemnat în cultura epocii. Este papa Calixt al 
III-lea, care încă din tinerețe se bucură de faima unui adevărat 
savant şi excelent jurist. El ajungea papă abia în 1455, la vârsta 
de 77 ani, după Nicolae al V-lea, care la rândul lui fusese un 
adevărat Mecena al Renașterii romane. Calixt al II-lea se 
consacrase întru totul studiilor juridice. El aducea la Vatican 
Digestele şi Decretaliile lui Justinian. Izgonea în schimb pe 
Horaţiu, Catul şi Vergiliu. În ce priveşte studiile umaniste atât de 


răspândite în ltalia acestei epoci, Calixt al III-lea a fost cam 


indiferent față de ele. A sprijinit doar arta renascentistă. Simţul 
rapace al neamului său l-a împins să scoată legăturile de aur şi 
argint ale vestitelor colecții adunate la Vatican, cu explicația că 
metalele preţioase vor folosi în lupta împotriva turcilor. De fapt 
el nici nu trebuia să se atingă de ele, căci ar fi avut alte mijloace 
dacă ar fi tăiat ceva din uriașele venituri pe care le acordase 
nepoților și rudelor spaniole, și chiar nerudelor care năvăliseră la 
Roma. Însă, încercarea unei cruciade şi înarmarea unei flotile de 
15 trireme n-a avut nicio importanţă istorică. Papa Calixt al 
III-lea s-a dovedit și el un tenace sprijinitor al nepoților și a 
vânturat ideea unei dinastii papale a Borgiilor, care să 
domnească la Roma. îmbrăcarea cu purpură de cardinal a celor 
trei nepoți - Lodovico, Juan și Rodrigo -, cărora le-a dat şi 
venituri imense, explică tocmai acest lucru. Mulţi cardinali s-au 
opus acestor alegeri, fără niciun succes. Pentru alt nepot, 
Pietro-Lodovico, Calixt al III-lea a pregătit chiar o coroană regală 
la Neapole, ba chiar se gândea să-l urce pe tronul Bizanțului. 
Calixt al III-lea murea la 1458, fără să-i fie îndeplinite măreţele 
lui planuri. 

Papa Sixt al IV-lea, ales papă la 1471, a sprijinit 
îmbogățirea rudelor şi mai ales a nepoților săi, Riario şi Rovere. 
La moartea lui în 1484, populaţia Romei a jefuit şi ars palatele 


acestor nepoți, în timp ce partidele Orsini și Colonna se masacrau 


pe străzi. A fost ales papă un genovez, cardinalul Cibo, sub 
numele de Inocenţiu al VIII-lea (1484 - 1492), datorită votului 
cumpărat de la cardinalul Rodrigo Borgia. Alegerea era condusă 
de Giuliano della Rovere, nepotul lui Sixt al IV-lea și care fusese 
timp de două pontificate personajul cel puternic și mai periculos 
al conclavului cardinalilor. Însă Inocenţiu al VIII-lea era prea slab, 
fiind dominat de fiul său Franceschetto și de nepoţii săi car* 
aveau spirite câmătârești. Ei căutau doar să se îmbogăţească, 
indiferent de mijloace şi cât mai repede. Întrucât la Roma se 
înfăptuiau multe crime, ei au creat un tarif pentru asasinate, ba 
chiar abonamente, care asigurau liniştea criminalilor. 
Franceschetto, feciorul papei, încasa câte 150 de ducați de fiecare 
omor. Pentru a oferi acestui fiu un apanaj, papa Inocențiu al 
VIII-lea a inițiat omorârea lui Girolamo Riario, tiranul din Forli. 
Văduva acestuia, Caterina Sforza, despre care ambasadorul 
Sanudo spune că era virgo crudelissima, o femeie foarte crudă, 
s-a apărat până i-au venit în ajutor Bologna și Milano. 
Franceschetto a trebuit să se mulțumească cu o nevastă bogată, 
fata lui Lorenzo de Medici, cel mai puternic bancher din Italia. 
Unii papi au lăsat să se înțeleagă că fiii lor erau de fapt 
nişte nepoți. Inocenţiu al VIII-lea, printre alţii, și-a recunoscut 
deschis copiii. Imoralitatea era împinsă departe. Lorenzo de 


Medici, trimițând la Roma pe fiul său, tânărul cardinal loan în 


vârstă de 17 ani, îi atrăgea luarea aminte: „Vei merge într-o 
cloacă a tuturor viciilor de pe lume şi vei avea 

multă bătaie de cap să te menţii acolo cât mai decent”. Era 
aici o asemenea atmosferă, încât Ferdinand de Neapole cerea 
insistent împăratului Frederic al III-lea, ca și prea catolicilor regi 
ai Spaniei, să intervină cu armatele la Roma, pentru a salva 
biserica catolică. 

Tot ce era mai vicios în Italia la sfârșitul secolului al XV-lea 
a fost ilustrat prin faptele familiei Borgia. Numele de Borgia 
apare concomitent în istorie și legendă şi a devenit sinonim cu 
acelea de sânge, otravă, crimă. El este legat de bătrânul papă 
Alexandru al VI-lea, de un fiu sângeros, condotier laş și perfid, 
Cezar Borgia, și de al unei fete a cărei viață nu o poate nimeni 
plasa într-o lumină adevărată, Lucreția Borgia. 

Multe din lucrările scrise cu privire la viața celor din 
familia Borgia nici nu pot fi luate în serios. Multe din acestea s-au 
aruncat numai asupra crimelor familiei pontificale, în timp ce 
câțiva apologeţi ai bisericii catolice au încercat să şteargă orice 
pată neagră de pe memoria numelui Borgia. Cartea lui F. 
Gregorovius despre Lucreția Borgia este o asemenea lucrare 
apologetică, în timp ce Lucrezia Borgia a spaniolului Villa-Urrutia 


(Madrid, 1922) caută să despartă adevărul istoric de fantezie. 


Ludwig von Pastor, în marea sa lucrare Histoire des papes, 
mărturiseşte dificultatea de a închega istoria familiei Borgia. 

De altfel, curiozitatea pe care o trezeşte numele de Borgia 
nu este numai de ordin istoric. Actele, cinismul, trăsăturile 
morale îngrozitoare ale acestui papă şi ale familiei lui au 
determinat pe mulți cercetători și istorici serioşi să-i 
categorisească în rândul „monștrilor umani”. 

Papa Alexandru al VI-lea și familia lui oferă largi posibilități 
de a face numeroase investigații psihologice. Așa cum au 
procedat unii istorici şi biografi ai familiei Borgia. 

Cumpănirea faptelor și prezentarea multiplelor fețe ale 
papei Alexandru al VI-lea şi ale familiei lui ar trebui să se facă în 
mod corect și critic, utilizând notele lăsate de Burchard în al său 
Diarium, ca şi în rapoartele asupra stărilor de lucruri de la 
Vatican, lăsate de ambasadorii Veneţiei şi Florenței. 

Emile Gebhart, în cartea sa Moines et papes. Essai de 
psychologie historique, socoate că mărturisirile unui om 
mediocru şi egoist, lipsit de orice sentiment delicat, cum era 
Johannes Burchard, rămân o sursă excepţională de informare. 
Opera lui este un fel de „oglindă și ecou” a evenimentelor din 
vremea negrelor pontificate ale lui Sixt al IV-lea, Inocenţiu al 
VIII-lea şi Alexandru al VI-lea. Abilul diplomat Giustiniani a ştiut 


să surprindă şi să pătrundă caracterele oamenilor şi mai ales ale 


lui Alexandru al VI-lea și Cezar Borgia. Giustiniani a intuit viața 
psihică a personajelor văzute și prezentate de el, în timp ce 
Burchard ne dă un fel de film al faptelor. Lipsa de inteligenţă și 
cea de 

sentiment moral ale acestuia îl fac să rămână doar la 
suprafaţa fenomenelor, faptelor oamenilor. El repetă adevărul, fie 
el cât de brutal sau de murdar, cu o seninătate miraculoasă. De 
aici şi imensa valoare documentară a Jurnalului său. Întreaga 
literatură transfigurată în romantic sau în legendă s-a născut din 
istoria adevărată a familiei Borgia, istorie care a aprins mult 
imaginaţia scriitorilor. Prezentată exagerat sau fără grijă pentru 
adevăr, existența Borgiilor n-a părut interesantă pentru istorie şi 
a trecut pe făgașul literaturii beletristice. 

Un mare număr de documente ne informează că viaţa 
acestei familii s-a petrecut într-un mod de neimaginat. Tocmai 
acest adevăr fantastic trebuie prezentat la rece, pentru a avea o 
imagine adevărată atât asupra Italiei secolelor al XV-lea și al 
XVI-lea, cât în mod deosebit a acelor personaje în mâna cărora 
s-au aflat destinele oamenilor din Roma, din statul papal sau 
chiar din Italia. De aceea trebuie evitate furiile lui Guicciardini, 
apologia lui Pere Olivier și a altor apologeţi, sau falsurile istorice 


ale altor scriitori. Mai cu seamă că până în zilele noastre numele 


de Borgia trezeşte ecoul unor legende cu totul sinistre. 

Notele zilnice ale lui Johannes Burchard, capelan și 
maestru de ceremonii la Vatican, concentrate în al său Diarium, 
pentru anii 1483 - 1506, redau cu detalii viața intimă a papilor 
din această perioadă, deci și a papei Alexandru al VI-lea şi a 
familiei lui. Scrisorile și rapoartele ambasadorului venețian 
Antonio Giustiniani facilitează controlul notelor lui Burchard. 
Giustiniani adaugă și fine observații psihologice asupra 
personajelor creionate de el. împreună cu scrierile lui Machiavelli, 
îndeosebi rapoartele sale către signoria florentină, ni se oferă o 
amplă şi rotunjită imagine a Borgiilor și a societății epocii. Tatăl 
şi fiul au fost mulţi ani teroarea Italiei, iar după moartea 
misterioasă a lui Alexandru al VI-lea, au urmat roadele funeste 
ale pontifilor următori: Iuliu al II-lea, Leon al X-lea, Clement al 
VII-lea. 

Simţim că Borgii mint şi parcă înțelegem de ce mint. Ne 
dăm seama în ce condiţii îşi menţin puterea, prin ce mijloace şi-o 
consolidează pentru a rămâne în vârful piramidei sociale, unde 
au urcat prin voia întâmplării şi viciul societăţii. Papa Alexandru 
al VI-lea pierea în timp ce zeul lui norocos i-a mai pus la 
îndemână câteva zeci de mii de ducați, iar Cezar se prăbușea 
odată cu tatăl care ştia să manevreze mai bine firele complicate și 


încâlcite ale diplomaţiei, într-o Italie fărâmițată politic, în care se 


întretăiau interese spaniole, franceze, imperiale. 

De la Guicciardini până în zilele noastre s-au făcut 
rechizitorii pline de pasiune cu privire la familia Borgiilor. S-au 
găsit şi avocaţi catolici care au încercat să liniştească lucrurile, 
alterând adevărurile, întâmplările nenorocite sau chiar starea 
civilă a copiilor lui Alexandru al VI-lea. Lucrezia Borgia a lui 
Gregorovius sau Cezare Borgia a lui Alvisi 

au trecut dincolo de documente, mergând spre o 
interpretare mai curând catolică. Lucrezia Borgia. La sua vita ei 
suoi tempi, de Maria Bellonci, este o foarte personală și feminină 
interpretare, lăsând la o parte ceea ce este sau pare neconvenabil 
Lucreţiei, prezentând-o ca pe un personaj care se zbate între bine 
şi rău, dar înclină spre bine. 

De fapt, izvorul principal rămâne Diarium-ul lui Burchard, 
pentru că, spirit limitat, mediocru, fără capacitatea de a 
interpreta, a notat ceea ce a văzut, uneori, în termeni foarte tari, 
mai tari decât în literatura naturalistă renascentistă sau modernă. 
Criticile ce i s-au adus lui Burchard nu sunt deloc întemeiate, căci 
el nu scrie cu niciun fel de invective sau ură. El scrie tot ce vede 
cu o seninătate prostească. O singură dată el pare emoționat. 
Atunci când pătrunde în Roma regele Franţei, Carol al VIII-lea, 


Burchard asistă la ceremonie. Cineva a pus să se scoată la poartă, 


în ploaie, catârcele maestrului de ceremonie al Vaticanului, iar în 
acest timp caii francezilor „mâncau fânul meu”, „fenum meum 
consumebant”. În faţa regelui francez el face din această 
întâmplare o afacere de stat. Bineînţeles că regele Carol al 
VIII-lea a dispus să-i fie eliberată imediat, casa lui Burchard, iar 
măgărițele plasate și ele în grajdul lor. Orizontul lui era limitat 
doar la ritualul ceremoniilor sale. Însă ceea ce vede şi notează el 
este clar şi demn de crezut. Burchard nici nu credea că lumea 
creştină este indignată de ceea ce se petrecea la Vatican. Era 
mulțumit că luminile ard bine în candelabre, că papa a pus la 
timp o tiară potrivită la culoare... Giustiniani, în schimb, a văzut 
lucrurile din culise şi prin prisma unui ochi pătrunzător şi viclean, 
surprinzând oamenii şi întâmplările mai adânc, mai fin, cu un 
mare simţ al observaţiei. 

Pe aceste materiale se întemeiază majoritatea afirmațiilor, 
caracterizărilor şi prezentării evenimentelor din lucrarea de față. 
Pentru că ele sunt sau par mai veridice. 

Rodriguez di Borja y Doms din Spania la Roma. Cardinalul 
Rodrigo Borgia sub cinci papi 

„Îl piu carnale uomo...” Lucrezia Bogia, Maria Bellonci 

La 1455 se urca pe tronul papal spaniolul Alfonso Borgia, 
sub numele de Calixt al III-lea. Avea acum 77 ani, o fire posacă şi 


era bolnav de stomac. Era bănuitor. A atras după el, la Roma, un 


mare număr de spanioli. Au apărut pe străzi, în cârciumi, în 
palate, vorbind spaniola şi aruncând câte un cuvânt italian. Roma 
s-a înfuriat, căci ei aduceau multă îngâmfare, otravă, supărare, 
săbii încrucișate. Mulțimea înfuriată a aruncat într-o zi în Tibru 
un tânăr spaniol care fusese prins în cartierul Ponte, la o 
fețișoară de numai 14 ani. Cel aruncat era Rodriguez Borgia, un 
tânăr de 24 de ani. Era momentul când Rodriguez devenea 
cardinalul Rodrigo. îi stătea bine plutind pe apele Tibrului... Dar 
el știa să înoate. Ca și ceilalți spanioli oploşiţi și aranjaţi bine de 
către unchiul-papă. 

Rodriguez avea o figură cu totul deosebită. Era om al 
bisericii, dar şi un tânăr bine. Femeile tremurau în fața veselului 
cardinal. Se spunea că şi sfintele de pe icoane își aplecau privirile 
ruşinate când cardinalul Rodrigo Borgia trecea prin fața lor, 
făcând cu voioşie semnul crucii... Nu-i plăcea să oficieze slujba 
religioasă. îi plăcea să oficieze altfel de slujbe... Lipsea deseori de 
la liturghii. Sili repede pe unchiul Calixt al III-lea să-l numească 
vicecancelar al bisericii. Pentru orice eventualitate. Şi mai ales 
pentru întărirea poziţiei, influenţei şi posibilității de a câştiga 
avere şi putere. 

Calixt al III-lea se stingea la 1458. Sătui de lăcomia 
spaniolilor, romanii au ars casele multora dintre ei, bucurându-se 


de moartea acestui papă. Unul din nepoţii papei, Pedro Lodovico, 


fugea la Civita Vechia, unde murea curând în vârstă de 35 de ani, 
lăsând imensele lui averi fratelui mai mic, lui Rodrigo. 
Bolnăvicios, Calixt al III-lea încredinţase rolul de conducător al 
averilor Vaticanului lui Rodrigo Borgia. Acest tânăr adus din 
Spania era dotat cu un deosebit simţ diplomatic, dar și cu o mare 
lăcomie de bani, cu sentimentul profund ai nepotismului și chiar 
cu visul unei coroane regale pentru un Borgia. Era cam 
nesimţitor față de Renaștere, deși devenise peste noapte cel mai 
bogat dintre cardinali. 

Unchiul Calixt al III-lea îi mai dăduse un exemplu pe care 
Rodrigo îl va urma întocmai: acela al copiilor naturali. Calixt al 
III-lea avusese un copil natural, pe Francesco (Franceschetto), pe 
care-l încărca cu tot felul de onoruri și bunuri, iar Alexandru al 
VI-lea îl va face cardinal în 1501. În sălile de la Vatican, Antonio 
de Viterbe, un elev al lui Pinturicchio, fixa acest moment într-o 
frescă destul de interesantă. Franceschetto stă în genunchi, are o 
figură vulgară, iar părul îi cade în dezordine peste frunte. El a 
trăit la curtea vărului său Rodrigo, în obscuritate și zgârcenie. A 
stat în umbra acestuia şi abia după moartea lui Rodrigo, el s-a 
amestecat în intrigile ce se ţeseau în jurul alegerii lui Iuliu al 
N-lea. Închis şi eliberat de Iuliu al II-lea, Franceschetto încerca un 
complot împotriva acestuia, motiv pentru care a fost scos din 


cardinalat și excomunicat. A murit odată cu amintirea neamului 


Borgiilor la 1511. 

Dacă pentru copilăria lui Rodrigo-Alexandru al VI-lea nu 
prea avem date - etapă petrecută departe, în Spania -, pentru 
perioada tinereţii sunt destule pentru a ne crea o imagine despre 
el. Atunci când 

Calixt al III-lea era ales papă, el chema pe Rodriguez şi pe 
alt nepot, Lodovico-Juan Mila din Spania. Pe Rodrigo îl trimitea să 
studieze dreptul canonic la Bologna. Un contemporan care l-a 
cunoscut pe Rodrigo, atunci în vârstă de 24 ani, notează că era un 
„tânăr foarte frumos”. 

Gregorovius (în Historie de Rome au Moyen-Age, IV) crede 
că Rodrigo a stat la Bologna şapte ani pentru studii. În realitate el 
a stat numai 16 luni (de la 29 iunie 1455 până la 18 octombrie 
1456), primind approbatio pentru care i-ar fi trebuit cinci ani de 
studii. Spre sfârșitul anului 1456, Rodrigo era ales cardinal, iar un 
an mai târziu era numit vicecancelar al bisericii catolice. Era o 
funcție înaltă, imediat următoare după papă. Important pentru 
Borgia era faptul că această funcţie era foarte „productivă”, foarte 
mănoasă... lar el nu avea atunci decât ceva peste 26 de ani. 

Rodrigo urcase repede treptele scării puterii: fusese făcut 
arhiepiscop de Valencia încă de la vârsta de 20 de ani, peste 


câțiva ani cardinal, apoi vicecancelar. Fiind bolnav și lipsit de 


voință, Calixt al III-lea căzu pe mâna lui Rodrigo, care, lipsit de 
orice scrupule și mai ales lacom de bani, acorda, în schimbul unor 
plăți grase, slujbe şi beneficii bisericești, în numele papei. Atunci 
când considera că papa i-ar refuza semnarea bulelor sau că 
acestea ar fi contrare legilor canonice, el falsifica semnătura 
superiorului său. 

În legătură cu aceste falsuri se poate aminti unul citat 
adeseori, într-o zi, contele Jean d'Armagnac, însoțindu-l la 
vânătoare, îi povesti lui Rodrigo dragostea lui înflăcărată 
pentru... sora sa, Yvonne. Avea nevoie urgentă de dispensă 
pentru căsătorie, întrucât lucrurile ajunseseră foarte departe. 
Pentru 25.000 de ducați, Borgia aranja această treabă cu ajutorul 
secretarului papal Giovanni de Voltera, fără ca papa Calixt al 
III-lea să ştie. În loc de „prim grad de rudenie”, el a notat „al 
patrulea grad”. Despre acest lucru s-a discutat cu multă 
aprindere în vremea lui Pius al II-lea. 

La 1458, când murea Calixt al III-lea, s-a încercat un atentat 
împotriva lui Rodrigo. Însă atentatorul a fost găsit el însuşi mort. 
Rodrigo dovedea încă de acum multe aptitudini, nelipsindu-i nici 
acelea de bun mânuitor al sabiei sau pumnalului și chiar de 
maestru în a otrăvuri. Făcea exerciţii pentru mai târziu. La 1458, 
când mulți Borgia și alți spanioli au fugit din Roma, Rodrigo a 


rămas şi şi-a păstrat poziţiile. 


Numeroși membri ai familiei Mila se stabiliseră la Roma în 
1455, căpătând tot felul de privilegii. Don Pedro se găsea și el aici, 
iar fiica sa, Adriana Mila, se afla în bune relații cu casa lui Rodrigo. 
Mai târziu ea se va ocupa cu educaţia Lucreţiei, fiica lui Rodrigo. 

În timp ce Rodrigo era numit vicecancelar al bisericii la 
1457, fratele său Pedro-Lodovico, cu un an mai vârstnic, a fost 
ridicat de 

către papa Calixt al III-lea la rangul suprem de nepot (= 
nepos); din acest moment se stabilea la Vatican titlul de 
cardinal-nepot, numind în acest post pe un apropiat care trebuia 
să-l ajute la întărirea puterii laice a papei. Acest cardinal-nepot 
era condotierul papei, omul său de acțiune, apărătorul tronului 
papal, moștenitorul bunurilor sale. El putea acapara feude sau își 
putea crea un principat în statele bisericii, nimicind pe tiranii sau 
republicile vecine ca un... „înger exterminator” al duşmanilor 
papei. Pedro-Lodovico era deci numit căpitan al bisericii catolice, 
prefect al Romei, conte de Spoleto şi altele. În istoria 
nepotismului papal, acesta era primul nepot spaniol al papei, 
care beneficia de atâtea bunuri, carieră pe care o va avea mai 
târziu Cezar Borgia, acoperit de astă dată de mantia de purpură a 
tatălui. 


Spaniolii care veneau din ţinutul Valenciei căutau să-și 


găsească norocul la Roma, la curtea papei, ca scribi, căpitani, 
guvernatori. Cât a trăit Calixt al III-lea, ei au fost atotputernici la 
Roma. Când murea acesta, la 6 august 1458, nobilimea romană, 
condusă de familiile Colonna și Orsini, s-a ridicat cu violență 
împotriva străinilor. Pedro-Lodovico abia a scăpat cu viață dar a 
murit peste un an. Rodriguez, devenit Rodrigo, plângea moartea 
singurului frate, dar moștenea cu plăcere imensele averi ale 
acestuia. Alegerea unui nou papă nu i-a deranjat situaţia de 
vicecancelar al bisericii catolice. În această calitate, el locuia în 
cartierul Ponte, în unul din cele mai frumoase palate din Roma. 
Construcţia era în forma unui castel întărit. 

Tânărul cardinal nu s-a lăsat oprit din impulsiunile lui nici 
de haina bisericească, nici de funcţia pe care o deţinea în curia 
papală. Era bine cunoscut printr-o senzualitate excesivă. La 
Valencia, unde stătuse până la vârsta de 24 de ani, avea reputaţia 
unui „cuceritor irezistibil” şi deseori Rodrigo făcea şarje 
devastatoare în rândurile femeilor. Această reputaţie a crescut la 
Roma. Plin de temperament senzual, el nu s-a putut abține 
niciodată. Nici măcar la bătrâneţe. Pius al II-lea l-a admonestat 
adeseori chiar în plin conclav. De multe ori i-au fost adresate 
observaţii „tari”, dar fără niciun rezultat. În schimb, rezultatul 
legăturilor lui cu femeile s-a concretizat în aproximativ zece 


copii. 


Viața particulară a cardinalului Rodrigo, vicecancelar al 
bisericii, sub pontificatul urmașilor lui Calixt al III-lea, adică Pius 
al II-lea, Paul al II-lea, Sixt al IV-lea și Incenţiu al VIII-lea, este 
acoperită de umbră. Au rămas puţine date din această lungă 
epocă. Toată lumea este de acord că Rodrigo Borgia a fost și a 
rămas până la moarte un om frumos și puternic, la fel ca şi taurul 
heraldic al familiei. A păstrat şi trăsăturile morale: sclav al 
patimilor lui pentru femei și petreceri. Adevărate furii senzuale 
l-au consumat până la sfârșitul vieţii. Știm din tinereţile lui 
petrecăreţe că papa Pius al II-lea i-a trimis o severă mustrare 
scrisă la 11 iunie 1460. Trăind ca un senior laic, a fost 
admonestat sever pentru libertatea moravurilor lui şi pentru 
petrecerile prea decoltate cu femeile din Sienna sau din altă parte. 
La 1460, papa îi scria de la băile din Petriolo astfel: „Iubite fiu. 

Acum vreo săptămână, în grădinile lui Signor Giovanni de 
Bichi a avut loc o serbare la care a participat și un mare număr de 
femei din Sienna, cunoscute ca ușuratice, abandonându-se, în 
prezența eminenţei voastre, unor desfătări al căror nume mai 
potrivit mă împiedică ruşinea să-l scriu. De la al șaptesprezecelea 
până la al douăzeci şi doilea ceas, eminenţa voastră, fără a ţine în 
seamă înaltul rang ce deţine, a luat parte la această 
necreştinească bachanală. Ca nerușinarea să fie desăvârşită, soţii, 


frații, părinţii şi verii tinerelor doamne au fost excluși de la ospăț, 


pentru a nu tulbura plăcerile eminenţei voastre și ale câtorva 
puţini aleşi. Aproape că nu găsesc cuvintele potrivite 
nemulțumirii și mâniei mele. Aici, la Petriolo, niște băi foarte 
căutate în acest timp al anului de clerici și de mireni, purtarea 
desfrânată a eminenţei voastre, nedemnă de un prinţ al bisericii, 
este subiectul convorbirilor de fiecare zi. Clericii sunt ruşinaţi de 
tovărăşia eminenţei voastre, iar laicii trag, din frivola voastră 
conduită, concluzii asupra vieţii întregului cler. Noi, locţiitorul lui 
Hristos pe pământ, chiar suntem în primejdie de a deveni prada 
disprețului general, a râsului şi a batjocurii, fiindcă se crede că 
tolerăm actele imorale ale eminenţei voastre. Dar măsura 
indulgenţei noastre a fost întrecută, şi rugăm de aceea pe 
eminenţța voastră, pentru cea din urmă oară, să se reculeagă și nu 
numai să tăgăduiască pocăință, ci să se şi pocăiască... Eminenţa 
voastră este tânăr, 29 de ani, dar nu aşa tânăr încât toată ziua să 
nu se gândească decât la plăceri. Vă trimitem deci mustrarea 
noastră severă dar părintească, şi semnăm”. (Scrisoarea e citată 
chiar de Gregorovius, unul dintre apărătorii papei Alexandru al 
VI-lea.) 

Fiind vorba despre imaginea acestui cardinal vestit prin 
activitatea lui extrabisericească, sunt interesante câteva relatări 
despre Rodrigo, lăsate de Gaspard de Verona. El ni-l descrie în 


vremea pontificatului lui Paul al II-lea astfel: „Este frumos, figura 


lui este plăcută şi surâzătoare, se exprimă cu eleganţă şi farmec. 
Nu are decât să arunce o privire asupra unei femei frumoase 
pentru a o cuprinde dragostea într-un fel miraculos şi a o atrage 
spre el cu mai multă putere decât magnetul atrage fierul”. A fost 
un fel de Casanova al epocii. Frumuseţea lui a fost prezentată de 
mulți contemporani chiar în vremea când era papă. Hieronymus 
Portius îl descrie astfel la 1493: „Alexandru este de talie înaltă, 
fața lui arată între două vârste; are ochi negri şi buzele cam pline; 
sănătatea lui este înfloritoare; de câte ori apare în 

public, el ia toate măsurile posibile pentru a arăta ca atare. 
Este foarte elocvent...” 

Trăsăturile lui exterioare exprimă un fel de seninătate, de 
echilibru interior. O adevărată nepăsare față de lume și opiniile ei. 
Era sumbru şi diform, cum se spune de obicei? Nu era sumbru. 
Dar era diform moralmente. O mare şi gravă diformitate, datorită 
insensibilităţii lui față de normele morale elementare. 

Cardinalul Rodrigo Borgia era aşadar un bărbat foarte 
atrăgător. Acestei atracţii i-a căzut jertfă inima unei prea 
frumoase femei romane, care ne este cunoscută până astăzi sub 
numele de Vanozza Catanei. Se născuse la 1442, iar prin 1466, 
sau mai sigur prin 1467, cădea în mrejele periculosului cardinal. 


Nu se cunosc date precise asupra originii familiei ei. După 


părerea celor mai mulți cercetători ai istoriei Borgiilor, Vanozza 
ar fi diminutivul de la Giovanna. În perioada respectivă sunt 
citate multe femei cu numele de Vanozza. 

Prin Roma, Ferrara sau Genova se găsea numele de Catanei, 
care provenea din titlul Căpitaneus. De altfel, într-un act notarial 
din 1502, numele „prietenei” papei Alexandru al VI-lea apare 
înscris sub forma lui arhaică: Vanotia de Căpitaneis. 

Niciun observator sau scriitor din vremea aceea nu ne-a 
arătat prin ce mijloace sau calități extraordinare a putut Vanozza 
să țină legat pe cel mai libertin dintre cardinali şi prin relaţii 
îndelungate să dea naștere unui mare număr de copii, pe care 
Rodrigo i-a recunoscut ca fiind ai săi. 

Se pare că Vanozza era dotată și cu frumuseţe dar și cu 
robusteţe și voluptate, un fel de reunire a farmecelor Junonei și 
ale frumoasei Venus: „Cam în genul idealului feminin al lui Tiţian 
şi Veronese, la care domină o carnațţie frumoasă. Fără cultură, dar 
destul de inteligentă pentru a-l reține prin farmecele și prin 
puternica ei energie. 

După cele relatate de istoricul spaniol Mariana, Vanozza ar 
fi fost şi mama fiului mai mare al lui Rodrigo Borgia, pe numele 
său, Don Pedro Luis, care, într-un act notarial din 1482, era trecut 
fiu al cardinalului, având atunci 14 sau 15 ani. 


Cine va fi fost Vanozza atunci când a cunoscut-o cardinalul, 


nu știm. Poate una din distinsele hetaire ale vremii, ale Romei. 
Pentru a masca întreaga situaţie, cardinalul a căsătorit-o pe 
Vanozza cu un oarecare Domenico d'Arignano. Este menționat 
acest fapt de către mulți cronicari ai epocii, printre care și de 
Infessura. Era un soţ oficial. Adevăratul soț era și rămânea în 
continuare tot cardinalul Rodrigo Borgia. La 1480, Vanozza avea 
ca soț pe Giorgio de Croce, pe care cardinalul reuşise să-l 
numească secretar apostolic pe lângă papa Sixt al IV-lea. Vanozza 
locuia în actuala piață Sforza Cesarini, în apropierea palatului 
cardinalului Rodrigo Borgia. 

La 1480, Vanozza era mama mai multor copii, recunoscuţi 
de către cardinal ca bastarzii săi. Se numeau Juan, Cezar și 
Lucreția, în afară de Pedro Luis, despre care se afirmă că ar fi 
avut aceeași mamă. Data nașterii nu este prea bine cunoscută și a 
fost mult discutată. Cezar s-a născut în aprilie 1476, iar Lucreția 
la 18 aprilie 1480. Data nașterii lor a fost precizată mai târziu de 
către tatăl lor. Juan avea probabil doi ani mai mult decât Cezar. Se 
născuse, se pare, la 1474. 

Se ştie bine că soții Vanozzei erau „pregătiți” de către 
Rodrigo, că ei au fost foarte „indulgenţi” și cardinalul le-a dat în 
schimb funcţii oneroase în administraţia bisericii. Ea a trăit 
discret în umbra pontificatului fostului ei „prieten”. Burchard o 


menționează doar o dată. Insă ea, deşi mai tânără cu 11 ani decât 


Borgia, a îmbătrânit repede... 

Atins şi el de ideea măreției, cardinalul a început să scoată 
pe ai săi din mediocritate, dându-le posturi bune şi împingându-i 
spre lumină. El însuși a părăsit locuinţa din cartierul Ponte. La 
1482 locuia în palatul din cartierul Perione, care astăzi se 
numeşte palazzo del Guverno Vecchio. Aflăm acest lucru dintr-un 
act notarial prin care se încheia căsătoria lui Gianandrea Cezarini 
cu o fată naturală a cardinalului Rodrigo, care se numea Girolama 
Borgia şi e mai puţin cunoscută. Acest act din ianuarie 1482 este 
primul document autentic ce se referă la date intime din viața 
cardinalului. În document se menţionează în mod expres că el 
recunoaște a fi tatăl „nobilei domnișoare Girolama”, care este 
sora „nobilului adolescent Pedro-Luis de Borgia şi Juan de Borgia, 
încă un copil”. Vulpoiul cardinal tace în legătură cu alți copii: 
Cezar care avea aproape șase ani și Lucreția aproape doi ani. 

Girolama avea atunci 13 ani şi Borgii se înrudeau astfel cu 
nobila familie Cezarini. Însă tânăra mireasă murea la 1483. Nu se 
ştie precis cine era mama ei. Cum nu se știe cine era mama altei 
fete a lui Borgia, cu numele de Isabella și care se căsătorea la 1 
aprilie 1483 cu nobilul roman Piergiovanni Mattuzi. 

Rodrigo a avut grijă să-și acopere copiii cu tot felul de 
bunuri şi onoruri. Când împlinea vârsta de şapte ani, Cezar era 


numit trezorier al Cartaginei, dându-i-se toate veniturile 


episcopatului Valencia. 

Scriu contemporanii că Rodrigo trecea și pe la Vatican în 
calitatea lui de cardinal, dar că mai mult a avut grijă de sexul 
frumos din Roma. Relaţiile cu Vanozza s-au prelungit până pe la 
1482, când ea a mai născut pe Jofre, recunoscut de cardinal ca 
fiind al lui. Vanozza trecuse de 40 de ani. Pasiunea cardinalului 
pentru ea se stinsese. În schimb, se pare că cinstea în ea pe mama 
copiilor lui și-i încredința multe secrete. Ea se ocupa acum cu 
diferite afaceri. Cumpăra o vie ia în 

Santa Lucia în Selce, din cartierul Subura. Și astăzi, palatul 
din cartierul Subura este numit al Vanozzei sau al Lucreţiei 
Borgia. 

Sub cinci papi, de la 1457 până la 1492, Rodrigo Borgiaa 
fost vicecancelar al bisericii catolice. Nimeni nu-l putu dobori. 
Stătea şi clocea viitorul neamului Borgia. Stătea și aştepta, în 
timp ce papii treceau unul după altul. Calixt al III-lea s-a stins 
repede. Umanistul Pius al II-lea căuta să-l convertească la 
creştinism, prin scrisori, pe sultanul Mahomed Cuceritorul... Și el 
muri repede. Paul al II-lea, un înfumurat care știa o latină de 
mahala, făcea colecții de monede și tablouri. Se stinse repede. 
Sixt al IV-lea a dus războaie cu Florenţa, puse să construiască 
frumoasa capelă Sixtină, apoi muri. Rodrigo Borgia deveni atent. 


Oare nu i-a venit vremea? Care dintre cardinalii actuali i-ar fi de 


folos? începu să le facă daruri. Papa Inocenţiu al VIII-lea era un 
fricos. Vindea indulgenţe cu nemiluita, absolvind de păcate și 
acordând iertare chiar pentru omor, pentru crime și tâlhărie. Dar 
muri şi el. Rodrigo, veghind la căpătâiul lui, simţi că i-a venit 
vremea. 

Deşi el a fost timp de 35 de ani cardinal şi vicecancelar al 
bisericii catolice, n-a rămas nimic creator de pe urma acestor 
înalte funcţii chiar dacă era perioada de înflorire a Renașterii. 
Rodrigo a rămas departe de cultura clasică, de rafinamentul 
estetic. Prefera muzica ușoară. Ciaconius notează în Comentariile 
(II) sale că în palatul cardinalului paradisus quidam, videretur 
suavibus plena sonis et cantibus... Palatul lui plin de cântece, 
situat în apropiere de Campo di Fiori, l-a împodobit cu covoare 
deosebit de frumoase și de scumpe, l-a umplut cu veselă din aur 
şi din argint. Mai puțin însă cu opere de artă. Cu prilejul 
sărbătorilor bisericeşti, el nu oferea poporului roman turniruri 
cavalerești, ci corridas spaniole. 

Rodrigo strălucea prin avere printre ceilalți cardinali. A 
primit în vizită pe papa Sixt al IV-lea într-un mod princiar. Avea 
cu ce! Frumos, senzual, plin de fast, corupt, bun vorbitor, el se 
lăsa cu totul pradă plăcerilor lumești. Nu prea participa la 
ceremoniile religioase, dar aştepta cu răbdare să-i cadă în mână 


tronul papal. La moartea lui Calixt al III-lea era prea tânăr pentru 


a pretinde să fie ales papă. În schimb, își vându scump votul. 
Când muri Pius al II-lea, la 1464, Rodrigo era bolnav şi veni la vot 
cu mare greutate. La moartea papei Paul al II-lea (1471), 
cardinalul Rodrigo făcea prima încercare de a acapara tronul 
papal. Efortul lui a fost și mai mare la moartea lui Sixt al IV-lea 
(1484). Înconjurat de un grup de cardinali credincioşi, el 
promisese totul în schimbul votului. Grupul era prea mic și 
Rodrigo vându votul lui şi al prietenilor viitorului papă, Inocenţiu 
al VIII-lea. La moartea acestuia, în 1492, Rodrigo a înţeles că e 
ultima încercare. Trecuse de 60 de ani. Numeroși bastarzi 
aşteptau la spatele lui să se înfrupte din bucatele alese ale 
nepotismului... Bătălia pentru tiara papală părea nesigură. 

Adversarii, cardinalii Costa și Caraffa erau puternici. Plăti 
bine pe cei mai mulţi dintre cardinali și abia la scrutinul al treilea 
a fost ales, luând numele de Alexandru al VI-lea. Viitorul papă, 
Leon al X-lea, atunci cardinal de Medici, i-a şoptit la ureche 
cardinalului Inocenţiu Cybo: „Să fugim; suntem în gura lupului; 
ne va mânca pe toți...” 

Omul care urca pe tronul papal avea realmente dinţii foarte 
ascuţiţi şi o foame de lup. Se aruncă deci cu puteri primitive şi 
brutale pentru a sfâșşia totul, a înfuleca totul... 

Jurist cu o pregătire mediocră, Rodrigo așteptase 


nerăbdător tronul papal. În schimb, era de multă vreme cel mai 


bogat dintre cardinali şi se comporta ca un senior monden. Ajuns 
papă, el și familia lui vor deveni spaima și teroarea Italiei. 

Încă de decenii papalitatea luase și ea forma unei tiranii 
politice laice, iar nepotismul câștiga teren, devenind extrem de 
periculos. Epoca aceasta este îngrozitoare pentru curia papală 
care s-a lepădat de puritate, de cinste; biserica şi religia 
deveniseră instrumente pentru îmbogăţire, iar corupția nu avea 
limite. 

Renaşterea şi umanismul care înfloreau în secolul al XV-lea 
nu anulaseră încă toate formele de viață medievală. Multe 
aspecte vechi, întărite cu elemente noi, individualiste, tiranice își 
făceau loc în mod sângeros în toată Italia. Nepoţilor sau rudelor 
care conspirau li se tăiau capetele, după torturile din închisori; 
trupurile celor bănuiţi de trădare erau rupte în bucăţi de patru 
cai sau li se tăiau capetele cu securea în mijlocul pieţei; 
spânzurațţii erau aruncaţi în şanţuri sau putrezeau în ştreang. Se 
scoteau ochii din gelozie. Se scotea un ochi şi se tăia o mână celor 
bănuiţi de conspirație. Pasiunile erau sălbatice. La fel ca și 
cruzimile. Subsolurile palatelor erau pline cu cei închiși. 
Dușmanilor, ca și celor socotiți vinovaţi, li se scoteau ochii sau 
mai curând erau puşi la cazne, erau jupuiţi de piele, trupul rupt în 
bucăți era pus să putrezească la porţile palatelor. Pentru 


învățătură! în aceste moravuri se simţea încă puternic pulsul 


brutal al Evului Mediu. Oamenii aceştia trăiau mai aproape de 
trecut. Soţiilor adultere li se tăia capul, împreună cu cel al 
favoritelor sau confidenţilor. După lege. Nimeni nu îndrăznea să 
protesteze. Nici măcar familia femeii adultere nu se ridica 
împotriva unei asemenea sentinţe. Acestea erau manifestările 
vârfurilor societăţii secolului al XV-lea din Italia. În același timp, 
un principe, un cavaler, trebuia să știe a comanda cu dibăcie 
trupele, a lupta cavalerește în duel, a ridica palate sau întărituri 
născocite de el şi chiar a improviza versuri pentru iubita lui, după 
gustul epocii. 

Societatea italiană din secolul al XV-lea era încă departe de 
idealurile umanismului. Analele acestui secol sunt pline de crime, 
după cum sunt proverbiale cruzimile tiranilor acestor vremuri. 
Unii regi aragonezi din Neapole îşi invitau rivalii la masă, îi 
prindeau, îi 

Închideau în cuşti de fier, îi omorau şi-i îmbălsămau 
ținându-le mumiile în palat. Chiar Lorenzo Magnificul ținea 
spânzurați sub ferestrele palatului pe cei care-i omorâseră fratele. 
Cadavrele putrezite erau scoase din morminte, târâte pe străzi, 
iar oasele aruncate la câini. Piesele populare, un fel de drame 
religioase (Le Sacre Reppresentazioni) prezentau scene în care 


victimele erau jupuite, rupte cu cleştele, trase pe roată, înecate în 


plumb topit, după ce li se smulseseră inima, dinţii, limba, sânii. 
Piese imaginate după modelul vieţii. Cruzimile erau la fel de 
obişnuite și în Franţa. 

Deci multe din crimele şi cruzimile înfăptuite de cei din 
familia Borgia erau crimele şi cruzimile epocii. Cu ceva în plus. 
Asasinatele se făceau de obicei din răzbunare. Borgii omorau 
pentru satisfacerea unor interese, din lăcomia de bani și putere. 

Nici viața femeilor nu era mai bună. Măritate cu tineri de 
vârsta lor, erau crescute mai departe de socri sau de frații mai 
mari ai soţilor, când tinerii lor soți erau plecaţi. Uneori soțiile 
erau duse la mănăstire sau încredințate unor prieteni. Ispitele le 
pândeau pretutindeni, aflându-se în mari primejdii conjugale, fie 
din partea fraţilor soţului, fie adeseori din partea bastarzilor 
socrului sau a prietenilor soțului. De aceea, atunci când soţii se 
abăteau pe acasă, scenele de gelozie degenerau în acte de 
violenţă. 

Trăind în această societate, fiind ei înşişi firi cu totul 
pasionale, psihologia lui Alexandru al VI-lea şi a lui Cezar Borgia 
era mai complicată. Faptele lor mărturisesc multe din laturile 
acestei psihologii, dar multe elemente mai rămân ascunse, 
necunoscute contemporanilor, nouă și viitorului. 

Cardinalul Kodrigo nu era monstruos pe dinafară. 


Dimpotrivă. Cei care l-au cunoscut ni-l prezintă jovial, robust, o 


fire optimistă, elocvent ca un iezuit. Nu-şi punea probleme și nici 
nu punea nimic la inimă. Cardinalul a dus o viață desfrânată, ca 
mulți prinți laici și ecleziastici din Italia acestei epoci. Isprăvile 
lui erau cunoscute şi au rămas până astăzi sub numele de 
„bachanale borgiene”. 

Oricâte făcuse Rodrigo în timpul cât a fost cardinal sub cei 
cinci papi, deși era urât de multă lume, destinul lui de om 
norocos îi surâdea. La 1492 ajungea pe tronul papal. Şi se va 
numi Alexandru al VI-lea. 

Cardinalul Rodrigo Borgia cumpără postul de papă. 
Probleme politice italiene şi europene. Alexandru al VI-lea și 
Savonarola în timpul bolii papei Inocenţiu al VIII-lea, cabinetele 
puterilor italiene discutaseră cu aprindere necesitatea unei 
alegeri corespunzătoare pe scaunul papal. Se ştia că Ascanio 
Sforza se baza pe şapte voturi ale colegilor din conclav, iar 
Giuliano della Rovere pe nouă voturi, din totalul de 23. Însă 
niciunul nu avea majoritatea de două treimi. De aceea se mai 
rosteau și alte nume posibile care ar fi apărut în vedere pentru 
alegere. Spre sfârşitul lunii iulie 1492, intrigile în legătură cu 
alegerea viitorului papă au crescut. Se vorbea de Caraffa, de Zeno, 
de Piccolomini și puţini aminteau de Borgia. Nobilimea romană și 


statele italiene căutau să influenţeze alegerea pentru propriile lor 


interese. Se spunea că regele Franţei ar fi depus sume 
considerabile pentru a fi ales cardinalul Giuliano della Rovere, iar 
genovezii sperau şi ei să fie ales un compatriot. Ultimul pe listă 
părea să fie Rodrigo Borgia. Însă şi acesta avea alianţe puternice 
şi dispunea de fonduri pentru a recompensa pe cei ce l-ar vota. 

Ca mijloace materiale, Rodrigo dispunea de funcția de 
vicecancelar al bisericii catolice, care echivala cu postul de al 
doilea papă, de papă secund. Avea orașele Civiti Castellana și 
Nepi, o abație la Aquila, alta la Albano, două abaţii foarte bogate 
în regatul Neapole, episcopatul Porto, abația de Subiaco cu 22 de 
castele, în Spania, 16 episcopate și numeroase abaţii, fără a mai 
vorbi de alte venituri imense. Socotelile făcute în preajma 
alegerilor din 1492 arătau că nu prea exista un candidat cu şanse 
serioase de alegere. Candidatura lui Borgia nu era luată în 
considerare deoarece era spaniol, iar cardinalii italieni nu voiau 
să aleagă un papă străin. 

Despre alegerea cardinalului Rodrigo Borgia ca papă ne 
vorbeşte cu prudenţă Pastor în a sa Histoire des Papes (III). El 
constată că Rodrigo avea împotriva lui faptul că era spaniol. Însă 
bogăția și marile sale calități de intrigant vor hotărî destinele 
alegerii. O alegere prin excelență simoniacă. Cu ea începea era de 
scandaluri provocate de un papă care în alte condiţii nu ar fi fost 


acceptat nici în cel mai mic rang clerical. Dar acum el se afla în 


fruntea bisericii catolice. 

Vara anului 1492 trebuia să aducă mari schimbări în viața 
familiei Borgia. Inocenţiu al VIII-lea fusese coborât în mormânt în 
iulie. Cine va fi noul papă? Rodrigo s-a opintit: acum ori niciodată! 
La Roma se aflau din familie numai Lucreția și Jofre, amândoi în 
casa Adrianei, mătușa lor. Vanozza mergea spre 50 de ani și 
uitase viaţa frenetică de odinioară. Nu avea alte ambiţii decât 
să-şi vadă „prietenul” pe scaunul papal, iar copiii aranjaţi cât mai 
bine. Rugăciuni fierbinți erau adresate cerului, în același sens, de 
către Adriana, Lucreția și Giulia Farnese: un cor feminin bine 
reprezentat, îndeosebi prin tineret, care putea convinge chiar 
bătrâna „piatră” pe care se afla sfântul scaun. 

La 6 august 1492, cei 23 de cardinali au deschis conclavul 
în capela Sixtină, sub paza ambasadorilor şi a nobilimii din Roma. 
În jurul Vaticanului au fost plasate trupe. Apoi a început bătălia 
pentru tiara papală. Erau mulţi concurenți și fiecare avea 
sprijinul unei puteri europene sau italiene, sau își aroga nişte 
„drepturi” de a primi coroana pontificală. Ascanio Sforza era 
fratele celui mai puternic tiran italian. Giuliano della Rovere şi 
Riario fuseseră recomandațţi de Sixt al IV-lea. Lorenzo Cibo se 
declara urmaș al lui Inocenţiu al VIII-lea. Borgia se referea la 
Calixt al III-lea. Orsini și Colonna se mândreau cu vechimea 


familiilor lor. Cardinalul della Rovere era sprijinit de Franţa, mai 


târziu şi de Genova. Rodrigo Borgia i-a opus acestuia pe 
cardinalul Ascanio Sforza. Ascanio, simțind că şansele lui sunt 
reduse, a început cabala pentru alegerea vicecancelarului Borgia. 
El era spaniol, iar Spania tocmai învinsese maurii în Granada și, 
unindu-se cu regatul Neapole, devenise cea mai mare putere 
creştină. De acest lucru trebuia să se țină seama, socoteau grupul 
spaniolilor și susținătorii lor. Orsinii s-au alăturat lui Ascanio 
Sforza. Dar până la 10 august urnele n-au dat niciun rezultat. Mai 
multe şanse păreau să aibă Caraffa şi Costa. În acest moment a 
intervenit marea schimbare. Ascanio Sforza şi-a aplecat urechea 
la oferta seducătoare a lui Rodrigo Borgia, care-i promitea: bani, 
propriul palat cu tot ce se afla în el, castelul din Nepi, episcopatul 
din Eralu, toate beneficiile sale şi pe deasupra vicecancelariatul 
bisericii romane. Lui Orsini i-a promis fiefuri, lui Colonna și 
familiei i-a făgăduit abația din Subiaco cu toate castelele, și altora 
alte bunuri, toate pe socoteala bisericii catolice şi a curiei papale. 
Şi-a asigurat 14 voturi. Mai era nevoie de unul. Ceilalţi l-au 
refuzat. Rămăsese doar cardinalul Gherardo de Veneţia, în vârstă 
de 95 de ani. Capul acestuia tremura astfel încât făcea impresia 
că spune mereu „da”. Unii spun că i-a dat doar 5.000 de ducați. 
Alţii, care cunosc mai multe detalii, afirmă că Rodrigo s-ar fi 
întrebat: ce i-ar trebui acestui bătrân? Bani, beneficii? Obiecte de 


artă? Ar râde bătrânul de orice ofertă. Poate ceva viu...? Rodrigo 


îi șopti ceva bătrânului la ureche, moșneagul a fost de acord, 
dădu votul şi Rodrigo fu ales papă. În noaptea de 11 spre 12 
august 1492, numele lui ieşea din pocalul electoral cu majoritate 
de voturi. În zorii zile de 12 august, de la o fereastră a conclavului, 
s-a strigat către oraşul adormit alegerea lui Alexandru al VI-lea 
Borgia. Apoi papa s-a îndreptat spre biserica Sf. Petru. Cardinalul 
Sanseverino, care avea o putere de Hercule, l-a ridicat pe braţe pe 
noul papă şi l-a aşezat pe tron. Alexandru al VI-lea a binecuvântat 
mulțimea, orașul și lumea. Biserica şi mulțimea erau vesele că 
lisus are un asemenea vicar pe pământ... 

Când noul papă a fost condus în sala conclavului pentru a 
primi cele dintâi omagii, el a zărit în mulţimea care se înghesuia 
în jurul lui, pe toţi ai săi. Nu lipseau cele două flori ale inimii sale: 
Giulia Farnese și 

Lucreția, dulcea lui fetiță. Desigur că Italia a primit cu 
inima cernită vestea alegerii lui Borgia. Cu toate acestea, principii 
statelor italiene i-au trimis omagii pline de excese. Emblema lui 
Borgia, taurul la pășune, a prilejuit reluarea subiectului sub 
formă de versuri, scrieri în proză sau satirice, astfel încât lăsa 
impresia că la Roma a fost descoperit Apis, taurul-zeu. 
Bos-Borgia a devenit mai târziu subiectul multor satire violente, 
fără perdea. Atunci când intra în palatul Latran, un tânăr declama 


versuri: 


„Vive din, bos, vive din celebrante per annos. 

Inter Pontificum gloria prima choros!” 

Poate era unul din tinerii iubiţi ai papei, căci se spunea că 
Alexandru al VI-lea avea şi acest obicei. 

Cu prilejul încoronării, papa făgădui lui Cezar episcopatul 
de Valencia. Atunci Cezar avea 16 ani. Ferdinand Catolicul a 
confirmat investitura ceva mai târziu. Cezar era atunci student la 
universitatea din Pisa. La 1493, el încă nu sosise la Roma, căci 
papa voia să confirme declaraţia lui solemnă că nu va face... 
nepotism. Numirea lui Cezar ca episcop de Valencia, chiar în ziua 
încoronării ca papă, vădea lipsa de seriozitate a declaraţiei 
pontificale. 

Având ca stindard nepotismul - moştenire de la Calixt al 
III-lea, alt Borgia - noul papă pornea cu avânt şi cu aceleași țeluri 
de îmbogăţire ale copiilor şi ale rudelor. Rodrigo Borgia se 
îmbogăţise în cursul anilor, adunase multe bunuri având poziţia 
lui la Vatican ca vicecancelar al bisericii. În această calitate se 
arătase un prelat magnific, elocvent, amabil, activând ca un al 
doilea papă. Despre viaţa stricată și afacerile acestui cardinal 
ştiau toți cei cinci papi sub care „activase”. La alegerea sa, în 1492, 
pornea cu sentimentul că este alesul norocului. Despre el 
vorbeau ca despre un om cu o mare putere de atracţie și de 


convingere, fiind dotat cu un fel de emanaţie spirituală și 


prestanţă fizică, ce i-au stat în ajutor. Avea pricepere în afacerile 
de stat şi o remarcabilă intuiție politică. 

Cu aceste trăsături recunoscute, el nu-și putea ţine 
cuvântul dat. La nicio lună după alegere, la 1 septembrie 1492, 
Alexandru al VI-lea numea pe nepotul său, Juan, fiu al surorii sale, 
Juana, episcop de Monreale. Vaticanul s-a umplut repede cu 
spanioli, rudele şi prietenii Borgiilor, ochind cu lăcomie posturi, 
venituri şi onoruri. Camerierii secreţi ai papei și prietenii lui 
intimi erau câţiva spanioli: Juan Lopez, Pedro Caranza, Juan 
Marades, în timp ce căpitan al gărzii papale era un „nepoțel” al 
papei, care se numea tot Rodriguez Borgia. 

Unii contemporani afirmă că Alexandru al VI-lea şi-a ținut 
Promisiunea dată cu prilejul alegerii ca papă unuia din cardinalii 
care l-au votat. La câteva zile după victoria lui Alexandru Borgia, 
se povesteşte un fapt de necrezut. Era la sfârşitul lunii august 
1492. 

Bătrânul Gherardo stătea singur într-un jilț în una din 
camerele sale. Uşa s-a deschis. Lucreția, fata noului papă, o tânără 
de 12 ani trecuţi, frumoasă ca o floare, a păşit în cameră. Avea pe 
ea o mantie uşoară. Moşneagul s-a ridicat în picioare. Ea şi-a 
desfăcut mantia și a rămas... goală. Ca o floare uşor îmbobocită. 
Cardinalul a rămas mut de uimire, apoi a căzut în jilțul lui și a 


încremenit pe veci. Fata şi-a închis mantia, apoi s-a apropiat și a 


luat de pe măsuţă talgerul de argint cu cofeturile pregătite pentru 
ea şi a ieşit tot atât de ușor precum venise. Papa Alexandru al 
VI-lea se ținuse de cuvânt... 

Alegerea lui a produs o decepţie generală în Italia. Rezultat 
al intrigilor şi simoniei, această alegere se anunţa de rău augur, 
căci Rodrigo era cunoscut prin activităţile, trăsăturile şi ambițiile 
lui. Savonarola avea un subiect gras pentru predica sa antipapală. 

Pe de altă parte, unii îl socoteau pe Rodrigo foarte 
inteligent, excelent cunoscător ai dreptului canonic (deși făcuse 
niște studii mediocre), mânuitor abil al firelor politice în 
condiţiile acelei epoci. Alţii închideau ochii în mod conștient la 
ceea ce neliniștea punctul de vedere al bisericii, adică morala. Un 
contemporan, care l-a cunoscut în timp ce era cardinal, spunea că 
era abil, de o vie inteligență naturală, priceput în materie de 
afaceri, cunoștea eticheta şi avea o figură maiestuoasă. 

Deşi în acea vreme opinia publică din Italia, Franţa, Spania 
era de o indulgență de necrezut, Alexandru al VI-lea a reuşit s-o 
şocheze, în secolul al XV-lea, libertinajul claselor dominante era 
ceva obișnuit. Italia oferea în această privință un aspect cu totul 
dezolant. Depravarea de la Neapole a fost prinsă atât de realist de 
Boccacio în al său Decamerone. Principii ecleziastici imitau şi 
chiar depășeau exemplul celor laici. Pentru italienii Renașterii, 


toate acestea constituiau ceva normal. Dacă lui Rodrigo Borgia 


cardinalul i se mai iertau multe din faptele neobișnuite, papei 
Alexandru al VI-lea lumea nu i le ierta! 

La început, lumea l-a privit ca pe ceva nou, deşi un notar 
roman putea să scrie: „O, doamne, desigur din cauza păcatelor 
noastre, alegerea vicarului nostru pe pământ s-a făcut într-un 
mod atât de nedemn”. 

La încoronare, totul s-a petrecut normal. Cei ce se bucurau 
aveau motivele lor. Dar cei mai mulţi au îngheţat. Guicciardini 
arăta teroarea care a cuprins mai ales pe romani când au aflat 
despre alegerea acestui papă. În a sa Storia d'Italia (1.1), el spune 
că regele de Neapole a vărsat lacrimi amare. Cei din alte țări nu 
prea ştiau cine îi va păstori. 

Din nefericire pentru Alexandru al VI-lea, în afară de 
defectele și păcatele lui personale, mai avea şi multe rude care se 
adunaseră la Roma într-o clică puternică, făcând totul pentru a 
folosi norocul de a 

avea pe Borgia al lor ca şef al bisericii. De fapt, papa avea la 
inima lui de părinte mai ales pe Juan și pe Lucreția, mai târziu şi 
pe Cezar. Un rol deosebit îl va juca Lucreția, fiica favorită a papei. 
Scriitorii de mai târziu au făcut din ea, probabil pe nedrept, 
eroina pumnalului şi a otrăvii, ruşinea sexului ei. 


Împotriva lui Alexandru al VI-lea, ca om şi politician, 


opoziţia s-a întărit. Printre altele, pentru faptul că nu-și respecta 
promisiunile făcute cu prilejul alegerii. Unul din duşmani era 
Giuliano della Rovere, care avea o fortăreață la Ostia. Aici fusese 
vizitat de Frederic de Aragon, dușmanul papei. Ostia era 
considerată inexpugnabilă. Se afla la gurile Tibrului, dominând 
întreaga regiune şi putând împiedica aprovizionarea Romei. Avea 
armament şi fortificații puternice. Aflându-se în mâna lui 
Giuliano, citadela de la Ostia era o ameninţare directă împotriva 
papei Alexandru al VI-lea. Infessura povestește că într-o zi 
Alexandru Borgia s-a dus să viziteze orăşelul Magliana. Auzind 
bubuitul unui tun care trăgea în chip de salut, el a fost cuprins de 
o asemenea frică, încât s-a întors în fugă la Vatican. Se temea că 
va cădea într-o ambuscadă a partizanilor cardinalului Giuliano și 
îşi închipuise că loviturile de tun pe care le auzise erau semnalul 
convenit între dușmani pentru a-l ataca. Infessura, secretar al 
senatului Romei, era bine informat. Imediat, papa a dispus să fie 
întărită Civita-Vecchia, ceea ce însemna frica de un atac al 
duşmanilor. În mai 1493, cheltuielile pro munitione arcis 
Civitavetulae se ridicau la 26.383 de ducați. Temându-se și de 
alte atacuri, a ascultat de sfaturile prietenilor, încheind o ligă 
defensivă cu Veneţia. Regele Ferdinand I de Neapole, Ferrante 
(1458 - 1494), a făcut totul pentru a împiedica această alianță 


periculoasă pentru el. Pentru a anihila liga, el? propus căsătoria 


unei prințese de Aragon fie cu Cezar, fie cu Jofre, băiatul mai mic 
al papei. Cum această încercare a eşuat, Ferdinand a început să 
adune trupe în Abruzzi. Cardinalul Giuliano stătea închis la Ostia, 
în citadela sa, sfidând pe papă. Cardinalii s-au opus propunerilor 
papei de a numi o nouă promoţie de cardinali, având asigurat 
sprijinul militar al regelui de Neapole. Ferdinand I trimitea un 
raport violent la Madrid, prin care aducea acuzaţii grave lui 
Alexandru al VI-lea. Papa era acuzat că «strică pacea”. Că politica 
lui provoacă disensiuni și scandaluri în Italia şi că face noi posturi 
de cardinali, pentru a le vinde pe bani. Încheia raportul său 
atacând „tare” pe şeful bisericii catolice, care nu ţine seama de 
locul pe care-l ocupă în ierarhia bisericii. El insista asupra 
faptului că papa nu are altă grijă decât să-și înalțe copiii prin 
orice mijloace. Că Alexandru al VI-lea e gata să provoace un 
război în Italia, Roma având mai mulţi soldați decât preoți. Cu 
trei luni în urmă ceruse mrudirea cu Borgii. Acum îi defăima. 
Acesta era nivelul moral al secolului, al epocii. În acest spirit 
„moral”, peste câteva luni, regele de Neapole se declara mare 
prieten al papei. 

După alegere, papa Alexandru Borgia intra la griji cu 
privire la căsătoria Lucreţiei. Nu-i mai convenea un oarecare 
nobil spaniol cu care-și logodise fata. Avea nevoie de un principe 


important. Lodovico Moro și Ascanio Sforza i l-au propus pe 


Giovanni Sforza, iar papei îi venea bine un asemenea ginere. În 
primul rând era un suveran independent la Pesaro şi aparținea 
faimoasei case a familiei Sforza. Giovanni Sforza avea la 1492 
vreo 26 de ani. Era văduv după Madalena Gonzaga, care murise la 
3 august 1490. Giovanni cam ezita. Veni în secret la Roma pe 31 
octombrie 1492. Ambasadorul Ferrarei informa guvernul său că 
Giovanni se află la Roma, dar își ascunde prezenţa. Un spaniol, 
contele Gasparo, tocmai venise la Roma pentru a-și cere cu 
fermitate logodnica, pe Lucreția, mai ales că tatăl ei era acum 
papă. Lucreția, atunci în vârstă de doisprezece ani şi jumătate, se 
văzu solicitată de doi pretendenți. Gasparo era gata să provoace 
un mare scandal public și făcea tot felul de bravade ca un catalan 
ce era. Spunea că se va plânge principilor și potentaţilor creştini, 
pentru ofensa ce i se face de a fi obligat să desfacă logodna. Mai 
apărea încă un spaniol, furios de eșecul celorlalți compatrioți, un 
conte de Prada. Avea şi el nevoie de sprijinul papei pentru a 
deveni cineva. Desigur, prin intermediul mâinii Lucreţiei... 
Urmărind să-şi întărească legăturile de familie, Alexandru 
al VI-lea căsătorea pe Lucreția, la 12 iunie 1493, cu Giovanni 
Sforza, nepotul ducelui de Milano. Căsătoria se efectua cu mare 
pompă. Alexandru al VI-lea era înconjurat de 12 cardinali, având 
alături câteva femei frumoase, între care nu lipsea Giulia Farnese, 


„prietena” papei. La sfârşit, femeile au dansat şi s-a prezentat o 


comedie cu cântece şi muzică. „Bine am petrecut noaptea și 
lumea să judece dacă e bine sau râu”, scrie ambasadorul de 
Ferrara în raportul său. 

Dar numai peste şase zile de la nuntă sosea la Roma, Diego 
Lopez de Haro, trimisul prea catolicului rege al Spaniei, 
Ferdinand Catolicul. Infessura ne informează că în audiența cu 
papa din 19 iunie 1493, Haro ar fi expus nemulțumirile regelui 
său cu privire la transformarea Italiei într-un teatru de 
neînțelegeri şi lupte, nelăsând pe maiestatea sa regală să lupte 
nestingherită împotriva maurilor. Îşi mai exprima nemulţumirea 
că a adunat la Roma prea mulți marrani și cerea să-i expulzeze. 
Ferdinand Catolicul mai cerea ca papa să-i cedeze veniturile 
bisericilor din Spania, ceea ce făcea mai mult de 100 de ducați de 
biserică, arătând că va folosi acești bani în războaiele cu 
„necredincioşii”. Regele Spaniei mai protesta și împotriva 
simoniei care se practica la Vatican, vânzându-se tot felul de 
posturi. 

În acelaşi timp, ambasadorul Spaniei oferea şi mâna Mariei 
de Gândia pentru Juan Borgia, fiul mai mare al papei. Maria era 
nepoată de văr a regelui Ferdinand Catolicul. Alexandru al VI-lea 
mai trebuia să se împace cu Giuliano della Rovere şi cu Virginio 


Orsini, pentru a se putea angaja într-o înrudire atât de înaltă și 


atât de promițătoare pentru casa sa, pentru dinastia Borgiilor. 
împăcându-se cu papa, cei doi veneau la Roma la 24 iulie 1493, 
iar la 2 august, Juan Borgia pleca în Spania, unde se căsătorea şi 
astfel devenea duce de Gândia. 

Alexandru al VI-lea a început să se socoată un om norocos. 
Dar numai peste câteva zile, peste capul lui se revărsa un duș 
rece. Trimisul regelui Franţei venea să ceară investitură pentru 
regatul Neapole. Regele de Neapole, abia cu o lună înainte, 
căutase să se împace cu papa, reluând diferite proiecte de 
căsătorie. Papa s-a sucit, s-a învârtit, fără să dea un răspuns 
definitiv solului francez. O audienţă privată a ambasadorului n-a 
scos nimic de la papă. Regele de Neapole era fericit, crezând că a 
scăpat de furtună. La 10 august 1493 se încheia actul de căsătorie 
al lui Jofre cu Sancia, fiica lui Alfonso de Aragon. 

Însă raporturile dintre papă şi regele de Neapole s-au răcit 
repede. La 20 septembrie 1493, Alexandru al VI-lea numea un lot 
de cardinali, dar nu dădea niciun loc pentru Neapole. Cu acest 
prilej apărea printre cardinali și Cezar Borgia. Era prima 
promoţie de cardinali ai noului papă. Unii erau oameni 
cumsecade. Alţii nu aveau ce căuta aici, cum era Hipolit d'Este, un 
copil de 15 ani sau Cezar de 16 ani. Apărea și numele lui 
Alexandre Farnese. Se înţelege că istoria cu ultimul cardinal 


pornea de la legăturile care existau între Alexandru Borgia și 


Giulia Farnese, la Bella, sora cardinalului Farnese. Alegerea noilor 
cardinali întărea gruparea aderențţilor Borgiilor în colegiul 
cardinalilor. Vestea a fost primită cu neliniște la Neapole. De 
supărare, Giuliano della Rovere a gemut, s-a zbuciumat şi a căzut 
bolnav. Alexandru al VI-lea putea să jubileze şi să petreacă liniștit 
cu lumea şi cu femeile lui. 

În schimb, regele de Neapole era neliniștit şi neîncrezător 
în papă. „Cu actualul papă, care mai este și originar din ţara 
noastră (Spania, n.n.), nu există niciun mijloc de a trăi o singură zi 
liniștită”. El bănuia că papa pregăteşte un atac al francezilor 
împotriva Neapolelui și ultimele lui zile au fost pline de griji. 
Vestea morții lui sosi la Roma la 27 iunie 1494. 

Alexandru al VI-lea nu știa ce poziție să ia față de 
Ferdinand al M-lea, urmașul lui Ferdinand I la tronul regatului de 
Neapole. Papa Irsuşi era ameninţat de Carol al VIII-lea, regele 
Franţei, întrucât acesta feânnoise alianţa și legăturile cu Giuliano 
della Rovere, pe care-l considera un vajnic dușman al Borgiilor. 
Pentru a se menţine pe tron. 

Ferdinand al II-lea făcuse totul să intre în grațiile papei. În 
afară de banii pe care-i dădea, el promitea să intre cu totul în 
vasalitatea papei. Câştigat, papa anunţa pe ambasadorul Franţei 
(februarie 1494), că el vede „cu totală neplăcere” un atac al 


Franţei împotriva Neapolelui. Adresându-se lui Carol al VIII-lea, 


papa se mira diplomatic de faptul că regele francez e gata să 
atace un principe creștin, în timp ce el socotea necesară o unire a 
forțelor europene creştine împotriva pericolului otoman. La 14 
martie 1494, o ambasadă aragoneză venită din Neapole presta 
jurământ de fidelitate față de papă. Acesta dădea o bulă la 12 
martie, prin care declara ferm ajutorul său pentru casa de Aragon. 
La 18 aprilie, papa trimitea un legat papal la încoronarea lui 
Ferdinand al II-lea, cu toate protestele și amenințările franceze. 

Față de interesul arătat de Spania regelui de Neapole, 
Alexandru al VI-lea s-a gândit că ar fi bine să-și întărească 
poziţiile din această parte. Așa se dezvolta proiectul matrimonial 
pentru Jofre, cu o prinţesă din casa de Aragon. Jofre era cam 
tânăr, având abia 12 de ani. Băiatul fusese recunoscut de papă ca 
fiind al său, printr-o bulă în toată regula. La fel ca și ceilalți 
bastarzi. Deşi spun unii că în cazul lui Jofre, papa ar fi putut să o 
acuze pe bătrâna lui amantă Vanozza de trădare, de necredinţă. 
Nimeni n-a știut dacă papa are rezerve în acest caz. Pentru Jofre 
solicitase mâna frumoasei Sancia de Aragon, fiica naturală a lui 
Frederic al II-lea, moștenitorul regatului de Neapole. 

Cei din familia Sforza s-au gândit prea târziu să ofere o 
nevastă pentru Jofre. Multă vreme, chiar Giuliano della Rovere 
căutase să convingă pe napolitani de a se înrudi cu Borgii, pentru 


a lovi în familia Sforza. Sancia primea ca zestre principatul 


Squillace și zece mii de ducați rentă anuală. Marea grijă a lui 
Alexandru Borgia era Juan cel frumos, Juan cel iubit, Juan însăşi 
inima tatălui. Juan putea să se gândească la cele mai mari onoruri 
şi măriri pe care le-ar fi putut primi cu ajutorul papei. Era 
acoperit de favorurile papei, dar şi el satisfăcea „micile plăceri” 
ale papei, cum ar fi o tânără spaniolă sau italiancă sau... Viitorul 
lui Juan era deschis tuturor orizonturilor, iar prin căsătoria cu 
Maria Enriquez, ducesă de Gândia, se înrudise chiar cu regele 
spaniol. Se găsea, deci, sub înaltă protecție regală. Juan avea 
posibilitatea de a deveni un mare condotier, comandant de oști 
mercenare. Tatăl său se gândea cu plăcere la aceste perspective. 
Tânăr, frumos, bogat, Juan Borgia, duce de Gândia, avea însă mai 
multă plăcere să petreacă cu doamnele decât să se gândească la 
tot felul de probleme plicticoase. Era un temperament cam 
dezordonat care l-a împins mai mult spre aventura care îi dădea 
iluzia că a învins într-o mare bătălie. Căuta admiraţia publicului 
şi era fidel unor manifestări spre snobism. Pentru el, principele 
Djem, ostaticul turc de la Vatican, era personajul cel mai 
interesant. Djem nu avea o față atât de diabolică după cum l-a 

prezentat Andrea Mantegna, însă avea trăsăturile unei 
cruzimi asiatice cu totul deosebite. Atracția ducelui de Gândia 


pentru lucruri deosebite, pentru orgii şi plăceri, l-a făcut să 


creadă că i-ar sta cel mai bine imitând îmbrăcămintea turcească a 
lui Djem. Romanii au fost scandalizaţi, văzând pe papă, 
mișcându-se prin oraş și vizitând biserici, păzit de o puternică 
unitate de ostași, în fruntea cărora era purtată crucea, în timp ce 
în faţa ei călăreau doi bărbaţi îmbrăcaţi turceşte: Juan de Gândia 
şi turcul Djem. Atât prizonierul cât şi paznicul aveau veşminte 
orientale, iar pe cap turbanele duşmanilor creştinătăţii. În 
mijlocul acestei cete pestriţe, călărea papa. Era mai curând 
exotismul unei cavalcade neobișnuite, decât vizita unui papă la 
bisericile catolice ale Romei. Femeile veneau să se închine 
așteptând binecuvântarea papei; ele se uitau curioase și înfiorate 
la figura crudă a lui Djem, dar priveau şi zâmbeau cam mult 
frumoasei figuri a lui Juan şi nu arareori aruncau zâmbete dulci şi 
înaltei figuri a papei, care, la rândul lui, era extrem de atent, şi 
binevoitor, şi plin de zâmbete în fața sexului slab. 

Căsătorit cu nepoata regelui Spaniei, una din cele mai mari 
case domnitoare din Europa, Juan avea în mintea papei locul cel 
mai înalt. Lui îi prevedea cele mai glorioase perspective, prin care 
neamul Borgia trebuia să urce foarte sus în istoria politică a 
Italiei sau poate chiar mai mult. Însă acest fiu, menit să fie „mare”, 
nu avea calități decât pentru plăceri mărunte. Nici după 
însurătoare nu-şi ţinea rangul și nici nu respecta regulile 


căsătoriei cu o nepoată regală. Scrisorile din 1494, trimise de 


papă fiului neascultător, sunt aspre și adeseori pline de blândă 
furie părintească. 

Toate acestea l-au determinat pe Alexandru al VI-lea să 
ducă un timp o politică vădit prospaniolă, proaragoneză. În 
Franţa, poziţia politică a papei a provocat o mare consternare. Se 
discuta ca toate beneficiile papale din Franţa să fie date 
cardinalului Ascanio Sforza. 

În anul 1494 se simţea vântul unei invazii dinspre nord. 
Savonarola anunţa la Florenţa că va veni trimisul lui Dumnezeu, 
Carol al VIII-lea, regele Franţei, care trebuia să pedepsească pe 
principi, poporul de rând și biserica, pentru păcatele lor. Carol al 
VIII-lea era aliatul natural al lui Lodovico Moro, tiranul din 
Milano, dar putea fi şi complicele lui Alexandru al VI-lea. Atât 
papa cât și Lodovico încercau să scape de primejdie pe socoteala 
regatului de Neapole, care era moștenirea lui Carol de Anjou, 
alungat de spanioli.10 Alfons al V-lea, rege de Aragon şi Sicilia 
(1413 - 1458), a cucerit Sicilia peninsulară (regatul Neapole) de 
la francezi (1433 - 1442), devenind rege al Celor două Sicilii. 
Apoi va urma Ferdinand I, Ferrante (1458 - 1494). Nici papa nel 
renunțase la ideea unei suzeranități pontificale asupra 
Neapolelui. Acest mare fief, dorit de papii secolului al XV-lea și 
mai ales de Alexandru al VI-lea, putea fi împărţit între nepoții și 


fiii lor. Insă nici 


Spania lui Ferdinand Catolicul și a Isabellei nu voia să 
scape printre degete moștenirea aragoneză din Italia. Alexandru 
Borgia era spaniol, era jurist şi om politic, înțelegea prea bine 
şansele și importanţa acaparării regatului de Neapole. 

La un an după alegerea lui ca papă au apărut numeroase 
probleme extrem de grave pentru ltalia. Puternicele state 
naționale vecine, bine închegate, porneau să cucerească bogata, 
dar fărâmiţată Italie. Suna ceasul fatal pentru tiraniile italiene. 
Carol al VIII-lea spusese că va plasa pe tronul din Istanbul pe 
principele Djem, turcul ce se afla în „custodia” papei. Alexandru al 
VI-lea se pierduse în fața multelor pericole externe, de aceea 
ajunsese să ceară ajutor de la sultan. Sultanul i-a trimis papei o 
scrisoare notată de Burchard și de Sanudo, în care preciza: 

„Pentru liniştea și onoarea sf. părinte şi propria sa liniştire, 
este bine ca mai întâi să moară prințul Djem, care este de altfel 
muritor și prizonier al sanctităţii sale, iar aceasta cât mai curând 
posibil şi în modul în care îi va face plăcere sanctității sale”. Djem 
putea ieşi din neliniștile acestei vieţi, iar sufletul lui putea trece 
într-o lume mai fericită. Drept preţ al sângelui, sultanul promitea 
papei 300.000 de ducați, prietenia lui eternă și pace pentru 
creştinii din Orient. 

Ciudata prietenie între șeful bisericii creştine şi şeful 


statului „necredincioșilor”! Ciudată înțelegere pusă la cale de 


papa de la Roma! 

Alt pericol pentru Alexandru Borgia îl constituiau 
manevrele politice ale lui Giuliano della Rovere, care era gata să 
părăsească partida regelui de Neapole şi să se alieze cu regele 
Franţei, pentru a putea ataca cu toate forțele pe Alexandru al 
VI-lea pe tărâm religios. În aprilie 1494, Giuliano se îmbarca şi 
lăsa Ostia unui nepot. Deşi citadeia era bine înarmată și 
aprovizionată, Ostia s-a predat în mai 1494 papei Alexandru al 
VI-lea, care o asaltase împreună cu regele de Neapole. Astfel, 
papa crea o legătură pe mare cu Neapole. Cu puţin timp înainte 
avusese loc nunta lui Jofre cu Sancia. Familia Borgia primise 
numeroase beneficii și fiefuri din partea regelui de Neapole. 

Între timp, cardinalul Giuliano della Rovere ajunsese în 
Franţa. Aici luase contact cu Carol al VIII-lea, care, la 17 martie 
1494, anunţase expediţia sa în Italia. Începeau războaiele pentru 
Italia şi pentru echilibrul politic european (1494 - 1559). 

Alianţa lui Giuliano cu regele Franţei era un mare pericol 
pentru Alexandru Borgia. Giuliano insista să fie convocat un 
conciliu care să-l judece pe papă. Carol al VIII-lea abia aștepta şi 
el momentul întrevederii la Roma, pentru a ridica problema 
reformei bisericii. Alexandru al VI-lea ar fi dorit ca nimeni, şi în 
acest sens făcea apel la cardinalii din opoziţie, să nu ridice 


problema alegerii simoniace a lui, fapt care ar fi întărit 


necesitatea unei reforme. Mai ales că acestui fapt i 

se adăugau şi tendinţele mişcării galicane (de creare a unei 
biserici naţionale franceze eliberată de autoritatea papei), 
exprimată ferm în Franţa, extrem de periculoasă pentru puterea 
spirituală şi materială a Romei papale. Se prea poate ca papa să fi 
avut o mare frică de conciliu. Când au apărut ambasadorii lui 
Carol al VIII-lea, în mai 1494, exprimând drepturile și cerând 
investitura regelui francez pentru regatul Neapole, papa nu știa 
cum să scape de ei. Alexandru al VI-lea a căutat să evite răspunsul, 
cerând timp pentru „a analiza” problema. Însă ambasadorii au 
forțat nota, angajând pe toți duşmanii papei în solda regelui 
Franţei. Printre ei se afla și Fabricio Colonna. Multe state italiene 
vasale papei manifestau tendințe suspecte. Papa ajunsese la 
limitele disperării. 

Aliatul său, Ferdinand al II-lea, regele de Neapole, avea 
relații bune cu sultanul Baiazid al II-lea. Papa însuși îl 
recomandase sultanului printr-o scrisoare din 12 mai 1493. El 
mai scria sultanului că regele Franţei intenționează să-l ia pe 
Djem, care se află „în pensiune” la Vatican, și să-l ridice pe tronul 
sultanilor. În aceste împrejurări, papa solicita sprijinul sultanului, 
pentru ca prin presiunile lui diplomatice şi militare, Veneţia să i 


se alieze împotriva lui Carol al VIII-lea. Întrucât Veneţia a refuzat, 


papa se găsea singur cu Ferdinand al II-lea în fața invaziei 
franceze. împreună cu regele de Neapole, papa a făcut un plan de 
bătaie, organizând trupele de care dispuneau și aşezându-le pe 
poziţii. Dintre cardinali, Ascanio Sforza fugise la prietenul său 
Colonna, iar Giuliano se afla în Franţa. 

În august 1494, Carol al VIII-lea venea la Grenoble, având 
asigurată cooperarea lui Lodovico Moro şi neutralitatea Veneţiei. 
La 3 septembrie 1494 trecea granița Savoiei, hotărât să pună în 
aplicare „drepturile” lui la coroana regatului de Neapole. Avea o 
artilerie foarte bună şi numeroasă și o armată de 31.500 de 
oameni pe uscat, iar pe mare 10.400 de oameni. Tânărul rege al 
Franţei era mic de statură şi slab. Avea cap mare și picioare 
subțiri. Zaccaria Contarini, ambasadorul Veneţiei, adăuga faptul 
că avea nas mare, buze groase, gura permanent deschisă. Era 
foarte sensibil la frumuseţea fizică. Avea Planuri mari, acest rege 
mic. Unii îi atribuie și dorinţa de a face o cruciadă antiotomană, 
de a elibera lerusalimul. Deocamdată începea un război de 
cucerire a Italiei. 

La apropierea francezilor, Florenţa lui Pietro de Medici și 
Veneţia s-au închis într-o prudentă neutralitate. Micii tirani erau 
atraşi de simpatia pentru familia Sforza şi pentru francezi. 

Carol al VIII-lea cuceri ușor Torino, Pavia. La 18 octombrie 


1493 primea un trimis al papei care-i transmitea dorinţa lui de a 


renunța la Neapole. Atunci când Catarina Sforza şi fiul ei, 
Ottaviano, au trecut de partea Franţei, întreaga Romagna s-a 
răsculat împotriva papei. Alte oraşe au fost cucerite de francezi, 
care se apropiau de posesiunile florentine. Mergea vorba că 
francezii sunt niște oameni uriași, de natură feroce şi bine 
înarmaţi. Carol al VIII-lea anunța că membrii casei Colonna se 
află sub protecția sa. Alexandru al VI-lea gândea să se apere cu 
armele. A luat o serie de măsuri preventive, printre care aceea de 
a-l închide pe Djem în castelul Sant-Angelo. Carol al VIII-lea 
înainta fără nicio opoziţie. „Dumnezeu însuși protejează expediţia 
noastră”, exclama Philippe de Commines. Regele Franţei 
pătrunse în Toscana. Descompusă politic, Italia zăcea la 
picioarele cuceritorilor, înfrântă din cauza neprevederii şi 
egoismului principilor statelor italiene. 

La Florenţa poporul se răscula, Medicii fugeau și glasul de 
tunet al călugărului Savonarola chema pedeapsa lui Dumnezeu 
asupra celor răi, prin mâna lui Carol al VIII-lea și a francezilor lui. 
Regele francez refuză să primească pe trimisul papal. „Voi merge 
singur în oraşul etern pentru a discuta cu papa”, spunea Carol al 
VIII-lea. lar cardinalul Piccolomini, care fusese primit de regele 
Franţei, adăuga faptul că acesta spunea sus și tare că „va reforma 
biserica”. 


La 9 noiembrie 1494 era ocupată Pisa, iar la 17 noiembrie 


francezii intrau în Florenţa, în strigăte de Viva Francia! Aici, Carol 
al VIII-lea alcătuia un manifest în care se putea citi printre 
rânduri o ameninţare evidentă la adresa papei: va fi convocat un 
conciliu, care va depune pe papă. Alexandru al VI-lea refuză 
cererea lui Ferdinand al II-lea de Neapole de a excomunica pe 
Carol al VIII-lea și pe Lodovico Moro. Plin de furie, Ferdinand al 
II-lea se plângea, într-o scrisoare trimisă ambasadorului său din 
Florenţa, de zgârcenia, de nepotismul și de lașitatea papei. În 
realitate, Alexandru al VI-lea se găsea într-o situaţie foarte grea. 
Toți duşmanii săi erau concentrați în jurul regelui Franţei. 
Feudalii rebeli se războiau cu trupele papale în jurul Romei. 
Regele Franţei putea convoca un conciliu care să pronunţe 
demiterea papei. Cardinalul Giuliano della Rovere, care se afla în 
preajma lui Carol al VIII-lea, putea fi un martor periculos cu 
privire la alegerea simoniacă a lui Alexandru al VI-lea. Sanudo 
notează că papa aștepta în fiecare zi ca regele Franţei să se 
prezinte la porțile Romei cu un antipapă. 

În noiembrie 1494, Ascanio Sforza îl sfătuia pe papă să ia o 
poziţie de neutralitate față de campania franceză. Papa nu fu de 
acord încercă totuşi să aibă o întâlnire cu regele Franţei. Acesta 
refuză şi comunică papei că-l va întâlni la Vatican. Carol al 
VIII-lea declară unei alte delegaţii că va petrece Crăciunul la papă 


şi atunci vor discuta toate problemele care-i interesează pe 


amândoi. Trimisul papei, cardinalul Sanseverino, venea în fuga 
cailor pentru a raporta papei un asemenea răspuns. Dar şi 
francezii veneau repede pe urmele lui. Papa îşi pierdu capul. Lăsă 
să treacă prin Roma trupele napolitane care plecau 

Împotriva francezilor. Vedea cu groază trecând de partea 
francezilor familiile Orsini şi Colonna. Fortificând Sant-Angelo, 
oferi arme spaniolilor. Îşi ascunse averile şi tiarele la Sant-Angelo. 
Pregăti caii pentru fugă. Dar unde? El însuși nu știa. Cardinalii 
care călăreau în cortegiul regelui francez, pregăteau actul de 
acuzare de simonie şi de depunere a papei Alexandru Borgia. 

Invadând statul papal, o companie franceză reuşi să 
captureze pe Giulia Farnese, metresa papei, pe Adriana şi alte 
personaje din anturajul sanctităţii sale, nu departe de Viterbe. 
Giulia era „inima şi ochii papei”. Carol al VIII-lea nici nu dori să o 
vadă, dar ceru drept răscumpărare 3.000 de ducați. Această 
întâmplare tragicomică era lovitura de graţie pentru papă. 
Pentru Italia, aventura romantică ce se petrecea a fost un 
moment de emoție. Însă scandalul public n-a putut fi evitat, în 
centru! batjocurii aflându-se papa. Regele Franţei trimise femeile 
sub o escortă de 400 de călăreți până la porţile Romei. 
Ambasadorul Trotti al Ferrarei informa guvernul său că femeile 


prinse și restituite sanctităţii sale erau totul pentru papă, iar cei 


care le-au predat ar fi putut cere tot ce și-ar fi dorit pentru a le 
restitui. Francezii nu au primit nici măcar cei 3.000 de ducați, 
deși papa ar fi fost dispus să le dea 50.000 pentru a o reprimi pe 
Giulia. Alexandru al VI-lea le întâmpină îmbrăcat în negru, cu o 
beretă de catifea la modă, cu cizme spaniole, înarmat cu 
pumnalul și cu sabia. Galant, e drept, dar tare ridicol. Un adevărat 
costum de trubadur medieval. 

La 19 decembrie 1494, papa vedea de la ferestrele 
Vaticanului galopând cavaleria franceză, în apropiere de câmpia 
din fața fortăreței Sant-Angelo, şi a trimis tot felul de emisari la 
regele francez. Abia în noaptea de Crăciun au apărut trei trimişi 
ai regelui Franţei. Erau cam neciopliți. Se așezau unde nu erau 
poftiţi. Maestrul de ceremonii, Burchard, a avut mult de suferit de 
pe urma nerespectării protocolului. Au început discuţiile. Foarte 
grele şi greu de rezolvat. Carol al VIII-lea cerea să-i fie predat 
imediat Djem. Papa susținea că-l va preda la sfârşitul cruciadei. 
S-a ajuns totuși la o înțelegere. La 27 decembrie, armatele 
franceze intrau în Roma. Papa se predase cu totul în mâinile lui 
Carol al VIII-lea. Dădu ordin să se deschidă porţile Romei și oferi 
acestuia guvernământul militar al orașului. Papa îşi retrăgea 
armatele sale la Borgo. Binecuvânta dreptul de cucerire şi ură 
victorie asupra tiranului din Neapole; oferi regelui francez 


coroana celor două Sici Iii și mai multe orașe din patrimoniul 


statului papal, renunţă la alianţa cu turcii și declară că-l va preda 
pe Djem. Drept zălog pentru credinţa sa, Papa oferi pe fiul său, 
cardinalul Cezar. În aceste condiţii, Carol al VIII-lea îi lăsă cheile 
Vaticanului, pe blonda Giulia și nu ridică nicio obiecţie. 

În acest timp, Ferdinand fugea în Sicilia, iar de aici în 
Spania. lar Lodovico Moro aştepta zadarnic la Milano vești „bune” 
despre „prinderea şi decapitarea” papei Alexandru Borgia. 

În seara zilei de 31 decembrie 1494, papa privea din fundul 
Vaticanului cum trecea infanteria franceză, cu tunurile (36 de 
tunuri din bronz), în aclamaţiile poporului roman, care se bucura 
pentru Franţa, pentru familia Colonna și cardinalul della Rovere. 
Totul părea măreț, fascinant şi... îngrozitor. 

Papa se temea că va fi convocat un conciliu care să-l 
depună. Tocmai Ascanio Sforza primise de la el cei mai mulţi bani. 
Acesta să fie acuzatorul? însă Carol al VIII-lea nu se gândea la 
depunerea papei. Un asemenea act ar fi ridicat obiecţii din partea 
marilor puteri, care și așa nu erau de acord cu acţiunea pe care o 
întreprindea Franţa. Prin ameninţări și teroare, de la Alexandru 
Borgia putea primi orice ar fi dorit. Acest papă era mai maleabil 
şi mai gata la concesii decât oricare altul. 

La 10 ianuarie 1495, papa a cedat definitiv şi s-a încheiat o 
convenție între el şi Carol al VIII-lea. Printre altele se prevedea: 


Cezar va fi „ataşat” timp de patru luni armatelor franceze în 


calitate de legat, dar de fapt era ostatic; în timpul „cruciadei', 
Djem va fi predat regelui francez, urmând ca papa să continue a 
primi cei 40.000 de ducați pentru întreţinerea lui; se dădea 
amnistie generală pentru cei ce s-au aliat cu Franţa. Papa acorda 
liberă trecere prin statele sale armatelor franceze. Cheile orașului 
vor fi restituite papei, când regele va pleca spre Neapole. Nu se 
vorbea despre investitura pentru regatul Neapole. Papa nu 
pierdea nimic. 

La 18 ianuarie 14Q5 avu loc ratificarea tratatului, iar Carol 
al VIII-lea se conformă uzanțelor: îngenunche de trei ori după 
regulă, sărută mâna şi pantoful papei, după care papa îl îmbrăţișa. 
În discursurile lor, regele Franţei şi preşedintele Parlamentului 
din Paris recunoşteau pe Alexandru al VI-lea ca „adevăratul vicar 
al lui Hristos şi urmașul apostolului Petru...” Uşuratică femeie şi 
politica!... La 25 ianuarie, papa şi Carol al VIII-lea s-au dus de la 
biserica Sf. Petru până la biserica Sf. Pavel. Lumea trebuia să ştie 
despre alianţa celor doi. 

Însă între populaţie şi armatele franceze s-au ivit repede 
certuri, neînțelegeri, bătăi. Hrana nu ajungea. Armata nu avea ce 
mânca. Se fura. Se făceau violuri, crime. Carol al VIII-lea aştepta 
investitura papei pentru Neapole. Plecă abia la sfârșitul lunii 
ianuarie, luând cu el pe Cezar şi pe Djem. La Neapole rămăsese 


un fiu al lui Ferdinand al II-lea, lipsit de orice experienţă. În 


drumul spre Neapole, ambasadorii regelui Spaniei veneau să 
protesteze împotriva presiunilor lui Carol al VIII-lea față de papă 
şi a atacului îndreptat spre Neapole. Ei cereau eliberarea 
fortăreței Ostia şi a lui Cezar Borgia, precum şi 

renunțarea la acțiunea față de Neapole. O surpriză 
neplăcută pentru Carol al VIII-lea a fost fuga lui Cezar din lagăr şi 
refuzul papei de a-l înlocui. În cuferele lui Cezar, aşezate pe cei 30 
de catâri, nu s-au găsit decât paie şi bolovani. 

Oraşele şi fortărețele din regatul Neapole s-au predat fără 
rezistență. Localitatea Monte San Giovanni, care s-a opus, a fost 
distrusă, iar populația omorâtă. Vestea aceasta a determinat pe 
soldaţii napolitani să se predea. Nici spaniolii, nici turcii nu 
veneau în ajutor. La sfârşitul lunii februarie 1495, Carol al 
VIII-lea intra în Neapole, în aclamațiile populaţiei. 

La 25 februarie, Djem a murit subit la Neapole. Se spunea 
că „a băut şi a mâncat ceea ce nu convenea stomacului său”. Au 
rămas destule documente care arată amestecul subtilelor 
otrăvuri ale Borgiilor. Papa primea în schimb o sumă frumoasă 
de la sultanul Baiazid al II-lea. Era recompensa promisă. 

Neapole fusese ocupat fără luptă. Carol al VIII-lea, omul 
acela mic şi meschin, cu frunte teşită, fu apucat de un acces subit 


de dragoste. Dar după o noapte petrecută cu cea mai frumoasă 


pescărită din Santa Lucia, tânăra și frumoasa Laura se întoarse 
acasă, la Capri, şi de dezgust se aruncă în mare... 

Curând după ocupaţie, bolile, şi mai ales sifilisul, „boala 
franțuzească”, s-au întins odată cu armatele regelui. Populaţia nu 
mai era de acord cu ocupaţia franceză care nu adusese nimic bun. 
Dimpotrivă, stări mai grave în ceea ce priveşte viața de toate 
zilele, boli, hrană, mizerie. Statele italiene se mișcau. În spatele 
francezilor, papa, ducele de Milano, Veneţia, regele Spaniei şi 
împăratul formau o liga, în martie 1495. Termenii tratatului 
vorbeai despre „protecţia creștinătății împotriva turcilor și 
apărarea demnităţii sfântului sediu și a drepturilor Sfântului 
Imperiului Roman”. Aliaţii se angajau mutual să-şi apere statele 
față de orice atac din afară. Fiecare venea cu forțele militare 
proprii, chiar papa aducea trupe, însă promitea şi „armele sale 
spirituale”. 

Furios, Carol al VIII-lea a hotărât să se retragă, înainte de 
concentrarea forțelor ligii. Dar înainte de asta, el se încorona în 
catedrala din Neapole. La 20 mai începu retragerea. Alexandru al 
VI-lea s-a văzut primul expus pericolului. În urma examenului 
situației, Papa s-a hotărât să rămână la Roma. Înainte de a ieşi din 
viesparul italian, Carol al VIII-lea a promis papei un tribut anual 
de 50.000 de ducați și un dar de 100.000 de ducați, rămași 


neplătiți de către Ferdinand al II-lea, în schimbul investiturii 


pentru regatul Neapole. papa răspundea evaziv şi la 27 mai 1495 
pleca cu trupele și cu 20 de cardinali la Orvieto. 

La 1 iunie 1495, Carol al VIII-lea intra din nou în Roma. Mai 
spera să aibă o întrevedere cu papa. Însă acesta fugea din loc în 
loc şi refuza să ia contact cu trimișii regelui francez. Carol a 
înțeles că nu mai are ce aștepta şi s-a grăbit să se retragă. O 
scurtă bătălie s-a dat la trecerea prin Apenini. Trupele italiene nu 
au putut opri trecerea celor franceze, care însă pierdeau bagajele 
şi prada adunată de-a lungul drumului prin Italia. Într-un acces 
de patriotism, mulţi preoţi italieni au vorbit despre „victoria de la 
Farnua”, pe când în realitate nu era tocmai asta. Abia la 27 iunie 
1495, papa reintra în Roma. El a fost insistent invitat să dea un 
avertisment de excomunicare regelui francez. Însă Borgia trăsese 
învățăminte din lecţiile istoriei şi a refuzat. 

Italia era plină de ruine. Ferdinand al II-lea, iar apoi 
Frederic I de Aragon (1496 - 1501) rezistau greu la Neapole, 
doar cu ajutorul Spaniei. Numai Roma şi Veneţia îşi mențineau 
situaţia politică în Italia. Celelalte stătuleţe italiene decăzuseră cu 
totul. Tirania pontificală suferise cel mai puţin de pe urma 
invaziei franceze. Curând, dinastia Borgia s-a văzut în fața unor 
situaţii noi, cu totul speciale. Rolul și ambițiile papei crescuseră. 
Politica ezitantă şi contradictorie a lui Alexandru Borgia a făcut 


loc unui plan ferm: de a crea un stat nou, o monarhie, pe ruinele 


tiraniilor italiene decăzute, descompuse. Expediția ridicolă a 
împăratului Maximilian I împotriva Florenței arăta slăbiciunea 
Imperiului. Socotind că Franţa e departe și neținând seama de 
apropierea Spaniei, Alexandru al VI-lea începu a se gândi la ale 
sale. Invazia franceză îi demonstrase că el nu poate să aibă 
încredere în marii săi vasali. Cei mai puternici îl părăsiseră în 
momentele cele mai grele, făcuseră aranjamente separate şi 
trecuseră de partea dușmanilor. Cei mai răi păreau a fi Orsinii, 
care îl aruncaseră pe papă în braţele francezilor. Ei trebuiau 
vânaţi și exterminați. Gândurile papei se opreau la Juan de 
Gândia, a cărui încoronare o dorea. Acestuia a început să-i acorde 
o mare atenție, să-i cedeze teritorii ale bisericii sau fiefuri ale 
vasalilor bisericii: Ostia, Corneto, Civita-Vecchia, Viterbe. Printr-o 
bulă din februarie 1496, castelele Orsinilor erau confiscate de 
papă. Numea pe ducele de Gândia în calitate de gonfalonier11) al 
bisericii. Apoi l-a trimis cu trupele papale, împreună cu ducele de 
Urbino, cu Fabrizzio Colonna și Antonio Savelli, să ocupe 
Bracciano. Însă armatele papale au fost respinse, iar într-o bătălie 
cruntă dusă sub zidurile Romei, pontificalii au fost grav înfrânți, 
ducele de Urbino a fost luat prizonier, ducele de Gândia a fost 
rănit. Prin intermediul regelui spaniol se încheia o pace nu prea 
onorabilă pentru papă. Prima încercare politică familială a lui 


Borgia eșua. Orsinii reprimeau bunurile acaparate de papă. La 15 


martie 1497, Gonzalvo de Cordova şi Juan de Gândia reintrau în 
Roma. Primul era un bun războinic și un om de stat, al doilea un 
biet principe de comedie acoperit cu aur și bijuterii. 

Continua înflorirea nepotismului. Un cardinal spunea 
ambasadorilor Florenței: „Când mă gândesc la viața papei și a 
unor cardinali, mi-e rușine că fac parte din curie...” La Roma 
domnea o mare nemulțumire fată de Alexandru al VI-lea. În afară 
de ura împotriva Borgiilor, se mai adăuga și ura față de domnia 
spaniolilor, căci politica acestora dirija curia papală, mai ales 
după ce Alexandru al VI-lea mai numise un mare număr de 
cardinali de origine spaniolă. 

Juan de Gândia era la Roma. Jofre, care se afla la Neapole în 
1495, urma toate peripeţiile familiei de Aragon, în fuga şi 
reîntoarcerea de la şi la Neapole. După retragerea lui Carol al 
VIII-lea, el se găsea cu Sancia la Neapole, de unde venea la 1496 
la Roma. Sancia nu era prea încântată de soțul oferit de destin, 
dar va găsi consolare destulă. Cu ai săi 16 ani, ea era deja 
cunoscută ca una din frumuseţile vremii. Cu plete negre, cu ochi 
meridionali umbriţi de gene mari, o frumusețe puternică ce te 
făcea să-ți aminteșşti de cântată insulă Capri, Sancia avea să 
impresioneze puternic pe cei de la Vatican. Mai ales pe cumnații 


ei cu care va avea legături foarte... intime. Ce putea reprezenta 


pentru ea un băiețaș de 13 ani, față de cei 16 ani ai ei. Şi încă ce 
16 ani! Dar în faţa deziluziilor se ridicaseră şi ambițiile ei. Era 
doar fiica (nelegitimă, e drept!) unui rege de Neapole. Probabil 
fusese îndrăgostită de un oarecare Onorato Caetani, dar acum 
trebuise să se mărite cu un băiețaș. Nunta începuse la 6 mai 1494, 
la Castel Nuovo. Parcă și-a mai schimbat gândurile când au 
apărut nuntașii îmbrăcaţi în aur, acoperiţi cu diamante și rubine. 
Instinctul ei a simţit că va fi dorită, că va naște pasiuni. Că nu se 
va simţi rău, ca femeie, în lumea nouă a Vaticanului, unde nu se 
găseau numai călugări. La Neapole era mai multă viaţă eroică şi 
cavalerească, după moda spaniolă. Acolo fusese ridicat și Jofre la 
rangul de cavaler. După regulile medievale, Jofre îngenunchease 
în fața regelui Ferdinand I, iar acesta îl atinsese cu sabia pe 
umărul stâng pronunțând formula consacrată: „Eu şi Sfântul 
Gheorghe te facem cavaler”. Și iată-l pe tinerelul Jofr6 cavaler și 
mire. Devenea principe de Squillace. După nuntă și petrecere, 
seara, cei doi miri au fost conduși în camera nupţială, acolo unde 
nu numai mireasa ci şi mirele au fost dezbrăcaţi și aşezaţi în pat, 
după ceremonialul prescris de moravurile epocii. 

Aflăm în primăvara anului 1496 pe toţi bastarzii adunaţi în 
jurul Papei. Fiecare din acești parveniţi dorea cu aviditate 
onoruri, putere, bunuri. Tineri, frumoși, plini de vicii, aveau între 


ei relații amiabile şi destul de delicate. Nu era vorba de niște 


brute sălbatice. Erau şi ei niște criminali privilegiați, ca şi alți 
principi şi seniori ai epocii, întrebuințând, cu mai multă măiestrie 
decât alţii, pumnalul şi otrava. Înlăturau pe oricine stătea în calea 
dorințelor şi profitului lor. 

Desigur că între copii trona tatăl. El avea cuvântul ultim. În 
jurul lui se aflau cele două tinere frumoase, fiica și nora, avide de 
plăceri, cărora li se alăturau adeseori multe femei de moravuri 
uşoare sau îndoielnice din Roma. La 1496, Vaticanul primea 
omagiul nobilimii romane, în prezența Lucreţiei care avea 16 ani, 
a Sandei, care avea 17 ani şi a Giuliei Farnese, care se găsea sub 
protecţia directă, imediată, a papei... în sălile Vaticanului, romanii 
ştiau că aceste femei nu duceau o viaţă virtuoasă. Muzica, dansul, 
serbările, mascaradele umpleau de zgomot Vaticanul. Numeroase 
cavalcade au traversat Roma în aceşti ani de stăpânire a dinastiei 
Borgia. Plin de senzualitate, papa nu era un gurmand, un mâncău. 
Mulţi cardinali se fereau să ia masa cu el, pentru că rămâneau 
flămânzi. 

Întâmplările din Vatican căpătau proporţii uriaşe în afară. 
Se povestește că în octombrie 1496, Juan i-a adus tatălui o tânără 
spaniolă. Mulţi au vorbit de o „aventură criminală” a papei. lar 
Sancia, care venea de la cea mai vicioasă curte, disputată de cei 
doi cumnați, Juan şi Cezar, a avut legături amoroase cu amândoi. 


Ba chiar şi cu alți feudali romani. Savonarola avea exemple de 


viciu, imoralitate, decădere gravă, nepotism și tot ce poate fi mai 
condamnabil în acest centru al creștinătății. 

Cu toţi bastarzii în jurul lui, papa îşi făcea mari planuri. E 
cam greu de definit caracterul politicii lui Alexandru al VI-lea. 
Într-un om există atâtea varietăți de caracter, de complexități 
psihice! Despre Alexandru al VI-lea, contemporanii spuneau: 
„Papa are zece inimi”. Dar şi pentru a-și consolida o poziţie sigură, 
de ce n-ar crea o puternică dinastie borgiană, căreia să-i asigure 
un stat laic corespunzător? în acest scop, figura principala menită 
a rezolva această problemă era ducele de Gândia. Desigur că papa 
avea o apreciere subiectivă și mult prea optimistă cu privire la 
Juan, la valoarea şi capacitatea politică și militară a acestuia. Între 
anii 1494 şi 1495 el refuzase să vină din Spania, unde petrecea 
admirabil. Lăsându-şi nevasta acasă cu micul Juan al II-lea, ducele 
de Gândia venea la Roma în 1496, cu nepăsarea celor 20 de ani ai 
săi. La 10 august, Juan își făcea intrarea în Roma. Cardinalii 
aşteptau la Civita-Vecchia. Cezar, cardinal și el, îl aştepta să-l 
conducă cu toate onorurile la palatul apostolic, la Vatican. 
îmbrăcat bogat, plin de perle şi ornamente, Juan a reușit să 
înmărmurească lumea adunată. 

Pus în fața unei sarcini concrete, Juan s-a dovedit cu totul 
incapabil. Trimis să pedepsească pe Orsini, el a început ca un 


mare condotier să cucerească zece castele. S-a oprit în fața unui 


castel puternic condus de una din femeile războinice pe care le-a 
oferit Renașterea italiană. Era Bartolomea Orsini. împreună cu 
soţul ei, un valoros om al epocii, alcătuiau un cuplu redutabil. Din 
înălțimile 

turnurilor, steagul francez sfida planurile papei. Sub 
îmbrăcămintea lui strălucitoare, Juan a suspinat, gândindu-se cât 
de greu este războiul şi ce frumoase și interesante sunt 
aventurile galante. Atunci a început să plătească, pentru a găsi 
trădători în rândurile apărătorilor. Dar o armată a Orsinilor veni 
în ajutorul asediaţilor şi trupele papale au fost nimicite. Așa se 
încheia cunoscuta înfrângere a lui Juan. 

La Roma s-a ştiut că incapacitatea lui Juan a fost cauza 
dezastrului. Însă acesta, ca şi cum nu s-ar fi întâmplat nimic, a 
luat de la capăt serbările, petrecerile şi legăturile galante. Se 
gândea că, după ce aventura războiului se sfârşise rău, era mai 
bine să rămână în lumea carnavalurilor și că ar fi păcat să nu-și 
petreacă viața după gustul lui. Semăna mult cu gustul augustului 
său tată. Chiar îi adusese tatălui o tânără şi frumoasă aragoneză. 
La Vatican îl pândeau și pe el câteva perechi de ochi. Mai întâi 
ochii Sanciei de Aragon, nevasta micului Jofre. După spusele 
repetate ale epocii, nu era vorba numai de un joc! 


Cezar și-a dat seama că Juan a pierdut mult în ochii papei, 


după înfrângerea suferită. Deşi Cezar era și el iubit de 
părintele-papă, totuși Juan avea menirea de a duce la glorie 
familia Borgia. Cezar mai era lovit profund şi de „prietenia” 
dintre Juan și Sancia și chiar dintre Juan și Lucreția, sora lor. Era 
prea mult. Trebuia îndreptată eroarea destinului. Așa se anunța 
anul 1497. 

Papa făcuse planul de a crea un stat, cu o suveranitate 
sprijinită de biserica catolică, stat care să fie arbitrul peninsulei 
italice. Nu prea aștepta ceva din afară. Eșuata expediţie a 
împăratului Maximilian I împotriva Florenței în 1496 îi 
demonstrase incapacitatea imperiului german. Considera că 
Franța e departe, iar Spania nu va interveni. Cu aceste 
perspective dăduse lui Juan numeroase posesiuni din bunurile 
bisericii şi din feudele Orsinilor trădători. Era la începutul anului 
1497. Papa întâlnise o puternică opoziţie şi dezaprobări pentru 
recompensarea acestui „general” incapabil. Însă asta nu era totul. 
Cezar avea să dea, la rândul lui, un spectacol unic creştinătăţii. 

În vara anului 1497, ginerele papei, Giovanni Sforza, fugea 
la Pesaro. Totuşi, în aceste momente, papa se simţea puternic şi 
Pregătea manifestarea primelor semne ale gloriei lui Juan. La 7 
iunie 1497, Alexandru al VI-lea anunţă pe cardinali că va preda 
iubitului său fiu, Juan, Benevento cu toate fortărețele și 


dependinţele. Cardinalii au cădat, ştiind că rezistenţa lor e inutilă. 


Mulţi dintre ei au căutat să câștige prietenia marelui favorit al 
papei. Atunci când, într-o seară, la o Petrecere în casa lui Ascanio 
Sforza i s-a spus lui Juan, care se obrăznicise cu ifosele lui, că este 
o neruşinare care evidenţiază - originea lui bastardă”, Alexandru 
al VI-lea trimise în aceeași noapte trupe papale care l-au arestat 
şi omorât imediat pe îndrăzneţul - vinovat”, aruncându-i 
cadavrul în Tibru. Era vorba de un nobil roman. 

După această dovadă de putere a tatălui, fiul a devenit mai 
violent în vorbele și faptele lui necuviincioase, știind că în spatele 
lui se află marele ocrotitor: papa creştinilor. Se manifestau din 
plin egoismul şi vanitatea acestui bastard papal, care nici măcar 
nu era destul de inteligent pentru a le acoperi. 

La 8 iunie 1497, papa numea pe Cezar legat papal la 
Neapole, cu misiunea de a-l reprezenta la încoronarea lui 
Frederic I, noul rege al Neapolelui (1496 - 1501). Dar în aceste 
zile cădea un doliu asupra familiei Borgia. La 14 iunie, seara, avu 
loc un dineu la Vanozza, unde participau cei doi fraţi, Juan și 
Cezar. Juan cădea lovit de invidia și interesele lui Cezar. lar papa 
ştia şi tăcea. Cercetările care au început în primele zile au fost 
întrerupte total. O scrisoare a lui Giovanni Bentivoglio, din 20 
iunie 1497, spunea: „Sunt două zile de când se pronunţă public, 
drept ucigaș, numele seniorului de Pesaro; astăzi nu mai crede 


nimeni acest zvon. Se emit părerile cele mai diverse. lar cum în 


asemenea cazuri este greu să-ţi faci o idee, şi cum fiecare cuvânt 
poate fi periculos, las lucrurile aşa cum sunt... La 19 iunie a fost 
anunţată oficial moartea ducelui de Gândia. Noi nu cunoșteam 
nici autorul, nici motivul acestei crime...” Papa era îndurerat 
realmente, căci pe Juan îl iubea cel mai mult. Îşi pusese mari 
speranţe în fiul mai mare. Poate chiar planul de a-i da o coroană 
în Italia. Pentru a salva aparențele, papa lăsă să se înțeleagă că el 
bănuiește pe Orsini, care ar fi trecut la crimă pentru a se răzbuna 
pe Borgii. Însă tăcerea continuă a papei în legătură cu acest 
eveniment era și un indiciu. Criminalul era cunoscut, dar numele 
lui nu era pronunțat. Cezar Borgia, prin propria lui comportare, a 
făcut ca acuzarea de crimă împotriva lui să fie admisă de toată 
lumea. Unii afirmă că el stârnise atâta ură în Italia şi la Roma, 
încât acuzarea de încă o crimă nu însemna nimic. Cronica 
scandaloasă a evenimentelor s-a transmis repede şi în alte ţări. Şi 
ea a fost crezută aşa cum s-a transmis. Documentele și mărturiile 
din epocă ne fac să credem că singurul om vinovat de moartea lui 
Juan rămâne Cezar, fratele său. Puţini nu găsesc niciun motiv în 
acest fratricid. Alţii vorbesc despre avansul pe care-l primea Juan 
sub forma imenselor posesiuni din Italia, cu evidenta intenţie de 
a i se pregăti o coroană. Acum venea rândul lui Cezar la onoruri. 
Cei mai mulți adaugă și relaţiile cu Sancia, cumnata lui. Prea 


strânse pentru gradul lor de rudenie... 


În primele clipe de după evenimentul tragic, papa declara 
că este gata să renunţe la tronul papal. Vorbea să facă o reformă a 
bisericii catolice, să pună capăt politicii lui în interes de familie. 
Însă Alexandru al VI-lea nu era stăpân pe propria lui voinţă. 

Pentru el, această gravă întâmplare familială era un 
avertisment teribil. Murea una din persoanele în care își pusese 
mari ante. Nădejdile trebuiau reînnoite pentru alți oameni din 
familie. Tot a declarat papa atunci, în ceasurile întunecate ale 
verii anului 1497, au fost doar cuvinte rostite în niște momente 
de slăbiciune. N-a rămas nimic din aceste declarații și nimic n-a 
devenit realitate. Dimpotrivă, începeau acțiunile pentru 
dezvoltarea intereselor de familie. L-a făcut de Cezar un fel de 
executor testamentar al lui Juan, după ce îl retrăgea din biserică, 
anulându-i alegerea de cardinal. Făcu chiar un proiect 
extravagant de a-i da în căsătorie pe Sancia de Aragon, cumnata 
lui (deși Jofre trăia). Cezar stăpânea ocult și încărca cu o grea 
tiranie Renaşterea italiană. În cei şase ani care au urmat, 
adevăratul rege şi conducător al Romei a fost Cezar. De la 1498, 
singura preocupare politică a lui Alexandru al VI-lea a fost să facă 
din Cezar marele despot al Italiei. 

În acele împrejurări tragice, papa trebuia să rezolve şi altă 
problemă dificilă: divorțul Lucreţiei de Giovanni Sforza, care se 


încheia de fapt în decembrie 1497. Motivul părea să fie căsătoria 


sterilă de care se făcea vinovat Giovanni. După omorârea lui Juan, 
papa a luat în mână această afacere care nu se mai termina. La 20 
decembrie 1497, o comisie de cardinali pronunţa divorţul. Sforza 
era silit să restituie Lucreţiei dota de 31.000 de ducați. La rândul 
lui, Giovanni Sforza îl acuza pe Alexandru al VI-lea că a pornit 
divorțul pentru motive foarte ruşinoase: adică de a avea relații 
incestuoase cu Lucreția. S-a născut un mare scandal, căci, chiar 
într-o societate coruptă, asemenea fapte ale papei ar fi întrecut 
orice măsură. Populaţia Romei și din întreaga Italie a sesizat 
actele imorale din viața Borgiilor. Acestea erau incredibile, chiar 
pentru acea epocă întunecată, stăpânită de o crasă imoralitate. 
Ambasadorul Veneţiei nota în raportul său către signorie în 
septembrie 1497: „... rămâne un fapt sigur şi anume acela că 
papa permite lucruri extraordinare și intolerabile”. 

Însă Alexandru Borgia nu ştia ascunde caracterul său 
impetuos care se manifesta sub forma unor pasiuni adânci și 
rudimentare, iar accesele lui de furie, de orgoliu sau de frică, le 
dezvăluia cu o francă naivitate. Este senzual, scriu cei care l-au 
cunoscut, în sentimentele și interesele lui (Giustiniani). De obicei 
era vesel, foarte sau prea vesel. Când dorea să-și înșele 
interlocutorul, i se vedea minciuna pe buze. Dar continua să 
mintă cu convingere şi cu pasiune. Vorbind cu Giustiniani și 


încercând să-l convingă de dorinţa lui sinceră de a încheia o 


alianță cu Veneţia, îi spunea că „el vrea să-și plaseze inima în 
mâna Republicii”. Și spunea aceste cuvinte cu atâta convingere, 
încât lăsa impresia că „pieptul lui se va deschide, în timp ce 
cuvintele îi vin din inimă şi nu de pe buze”. Înjura în limba 
italiană pe Cezar. Manifesta crize scurte. Violenţa îi trecea repede. 
Pleca pentru două sau trei zile în Romagna și mai departe, pentru 
a vâna și „a-şi curăța melancolia”, cum 

spune Burchard. Adeseori se folosea pentru aceasta de 
slăbiciunile din vremea cardinalatului: împotriva tristeţii, un 
balet voluptuos prezentat de fete foarte tinere. Lăsând la o parte 
faimoasele orgii, una din ele e cu totul cunoscută și vestită, cea 
din 31 octombrie 1501, când a participat împreună cu Lucreția și 
cu Cezar. Ajuns la Piombino, a cerut un balet, și cele mai 
frumoase femei și fete au dansat sub ferestrele palatului în care 
se afla papa. Sau, într-o slujbă solemnă, a fost văzut între papă şi 
cardinali un grup de fete tinere, care nu erau călugărițe. Bolnav la 
1500, papa a fost îngrijit de nişte tinere şi foarte frumoase femei, 
printre care și Lucreția, nora sa, Sancia, și o domnişoară de 
onoare, che e favorita delpapa. 

Alexandru al VI-lea nu poate fi acuzat de ipocrizie 
religioasă. El nu era interesat nici de slujbele religioase, nici de 


liturghii. Slujbele nu le făcea cum trebuie, nu îl interesa niciodată 


disciplina. În timpul călătoriilor, îngurgita orice fel de carne sau 
alte mâncăruri oprite de biserică. 

Diferite împrejurări ale vieţii ni-l arată oscilând între 
lașitate, frică, teroare şi curaj neobişnuit. Frica apărea în fața 
unui pericol infim, iar curajul în fața unuia mare. 

Alexandru Borgia a pierdut cu timpul trăsăturile specific 
spaniole. A eliminat severitatea, gravitatea, aroganța clasei 
dominante a naţiei sale. A devenit mai... italian. Vădea o 
exuberanță nedisciplinată a cuvântului și a gestului încă din 
vremea cardinalatului. Era stăpânit de un caracter instinctiv, 
spun contemporanii. Grijile nu durau la el mai mult de o noapte. 
Are temperament vesel, adaugă ei. Lumea îi este indiferentă, cu 
excepţia femeilor și a copiilor săi. Este profund preocupat de a-i 
face bogaţi și a-i ridica în măririle peestei lumi pe copiii săi. 
Ferdinand de Neapole îl portretizase bine spunând că Alexandru 
Borgia „nu are altă dorință decât să creeze, împotriva oricărui 
drept, măreţia copiilor lui... înșală, se preface şi scoate bani din 
orice poate vinde...” lubea pe Juan, dar şi-a transferat dragostea 
paternă asupra lui Cezar, pentru a crea prin el gloria familiei. 
lubea pe Lucreția, dar s-a folosit de căsătoriile ei pentru 
satisfacerea planurilor lui Cezar. Pentru acest fiu, Alexandru și-a 
dăruit ultimii ani, amestecându-se într-o politică sângeroasă, 


concentrând într-o etapă scurtă toată viclenia și toată zgârcenia 


cu care îl dotase natura. S-a folosit de metoda inventată de 
Lodovico Moro: apelul la intervenţia străină. A căutat să 
descopere şansele cele mai mari, mergând sub patronajul Franţei 
sau Spaniei. Dacă îi părea că una din cele două puteri sau ambele 
au o poziţie echivocă față de el, se îndrepta spre Veneţia. Prin 
această politică urmărea un ţel bine determinat: o coroană 
italiană pentru Cezar. 

În Italia mai fuseseră şi alţi tirani. Ba încă nişte tirani de 
„mare rasă”, ca Francesco Sforza, Lorenzo Magnificul, Lodovico 
Moro, Ferdinand de Aragon. Însă orice ambiţie ar fi avut în 
politica lor, ei au ţinut seama de un echilibru italian. Au urmărit 
hegemonia, dar nu un regat al Italiei. Ei încercau să reducă 
puterea vecinilor lor, dar nu să-i distrugă. Borgii au fost niște 
exterminatori. Ei nu s-au oprit din actele lor de piraterie, decât 
atunci când erau prezenţi străinii francezii sau spaniolii. 
Începutul războaielor italiene la 1494 demonstra că pentru Cezar 
nu mai rămăseseră prea multe teritorii în Italia. În Lombardia 
erau francezii, în regatul Neapole, spaniolii luptau cu francezii. 

Apoi papa a avut dificultăți cu Savonarola. Sprijinind 
acțiunile lui Cezar, papa avea nevoie de bani. Crimele, trădările, 
măsurile cu totul arbitrare luate față de cardinali sau față de 
bogătașii romani au început să fie demascate în lumea creştină de 


Savonarola. 


Ajuns papă, Alexandru al VI-lea, împreună cu neamurile lui 
de „lupi flămânzi”, cu amantele și curtezanele sale, a dus o 
politică duplicitară, şovăitoare. S-a apropiat de aragonezii din sud, 
s-a certat cu Lodovico Moro, apoi s-a împăcat, dar a trădat pe alţii 
şi s-a încurcat în propriile lui intrigi mărunte. Ambasadorul 
florentin de la Paris îl caracterizează la puţină vreme după 
urcarea pe tronul papal, într-un fel cu totul defavorabil: la santită 
di nostro Signore, îl quale di sua natura è vile, et è conscius 
criminis sui... 

Când intră Carol al VIII-lea în Italia, papa nu ştia ce să facă. 
Mai întâi încercă să reziste, apoi să trateze. Când tunurile 
franceze amenință castelul Sant-Angelo, unde se refugiase el, 
acceptă toate condiţiile: îi dă bani lui Carol al VIII-lea, aprobă 
libera trecere prin Roma şi cucerirea Neapolelui. Slujba religioasă 
pe care o slujeşte papa însuși este atât de prost făcută, încât 
uimește pe toţi cel prezenți. 

Lui Savonarola, călugărul dominican care stăpânea 
Florența cu glasul lui de tunet, în timpul cotropirii franceze, papa 
Alexandru al VI-lea îi oferea toate exemplele posibile pentru a 
ataca curia papală. Pentru Savonarola, Roma era Babilonul. Într-o 
predică el spunea: „... Ce faci, Doamne? De ce dormi? 
Deşteaptă-te! Vino de scapă biserica de mâna tiranilor și 


clericilor răi... O, Roma! Pregăteşte-te! Pedeapsa asupra ta va fi 


groaznică... O, Italia! Eşti bolnavă, ai o boală grea, iar tu, Roma, 
eşti şi mai bolnavă, usque ad mortem... Dacă vrei să te faci Dine, 
lasă-te de hrana ta obișnuită, de trufie, de ambiţie, de luxurie, de 
avariție...” 

Renaşterea, cu spiritul ei anticreștin, manifesta din plin 
tendinţa de a transforma pe papi și pe înalții clerici în principi 
laici. Alexandru ““igia a fost o adevărată personificare a acestui 
proces. 

În strălucitoarea Florenţa, plină de filosofi păgâni, de artiști, 
de bancheri, politicieni, critici, istorici, Savonarola, asprul călugăr 
dominican, cerea vehement o întoarcere la „bunele moravuri”, 
dorind o reformă a Romei, a curiei papale. După ce-l văzuse 
făcând slujba religioasă şi după ce stătuse de vorbă cu noul papă, 
Fra Girolamo, călugărul Savonarola, s-a întors la Florenţa unde 
şi-a început discursul împotriva „marei curtezane”, „mocirla 
relelor de pe lume”, Roma papală. Îşi începuse predica într-o uliţă, 
apoi continuă în piaţă, apoi în San Marco, iar de aici în Domul din 
Florența. Nu mai încăpea lumea. Situaţia era grea. Timpuri 
nepotrivite și rele pentru negoț. Negustorii dădeau faliment. 
Meşteşugurile nu mergeau. Recolta era proastă, iar țăranii fugiți 
în oraş nu aveau de lucru. Preţurile și foametea creșteau 
împreună. Predicile apocaliptice ale lui Savonarola au împins 


mulțimea la răscoală, fugărind pe Pietro de Medici, stăpânul 


Florenței. 

Predicile lui Savonarola loveau mai ales în papa Alexandru 
Borgia, în Antihrist. Iar papa era ocupat cu năvălirea franceză, cu 
acuzarea de a nu fi făcut nimic pentru biserică. Se gândea mâhnit 
că a dăruit totuşi un altar şi o orgă bisericii Santa Maria del 
Popolo, că a renovat tavanul de la Santa Maria Maggiore, că a 
întărit castelul Sant-Angelo cu turnuri mici şi mari, cu şanţuri şi 
metereze: ce bună închisoare pentru nevrednici. Castelul 
Sant-Angelo, devenind inexpugnabil, devenea inima Vaticanului, 
stânca apostolului Petru, ce nu putea fi doborâtă. Poate tocmai de 
aceea, la curtea lui Borgia, aproape nimeni nu se sinchisea de 
limbajul violent al călugărului. Alexandru al VI-lea era indiferent. 
Atunci când Savonarola a început să atace probleme cu caracter 
politic, lucrurile s-au schimbat. Când părea că va trece să preia 
puterea cu prietenii lui, s-au mișcat și dușmanii din Florenţa. 
Savonarola se făcuse avocatul neobosit al alianţei cu Franţa. 
Cerând alianța cu Carol al VIII-lea, călugărul pretindea că în felul 
acesta se face interpretul lui Dumnezeu. El spunea că în afară de 
libertatea Italiei, Carol al VIII-lea va mai aduce și reforma 
bisericii și pedeapsa lui Dumnezeu împotriva infamiei curiei 
papale. Era un fel de amenințare cu depunerea papei, un mijloc 
de presiune de care se folosea şi regele Franţei împotriva 


sanctității sale. Savonarola se credea de neînvins, încrezător în 


sprijinul populaţiei de jos: / / popolo minuto. 

La 25 iulie 1495, papa l-a chemat pe Savonarola la 
ascultare, cerându-i să se prezinte la Roma. Călugărul a refuzat. 
Atunci când Savonarola şi-a întărit atacurile, Alexandru al VI-lea 
s-a înfuriat şi i-a cerut să înceteze orice predică. Altfel îl amenința 
cu excomunicarea. Un timp, Savonarola s-a oprit. Dar în februarie 
1496 a reînceput, aducând noi puncte de vedere în predicile lui, 
unele din ele atingând și probleme religioase, care se apropiau de 
cele exprimate de Jan Huss. Declara că papa nu este nici măcar un 
păstor al bisericii, că nu reprezintă biserica romană și că se află 
în totală „eroare”. Deci că el. 

Savonarola, nu este obligat să asculte de papă, ci numai de 
evanghelie. Apoi blestema viciile Romei, unde mulți bărbați și 
femei fac din prostituție o meserie. Alexandru al VI-lea a rămas 
destul de calm. Însă el a simţit pericolul purtat de predicile lui 
Savonarola, pericol care avea două laturi: una politică pentru 
Italia în legătură cu invazia lui Carol al VIII-lea și alta personală, 
întrucât de la atacurile călugărului Savonarola se putea ajunge la 
o depunere a lui. În Germania erau aprobate toate cele susținute 
de Savonarola, ba chiar se spunea că însuși sultanul din Istanbul 
a dispus să fie traduse în limba turcă o parte din predicile 
călugărului dominican. 


În noiembrie 1496, papa publica o bulă de reorganizare a 


congregației  dominicane din Lombardia.  Opunându-se, 
Savonarola nu se amesteca prea mult în problemele religioase, 
dar ataca problemele politice. El nu se atingea de dogme, însă 
înfiera scandaloasa viaţă a lui Alexandru al VI-lea. Papa a încercat 
să-l liniștească pe acest fulminatore di false dottrina. îi dădu a 
înțelege că l-ar face cardinal, numai să înceteze. Însă dominicanul 
atacă şi mai violent. Papa, care trimisese atâția cardinali şi nobili 
pe cealaltă lume, se credea atotputernic și era furios pe călugărul 
care îl batjocorea și îl umilea. A interzis din nou lui Savonarola să 
mai predice, dar acesta a continuat, cerând să se convoace un 
conciliu pentru a îndepărta pe simoniacul și atât de nedemnul 
papă. Pentru rezolvarea tuturor problemelor, Savonarola chema 
din nou pe Carol al VIII-lea în Italia. Dominicanul declarase război 
papei. 

Alexandru al VI-lea s-a plâns ambasadorului florentin de 
faptul că guvernul din Florența permite unui călugăr să 
vorbească atât de injurios fie la adresa papei, fie în probleme 
politice. Generalul ordinului dominican și cardinalul Caraffa au 
renunțat să mai apere pe Savonarola. Cauza acestuia era pierdută 
la Roma. Însă el pierduse terenul chiar şi la Florenţa. La 12 mai 
1497, papa l-a excomunicat. 

După ce Carol al VIII-lea s-a retras din Italia fără succes, 


papa se putea răfui cu Savonarola. Mai întâi îl acuză ca fiind 


„propovădaitor al unor erezii diavoleşti”, că e un călugăr nebun 
care asmute lumea la răscoale. Scrisoarea, plină de substraturi 
diplomaticești, a avut influenţă la Florenţa. Cu atât mai mult cu 
cât, în lupta cu Carol al VIII-lea, papa ieşise biruitor. Descurajarea, 
îndoiala au început să cuprindă pe florentini. Îşi spuneau că 
probabil papa o fi greşind ca om, dar, fără îndoială, ca papă, nu! 
Poate apariția ciumei la Florența se datora chiar ereziei 
nelegiuite a lui Savonarola!? Căci ciuma apăru la Forenţa îndată 
după citirea în bisericile Santo Spirito şi Santa Maria ovella a 
excomunicării, a anatemei contra lui Savonarola. Legendele au 
început să circule intens. Oamenii mureau pe uliţe. Chiar diavolul 
ar apărut noaptea, cu trup de vulpe, dar umblând pe două 
picioare, iar coada lungă și stufoasă era aruncată elegant peste 
piciorul drept, chiar ca o trenă. 

Savonarola încercă o reacțiune în Florența. Scrise 
împăratului Maximilian, regilor Franţei, Angliei, Spaniei, Ungariei, 
cerând sprijin împotriva Antihristului cu numele de papa 
Alexandru al VI-lea Borgia. Dar papa spunea că Savonarola se 
făcuse vinovat de rebeliune împotriva șefului său: fie că se 
sustrăgea „datoriei” lui de ascultare, fie că ataca violent pe papă. 
Încercarea ambasadorilor florentini de a-l salva a eşuat. La 26 
iunie 1497, papa comunica ambasadorilor Florenței că va aplica 


acestui călugăr rebel măsurile prevăzute de dreptul canonic față 


de aceia care nu ascultă de hotărârile bisericii. Deşi excomunicat, 
la 11 februarie 1498, Savonarola s-a urcat din nou pe amvon. 
Signoria florentină încercase să evite scandalul și interzisese 
clericilor să participe la predicile dominicanului înfuriat. În 
această vreme, atacurile călugărului la adresa curiei şi a papei au 
fost deosebit de puternice și de veninoase. Spunea că papa 
sprijină regatul satanei, că este un eretic şi trebuie scos din 
comunitatea creștină. Că fiecare cleric din Roma are concubina sa. 
Că otrava este atât de răspândită la Roma încât au fost infestate şi 
apa şi aerul. Și predicile de acest fel au continuat în martie și în 
aprilie 1498. „Datoria noastră de păstor ne interzice să tolerăm 
mai mult comportarea acestui călugăr nesupus”, a spus papa. 
lritarea lui Alexandru al VI-lea pornea și de la faptul că atunci 
când cerea signoriei să ia măsuri împotriva călugărului care îl 
ultragia în mod public, guvernul florentin răspundea papei că 
„predicatorul face mult bine”, că este „un adevărat reformator” şi 
că Florenţa nu poate asculta de ordinele papei. 

Nepotismul tot mai rău disimulat al papei, după moartea 
fiului său Juan, provoca o vie și reală iritare în Italia și în alte ţări 
europene. Alexandru Borgia se simţea periclitat. Trebuia să ia 
măsuri, și încă foarte severe. Se temea foarte mult, poate cel mai 
mult, de alianţa dintre regele Franţei şi Savonarola. Călugărul nu 


s-a arătat dispus să facă o încercare cu proba focului pentru a 


demonstra caracterul divin al misiunii sale. Pe de altă parte, noua 
signorie aleasă la 1498 voia pacea, de aceea sacrifică pe 
Savonarola. Papa trimisese la Florenţa alți predicatori, care se 
ridicau împotriva lui Savonarola. În cele din urmă dominicanul a 
fost trimis la închisoare. 

Papa se bucura că va pune mâna pe călugărul afurisit şi 
ceru Florenței să-i fie predat ereticul pentru a fi judecat la Roma. 
Dar Florenţa refuză să-l predea. Pentru demnitatea ei, îl va judeca 
ea însăşi. Ce putea signoria să impute lui Savonarola care luptase 
doar pentru interesele Florenței? Savonarola reușise să alunge pe 
Medici. De pe amvon strigase împotriva abuzurilor bisericii, a 
scandalurilor înaltului cler, a corupţiei curiei romane. Propagase 
periculoasa idee a 

Instaurării unei democraţii teocratice. Însă slăbiciunea lui 
zăcea în însăşi natura vederilor sale religioase. Prea vorbea 
despre sfârşitul apocaliptic al secolului al XV-lea unei populaţii 
care citea Decameronul. Vorbea despre viziuni în fața unui 
auditoriu între care se afla Machiavelli, Pico della Mirandola și 
alții. Blestema grozăviile vieţii şi faptelor Borgiilor și credea în 
urcarea unui sfânt pe tronul papal. Făcea apel la mistici. Dar el nu 
înțelegea că între italieni și scaunul apostolic nu existau 


neînţelegeri de ordin religios, ci probleme și interese laice şi de 


echilibru politic. Călugărul își alesese rău câmpul de bătaie. El 
predica împotriva simoniei, a luxului palatelor, a rușinii 
Babilonului pontifical. Însă acest călugăr se irita şi începea să 
adreseze cuvinte urâte şi grele celor prezenți: femeilor care nu 
aveau o îmbrăcăminte decentă, tinerilor care aveau o comportare 
ușuratică, vechilor libertini, bancherilor, clericilor. Imensa 
catedrală gemea de lume. Dominicanul revenea mereu la papă, la 
Roma, care pentru el era marea prostituată biblică. El jura că e 
profet. Însă papa îl declara eretic şi curând a sosit timpul ca 
Savonarola să fie ars... cu ajutorul lui Dumnezeu. 

Adevărata lui erezie consta în aceste cuvinte scrise la 1497 
principilor Europei: „Vă jur, în numele Domnului, că acest 
Alexandru nu este papă și nu poate fi socotit ca atare, pentru că, 
lăsând la o parte păcatul lui criminal de simonie - prin care și-a 
cumpărat scaunul papal - lăsând la o parte alte vicii dovedite ale 
acestuia, eu afirm că el nu este creştin și nu crede că există un 
Dumnezeu, ceea ce depășește limitele oricărei necredinţe...” 

Cum Florenţa întârzia procesul, papa trimise doi emisari 
„apostolici” care aveau misiunea de a condamna la moarte 
călugărul dominican, „chiar dacă ar fi un sfânt loan Botezătorul”. 
Judecat, Savonarola trebuia condamnat la moarte, spânzurat și 
apoi ars pe rug. 


Papa sfătui, înainte de plecare, pe spaniolul Francesco 


Remolino cum să procedeze pentru a-l prinde şi a-l omori pe 
călugăr. Acolo, la Florenţa, Savonarola a fost chinuit în toate 
felurile, i-au fost strânse picioarele, încheieturile mâinilor cu 
şuruburi. Au urmat toate torturile după prevederile inchiziţiei. 
N-au lipsit tortura gleznelor, a degetelor mari de la picioare, 
tortura cu nuiele, cea a încorsetării, a frânghiei. După ordinea 
cuvenită. Cu frânghia inchizitorială, Savonarola a fost ridicat în 
sus de 14 ori, în timp ce de picioare erau legaţi bolovani. Sângele 
izbucni din gură, din nas și din urechi. Mărturisi tot ce-i cereau 
frații întru Domnul, dominicanii inchiziţiei... Scăpă astfel lr, că de 
o probă: nişte capre „angajate special, lingeau tălpile 
delincventului, rănite artificial și presărate cu sare. Savonarola se 
acuza de bunăvoie. Mărturisi cele șapte păcate capitale prin care 
să ea diavolului... 

Apoi îl părăsiră toți. Şi prietenii. S-a ridicat un rug în Piazza 
della Signoria, cu locuri rezervate, ca la teatru. Pentru un loc în 
față se plătea o liră. În spate mai puţin, iar pentru locurile în 
picioare, călăii au făcut chetă. Acum nu mai îndrăznea nimeni să 
spună măcar un cuvânt în favoarea lui. Dus în mijlocul rugului, a 
fost legat de un trunchi gros. Au fost aprinse vreascurile. Din 
înălțimi începu să cadă ploaia, dar Savonarola continua să ardă... 


Cenușa „marelui păcătos” a fost aruncată în Amo, din ordinul 


papei. 


Aşa dispărea Savonarola şi cei doi prieteni ai săi, torturați, 
desfiguraţi, apoi spânzurați şi, în fine, arşi pe rug, la 23 mai 1498. 
Papa era mulțumit. La consfătuirea cu Cezar, îşi arătă bucuria de 
a fi scăpat de doi duşmani din afară: Carol al VIII-lea cel urât și cu 
miros și mai urât, şi de Savonarola. Rămâneau dușmanii 
dinlăuntru: feudalii din Romagna, Orsini şi Colonna. Amenințarea 
celui omorât, că nu va intra în Rai, nu l-a neliniștit pe Alexandru 
al VI-lea. îi ajungea faptul că glasul de tunet al călugărului 
dominican era, în fine, amuţit. Papa arăta creștinilor cum trebuie 
pedepsit acela care ascultă de glasurile misticilor și ale textelor 
evanghelice. Așa sfârșea Savonarola, care în teorie rămăsese 
ataşat bisericii catolice, dar în practică exprimase tendinţe ostile 
cu privire la organizarea bisericii, la puterea de a pedepsi pe care 
o folosea papalitatea, şi mai susținea proiectul cu privire la 
superioritatea Consiliului față de papă. Erau păcate cardinale şi 
capul păcătosului trebuia să cadă. 

Însă era un făcut. Alexandru al VI-lea nu mai scăpa de 
amenințări. Noul pericol venea din Franţa. La 7 aprilie 1498 
murea Carol al VIII-lea. Urmașul său, Ludovic al XII-lea, sub 
pretext că descinde dintr-un Visconti, adăuga titlului său nu 
numai pe cel de rege al Ierusalimului și al celor două Sicilii, dar și 
pe acela de duce de Milan. Florenţa și Veneţia sprijineau aceste 


pretenţii ambiţioase ale regelui Franţei. Ludovic al XII-lea îl 


asigura pe papă de bunele sale intenții, împotriva tradiţiei, papa 
trimitea la 4 iunie 1498 o ambasadă la regele Franţei, pentru a-A 
felicita şi a-l îndemna la război împotriva... turcilor. Cu privire la 
Neapole, ambasada trebuia să comunice că papa studia 
drepturile regelui francez asupra acestui regat. Regele trebuia să 
fie sfătuit să lase la o parte ideea cuceririi ducatului de Milano. În 
mod deosebit trebuia să insiste ca regele să nu se alieze cu 
familiile Orsini şi Colonna și să-și retragă protecția asupra lui 
Giuliano della Rovere, fugit în exil în Franța. 

Cam în aceeaşi vreme sosea la Roma o ambasadă a lui 
Ludovic al XII-lea care „ruga” pe papă să-i fie anulată căsătoria cu 
Jeanne, fiica lui Ludovic al XI-lea. Regele Franţei susținea, sub 
prestare de jurământ, că „actul căsătoriei n-a fost consumat”. Plin 
de milă, papa trimitea, la 13 decembrie 1498, actul de desfacere a 
mariajului şi 

Dermitea lui Ludovic al XII-lea să se căsătorească cu Anne 
de Bretagne, văduva predecesorului său. Papa solicita și el, în 
schimb, „o înaltă situaţie” pentru fiul său iubit, Cezar. Socotit 
odinioară ca adversar, papa încheia acum o trainică alianță cu 
regele Franţei. 

Noile raporturi ale papei cu Franţa au dus la înrăutățirea 


legăturilor Borgiilor cu statele italiene, la ruptura cu Ascanio 


Sforza şi cu Lodovico Moro. Frederic de Neapole arăta o atitudine 
duşmănoasă. Timorat, Alexandru al VI-lea mergea la biserică 
însoţit de o numeroasă escortă înarmată. 

La 27 noiembrie 1497, ambasadorii Portugaliei, 
nelăsându-se impresionați de puternica gardă pontificală, 
pătrunseseră la papă şi-i făcuseră aspre mustrări cu privire la 
nepotism, la politica profranceză atât de periculoasă pentru 
pacea din Italia. L-au ameninţat cu un conciliu. Era ceva foarte 
neplăcut pentru papă, care simţea în spatele lor mâna cuplului 
suveran al Spaniei, Ferdinand şi Isabella. Poate de aceea, 
Alexandru Borgia aştepta cu nerăbdare veşti din Franţa, cu 
privire la trainica alianță promisă de Ludovic al XII-lea. 

Însă papa abia scăpa de acuzatorii portughezi, când, în 
decembrie 1497, soseau la Roma şi ambasadorii spanioli, care 
cântau pe acelaşi ton. Ei îl acuzau pe papă, în numele lui 
Ferdinand Catolicul, de a fi făcut numeroase acte politice - nu 
religioase! - contrare intereselor Italiei și Spaniei. Roma 
încheiase cu Franţa o alianță care de fapt însemna influenţa 
puternică a Franţei în ltalia și încercarea de nimicire a 
„drepturilor” şi planurilor spaniole cu privire la Neapole. 
Ambasadorii observau de la început că felul în care a fost ales el 
papă constituie un „scandal notoriu”. Alexandru Borgia i-a 


întrerupt violent, observând la rândul lui că Ferdinand și Isabella 


nu au niciun drept asupra coroanei spaniole. Că de fapt, ei sunt 
niște intruși, în timp ce el a fost ales papă „aproape” prin vot 
unanim... Acuzat de nepotism, de simonie și cu un conciliu 
reformator, papa a replicat că rapoartele ambasadorului spaniol 
sunt false, la fel ca şi acuzaţiile ce i se aduc. 

Liniștit din partea lui Ludovic al XII-lea, papa a început să 
se teamă de amenințările venite prin ambasadorii spanioli uniţi 
cu cei portughezi. Mai gravă era ameninţarea cu conciliul şi cu 
depunerea. În ianuarie 1499, ei declarau în faţa unor cardinali că 
Alexandru Borgia nu este șeful legitim al bisericii catolice. Mai 
întâi, papa a răspuns furios că va arunca în Tibru pe acei 
obraznici, după cum aveau obiceiul ei și familia lui. Apoi a 
demonstrat că înțelege pentru ce se amestecă suveranii spanioli 
în afacerile bisericii. Erau niște scene cu totul Penibile. 

Divorțul Lucreţiei de Giovanni Sforza fusese dus la capăt de 
către Alexandru Borgia şi îl pusese în situația de a se înrudi cu 
casa de Aragon, fiica sa căsătorindu-se cu Alfonso, fiul regelui de 
Neapole, membru al dinastiei aragoneze. În schimb, Charlotte, 
fiica regelui de Neapole, refuza să accepte căsătoria cu Cezar. 
Acesta nu-și găsise nici la Paris o nevastă potrivită pe măsura 
pretențiilor lor, o prințesă. Papa a început a vorbi de „perfidia” 
regelui francez, de faptul că Borgii deveniseră ridicoli în lume, 


întrucât Parisul nu putuse găsi o nevastă după dorinţele lui Cezar 


şi ale sale. Temându-se totuși de Spania, papa încerca să 
determine pe regele de Neapole să accepte alianța propusă. 
Pentru a-l recâștiga pe papă, Ludovic al XII-lea oferea lui Cezar 
mâna drăguţei prințese Charlotte dă Ibret. 

Poziţia papei se schimba de la o zi la alta. Era foarte 
îngrijorat de atitudinea ostilă a Spaniei şi a Germaniei, care 
vorbeau de denunțarea jurământului lor de ascultare față de 
papă. În aceste țări se manifestau puternice tendinţe ostile curiei 
papale şi papei în special. În mai 1499, Alexandru Borgia 
promitea că va îndepărta pe copiii săi din Roma și va face o serie 
de reforme. Pentru a linişti pe regii spanioli, el le dădea dezlegare 
de a lua orice măsuri cu caracter religios în posesiunile lor. Astfel, 
relațiile papei cu Spania intrau din nou pe un făgaș normal, iar 
regii spanioli îşi întăreau cognomenul de „catolici”, ba chiar de 
„prea catolici”. La 24 mai 1499, papa primea altă veste mare 
pentru el și pentru dinastia Borgiilor: Cezar căpăta de soţie o 
principesă franceză. În acel moment, papa nu s-a jenat să se 
declare în favoarea Franţei și Veneţiei și că a venit vremea să 
rupă relaţiile Romei cu familia domnitoare din Milano, ba chiar 
cu Neapole. De frică, Ascanio Sforza fugea la Milano, iar mai apoi 
fugeau cardinalii Colonna şi Sanseverino, în timp ce Alfonso, soțul 
Lucreţiei, fugea la Neapole. După el pleca şi Sancia cu tânărul ei 


soţ, Jofre. In vara anului 1499, copiii papei nu se mai aflau în 


Roma, dar erau în jurul orașului etern, fiecare într-o situaţie 
excelentă. 

Între timp, papa continua manevrele şi intrigile lui politice. 
Obţinuse o victorie prin căsătoria lui Cezar cu o prințesă franceză, 
fapt care îl punea în raporturi directe cu regele Franţei. Dar 
Ludovic al XII-lea nu renunțaseja pretenţiile lui asupra ducatului 
Milano și asupra regatului Neapole. În iulie 1499, francezii intrau 
din nou în Italia. Lodovico Moro, tiranul din Milano, împreună cu 
prietenii lui, fugea în Tirol, căci împăratul Maximilian nu-i putea 
ajuta. La 6 septembrie 1499, armatele franceze intrau în Milano, 
iar la 6 octombrie intra şi Ludovic al XII-lea în oraș, salutat cu vii 
aclamații de către popor. Atunci, principii italieni s-au aruncat cu 
oferta lor de prietenie asupra regelui Franţei. În suita acestuia 
puteau fi văzuți marchizii de Mantua, de Montferrat, de Saluzzo, 
ducii de Ferrara și de Savoia, nu lipseau Cezar Borgia şi un mare 
număr de cardinali. 

Alexandru al VI-lea se credea în totală siguranță. Spera că 
nu se va repeta istoria cu Carol al VIII-lea, așa cum îl preveneau 
mereu 

cardinalii săi. Pregătea cu mult zel terenul pentru crearea 
regatului lui Cezar. Însă Roma nu era scutită de pericole. Și mai 


rău se simţea regele de Neapole. El ştia despre fuga ducelui de 


Milano şi observa cu neliniște calmul papei. Își dădea seama cu 
disperare că nu are unde să ceară sprijin. Constata că Alexandru 
al VI-lea sprijină pe francezi. Însă papa avea destule tertipuri în 
sacul de Crăciun, pentru a crea tot felul de iluzii. Ca urmare a 
acestor iluzii, se întorcea și Alfonso la Roma, în septembrie 1499. 
Părăsea Neapole în tovărășia unui om de încredere și se ducea 
mai întâi la Spoleto, unde Lucreția fusese numită regentă, la 8 
august 1499. După patru zile de veselire împreună cu Alfonso, 
Lucreția pleca cu el spre Nepi, căci fusese numită de papă 
guvernator al oraşului. Lăsă deci Spoleto pe seama a doi delegați 
ai săi şi se îndreptă spre alte frumoase ţinuturi italiene. Nepi 
căzuse pe mâna papei. Totul începuse să meargă dn plin. Papa se 
simţea foarte bine. Cezar se simţea şi el asemenea. Pornise și el 
să-şi rotunjească un teritoriu al său, dar nu în sud, spre regatul 
Neapole, unde regele Franţei nu admitea nicio concurenţă, ci spre 
Romagna, frumoasa şi bogata provincie din Italia centrală. 
Alexandru al VI-lea era fericit de succesele francezilor, 
pentru că în ele vedea măreţia și ridicarea fiului său favorit, Cezar. 
Ambasadorii portughezi îl blamau foarte pe papă, în august 1499, 
pentru actele lui politice și mai ales pentru alianţa cu francezii. 
Deși ameninţat cu un conciliu, papa n-a renunțat la sprijinirea 
fermă a proiectelor care priveau înălțarea și îmbogățirea fiilor săi. 


În septembrie 1499 călătorea la Nepi, unde se întâlnea cu 


Lucreția. Aici a ținut un consiliu de familie și s-a hotărât cucerirea 
Romagnei, comanda acţiunii fiind încredinţată lui Cezar, e? re 
urma să devină monarhul teritoriilor cucerite. Înainte de a se 
întoarce în Franţa, Ludovic al XII-lea lăsase o parte din trupele 
sale la dispoziţia fiului papei. 

Din punct de vedere juridic, situația ajunsese cam 
încurcată. Seniorii care guvernau orașele din Romagna erau 
feudatari de secole ai Vaticanului, cu care aveau raporturi 
juridice atât de complicate, încât niciuna din părți nu îndrăznea 
să le violeze. După ce-și plasase fata în Posesiunile de la Nepi, 
papa, întors la Roma la 10 octombrie 1499, declara decăzuţi din 
feudele lor pe seniorii din Pesaro, Imola, Forli, Urbino şi 
Camerino. El publică o serie de bule prin care îi declara decăzuţi 
din fiefurile lor pentru neplata obligaţiilor vasalice. Era deci 
o 'nealcare a contractului vasalic. Cezar, care aştepta acest 
moment, a Pornit cu trupele sale, pe care le concentrase la Milano, 
direct spre Romagna. 

Papa făcea noi și mari planuri pentru familia sa. La 11 
noiembrie 1500, el aprobase un tratat secret încheiat între 
Franța şi Spania. Tratatul prevedea împărțirea regatului de 
Neapole între Franţa și Spania, adică între Ludovic al XII-lea și 
Ferdinand Catolicul. Ludovic primea titlul de rege de Neapole, iar 


Ferdinand, titlul de duce. Amândoi primeau teritoriile ca fiefuri 


ale Vaticanului. La 25 iunie 1501 se încheia în mod public liga 
între papă, Franţa şi Spania. Urmau să alunge pe Frederic de 
Neapole pentru niște pretinse relaţii ale acestuia cu turcii. 
Frederic şi-a dat seama după publicarea bulei de trădarea regelui 
spaniol. Mai întâi a fugit spre sud, apoi s-a predat regelui Franţei 
care i-a dat în compensație ducatul de Anjou și o grasă pensie 
anuală. Francezii şi spaniolii au împărțit regatul Neapole pentru 
puţină vreme. 

Anul 1500 a fost pentru Alexandru al VI-lea și pentru 
familia lui un an foarte încărcat. Din toate punctele de vedere. În 
vreme ce Cezar acționa în Romagna cu succese remarcabile, papa 
sărbătorea cu mare fast jubileul anului 1500. Însă întâmplările şi 
starea de lucruri din Roma nu erau în armonie cu sărbătorile 
religioase. Dimpotrivă. În Roma nu exista nicio siguranţă. Pe 
străzi se petreceau tot felul de crime. De altfel, ca și în celelalte 
oraşe. Cu toate măsurile foarte severe care se luau. Pe lângă 
acestea, faptele și viața privată a Borgiilor nu erau numai 
discutate, dar și imitate în mare măsură. lar în acest an al 
jubileului, Roma era plină de pelerini. Printre ei se găsea şi 
tânărul Martin Luther, care va provoca peste câţiva ani marea 
schismă în biserica catolică. Într-o zi, în timp ce se odihnea, papa 
a fost acoperit de zidăria unui cămin care s-a răsturnat peste el şi 


peste tronul papal. Mulţi au răsuflat ușuraţi sperând că papa a 


fost omorât. Dar taurul spaniol a rezistat, alegându-se doar cu 
câteva răni ușoare. Lucreția a fost îngerul păzitor şi sora de 
caritate a papei. 

În aprilie 1500, Alexandru al VI-lea pronunţă o sentință 
care avu ecou scandalos în întreaga lume creştină: divorțul între 
regele Ladislau al Ungariei şi Beatrice de Aragon. Această 
principesă era una din fiicele regelui Ferdinand de Neapole; 
plecase de tânără în Ungaria, ca nevastă a lui Matei Corvin. La 
moartea lui, pornind de la calcule, ambiţii și speranţe, ea crezuse 
că va păstra tronul căsătorindu-se cu Ladislau, succesorul la tron. 
Nemulțumit de această căsătorie, Ladislau obținu divorțul, cu 
toată opoziţia regelui spaniol și a regelui din Neapole. Alfonso, 
nepotul repudiatei regine Beatrice, soţ al Lucreţiei, a susținut cât 
a putut cauza mătuşii sale. Ba a fost auzit vorbind cu 
ambasadorul regelui de Neapole, chiar în camera învecinată cu 
apartamentul papei, exprimându-și cu voce cam tare 
nemulțumirea cu privire la nedreptatea ce s-a făcut rudei sale. 
Contemporanii notau că acest lucru însemna o mare imprudență 
din partea sa. Se arăta prea legat de familia sa şi mai puţin de 
interesele familiei Lucreţiei. 

Vara anului 1500 a fost furtunoasă în viața familiei Borgia. 
Papa anunţa pe ambasadorul Veneţiei că fiul său Cezar trebuie să 


facă şi va face ordine în Romagna. Veneţia să nu-și facă nicio grijă 


din 

acest punct de vedere. Mai existau Spania şi Neapole care 
se opuneau, deși la curtea papală trăia un aragonez: Alfonso de 
Bisceglia, soțul Lucreţiei. Era un tânăr simpatic, o încarnare a 
tinereţii frumoase, însă era fiul unui duşman. Pe de altă parte o 
mare gelozie îl cuprinsese pe Cezar. Era o gelozie complexă care 
l-a făcut să-și urască cumnatul și să-l condamne. Alfonso a fost 
mai întâi grav rănit pe scările bisericii Sf. pentru, apoi omorât 
chiar în apartamentul papei. S-a știut precis că adevăratul asasin 
a fost Cezar. Sanudo scrie că a lovit „aceeaşi mână care a omorât 
pe ducele de Gândia”. Cronicarul napolitan Notar Giacomo 
observa că acest lucru a fost făcut de Cezar „din invidie”. Mulţi 
pronunțau numele lui Cezar, deşi acest fapt constituia un mare 
pericol. La 18 august 1500 au fost arestaţi toți cei care se aflau în 
camera lui Alfonso, din ordinul lui Cezar. Tot din ordinul său, 
Micheletto îl sugrumase şi-l lovise cu pumnalul pe Alfonso, după 
ce Lucreția şi Sancia fuseseră alungate din cameră. Cezar a avut 
apoi neruşinarea să strige pe sălile Vaticanului că Alfonso a căzut 
şi, lovindu-se grav, a murit fără a mai putea fi ajutat. De fapt au 
fost ura şi furia borgiană care nu iertă. 

Ambasadorul Neapolelui, împreună cu cel spaniol și cu 


cardinalul Costa, care se prezentaseră pentru a solicita papei 


„justificările” şi a-l întreba despre cauzele asasinatului lui Alfonso, 
au rămas stupefiați de „marea durere” pe care o simula 
Alexandru. Niciunul din ei n-a putut da un atac direct. Teatrul 
jucat de papă era prea bine pus la punct. Ei au fost constrânși să 
asculte căinările prefăcute, iar apoi să se retragă fără a fi obținut 
ceva. Prietenii şi apropiații lui Alfonso fuseseră arestaţi și depușşi 
în carcere la Sant-Angelo. Ei au fost torturați, fiind acuzaţi că au 
complotat la asasinarea lui Alfonso. Unii au scăpat, însă mulţi au 
fost găsiți morți, fără niciun fel de judecată. 

În acest timp, Lucreția era în mare favoare la papă, care 
manifesta o dragoste nețărmurită pentru fiica lui. O dragoste 
enormă. Mai ales că Giulia Farnese trecuse pe planul al doilea. 
Alexandru acorda Lucreţiei noi seniorii confiscate de la alţii. 

Suntem încă în anul 1500, când papa Alexandru al 
VI-lea-mplinea 70 de ani. Ca un adevărat Borgia, papa socotea că, 
având «sprijinul lui Dumnezeu” și al unor sfinți mari, poate 
continua viața pe care o dusese în tinereţe. Sprijinea cu bani pe 
Cezar care tocmai începuse să cucerească Romagna, în vederea 
creării regatului plănuit. papa lua tot felul de „măsuri” față de 
posesorii de bunuri, clerici şi Mireni, trimițându-i pe lumea 
cealaltă prin tot felul de mijloace, pentru a le acapara bogăţiile. La 
începutul anului 1502, cuceririle lui Cezar erau terminate și papa 


dădea o bulă prin care acorda fiului său titlul de duce de 


Romagna, dându-i în proprietate cea mai întinsă provincie a 
statului Papal, care trebuia să fie nucleul statului ereditar al unei 
dinastii Borgia. 

Cam indiferentă față de întâmplările prin care trecea, 
Lucreția se întorcea la Roma în toamna anului 1500. 
Înmormântase pe Alfonso şi venise la Vatican unde era așteptată 
de familie şi mai ales de papă. Sanudo ne informează că papa îi 
propusese ca soț pe ducele de Gravina, Francesco Orsini, dar ea 
l-a refuzat pe motiv că „toți bărbaţii mei sunt decapitaţi”. 
Aspiranţi la mâna ei se găseau mulţi. Însă papa cugeta, se sfătuia 
cu Cezar. Aveau nevoie de un nume mare și puternic, capabil să 
sprijine acţiunile începute atât de bine de Borgii. Trebuia întărită 
dinastia. Traficul pentru buna vânzare a Lucreţiei a continuat. 
Ludovic al XII-lea râdea de planurile pe care le făcea papa, atunci 
când discuta viitoarele alianțe posibile. Cutărui conte sau 
marchiz îi promitea că-l va face duce pe niște terenuri din valea 
Padului superior. Altuia îi promitea altceva. Ludovic se întreba: 
pe ce se întemeia papa când făcea asemenea promisiuni? 

În orice caz, Lucreția trebuia să se căsătorească. Aşa a 
început lunga dispută pentru căsătoria Lucreţiei cu Alfonso 
d'Este, fiul ducelui de Ferrara. 

Excesivul nepotism practicat de Alexandru al VI-lea și 


politica lui inspirată din consideraţii pur laice au creat 


contemporanilor multe și motivate îndoieli cu privire la intenţiile 
acestui papă, iar printre ele şi problema războiului împotriva 
turcilor. Pare totuși că la sfârșitul secolului al XV-lea să se fi 
ocupat de proiectul unei cruciade antiotomane. Cât a trăit Djem, 
relațiile cu Poarta erau chiar „amicale”. După omorârea acestuia, 
turcii au reluat marșul asupra Europei apusene, care fusese 
întrerupt temporar. Un atac turcesc asupra posesiunilor 
venețiene ajungea până în apropiere de Vatican. De aceea papa 
convoca cobsistoriul pentru organizarea cruciadei. El a cerut 
grabnic bani de la clerul din Franţa, Germania, Ungaria. Cardinalii 
trebuiau să dea câte 10% din câştigul lor. Papa încerca să explice 
într-o bulă din 1500 că turcii vor să ocupe Roma, deci întreaga 
Italie, de unde rezulta obligația tuturor principilor italieni de a 
participa la expediţia proiectată. În Franţa, impozitul pus pe 
veniturile oamenilor bisericii a ridicat protestele clerului 
nemulțumit. Se spunea că expediţia proiectată este o afacere a 
„unora”. În Ungaria, clerul n-a dovedit niciun spirit de sacrificiu. 
În anii 1502 şi 1503 se ajungea la un armistițiu şi cruciada se 
termina fără niciun rezultat. Doar papa profitase de noile biruri. 
Lumea ştia că papa folosise banii pentru acţiunile militare ale lui 
Cezar. Cu acești bani, Cezar cucerea Romagna. În decembrie 1501, 
Lucreția se căsătorea cu Alfonso Ferrara. lar Vaticanul cunoștea 


în continuare nesăbuite momente de orgie și de viață lipsită de 


orice frâu moral. La 15 noiembrie 1501 apărea un pamflet care 
biciuia familia Borgiilor, acuzându-i de toate crimele și viciile 
care se petreceau la Roma și în palatul papal. 

Alexandru al VI-lea a citit pamfletul din curiozitate, căci 
manifestările opiniei publice îl lăsau indiferent. Se ştie că fără 
presiunea lui Cezar, papa n-ar fi restrâns la Roma, nici libertatea 
cuvântului şi nici a scrisului. Multe placarde au fost afișate pe 
porţile Vaticanului, în palatul papei, în diferite puncte importante 
ale Romei. Versurile satirice și epigramele de bună calitate 
apăreau şi ele curând. Cele scrise în jurul anului 1500 erau pline 
de venin și de violență, demnă replică la toate „activităţile” 
familiei Borgia. 

Prin februarie 1502, papa vizita, împreună cu fiul său, 
oraşul Piombino, cucerit de Cezar. Acum se găsea în reconstrucție. 
Se întăreau fortificațiile sub conducerea unui inginer, prenumele 
său era Leonardo da Vinci. Peste o lună, papa se întorcea la Roma, 
după ce vizitase Civita-Vecchia, Corneto, Insula Elba. Călătoria la 
Piombino avea un scop politic. Certurile dintre Florenţa și Sienna 
şi luptele din Pisa îi ofereau posibilitatea de a face din Piombino o 
bază de operaţiuni în zona Toscanei. Papa era asigurat în acest 
sens de regele Franţei. Feudalii romani erau deocamdată anihilați. 
Regii Franţei şi Spaniei nu se mai găseau în relaţii bune. Papa, 


aliat cu Ferrara, cu Veneţia și cu regele Franţei, putea să 


manevreze în Italia centrală puterea conform dorințelor şi 
intereselor lui. 

Treburile mergeau bine pentru Borgii până în vara anului 
1503. Se îndeplineau toate planurile alcătuite cu atâta grijă şi 
ardoare de Alexandru al VI-lea. Dar undeva pândea destinul cel 
rău al acestei familii. 

Legăturile de rudenie 

Papii care mai avuseseră copii îi numeau de obicei „nepoţi”. 
Alexandru al VI-lea i-a numit direct fii sau fiice, recunoscându-i 
că ai săi prin acte publice. I se cunosc cu destulă siguranţă șapte 
copii. Mama celor mai mulţi dintre ei a fost romană Vanozza 
Catanei. Cu ea a dus casă bună din vremea când era cardinal. De 
atunci i s-au născut patru copii, care au avut rolul lor în istoria 
zgomotoasă a Italiei și a curiei Papale la sfârşitul secolului al 
XV-lea şi începutul secolului al XVI-lea. Juan, duce de Gândia, n-a 
jucat un rol prea important. Cezar, duce de Romagna, // 
Valentino al lui Machiavelli, şi Lucreția vor avea un rol de seamă 
în istoria Borgiilor. 

Patimile papei Alexandru al VI-lea erau multe. În afara 
«dragostei nepermise” pentru tot ce înseamnă „plăceri lumești”, 
papa ai avea o lăcomie nemăsurată pentru bani, o patimă ce se 
dezvolta în epoca Renașterii. Alături de acestea se adaugă 


dragostea pentru copiii lui Era un fel de iubire pătimașă, bolnavă, 


care l-a făcut să treacă peste orice măsură întru împlinirea 
dorințelor şi nebuniilor odraslelor sale. De aceea, pentru a 
îndeplini aceste nebunii, el era de acord cu orice crimă sau faptă 
blestemată. Nepotismul transpus sub forma „paternismului”, în 
cazul lui Borgia, l-a împins pe Alexandru al VI-lea la tot felul de 
acte şi manevre obscure, încă din vremea când era cardinal. Ca 
papă, avea la îndemână și alte arme. 

Dintr-o întâmplare istorică, unele dorințe „paterniste” se 
împleteau cu anumite necesități politice. Papii din secolul al 
XV-lea, întorşi din „captivitatea babilonică” de la Avignon (1308 - 
1377), încercau să-şi întărească autoritatea pontificală sub forma 
unor acţiuni laice și nu spirituale. Aveau nevoie de suveranitatea 
lor laică cel puţin în Italia centrală. Papii reîntorși la Roma 
aflaseră comunele înlocuite cu tiranii, iar micile provincii 
deveniseră stătulețe de sine stătătoare. Un oficiu bisericesc 
central fără bunuri pământeşti ar fi fost repede înghiţit de una 
din puterile italiene sau vecine mai însemnate. Pentru a exista, 
pentru a-şi perpetua rolul de putere spirituală, papalitatea 
trebuia să se adapteze realităților istorice, adică să devină o 
formă de dominație tiranică, la fel ca în restul Italiei. Pentru a 
continua să fie din nou stăpânii spirituali ai lumii, papii trebuiau 
să reducă la tăcere și neputinţă mai întâi marile familii feudale 


din statul papal. Era vorba de familiile Orsini, Colonna, Savelli, ca 


şi de proprii vasali rebeli. 

S-a creat o formulă de apărare a papalității sub forma 
nepotismului, adică a rudelor plasate în fruntea forțelor care 
stăteau la dispoziția papei, rude declarate „apărători ai bisericii 
catolice”. Mai întâi aceştia au fost numiţi șefi ai armatelor papale, 
apoi principi ai unor state italiene. Alexandru al VI-lea nu s-a 
deosebit prin nimic pozitiv de alţi papl Dimpotrivă, el a urmărit 
cu patimă realizarea acestor principii importante pentru 
permanentizarea ideii de conducere supremă a bisericii catolice. 
Pătimaş din fire, el nu a precupeţit niciun efort pentru a lega pe 
fii săi prin căsătorii strălucite cu cele mai reprezentative familii 
din viața politică a Italiei. Dar pentru a îndeplini aceste visuri, 
papa trebuia să manevreze prin forță sau abilitate diplomatică. 
De aceea, apariţia tiraniei în statul papal a fost o formulă politică 
necesară. Pentru a da viață planurilor sale, tirania trebuia să 
folosească teroarea, violenţa, crima, trădarea. Mulţi istorici caută 
în această „necesitate”, originea şi explicarea faptelor blasfemiate 
ale papei Alexandru Borgia, pentru ca el însuși să poată face față 
politicii tiraniilor italiene. De multe ori acești istorici se cam fac a 
uita pe omul Alexandru Borgia. 

Instinctul legăturilor de sânge a fost „un al doilea demon” 
al acestui papă, primul fiind femeia. Spiritul de familie a însemnat 


mult pentru Alexandru Borgia. Interesul pentru biserică era total 


redus. Încă la 1493, regele de Neapole scria regelui spaniol că 
Alexandru ai VI-lea nu are nicio consideraţie pentru biserică şi că 
singura lui grijă este „de a asigura prin toate mijloacele înălțarea 
copiilor. Aceasta este singura Ui dorință”. Zece ani mai târziu, 
ambasadorul venețian informa signoria sa că singurul gând al 
papei este „de a asigura averea copiilor lui şi că el nu se preocupă 
de nimic altceva”. 

Această pasiune a lui Alexandru Borgia a mers foarte 
departe, folosind metode imorale pentru a şi-o satisface. Au 
apărut şi unele elemente afective și perversiuni care ne-au 
dezvăluit natura lui psihopatică. Când examinăm nepotismul din 
sanctuarul lui familial, constatăm multe aspecte cu totul tulburi. 

Imediat ce a fost ales papă, grija principală a lui Alexandru 
al VI-lea a fost „înzestrarea” copiilor, înălțarea lor economică și 
politică. Fiul cel mai mare e numit duce de Gândia, apoi 
gonfalonier şi căpitan general al statului papal. Pregătindu-i o 
coroană, îl căsătoreşte cu Maria Enriquez, nepoata regelui 
Ferdinand al Spaniei. Acesta, Juan, trebuia să fie „politicul”. Al 
doilea fiu, Cezar, a fost destinat bisericii. Atunci când avea circa 
15 ani, Rodriguez, în calitate de cardinal, obținuse de la papa 
Inocenţiu al VIII-lea numirea ca protonotar al bisericii și episcop 
de Pamplona. În ziua alegerii lui ca papă, Alexandru al VI-lea îl 


numea pe Cezar arhiepiscop de Valencia, cu titlu de primat al 


Spaniei, cu tot felul de beneficii. La 1493, Cezar era „ales” cardinal 
şi papa îşi vedea progenitura pe scaunul pontifical. După două 
logodne socotite nepotrivite, Lucreţiei i se dădea ca soț pe 
Giovanni Sforza, nepotul lui Lodovico Moro. Jofre era căsătorit cu 
o bastardă din casa de Aragon şi devenea principe. Era prima 
distribuţie importantă de onoruri şi bogății pentru copiii papei. 
Alexandru al VI-lea pusese întreaga lui putere la dispoziția 
odraslelor sale. 

Politica lui de nepotism nu putea duce decât la o mare 
decădere morală și la un spectacol grotesc. Ducele de Gândia, 
întorcându-se din Spania, îi aducea o frumoasă andaluză, sporind 
şi reînnoind numărul favoritelor la Vatican. Lucreția, care în 
copilărie asistase la întâlnirile adulterine ale tatălui cu Giulia 
Farnese, iar apoi la alte scene indecente (faimosul bal al celor 50 
de curtezane goale), nu era nici ea mai bună. La Vatican, fiecare 
dădea curs liber propriului erotism. Când căile obișnuite nu 
ajungeau să satisfacă pasiunile, se trecea peste orice limite, 
ajungându-se la legături cu totul nepermise. 

Papa însuşi nu se putea opri din a-și satisface pasiunile. 
Nici în fața copiilor și nici în fața străinilor. El apare în fața 
istoriei aşa cum era: sperjur, falsificator, criminal. Combină cu 
copiii planuri de fraudă, de Pradă și de suprimări violente. Se 


sfătuieşte cu Cezar și Lucreția la “astelul din Nepi, după care 


urmează furturi şi crime. 

Alexandru al VI-lea era atașat mai ales față de Juan. Prefera 
să psească de la cină, temându-se și de acuzaţia pe care i-ar 
putea-o aduce Vanozza că nu-l sprijină pe Cezar. Lui însuși îi era 
cam frică de 

Cezar. Poate şi pentru motivul că-l prefera pe Juan, care era 
mai frumos, mai amabil, mai plin de focul Borgiilor și mai puțin 
de ambiţii și diplomaţie. Era vesel, fiind pentru tatăl său un 
tovarăș de petreceri. 

Fără simt moral, papei îi lipsea și adevăratul sentiment 
părintesc. Avea un devotament cam de suprafață pentru copiii săi. 
Marile tragedii familiale au lăsat un ecou destul de slab în sufletul 
său. Cum a fost, de pildă, asasinatul lui Juan. În timp ce cadavrul 
era încă neîngropat şi papa se căina prin scrisori trimise regelui 
Spaniei, el crea o comisie de cardinali pentru divorțarea Lucreţiei. 
Curând uită cu totul moartea prea iubitului său fiu, omorât de 
Cezar. 

Peste trei ani, încercarea lui Cezar de a omorî pe prințul de 
Bisceglia, al doilea soţ al Lucreţiei, îl lăsa cu totul indiferent pe 
papă. Rămânea neafectat când, peste câteva zile, prințul era 
strangulat chiar în camera pontificală. 

Nimeni nu arată că Alexandru al VI-lea ar fi avut vreo 


remușcare, un gest de revoltă sau de reprobare în fața unei crime. 


Dimpotrivă, el ştia să profite de pe urma acestora. După moartea 
lui Juan, papa s-a aruncat din plin în politica nepotismului. Cezar 
era îndrăzneţ, ambițios, lipsit de scrupule. Nu era lipsit de voință 
ca ducele de Gândia. Cezar semăna cu Rodriguez cel din tinereţe. 

Patru ani Cezar a aşteptat. Acum el simţea că a venit timpul. 
La 14 iunie 1498, Vanozza dădea o petrecere de familie. Voia să 
împace pe cei doi fraţi, pe Juan, duce de Gândia, și pe Cezar, 
arhiepiscop de Valencia și cardinal. Peste două zile, Cezar trebuia 
să plece, în calitate de delegat apostolic, la încoronarea lui 
Frederic, ca rege de Neapole. Vanozza prefera pe ambițiosul 
Cezar, care era mai aproape de inima ei. Când intraseră soldaţii 
lui Carol al Vi II-lea în Roma, palatul ei fusese jefuit de francezi. 
Când ceruse sprijin, ceilalți îi răspunseseră că acestea sunt 
accidente posibile în război. Numai Cezar luase măsuri energice 
şi readusese bunurile furate. Atașamentul ei crescu enorm 
pentru acest fiu căruia îi scuza, ba chiar îi încuraja, intențiile 
criminale. 

În familie fusese mare încurcătură. Căsătoria cu Giovanni 
Sforza trebuia desfăcută chiar în mod violent. Acesta scăpă de 
stiletul lui Cezar datorită ciudatei fantezii a Lucreţiei de a-l 
anunța pe Sforza de pericolul care-l ameninţa. El reuși să fugă la 
Pesaro. 


Și acum se întâlneau toţi în casa mamei, afară de tatăl lor. 


La miezul nopţii au plecat împreună, Cezar cu Juan. Juan 
explica despărţirea de ceilalți pe motivul întâlnirii cu o fată. Poate 
chiar cu Lucreția, spun unii. În timp ce acesta se îndrepta liniştit 
spre plăcerile lui, Cezar galopă până la Vatican, discută cu papa și 
primea de la el ordinele pentru a doua zi, când trebuia să plece la 
Neapole. 

Apoi, după ce termină această treabă, tot în galop s-a întors 
la oamenii lui conduși de Micheletto. 

A doua zi, Cezar se afla în drum spre Neapole. Micheletto, 
rămas la Roma, trebuia să îndrepte pe alte căi o eventuală misivă 
a papei spre a-l reîntoarce pe Cezar la Roma pentru a lămuri 
dispariţia lui Juan, deși acesta avea obiceiul să lipsească multe 
nopţi, petrecându-le în aventuri galante. Însă după petrecerea în 
familie, Juan nu s-a întors nici a doua zi, lipsind și lacheul care 
avea obiceiul să revină, lăsându-și stăpânul la vreo amantă. Acum 
servitorul fusese găsit aproape mort. Ridicat de oamenii papei, el 
nu avusese timpul să-i numească pe asasini. 

Ducele de Gândia nu era de găsit. Papa a înţeles că nu a fost 
omorât numai lacheul. La Roma se dădea repede o lovitură de 
pumnal. Mai ales că Borgii aveau atâţia duşmani. În ziua de joi, 
Vaticanul şi romanii erau siguri că Juan a fost omorât. Nu se 
găsise cadavrul. Poliţia papală începu să facă cercetări şi 


percheziţii până și în cele mai nenorocite bordeie. Papei nu-i 


trecea prin cap că aici s-ar fi amestecat Cezar, pe care-l văzuse 
noaptea târziu plecând la culcare. Socotea că vreun dușman s-a 
răzbunat cumplit, omorându-i copilul drag, cel mai drag. 
Negăsind nicio urmă, cercetările s-au îndreptat spre Tibru. 
Papa anunța că dacă cineva știe ceva și nu mărturiseşte va fi 
condamnat la cele mai grozave chinuri. Înspăimântat, barcagiul 
Giorgio Schiavoni se prezentă vineri la papă şi-i mărturisi cele 
văzute în noaptea de miercuri spre joi. Târziu, după miezul nopții, 
în timp ce dormea în barca lui, a fost trezit de un galop. El nu s-a 
ridicat din luntre atât din cauza oboselii, cât şi de frică. Călărețul 
a venit în goană până pe țărmul Tibrului, la locul unde se varsă 
canalele orașului. Dintr-o ulicioară au apărut imediat alți doi 
oameni înarmați care mergeau pe jos. S-au oprit şi ei lângă apă și 
au făcut un semn, după ce s-au asigurat că nu este şi nu-i vede 
nimeni. Atunci au ieșit alți doi din umbra caselor. Eraul mascaţi. 
Unul înalt, altul scund. Cel înalt avea mănuși lungi de cavaler. Cel 
scund a făcut alt semn şi un călăreț a Pornit spre râu, ducând 
calul de-a-ndărătelea. La spatele călăreţului se vedea atârnând un 
cadavru. Când copitele din spate ale calului au ajuns la apă, l-au 
legănat şi i-au făcut vânt în Tibru, chiar acolo unde se varsă 
canalele. Cavalerul care era în față privi spre apă. Mascat, nu i se 
vedea chipul, însă harnașamentul calului arăta că este stăpânul 


care comanda. Barcagiul a auzit întrebând ce pată neagră se vede 


plutind. spunându-i-se că-i mantaua mortului, au fost aruncate 
spre ea pietre mari care au târât-o la fundul apei. Când totul s-a 
terminat, cei cinci s-au pierdut în umbra caselor. 

Papa Alexandru al VI-lea a ascultat cu gura larg deschisă, 
îngrozit, toată istoria crimei ce se petrecuse. Barcagiul nu 
recunoscuse figura mortului. Dar în urma insistențelor papei, el 
declară că putea să fie chiar ducele de Gândia. Papa a urlat furios 
şi chipul i s-a schimonosit de ură și neputinţă. Cine a avut 
îndrăzneala să înfrunte pe reprezentantul lui Dumnezeu pe 
pământ, pe marele pontif al creștinilor, preaputernicul Alexandru 
al VI-lea Borgia? 

Luntrașul nu mai știa altceva. Putea să repete ceea ce mai 
spusese. Papa înțelegea că seniorul care condusese grupul crimei 
era cavaler. Dar de ce nu venise luntrașul să povestească 
întâmplarea imediat după crimă, dacă recunoscuse pe mort? 
Bătrânul luntraș nu mai răspunsese: știa că multe crime se 
înfăptuiesc chiar între membrii înaltelor familii și oamenii de jos 
au de pierdut când se amestecă în asemenea treburi. 

Papa recunoştea în luntraș un martor care nu trebuia să 
mai vorbească. În loc să-l recompenseze, l-a trimis la închisoare, 
pe motiv că e singurul martor al unei afaceri misterioase. 

În timp ce clopotele sunau iar tunurile de la Sant-Angelo 


bubuiau spre cinstea mortului, papa se zbătea ca un taur furios. 


Lovea pe cardinalii şi pe camerierii care apăreau în preajma lui. 
Trei zile a refuzat să mănânce. Pierduse pe fiul preaiubit. 

Venea la rând Cezar. Papa se gândi să facă din acest fiu 
unul dintre cei mai puternici principi din Italia. Cezar renunțase 
la purpură. Se căsătorise în Franţa cu prințesa d'Albret, iar acum 
pornea pe drumul deschis și pregătit de tatăl lui. împotriva lui 
Lodovico Moro, ducele Milanului, se organiza o ligă. Exista o 
înțelegere secretă între Alexandru al VI-lea şi regele Franţei, în 
legătură cu regatul de Neapole. Viitorul lui Cezar părea asigurat. 

Cardinalul Ascanio Sforza, când simţi furtuna ce se apropia, 
fugi din Roma, la 13 iulie 1499. Papa ordonă să se încuie porțile 
Romei. Pericolul ameninţa şi pe prințul Bisceglia, care la 8 august 
1499 părăsi în secret pe Lucreția şi ajunse la Neapole. Papa nu se 
emoționa de aceste fugi şi încredința Lucreţiei guvernarea 
oraşului şi a teritoriului Spoleto. Fără a ţine seama de 
amenințările ambasadorilor Portugaliei şi Spaniei, el mai împărți 
şi alte bunuri și privilegii rudelor apropiate. 

Lodovico Moro fugi şi el din Milano, care fu ocupat la 6 
octombrie 1499 de Ludovic al XII-lea, în suita căruia se găsea și 
Cezar. Planul creării unui stat italian pentru Cezar era netezit. 
Cezar ocupă și câteva teritorii din ducatul Milano. Mulţi feudali 
din Romagna au fost declarați decăzuţi din drepturile lor. 


De aici începea prima campanie a lui Cezar, care se încheia 


cu ocuparea orașelor Imola și Forli. Moro fu luat prizonier. 
Acţiunile militare ale lui Cezar continuară. Papa, foarte vesel, 
dădu 100 de ducați 

curierului care-i aducea această veste şi altă sută aceluia 
care-i anunţa arestarea cardinalului Ascanio. 

Din partea lui Cezar, papa avea veşti bune la 1499. Se 
căsătorise cu folos și papa își făcea mari planuri și iluzii. Existau 
însă și alte lucruri care se petreceau la Vatican și la Roma, care nu 
erau prea plăcute. Sancia începuse să se neliniştească. Tinerelul 
Jofre crescuse. Ca atare începuse să se trezească în el moștenirea 
borgiană. Urma lecţiile pe care le primise de la fraţii lui. Umbla 
nopţile urmat de spaniolii lui obraznici și molesta populaţia 
orașului. Într-o noapte, trecând peste podul de la Sant-Angelo 
întovărășit de 25 de spanioli, a insultat astfel gărzile de pază, 
încât, spune un cronicar, puţin a lipsit ca soldaţii să-l trimită pe 
Jofre „să regăsească pe ducele de Gândia în Tibru”. 

Sancia l-a asaltat pe papă cerându-i să ia măsuri, întrucât 
Jofre fusese ameninţat cu moartea. Însă papa observa că Jofre a 
meritat-o. Sângele napolitano-spaniol al Sanciei s-a răzvrătit şi 
furia ei s-a dezlănţuit. În faţa unui papă mare, greoi, îmbrăcat în 
mantia lui pontificală, mica doamnă brună cu ochi aprinși a spus 


cuvinte tari. De fapt, cuvinte „puţin onorabile s-au spus și de o 


parte și de alta”. 

Alt necaz apărea în familie, deşi Alexandru nu voia să arate 
acest lucru. Alfonso de Bisceglia fugise la Neapole. Furia lui 
Alexandru s-a îndreptat împotriva celor din familia de Aragon. 
Lucreția simţea ridicolul situaţiei, căci soţii ei fugeau plini de 
groază. Regele de Neapole chemă îndărăt şi pe Sancia. Jofre își 
urmă nevasta. 

Anul jubiliar 1500 a fost folosit de Alexandru al VI-lea 
pentru consolidarea situaţiei copiilor. Pentru Lucreția, papa 
manifesta o afecțiune cu totul deosebită, la primea ca bunuri 
personale Sermoneta şi alte teritorii. Pentru Cezar pregătea o 
nouă campanie cu fonduri obținute din vinderea biletelor de 
cardinal, precum și din banii adunaţi de la lumea creștină cu 
prilejul jubileului. „Săraca țară a Moldovei”, câte speranţe își 
punea în a primi ajutoare împotriva turcilor de la acest papă!? 

Papa rămânea senin la încercarea de asasinat a lui Alfonso, 
ginerele său. Din Neapole soseau misive usturătoare. Dar el 
surâdea. După terminarea anului jubiliar, Alexandru reîncepea 
acțiunea pentru Cezar. În afara titlului de duce de Romagna, îi 
mai acordă și teritorii, Provincii ale statului papal. Dar Cezar nu 
era satisfăcut. El voia Florenţa şi Bologna. Papa, la rândul lui, se 
gândea să împartă regatul de Neapole cu regii Franţei şi Spaniei. 


In timp ce Cezar înainta cu armatele lui pentru a acapara 


teritoriile oferite de papă și eventual a le depăși, Alexandru 
începu la Roma spolierea marilor seniori din Latium. Familiile 
Colonna, Savelli, Caetani și altele au fost expulzate şi 
excomunicate, mulţi au fost luaţi prizonieri, iar bunurile lor 
sechestrate. Otrava, apele Tibrului, toporul călăului, o celulă cu 
podele mişcătoare au făcut să dispară mulți seniori bogați și 
puternici în folosul Borgiilor. Vizitând peste câteva zile 
posesiunile familiei Colonna, papa se bucură de noile bogății 
acaparate. La Castel Gandolfo, papa stătea în barcă, în timp ce 


d 


mulțimea striga: „Borgia! Borgia!” La Roma, conducerea bisericii 
fusese încredinţată în acest timp Lucreţiei. A fost o perioadă 
veselă. Papa călărea alături de Cezar în Latium. El concentra 
diferite teritorii în două ducate: Sermoneta și Nepi. Primul i-l 
dădea lui Rodrigo, fiul Lucreţiei și al nefericitului Alfonso, iar al 
doilea, misteriosului Infante roman, quem în pontificatum habuit, 
zice Burchard. Pe care Alexandru l-a avut în timpul! 
pontificatului! 

O întâmplare întunecă seninătatea papei. O scrisoare 
anonimă, în limba latină, răspândită în Roma, căzuse în mâinile 
sale. Era adresată unui Pavelli care se afla la curtea împăratului 
Maximilian. În culori negre şi într-un stil sever erau prezentate 
nelegiuirile politice şi morale ale lui Alexandru al VI-lea. Cu toate 


acestea, papa reveni la seninătatea lui şi pregăti fără griji vestitul 


„bal al castanelor” şi a treia căsătorie a Lucreţiei. Ca zestre îi 
dădea Cento și Pieve di Cento, puţin importante pentru statul 
papal, dar care asigurau lui Cezar posesiunea Romagnei şi-i 
deschideau drum liber spre Bologna şi Florenţa. 

Din ordinul papei au fost întărite fortărețele şi castelele, 
s-au făcut noi construcții militare. Aduna alți bani pentru trupele 
lui Cezar, aranja alte domenii pentru ceilalți bastarzi sau rude 
spaniole. Mulţi bani proveneau de pe urma unor oameni care 
dispăreau misterios. Un cardinal murea pe neașteptate, un 
bogătaș dispărea în apele Tibrului sau p era în tăcuta închisoare 
Sant-Angelo. Se vindeau posturi şi beneficii bisericești, dispense. 
Pentru Infantele roman, care avea 5 ani, papa construi un castel 
nou. Uneori se oprea prin statul papal pentru o vânătoare sau o 
petrecere veselă... Vesel papă! 

Pentru o cruciadă antiotomană se adunaseră sume 
considerabile. Giustiniani voia să-l întâlnească pentru a-i vorbi în 
numele Veneţiei, evita întâlnirile, căci banii luaseră drumul 
planurilor lui Cezar. „Papa petrece cu femeile, nu are timp de 
audienţe”, raporta Giustiniani către signoria sa. 

Italia se ruina. Biserica catolică pierdea bunuri în folosul 
Borgiilor. În această familie domnea spiritul anarhic și un 
nestăpânit libertinaj. Fraude, trădări, crime misterioase, sperjur, 


erotism lipsit de orice rușine, incest sunt trăsături prezente în 


viața şi activitatea familiei Borgia. Este fantastica istorie a 
familiei Borgia, rezumată în câteva cuvinte. Lipsă de rușine, de 
sentimente nobile, de dragoste de om sau de părinte. Papa îşi 
conducea copiii, familia, o trupă hămesită după prăzi bogate. 
Dacă unul din ei cădea lovit chiar de mâna unui frate. 

papa uita sângele care a curs şi continua munca lui pentru 
întărirea şi îmbogățirea celor rămaşi în viață. Membrilor familiei 
se adăugă falanga rudelor, a marelui număr de catalani care 
invadaseră Roma. Printre ei se remarcau familiile Doms, Mila, 
Lansol. Cinci Borgia purtau hlamida de purpură a cardinalilor. 
Alți 20 ocupau scaune episcopale sau alte funcţii grase în biserică. 
Episcopul Gian Andrea Boccacio, reprezentantul ducelui de 
Ferrara, scria încă la 1492 că „nici zece papi n-ar fi putut satisface 
lăcomia tuturor neamurilor lui Alexandru al VI-lea”, a acestor 
„gâtlejuri nesăţioase”. 

lar papa făcea totul ca să dovedească trăinicia legăturilor 
de sânge și să umple burțţile flămânde și lacome ale copiilor și ale 
rudelor. 

Crima - mijloc de stăpânire și îmbogăţire 

După şocul primit la moartea ducelui de Gândia, Alexandru 
al VI-lea şi-a revenit curând. Mai ales după ce a avut convingerea 


că asasinul este Cezar. Cercetările poliţiei cu privire la moartea 


lui Juan au fost întrerupte, căci toate drumurile anchetei duceau 
spre Cezar. Seniorii romani au dovedit ușor că nu au avut niciun 
amestec în această crimă. Era cunoscută invidia lui Cezar pe Juan, 
care pe lângă faptul că era un principe laic, mai cucerise şi inima 
Sanciei şi pe a Lucreţiei. Papa mai află că Vanozza primise cu 
inima ușoară moartea lui Juan. Nici nu venise la înmormântarea 
acestuia. 

Natura puternică și lipsită de bun simţ a lui Alexandru al 
VI-lea a învins repede. Avea nevoie de mulți bani. Cezar trebuia 
sprijinit ferm în intenţiile lui de a-și crea un principat sau poate 
chiar de a stăpâni întreaga Italie. Pentru a obține bani erau 
necesare noi măsuri dure. Datorită firii lui, papa privea liniștit 
înainte şi făcea planuri. Dacă unii cardinali ştiau sau bănuiau ceva, 
gura acestora trebuia închisă pe veci. Mai ales că majoritatea 
cardinalilor adunaseră bani buni. Sute de mii de ducați! 

E drept, crima şi imoralitatea erau o caracteristică a epocii. 
lar e |e au încărcat întreaga viaţă şi istorie a Borgiilor, cu atât mai 
mult cu cât ei reprezentau o treaptă „superioară” în societatea 
epocii. Fie că a fost vorba de bani, fie de cucerirea de teritorii, 
mijloacele de forță au [ost instrumente frecvente ale familiei 
Borgia. Crimele s-au săvârşit fie în Penumbra Vaticanului, fie în 
celulele castelului Sant-Angelo, fie pe străzile Romei sau chiar în 


casele celor sortiți pieirii. Sambre crime acoperă rapacitatea și 


setea de bani, de putere, de răzbunare sau de violențe 
testamentare. 

Cardinal la 25 ani şi vicecancelar al bisericii catolice la 26 
ani, Rodrigo Borgia urmărea avid îmbogățirea de pe urma 
slujbelor cu care fusese investit de unchiul său, Calixt al III-lea. 
Încă din tinereţe, în goana după aur, s-a văzut tentat adeseori să 
accepte sau să folosească crima drept mijloc de realizare a 
planurilor lui. Bătrâneţea și slăbiciunea unchiului-papă l-au 
împins la afirmarea puterii lui prin acte cu totul necugetate. 
Falsificările de bule, de acte, care i-au adus mulţi bani sunt numai 
unele din activităţile lucrative ale cardinalului Rodrigo Borgia. 

Atunci când a ajuns în vârful piramidei sociale, nimic nu l-a 
mai reţinut de la tot ce i-a intrat în cap, lansându-se într-o etapă 
de spoliațiuni violente și misterioase. Ambasadorul Giustiniani 
scria că orice om bogat din Roma și statul papal simţea în spate 
chipul călăului. Papa Alexandru al VI-lea înlăturase orice urmă de 
scrupul. Victimele sale nu erau numai feudalii din Roma sau 
Latium, ci şi prelați care făceau parte din colegiul cardinalilor. 
Otravă era un mijloc la îndemâna papei. 

Desigur că înainte de a ajunge aici, papa Alexandru al VI-lea 
a folosit mijloace „legale” pentru a despuia de bunuri pe cei vizați 
de el sau de familia lui. Avea la îndemână nenumărate mijloace 


ale înaltei sale funcţii, care-i stăteau la dispoziţie pentru aceasta. 


A 


Biserica, a cărei conducere o cumpărase, îi oferea largi 
posibilități de compensare a eforturilor şi aşteptărilor lui. Vindea 
indulgențe, dispense, sceptre abațţiale, mitre episcopale, pălării 
de cardinal. Era ceva ce putea face deschis și în mod curent. 

Acest „comerţ' cu slujbe grase s-a întins repede şi pe scară 
largă. La 1500, împărțind purpura la 12 cardinali, aduna 120.000 
de scuzi. Cam aceeași sumă la 1503 pentru numai nouă pălării de 
cardinal.  Epigramele timpului surprindeau aceste bogate 
„negoaţe” ale papei, care era gata să vândă altare, biserici sau 
orice. În același scop, papa nu numai că admitea uniri incestuoase, 
dar se ocupa și cu desfacerea unirilor legale. După patru ani de 
căsătorie, el a despărțit-o pe Lucreția de Giovanni Sforza, pentru 
a-i găsi un soț cu o situaţie politică mai bună și totodată mai 
bogat. Pentru anularea căsătoriei regelui Ludovic al Ungariei cu 
soția sa Beatrice, a primit pentru „osteneală” suma de 30.000 de 
ducați! 

Curând după alegerea ca papă, Alexandru al VI-lea s-a 
antrenat într-o acțiune neplăcută. E vorba de afacerea cu 
pretendentul turc Djem. Acesta fugise de la Constantinopol în 
anul 1482, la Rodos, pentru a scăpa de fratele său, Baiazid al 
II-lea care voia să-l omoare. De aici ajunsese în Franţa, la marele 
maestru al cavalerilor Sfântului loan. Pentru paza acestui fugar, 


sultanul plătea 45.000 de ducați. Marele maestru al ordinului, 


d'ubusson, îl cedase papei Inocenţiu al VIII-lea, în schimbul 
pălăriei de cardinal. Aducea un venit frumos papei. Primit ca un 
prinţ la Roma, în martie 1489, Djem a fost plasat cu suita lui la 
Vatican. Papa se folosea de prezenţa lui Djem la Roma, scriind 

monarhilor și principilor din Europa că trebuie organizată 
o cruciadă antiotomană pentru a instala pe Djem pe tronul 
imperiului otoman, acesta promițând retragerea armatelor 
turceşti pe țărmul asiatic și eliberarea Constantinopolului. 
Baiazid al II-lea era informat despre aceste promisiuni ale 
fratelui său și de aceea îi pregătea sfârşitul. S-au găsit mulți 
asasini, cei mai mulţi nobili, care, în schimbul unei „recompense”, 
trebuiau să otrăvească fântâna din care se aducea apă ia masa lui 
Djem. Tentativa de crimă a fost descoperită și complotiștii 
omorâţi. Pentru a linişti pe papă, Baiazid i-a trimis drept „cadou” 
nişte relicve religioase valoroase. 

În vremea lui Borgia, Djem se găsea tot la Vatican şi au fost 
văzuţi amândoi, dar mai ales cu Juan sau cu Cezar, plimbându-se 
călare sau chiar în timpul procesiunilor religioase. Juan era 
amator de tot felul de exotisme, astfel că de multe ori se îmbrăca 
în costume orientale (păgâne), peste care își atârna cruci sau 
diferite însemne pontificale (creştine). 


La 1494, atunci când trupele lui Carol al VIII-lea amenințau 


statul papal, Alexandru al VI-lea a scris sultanului o lungă 
scrisoare, în care arăta pericolul pe care-l prezintă năvălirea 
franceză nu numai în regatul Neapole, un fief al scaunului papal, 
dar chiar pentru turci. Mai scria papa că regele Franţei era 
pregătit să plece cu o flotă spre Constantinopol, luând cu dânsul 
şi pe Djem, după ce va cuceri Regatul Celor două Sicilii. De aceea, 
papa cerea sultanului ca să-i trimită imediat cei 45.000 de ducați, 
pentru a angaja soldaţi pe care să-i opună lui Carol al VIII-lea. 
Sultanul însuși să se pregătească să vină în ajutorul papei şi al 
Neapolelui. Iar în final, papa se ruga lui Dumnezeu, ca nu cumva 
ostile lui Carol al VIII-lea să lovească într-un fel sau altul în 
supușii sultanului și credincioşii lui Allah... 

Trimisul papal, genovezul Giorgio Bocciardo a ajuns repede 
la Constantinopol şi de acolo se întorcea cu trimisul turc Cassim 
Bey, aducând cei 45.000 de ducați şi o scrisoare pentru papă. 
Abia făcuseră vreo 10 km de la Ancona, unde debarcaseră, când 
ceata ambasadorilor a fost atacată de dușmanii papei. Cassim a 
fugit, dar Bocciardo a fost Prins de Giuliano della Rovere. La 
prizonier s-a găsit scrisoarea papei către sultan, dar și scrisoarea 
lui Baiazid al II-lea către papă. S-a spus de către unii din cei ce 
s-au ocupat cu această problemă că scrisoarea era un fals. 
Sultanul îl poftea pe Borgia să-l ajute pentru a „ridica pe DJem 


deasupra mizeriilor acestei lumi” și „să-i procure o viață mai 


bună”, angajându-se să dea papei un cadou de 300.000 de ducați 
de aur şi să acorde asistență „mutuală și perpetuă”. 

Se discută dacă acest document este autentic. Există istorici 
ca Ranke, Brosch, du Bulais, care-l consideră apocrif. Pieper şi 
Creighton consideră adevărat, la fel ca și Thuasne şi Celani, care-l 
găsesc înregistrat în manuscrisul nr. 5632 al Diarium-ului lui 
Burchard. Cipola (în Le Signorie dai 1300 al 1530) socoate că și 
în cazul în care scrisoarea lui Baiazid al II-lea este adevărată, ea 
nu agravează cu mult moralitatea lui Borgia, întrucât n-a primit 
banii şi deci nu l-a omorât pe Djem. 

Desigur că există şi opinii subiective cu privire la scrisoare, 
după cum istoricii s-au împărțit în două tabere: pro sau contra lui 
Alexandru al VI-lea. Indiferent de opinia unor istorici moderni, 
agenţii diplomatici raportau guvernelor lor despre această 
scrisoare, iar cancelarul Raymond Perault spune că a avut-o în 
mâinile sale. 

Cei care-l cunoşteau pe Alexandru al VI-lea nu erau deloc 
surprinși de un asemenea schimb de scrisori între papă şi 
sultanul turc. Acest papă, care a trimis înainte de vreme „în 
ceruri” pe atâția oameni, printre care o mulţime de cardinali, nu 
şi-ar fi făcut scrupule să mai trimită şi pe Djem lui Allah și 
profetului său Mahomed... 


Din cauza înaintării lui Carol al VIII-lea, Alexandru al VI-lea 


a semnat un tratat secret cu Ferdinand de Aragon, la 25 
septembrie 1495. Borgia primea dreptul să se stabilească în 
oricare oraș al regatului în cazul că va trebui să părăsească Roma, 
iar Cezar căpăta oraşul şi fortăreața Gaeta, unde putea păstra 
ostaticul turc. Această înțelegere este importantă pentru că se 
vede că tatăl încredința fiului său o „posesiune” foarte productivă. 
Papa pierdea pensia anuală plătită de Baiazid al II-lea în favoarea 
lui Cezar. 

Oricum a fost, peste două luni Djem trecea în sânul lui 
Mahomed. Cu învoirea lui Alexandru al VI-lea, regele Franţei 
intrase în Roma, iar apoi plecase cu Cezar spre Neapole. După 
câteva zile, Cezar rugea din tabăra franceză deghizat şi ajungea I? 
Roma. Djem murea şi el pe neașteptate. 

S-a scris mult despre moartea lui Djem: a murit de moarte 
naturală sau din cauza otravei strecurate în mâncarea sau 
băutura lui, de către trimișii papei şi ai lui Cezar? Se vehicula 
ideea că ar fi murit de „indigestie”, ceea ce spune destul de multe. 
Burchard, întrebuințând eufemismele lui obişnuite, spune că 
moartea s-ar datora exesu sive potu naturae suae non 
convenienţi et consueto. S-a presupus deci intervenţia băuturilor 
papei, care voia să pună mâna pe grasa recompensă făgăduită de 
sultanul Baiazid al II-lea, deoarece era în mare pericol să-i scape 


prada odată cu sosirea lui Carol al VIII-lea în Italia. 


Cadavrul nefericitului turc a fost trimis la Constantinopol 
unde fratele, Baiazid al II-lea, l-a primit cu multă bucurie, plătind 
bine pe cei ce l-au adus. Se spune că n-a rămas cu mâna goală nici 
papa, căci mulți contemporani arată că el avea în depozit la 
Genova suma de 200.000 de ducați, pe care i-a păstrat pentru zile 
grele. Se presupune 

că este vorba de ducații promiși de sultan. Frumoasă 
afacere între şeful creştinătăţii catolice și șeful imperiului 
otoman... 

Papa a găsit şi alte mijloace de câștig rapid. Între altele nu 
respecta prevederile testamentare, acaparând banii şi 
moștenirea celor morţi sau omorâţi. Când a murit cardinalul 
Giovanni Scafenato, în octombrie 1497, lăsând ca executor 
testamentar pe cardinalul Ascanio Sforza, papa a acaparat toate 
bunurile mortului, lăsând pe executor să facă înmormântarea pe 
socoteala lui. 

Atunci când murea episcopul Egerd Ducrkop, despre care 
se spunea că era foarte bogat, papa Alexandru al VI-lea a dispus 
ca toate bunurile acestuia să fie sechestrate împreună cu banii 
depuşi în băncile din Roma. Burchard, numit unul din executorii 
testamentari, a protestat în fața papei, neștiind că acesta a 


ordonat sechestrul, arătând că e vorba de o violare a drepturilor 


omului. Însă guvernatorul Romei a adus papei tot ce a găsit de pe 
urma celui mort. 

Anulând testamentul episcopului de Cortona, Alexandru 
s-a declarat moștenitor pe sine însuși, dând dispoziţii 
guvernatorului Romei să-i aducă la Vatican, omnia bona 
peripsum episcopum derelicta. 

Puțin timp înainte murise la Padova cardinalul Zeno. 
Acesta lăsase la dispoziția papei mai mult de o sută de mii de 
ducați pentru organizarea unei cruciade antiotomane, iar alte 
sume pentru instituţii de binefacere. Alexandru al VI-lea a scris 
Veneţiei să anuleze testamentul defunctului cardinal, cerând ca 
toate bunurile mobile să-i fie aduse la Roma. La refuzul Veneţiei, 
papa a trimis o bulă de excomunicare. Nicio ameninţare nu a 
speriat Veneţia şi nici n-a clintit-o în hotărârea ei. Alexandru al 
VI-lea a trebuit să renunţe. Dar a auzit că un valet al mortului a 
ascuns două lăzi cu 20.000 de ducați în mănăstirea din Ancona. 
Papa a trimis oameni de încredere, care i-au adus repede lăzile cu 
banii dosiţi. 

Când era vorba de cardinali nici nu aștepta să se deschidă 
testamentul. Când a murit cardinalul Fregoso, în martie 1498, 
Alexandru trimitea la palatul mortului pe ofițerul din garda sa, 
pentru a inventaria și sechestra toate bunurile de valoare mai 


mică sau mai mare. 


În cele din urmă a interzis cardinalilor să mai facă 
testamente, ungurul moștenitor legal rămânând papa. În faţa 
acestei situaţii, unii cardinali au predat sau au cedat bunurile lor 
familiilor în momentul când se îmbolnăveau. Alţii îşi construiau 
mărețe monumente funerare pentru a cheltui sume mari, în așa 
fel încât să nu rămână nimic papei. Aici se află secretul măreției 
descoperite în fastul neașteptat al monumentelor ordinalilor din 
vremea lui Alexandru Borgia. 

Acest papă lacom se arăta gata a despuia pe vii şi pe morți 
de Orice bun. El le-a impus cardinalilor și clericilor să plătească 
10% din veniturile lor către curia papală. Numai cardinalul 
Corner care „nu avea niciun venit” nu plătea nimic. Cardinalul de 
Modena a fost otrăvit cu ajutorul favoritului papei, Sebastian 
Pinzón, recompensat de papă fa premium sanguinis. Papa 
rămânea moștenitorul cardinalului otrăvit. Cardinalul venețian 
Michello a fost şi el otrăvit. Cadavrul nici nu se răcise bine și papa 
„s-a închis în odăile lui pentru a număra argintii” pe care-i găsise 
în lăzile mortului. Era vorba de 23.632 de ducați, pe care papa îi 
arăta ambasadorului Veneţiei. După numărarea banilor, papa a 
plecat la Porto, pentru a mai găsi și alte bunuri ale cardinalului 
mort, De acolo s-a întors „foarte vesel”. N-a întârziat să cadă şi un 
Borgia, cardinal de Monreale, cu ajutorul și cu voința membrilor 


propriei familii. 


Vechile şi noile dări au rămas să creeze în continuare un 
vast câmp de culegere a unor venituri. Printre cele mai mari era 
şi birul jubileului (1500) pentru o cruciadă antiotomană. Papa 
avea deci mijloace bune pentru a pregăti un regat lui Cezar. 
Crease o bogată garderobă și adunase numeroase bunuri pentru 
Lucreția, un lux princiar pentru sine şi pentru bastarzii lui. 

Unele din aceste mijloace păreau pentru unii a fi destul 
de... „legale”, deşi multe averi au provenit din despuierea celor 
închiși sau omorâţi din voia şi cu ştirea papei. Veneţianul 
Giustiniani scria că toți romanii bogaţi simțeau în spatele lor 
umbra gâdelui. Simțeau moartea fâlfâind din aripi. Se petreceau 
fapte care nu fuseseră cunoscute în metropola creștinătății. Dacă 
un patrician roman rătăcea prin Roma după ce-i fusese omorât 
un fiu sau răpită o fiică sau fusese prădat din ordinul papei, nicio 
ușă nu se deschidea la chemarea lui disperată. 

Giustiniani, Burchard și alți martori contemporani au notat 
despre marele număr al celor omorâţi, more subitanea sau 
repentinum accidens, dar adăugând aproape totdeauna formula: 
de quo fuit valde dubitatum, adică îndoiala că ar fi fost o moarte 
naturală. 

Castelul Sant-Angelo, restaurat de Alexandru al VI-lea, 
devenea închisoarea și mormântul multor victime, care cădeau în 


fața „setei criminale” a Borgiilor. La 14 septembrie 1497, după ce 


l-a poftit la Roma pe Bartolomeo Florea, episcop de Cosenza, l-a 
închis în fortăreață împreună cu alte persoane. Era acuzat că ar fi 
falsificat acte, cum ar fi aprobări de căsătorie între clerici şi 
călugărițe. Burchard nota că papa se folosea doar de un pretext 
pentru a pune mâna pe banii și obiectele preţioase ale 
episcopului. 

În aprilie 1498 acuza pe episcopul Calahorra Pietro de 
Aranda că a rămas credincios vechii lui credinţe ebraice. Pentru 
a-i lua averile, acest episcop spaniol trebuia să moară. 
Ambasadorul florentin Aoderini aprecia că este vorba de 
„invenţii” ale papei, pentru a pune mâna pe banii şi bunurile 
episcopului. Într-o celulă vecină cu a episcopului era 

sugrumat ducele Jacopo Gaetani, în iulie 1500. Bunurile 
acestuia au fost de asemeni luate de Borgii. 

Povestea familiei Gaetani e deosebit de tragică. În 
octombrie-noiembrie 1499, Ludovic al XII-lea, regele Franţei, 
trecea în Italia și reușea să ocupe Milano, oraș părăsit de 
Lodovico Moro, care fugise la împăratul Maximilian I. Ca urmare 
a tratatului încheiat cu papa, regele Franţei trimitea un număr de 
soldați lui Cezar pentru a ocupa Romagna și a îndepărta pe 
vasalii și vicarii curiei papale, ca Malatesta din Rimini, Sforza din 


Pesaro, Riarii din Imola și Forli, Varano din Camerino, Manfredi 


din Faenza, pe care papa îi declara scoși din fiefurile lor. 

Cezar venise la Roma în 18 noiembrie 1499, unde s-a oprit 
doar trei zile, pentru a se sfătui cu papa. Apoi se întorcea la 
armatele lui care asediau Imola. Urma să asedieze Forli, unde se 
pregătea pentru rezistență Catarina Sforza, suverana celor două 
oraşe. 

În timp ce se pregăteau sau se desfăşurau aceste 
evenimente de război, papa căuta să pună mâna pe bunurile 
ereditare ale feudalilor romani, tot în folosul lui Cezar. Mai întâi 
porni împotriva familiei Gaetani, cu numeroasele ei ramuri, unele 
aflându-se în regatul Neapole ca mari demnitari. Punctul central 
al domeniilor Gaetanilor în câmpia romană era vechiul oraș 
Sermonetta, întărit cu un castel feudal. Seniorii acestor teritorii 
erau urmașii prinţului Hororat al II-lea, care murise la 1490. 
Văduva lui, Catarina Orsini, avea grijă de aceste bunuri și de cei 
trei copii: o fată, Giovanella, soţia unui Farnesse și mama Giuliei 
(„prietena” papei Alexandru al VI-lea), Niccolò, care se căsătorise 
cu Eleonora Orsini, dar murise la 1494, şi protonotarul Giacomo, 
care rămăsese şeful casei din Sermonetta. 

Papa l-a chemat la Vatican și l-a băgat la închisoare în 
castelul Sant-Angelo. Un fiu al lui Niccolò, cu numele de 
Barnardino, a fost sugrumat din ordinul papei. Sermonetta a fost 


luată cu asalt. 


La 9 martie 1499, camera apostolică autoriza pe Alexandru 
al VI-lea să vândă domeniul Gaetanilor fiicei sale Lucreția, pentru 
suma de 80.000 de ducați. Papa motiva că aceste bunuri aparţin 
în felul lor... bisericii. Un număr de 18 cardinali semnau actul 
respectiv. Vânzarea se făcea în februarie 1500 şi Lucreția, care 
poseda Spoleto şi Nepi, devenea suverană și peste Sermonetta. 
Giacomo Gaetani protesta din fundul celulei sale. La 5 iulie 1500 
era otrăvit. 

Giulia Farnese nu-și putuse salva propriul ei unchi. 
Giacomo şi Niccolo fuseseră martorii Giuliei, când ea se 
căsătorise cu tânărul Prsini, chiar în palatul familiei Borgia. Nu se 
ştie ce legături mai existau între Alexandu Borgia și Giulia, dar se 
pare că ele mai continuau. 

Cezar, reîntors la 1 decembrie 1499 de la Imola, vedea cum 
cresc averile Lucreţiei ca și puterea ei la Vatican. Era furios 
pentru că ar fi vrut ca Vaticanul să cunoască doar voinţa și 
puterea lui. 

În schimb, papa se credea pe drumul cel bun al întăririi 
definitive a dinastiei Borgia. El însuși se credea nemuritor. Un 
mic accident ne arată caracterul lui meschin. La 27 iunie 1500, 
Alexandru al VI-lea stătea în fața unui cămin uriaş. Înainte cu 
ceva vreme tot acolo stătuse şi papa Calixt al III-lea încălzindu-și 


spatele. Trecuseră de atunci 50 de ani. Foarte mulţi ani. De 


necrezut pentru acela care fusese cardinalul Rodrigo Borgia și 
care acum stătea pe scaunul înaintașului spaniol. Deodată 
pământul se cutremură și plăcile căminului se răsturnară peste 
papă cu vuiet mare. Lucreția, camerista, soldaţi din gardă îl 
scoseseră pe papă de sub dărâmături. Un gând fulgerător trecu 
prin capul Lucreţiei: ar fi vrut să fie mort, pentru felul în care îi 
murdărise viața acest om care era tatăl ei. Însă greutatea 
căminului nu reușise să zdrobească pe taurul-papă. Avea câteva 
zgârieturi mai mari la cap. Îngrijit de Lucreția se înzdrăveni 
repede. Când se simţi salvat, făcu o slujbă religioasă punând în 
potir 300 de ducați de aur, pe care-i răsturnă în fața altarului 
fecioarei Maria. 

Trei sute de ducați jertfea pentru salvarea lui. Dar în timpul 
nopții începură a-l zdruncina gândurile. Mai ales că seara 
înghițise o mâncare cam greu de digerat: un pateu de langustă. 
Nu-şi putea îndepărta gândul de la cei 300 de ducați. Poate 
ajungeau 150. Dar când făcu nod la cearşaful patului pentru 
aducere aminte, hotărî ca dimineaţa să ceară să i se aducă 
îndărăt... 200 ducați. Sfintei Maria del Popolo îi ajungeau 100 de 
ducați... 

În nopţile când nu dormea, papa regândea toate planurile 
menite să întărească dinastia Borgia. Blestemul papal nu ajungea 


pentru nimicirea dușmanilor. Trebuiau zdrobiţi și Orsinii, şi 


Colonna, și alţii. Familia d'Este din Ferara trebuia adusă în 
sprijinul Borgiilor, căsătorind pe Lucreția cu Alfonso, fiul ducelui 
Hercule d'Este. Orice mijloace erau bune pentru întărirea și 
„îngrăşarea” familiei Borgia. 

După plecarea Lucreţiei la Ferrara, Alexandru al VI-lea 
trimise o scrisoare lui Cezar aflat în plină înaintare în Romagna, 
în care papa insista asupra pedepsirii exemplare a Orsinilor care 
au trădat cauza Borgiilor; trebuiau nimiciţi și condotierii care au 
uneltit împotriva lui Cezar. Îşi încheia scrisoarea cu îndemnul de 
a-i prinde pe toţi. „lar când îi vom avea pe toţi în palmă, vom 
închide palma, şi acolo se vor înăbuși și vor pieri cu toții”. Idilic, 
frumos și înalt gând al unui papă! 

Alexandru Borgia dădea o mare „lovitură” în ianuarie 1503, 
când aresta pe Antonio de Santa Croce, arhiepiscop de Florenţa și 
pe fratele acestuia, Jacopo, pe abatele Bernardino, pe Carlo Orsini 
şi pe cardinalul Giovanni-Battista Orsini. Ultimul trăia departe de 
Roma, tocmai de teama de a nu fi omorât de careva dintre Borgii. 
Atunci când Paolo Orsini, Oliveretto şi Vittellozzo și-au reluat 
serviciul sub comanda lui Cezar, Alexandru al VI-lea a chemat 
prin scrisori pline de afecțiune pe cardinalul Giovanni-Battista 
Orsini. Cu toată împotrivirea familiei, el a venit la Roma cu vestea 
bună că Paolo și ceilalți doi Orsini au reușit să ocupe Sinigaglia, 


pentru Cezar. Cardinalul nu știa că întreaga acțiune fusese pusă la 


cale de papă şi de Cezar, pentru a-i atrage pe toți Orsinii în mâna 
lor şi că o parte din ei deja plătiseră cu viața încercarea de 
împăcare și încrederea pe care o acordaseră lui Cezar. 

Cardinalul Giovanni-Battista Orsini pornise spre Vatican, 
fiind sigur că va fi reintegrat, mai ales că şi ceilalți Orsini își 
declaraseră credinţa față de Borgia. Intra în Vatican călare pe un 
catâr alb. Dar abia se arătă, că fu apucat de oamenii papei și vârât 
într-o celulă din Sant-Angelo. În aceeaşi zi, Cezar atrăgea în 
capcană pe condotierii Paolo și Fabio Orsini, pe Vittellozzo și pe 
Oliveretto, și-i omora în serie. 

Toate bunurile celor încarceraţi au fost sechestrate din 
ordinul şi în favoarea papei. Mama cardinalului încarcerat a fost 
alungată din casa ei împreună cu câteva servitoare, iar 
nefericitele femei rătăceau pe străzile Romei și nimeni nu 
îndrăznea să le primească în casă. Mama cardinalului Giovanni 
Orsini a cerut să fie primită în audienţă la papă. Acesta a refuzat, 
dar i-a îngăduit să-şi viziteze fiul o dată pe zi. Putea să-i aducă 
dejunul. Papa își motiva bunăvoința pe faptul că lui Giovanni nu-i 
plăcea bucătăria locului. Bătrâna mamă a cardinalului venea în 
fiecare zi şi întindea printre gratiile de fier mâncarea pregătită de 
ea. La un moment dat, Alexandru Borgia i-a cerut, pentru această 
favoare, suma de 10.000 de ducați și o perlă foarte scumpă pe 


care cardinalul o dăruise cândva metresei lui. După câteva zile, 


mama a reușit să adune suma, iar concubina cardinalului închis a 
dus singură perla pe care a predat-o papei împreună cu banii. 
Atunci când ajunse din nou la închisoare, mama fu oprită de 
paznicul temniţei. Giovanni nu mai avea nevoie de mâncare. 
Murise noaptea trecută din cauza unei indigestii. Însuși papa îi 
dăduse „sfânta ostie”. Se vede că nu i-a priit. Burchard rezumă 
sumar faptul: biberat calicem ordinatione et jussu papae paratum 
(Diarium, II, 350). Tot pocalul papei... lar bătrâna alerga pe străzi 
plângând, răcnind și blestemând. Dar uşile rămâneau zăvorâte şi 
ferestrele astupate, căci lumea se temea de orice. Nimeni nu voia 
să vadă, nici să ştie nimic. 

După moartea cardinalului Orsini, în Roma s-a vorbit mult 
şi zgomotos despre sinistrele crime ale Borgiilor. Pentru a-și 
acoperi fapta, papa a convocat doi medici, oamenii săi, care au 
declarat că moartea cardinalului se datora unor „cauze naturale”. 
Peste puţine zile, Papa scria lui Cezar că „trebuie terminat 
repede... cu această casă... Să apucăm tot ce vom putea și să nu 
avem milă nici de femei, nici de copii”. Era o măsură de 
exterminare a familiei Orsini. 

Jacopo de Santa Croce, care fusese şi el arestat, se vedea 
amenințat cu moartea dacă nu va da 10.000 de ducați. Familia a 

adunat în grabă banii, dar a doua zi, corpul neînsufleţit al 


întemnițatului putea fi văzut pe podul de la Sant-Angelo. Toate 
bunurile mobile și imobile ale celui omorât au fost luate de 
Borgii. 

Cam în același timp, în alte celule ale fortăreței Sant-Angelo 
intrau episcopul de Cesena și protonotarul apostolic Andrea de 
Spiritibus, „pentru singura crimă că erau prea bogaţi”! Alexandru 
Borgia punea mâna pe toate averile lui. Giustiniani nota că toți 
tremurau: feudalii romani şi înaltul cler care aveau ceva bani. 
Nimeni nu se simţea în siguranţă. Unii fugeau, alții se ascundeau. 
Episcopul de Cesena scăpă din închisoare în iulie 1503, după ce 
vărsa papei încă 10.000 de ducați. 

În casele cardinalilor care fugeau din Roma apărea imediat 
papa care sechestra toate bunurile. Puţini au reușit să-și pună la 
adăpost averile. Cei mai mulţi le pierdeau în favoarea papei şi a 
hrăpăreţei lui familii. Desigur, ca totdeauna, spionii şi trădătorii 
anunțau din timp pe papă, care reușea să prindă pe fugari şi să le 
stoarcă averile prin toate mijloacele. În iunie 1501, în timp ce 
cardinalul Ascanio Sforza fugea ascunzându-șşi averile în 
subteranele unei mănăstiri, papa află prin oamenii săi totul şi 
numai la patru ore după fuga cardinalului, bunurile acestuia erau 
cărate la Vatican. lar papa începea din nou număratul banilor... 

De multe ori Alexandru și Cezar nici nu-și închideau 


victimele pentru a le omori în închisoare. Aveau oamenii lor prin 


care le trimiteau în ceruri. 

La 11 iulie 1502, Giustiniani raporta guvernului său că 
bietul cardinal Ferrari de Modena e grav bolnav, că nu mai e 
nădejde de scăpare, deoarece e „vorba de otravă”. Bogăţiile 
acestuia crescuseră an de an, căci slujise ca vistiernic al curiei 
papale. Cardinalul avusese mână lungă și suflet hapsân. Papa a 
numărat vreo 15.000 de ducați pentru el, iar alte bunuri le-a dat 
familiei sale. Pentru că se întorceau tot în buzunarul lui. Rudele 
decedatului cardinal Ferrari l-au transportat și înmormântat la 
Modena, punând pe mormânt emblema heraldică a papei 
Alexandru Borgia, adică semnele călăului pe mormântul victimei, 
în procesul intentat pentru crimă, în vremea papei Leon al X-lea, 
Pinzón a mărturisit că l-a otrăvit pe Ferrari din ordinul papei 
Alexandru al VI-lea. Pentru crima lui, Pinzón a fost decapitat. 

Un proces asemănător avu loc la 1504, în vremea papei 
luliu al II-lea, cu privire la moartea mult prea bogatului cardinal 
Muchiello, omorât în aprilie 1503. Giustiniani arată cu precizie că 
era vorba de otrăvirea acestui cardinal. Guvernatorul Romei a 
adus papei frumoasa sumă de 150.000 de ducați. A doua zi papa a 
stat mult în camera lui și a numărat banii. El a mai luat în primire 
şi domeniile mortului, din episcopatul Porto, arătându-se vesel 
multe zile după aceea. Cardinalul 

fusese omorât de propriul său secretar, diaconul Asquino 
de Collorado. judecat în vremea papei Iuliu al II-lea, diaconul 
arăta că a îndeplinit un ordin care pornise de la Alexandru Borgia. 
Diaconul a fost ars în piaţa Sf. Petru din Roma, la 16 martie 1504. 

Acţiunea tăcută a „pocalului” a trecut chiar pragul casei 
Borgia. În august 1500, un accident neprevăzut lovea pe 
cardinalul de Capua şi în curând el murea. Burchard pune la 
îndoială moartea naturală a acestuia. Este vorba de cardinalul 
Juan, fiu al lui Jofre Borgia, nepot de soră al paPei Alexandru al 
VI-lea. A fost otrăvit din ordinul papei şi al lui Cezar sau a murit 
de moarte naturală? întrucât a fost transportat în secret la Roma 
şi nici nu i se cunoaște mormântul, neexistând măcar un semn, 
concluziile istoricilor pun de asemenea pe seama lui Alexandru și 
a lui Cezar moartea acestui Borgia. 

Numai cu 16 zile înainte de moartea papei Alexandru al 
VI-lea, la 2 august 1503, murea pe neașteptate alt Borgia, care se 
numea tot Juan şi era cardinal de Monreale. Giustiniani și alți 
martori afirmă că papa era bucuros, dar că nu primea vizite în 
acest timp pentru motivul că ar fi foarte „îndurerat”. În realitate 
el număra banii şi bijuteriile care îi aduceau în total mai mult de 
100.000 de ducați. Multă bucurie pe capul papei pentru atâţia 
bani, deşi crima pare s-o fi pus la cale de astă dată... cezar. 


Lista celor omorâţi, o enumerare monotonă de crime 


misterioase care au desăvârșit activitatea pontificală a lui 
Alexandru al VI-lea, se poate lungi încă mult. Aceste crime 
metodice aruncă o pată 9 ravă peste memoria Borgiilor. Poate 
mai întunecată decât imoralitatea 'n viața sexuală sau 
criminalitatea în acțiunile politice. La aceste suprimâri secrete, 
vina mai mare este a papei. În ultimii trei ani, atunci când cezar 
avea nevoie de sume considerabile pentru realizarea datului său, 
pofta de bani, lăcomia lui nesăturată au devenit mai Puternice şi 
mai criminale. În cămările bine închise, papa cobora noaptea să 
privească cu patimă avară sacii plini cu ducați și să atingă Cu 
Voluptate vasele de aur sau de argint aduse pe fluviul ştiut de el 
al Crimei - Or. 

Capetele multor cardinali căzuseră sub lovitura otrăvii. Mai 
e-ista bogatul cardinal Adriano. Papa și Cezar s-au invitat la 
acest “ordinal, al cărui moștenitor era plăcut să fii. Autoinvitaţia 
avea drept S°°P tocmai o moștenire rapidă. Papa s-a interesat 
grijuliu de masă. „A pus şort şi s-a dus singur în bucătăria 
cardinalului. Pentru ca Uci” Urie să fie bine aranjate. Un fazan a 
fost pregătit cu atenţie de PaPă, punând între piele și carnea de la 
piept o tocâtură specială. Apoi inv5 lui fazanul în slănină. O 
mâncare foarte gustoasă... 

Cardinalul mai avea şi alte gustări: felii de păstrăvi prăjite 


în unt, pateuri de raci, fazan, sitar, sparanghel proaspăt și salată 


muiată în smântână, ananas, papanași calzi cu brânză, şi încă, şi 
încă... 

În bună dispoziţie, papa şi Cezar au mâncat ca flămânzii. 
Dumnezeu, diavolul şi norocul erau cu ei. Întreaga trinitate. Apoi 
Cezar s-a ridicat să toasteze. Totul era bine pregătit. Ceru 
paharnicului să aducă pocalele. Cezar luă unul, altul îl dădu papei 
şi altul cardinalului Adriano. Însă nici nu terminară de băut, când 
papa şi Cezar fură apucaţi de vărsături violente. Au fost duşi 
repede la Vatican. 

La judecata care a avut loc mai târziu, paharnicul avea să 
mărturisească faptul că a schimbat pocalele. Diamante Giovelli, 
mica şi tânăra iubită a lui Astorre Manfredi, promisese 
paharnicului o noapte de dragoste în schimbul acestei bune trebi 
pe care o făcuse... 

Moartea cerea moarte! 

Otrăvurile epocii 

Mărturiile de epocă ne arată că Borgii, pentru a scăpa de un 
dușman sau a pune mâna pe o avere, întrebuințau otrava ca 
mijloc de a obţine succese politice sau a se îmbogăţi. Într-o 
scrisoare trimisă lui Cezar, în timpul expedițiilor acestuia în 
Romagna, papa îl sfătuieşte „părinteşte” să-i adune pe toți Orsinii 
şi trădătorii şi să-i distrugă pe toți deodată. Încheia scrisoarea cu 


niște observaţii și sfaturi extrem de interesante: „Nebunariţa, 


beladona, cucuta, degeţelul și telișca sunt plante ce pot fi folosite, 
iar arsenicul, acidul de plumb şi mercurul sunt rrrnereurile care 
merită a fi cercetate. Pe un venenum atterminatum nu pun mare 
temei. Domnul să te aibă în pază”. 

Arta de a face otrăvuri aproape s-a pierdut în zilele noastre. 
Cei din Evul Mediu nu aveau nici noţiuni de chimie și nici 
laboratoare, totuşi încă din antichitate s-au produs din sucul 
unor plante băuturi medicamentoase sau prafuri cu o mare 
putere de otrăvire. Se vorbește mai ales despre beladona, 
măselariță (plantă din familia solaneelor, narcotică și 
otrăvitoare), opiumul, stramonium (altă plantă din familia 
solaneelor), mătrăguna, cucuta şi altele, care stăteau la îndemâna 
acelora care voiau să producă din rădăcinile, frunzele sau 
seminţele lor amestecuri letale. De obicei, otrăvurile erau un 
amestec de ingrediente vegetale şi chiar minerale, a căror 
preparare era extrem de dificilă și complicată. Administrarea 
acestor otrăvuri nu lăsa urme din care să se tragă concluzia că 
victimele au murit de moarte nenaturală. În ceea ce priveşte 
dozarea cantităţii de lichid sau praf de otravă, s-au făcut 
experienţe cu cai şi vaci sau chiar cu sclavi. În Roma antică erau 
preferaţi sclavii pentru atari experienţe. În Evul Mediu şi mai ales 
în 


DC 


perioada Renașterii, otrăvurile erau mult mai periculoase 
şi mai rafinate. Imaginaţia istoricilor şi a scriitorilor a înflorit 
mult fenomenul, otrăvurile fiind administrate nu numai în 
mâncare şi băutură, dar și prin mijlocirea cămășilor, hainelor, 
mănușilor, florilor, torțelor, scrisorilor și altele. 

Chiar la începutul Evului Mediu, botanica decădea din 
poziția pe care o avusese în antichitate în sfera otrăvurilor. 
Apăreau noi produse cu efecte mortale și o mare putere toxică, 
date în cantităţi foarte mici. Alchimia întrebuința mineralele încă 
din secolul al XIII-lea, iar ele căpătau o mare utilitate în epoca 
Renașterii, eliminând multe din vechile tehnici de creare a 
otrăvurilor din plante. Pe primul loc se plasa arsenicul, urmat de 
antimoniu, nitratul de argint, acetatul de plumb, încă astăzi, 
aceste minerale produc otrava ideală. Căci culoarea lor se 
confundă cu cea a substanţelor alimentare (făină, zahăr etc). 
Gustul lor plăcut permite un amestec posibil cu lapte, vin sau alte 
băuturi, fără a le schimba prea mult aroma. Se constată că de la 
Renaștere încoace substanţele minerale ocupă primul loc în 
ierarhia mijloacelor de a omorî cu ajutorul otrăvurilor. 

Italia a fost numită multă vreme „țara clasică a otrăvurilor”. 
Un număr destul de mare de otrăviri celebre petrecute în Italia 
secolelor XIV-XVI i-au făcut o reputaţie poate nedreapă. Totuşi, în 


acel timp, mai existau pumnalul și sabia, care se întrebuinţau ca 


arme „legale” încă din Evul Mediu. Rezultatul era acelaşi, ba se 
mai elimina ideea de „lașitate”. 

Deşi s-a vorbit mult despre acest fenomen, între 1328 și 
1759 n-au fost decapitate decât șase persoane pentru crima de a 
fi otrăvit pe cineva. Probabil mulţi din cei ce întrebuinţau otrava 
ca mijloc de a elimina pe alții nu ajungeau pe mâna gâdelui, 
întrucât se aflau prea sus în ierarhia socială. 

Atunci, în secolul al XV-lea, existau destui indivizi care 
trăiau din prepararea în mod deschis a tot felul de elixire pentru 
„viaţă lungă”, «filtre pentru amor”, dar şi din prepararea secretă a 
„băuturilor” pentru. moștenire”, „a apelor pentru văduvie”, „a 
parfumurilor pentru eternitate”. În subterane întunecoase, din 
fierturile care se făceau în alambicuri sau Oale, ieșeau produse 
miraculoase, provocatoare de moarte. În secolele următoare, 
treburile s-au schimbat. Omul căuta mitica „piatră filosofală”: 
transformarea metalelor şi pietrelor în aur. Regina Cristina a 
Suediei era cunoscută pentru alchimie, după cum Catarina Sforza 
sau perina de Medici erau în căutare de otrăvuri cât mai bune. 
Prafurile și auturile otrăvitoare din epoca Renașterii nu 
proveneau dintr-un singur Mineral. Se foloseau diferite elemente, 
care, amestecate, întăreau Proprietăţile toxice. Este destul de 
greu să se reconstituie formulele otrăvurilor de epocă. Cei care 


s-au ocupat de această problemă direct sau indirect consideră că 


în cantarella Borgiilor intra şi acidul arsenic sau arsenicul alb. Nu 
există o dovadă certă despre acest lucru. 

În general se afirmă că otrava folosită de Borgii avea 
trăsăturile exterioare ale arsenicului. E descrisă ca „un fel de praf 
albicios asemănător zahărului”, de către episcopul Paul Jove, 
contemporanul lor. În cantarella existau desigur şi alte substanţe. 
Nu știm ce elemente intrau aici, dar se spune că vestitele otrăvuri 
din secolul al XVII-lea nu erau decât niște derivate din otrăvurile 
borgiene, între care arsenicul avea un loc important. În genere, 
prin conținut, cantarella înclină în favoarea utilizării arsenicului. 
Cardinalii Orsini, Ferrari de Modena și Muchiello au murit după 
ce au băut faimoasa „cupă. Cardinalul Orsini murea otrăvit în 
închisoarea din Sant-Angelo. Ferrari de Modena murea la masa 
lui, otrăvit din ordinul papei de către valetul de cameră Sebastian 
Pinzón. Cardinalul Muchiello era omorât tot la masa lui, de către 
servitorul său, diaconul Asquido di Coloredo. 

Dintre otrăvurile cunoscute atunci, se pare că numai 
arsenicul putea fi turnat în vin sau în alimente, fără a le altera 
gustul. Celelalte ar fi provocat un gust acru, amar, picant sau 
metalic. Burchard și ceilalți martori oculari nu spun nimic despre 
efectele ulterioare ale otrăvii. Desigur că atunci medicina nu avea 
mijloace să recunoască mineralele otrăvitoare date în doze mici. 


Despre otrăvirea celor doi Borgii la banchetul cardinalului 


Adriano, Guicciardini scria cu multe înflorituri despre acest 
accident cunoscându-l chiar de la cardinalul Adriano, care a 
scăpat cu viaţă. 

Cardinalul povestea mai târziu că, după ce a băut otrava, a 
simţit prin stomac flăcări care-l mistuiau, în timp ce pierdea orice 
capacitate de gândire. Plin de flăcări interioare, de fierbinţeli și 
dureri, el s-a aruncat într-un vas cu apă rece. Şi-a revenit la viață 
după ce măruntaiele i-au fost arse și după ce a pierdut un rând de 
piele de pe întreg corpul. 

Din descrierea făcută de el, se vede că i-a fost atacată pielea. 
Se ştie că există trei otrăvuri cu efecte de genul acesta: arsenicul, 
antimoniul sau anumite preparate pe bază de opiu. Erupția 
cutanee este prezentă în toate cazurile de otrăvire cu arsenic. Ea 
apare fie sub formă de bubulițe, sau de urticare, sau chiar de 
adevărate buboaie. Cardinalul Adriano a avut erupții care au dus 
la schimbarea pielii. Era vorba deci de arsenic, având ca 
ingredient principal cantarella. Înnegrirea imediată a cadavrului 
lui Alexandru al VI-lea nu se poate explica decât prin otrăvirea 
puternică cu arsenic. 

Dar Borgii au recurs deseori şi la o formă înceată de 
otrăvire, care se încheia într-un răstimp de câteva zile. Această 
metodă era preferată, căci înlătura orice bănuială de amestec în 


moarte persoanei respective. Insă avea un dezavantaj: cel 


interesat de moarte cuiva, nu era prea sigur de efectele otrăvii. 
Era însă o modalitate de otrăvire foarte răspândită. Otrava se 
numea venenum atterminatum, adică „otravă cu termen”. Dacă 
ştim foarte puţin despre otrăvurile rapide din vremea Renașterii, 
ştim şi mai puţin despre venena atterminata. Cercetările făcute în 
această direcție au dat rezultate nesigure, după cum și nesigure 
erau şi efectele acestor substanțe toxice. Se pot afla unele 
informaţii în curioasele amestecuri de reţete medicinale și 
cosmetice pe care le-a scris cu mâna, Catarina Sforza și care au 
fost publicate de către Pasolini. Titlul reţetelor este Xfnfnpo B 
Tfrmknf, care, după cheia criptogramei, vrea să spună: Otravă cu 
termene 

Aceste otrăvuri cu efecte lente nu erau convenabile 
Borgiilor. Au preferat mijloace mai rapide, mai sigure şi mai 
expeditive. Poate o dată sau de două ori, ca în cazul prinţului 
Djem, să fi folosit venenum atterminatum. Regula era ca pocalul 
(„caliciul”) să trimită subiectul spre cele eterne în 24 de ore. 
(Borgii spuneau de obicei să-i trimită „la diavolul”, „la dracul” pe 
cardinalul sau pe feudalul bogat, pe valetul indiscret, pe 
credinciosul de ieri, pe necredinciosul de astăzi.) 

Cei morţi de cantarella erau aruncaţi de obicei în valurile 
mute ale Tibrului, în nopţile întunecate. 


Erotismul și sincopele papei Alexandru Borgia 


Alexandru al VI-lea şi-a păstrat până la moarte, setea şi 
insaţiabilitatea de a se bucura de viață. Arareori izbucnea în 
manifestări violente, amintiri ale originii sale spaniole. Rămânea 
mai mult o fire egală, veselă, incapabilă de a se opri asupra 
grijilor sau tristeţilor vieții. Ambasadorul venețian Paolo Capello 
ni-l descrie la 1500, deci trei ani înainte de a muri, într-un mod 
impresionant: „Papa întinereşte cu fiecare zi, gândurile nu-l 
muncesc nicio noapte întreagă; e vesel din fire și face numai ce-i 
prieşte; tot gândul lui este să facă mari pe fiii lui; de altceva nu-i 
pasă...” 

Rodrigo Borgia dorise mantia de purpură pentru a se înălța, 
dar și pentru a se ascunde îndărătul ei, căci era un veșmânt care 
putea acoperi marile și nesfârșitele lui pasiuni. Asprul şi 
obiectivul judecător al Papei Alexandru al VI-lea, istoricul 
florentin Guicciardini, în a sa Storia d'Italia, (I, 1) îi prezintă 
calitățile, dar şi viciile care l-au tras în mocirla unei vieţi 
neobișnuite, recunoaşte că era un om inteligent, că știa să dea 
sfaturi foarte bune altora şi avea mare ușurință de a se mișca în 
lumea epocii. Dar aceste „virtuţi” se pierdeau într-o masă de 
fapte şi trăsături de caracter incredibile: obiceiuri „obscene”, 
lipsă de sinceritate, de adevăr, lipsă de credinţă şi de religie, o 
„Zgârcenie insaţiabilă”, o ambiţie fără margini, o cruzime „mai 


mult decât barbară” și o poftă 


„Ardenţissimă” de a-și ridica într-un fel sau altul fiii care 
erau cam numeroși... 

După părerea celor care au prezentat viața acestui papă 
neobișnuit, apar trei dominante în viața lui: setea plăcerilor 
permise şi nepermise pe care Francesco Guicciardini le numește 
„obscenitate”; avariţia, care însemna la el o sete şi o lăcomie fără 
limite pentru bani, de a acapara bunuri, indiferent de mijloace; 
nepotismul, care, tradus, însemna de fapt „dragostea pentru 
copiii lui”, fii sau fiice, o dragoste pătimașă care nu-i 
înfrumusețează defectuosul caracter. 

Nu este nicio îndoială că la 1492 Rodrigo Borgia a fost ales 
papă cu ajutorul banilor, cumpărând voturile de la cardinali. 
Târgul a fost scump, preţul greu, dar el putea să strige plin de 
exaltare după alegere: lo son Papa, Pontefice, Vicario di Cristol 
Era fericit. Dar de fapt rămăsese ceea ce arăta semnul lui heraldic: 
un taur lipsit de bun simţ și de rușine. Poate de aceea Giovanni 
Medici, care ştia ce-i așteaptă, șoptise la urechea cardinalului 
Cibo: „Suntem în gura lupului: pe toţi ne va sfâşia dacă nu vom 
fugi la timp...” 

Papa Alexandru al VI-lea nu s-a despărțit de firea lui din 
vremea când era Rodrigo. El va continua viaţa plină de orgii. În 
timp ce căuta prin tot felul de intrigi, prin otravă şi sânge, 


printr-o politică incertă, duplicitară şi încurcată să distrugă pe 


dușmanii săi şi să ridice numeroasa lui familie recunoscută ca 
bastardă, papa, cu neamul lui de spanioli flămânzi, petrecea. 
Vânătorile, balurile, banchetele urmate uneori de orgii, 
cuprindeau cea mai mare parte a zilelor sale. Italia era plină de 
vestea vieţii destrăbălate şi a scandalurilor curiei papale. 
Savonarola strigase la Florenţa: „Papa acesta e mai rău decât un 
păgân”; dar papa îi va umple gura cu cenușă, arătându-l ca pe un 
eretic... 

La 16 iulie 1501, florentinul Agostino Vespucci scria din 
Roma către ai săi: „... papa, care-şi are mereu turma lui nelegiuită, 
petrece în fiecare seară cu câte 25 femei și mai bine aduse, de 
călăreţi de la Avem aria, până la ora unu”. 

Ca şef suprem al bisericii catolice, Alexandru al VI-lea a 
dovedit permanent un formalism, o neglijenţă vizibilă în materie 
de credință, care mergeau uneori până la lipsa unui sentiment 
religios. Erau mai puternice instinctele puterii, dar mai ales 
instinctele erotice, care l-au tras până la formele cele mai joase 
ale lubricităţii. Se spune că a fost înainte de toate, „un tip sexual”. 
Documentele istorice ni-l prezintă ca pe un om care trăieşte fără 
prejudecăţi, iar purpura de cardinal nu-l stinghereşte să facă tot 
felul de acte galante, orgii nocturne cu diferite femei. În toamna 
vieții, papă fiind, la cei 70 de ani ai săi, deşi purta titlul de „vicar 


al lui Hristos”, se înconjura de favorite și dansatoare. lar la vârsta 


nobilă de 71 ani, îl vedem prezidând 

convivum, „balul castanelor”, care, aceluia ce nu-i cunoaște 
temperamentul erotic, impetuos și viu, i-ar părea un fel de fabulă 
obscenă. 

Acest papă se distingea prin unele calităţi exterioare. Era 
înalt, frumos, robust, plesnind de sănătate și putere. Avea ochii 
mari, buze groase, caracter vesel, o ținută maiestuoasă și gesturi 
pline de graţie. Gaspare de Verona spune că nu e de mirare atunci 
când văzut de „nobilele doamne”, el „le excită într-un fel deosebit 
spre dragoste și le atrage spre el mai puternic decât atrage 
magnetul fierul”. Vârsta nu i-a calmat înflăcărarea. La 66 de ani 
părea că a intrat în a doua tinereţe. Toţi erau șocați de vigoarea 
lui. Spunea lumea că taurul de pe blazon este un demn simbol al 
papei Alexandru Borgia. 

Primele ştiri despre viața privată a lui Rodrigo Borgia se 
referă la o formă exagerată a instinctului sexual. Viitorul papă era 
atunci cardinal și avea 29 de ani. E citat într-un „monitor” al 
papei Pius al II-lea, dat la 11 iunie 1460, unde se notează prima 
dată că Rodrigo, în fruntea unui grup de tineri cam veseli, a luat 
parte la tot felul de petreceri și expediții amoroase nocturne. 
Într-o noapte, în grădina lui Gianni de Bichis, treburile au mers 


atât de departe, încât s-a vorbit multă vreme pe socoteala 


organizatorului petrecerii, veselul cardinal Rodrigo Borgia. Papa 
Pius al II-lea i-a trimis cunoscuta scrisoare „foarte moderată”, 
referindu-se la acea noapte. Rodrigo Borgia a făgăduit să se 
îndrepte, luându-şi angajamentul și jurând să ducă o viață morală. 
Dar instinctele erau mai tari decât promisiunea de castitate... 

Altă menţiune e din 1464, când era cardinal și vicecancelar 
al bisericii catolice. Aflându-se la Ancona, unde se pregătea o 
cruciadă antiotomană, el umbla numai la vânătoare de fluturi de 
noapte, astfel că un martor ocular scria unui prieten că 
vicecancelarius non solus în lecto dormiverat. În fiecare noapte 
nu dormea singur în pat. Poate nici ziua... 

Pentru câţiva ani documentele tac cu privire la viața 
privată a lui Rodrigo. Aventurile galante au luat locul unui menaj. 
Obosit de vagabondajul lui amoros, cardinalul a găsit liniştea 
într-o legătură intimă şi durabilă. De aici pornea seria de copii 
bastarzi cu celebra Vanozza Catanei. După epitaful de pe 
mormânt, ea s-ar fi născut la 1442 și a murit la 26 noiembrie 
1516. Această „prietenă” a lui Rodrigo s-ar fi dedicat la bătrâneţe 
operelor de binefacere. Epitaful, dispărut astăzi, o prezenta ca 
mamă a patru copii: Juan, Cezar, Lucreția și Jofre. În dramaticele 
întâmplări ale familiei Borgia ea nu apare amestecată. Burchard o 
citează doar de trei ori cu numele de domina Rosa. Ambasadorii 


şi analiștii epocii nu-i amintesc numele. 


Alexandru al VI-lea a avut şi alți copii în timpul 
cardinalatului şi chiar în timpul când era papă. E vorba de 
Geronimo, Isabella şi Pierro-Lodovico, toţi pe listă înaintea lui 
Juan. Apoi mai e vorba de Laura şi de faimosul Infante Roman, 
toți cinci aparţinând unor mame diferite. Nu se cunosc decât 
mamele Laurei, care era fata Giuliei Farnese, iar Infantele Roman 
al unei anonime, mulier soluta, în spatele căreia se ascunde - 
pare-se - o persoană destul de cunoscută. Acest ultim copii s-a 
născut atunci când Alexandru al VI-lea era papă de peste cinci ani. 
Paternitatea lui Juan și-a asumat-o prin bula din 19 septembrie 
1493. Două bule - din 17 octombrie 1480 şi 16 august 1482 -, 
ambele aflându-se în arhivele Osuna din Spania, recunosc 
paternitatea lui Cezar. Lucreția s-a născut la 1480, iar Jofre la 
1481. În arhivele secrete ale Vaticanului se poate citi o declaraţie 
a papei din 6 august 1493, cu privire la paternitatea lui Jofre. 

Atunci când se năștea Cezar, Vanozza avea 32 de ani, iar 
cardinalul Rodrigo 40 de ani. Desigur că la vârsta aceasta ea nu 
mai păstra trăsăturile tinereţii și nu putea pretinde „prietenului” 
ei prea multă credință. Femeile îmbătrâneau repede în acea 
perioadă. Alexandru Borgia a uitat-o, și la vârsta de 64 de ani ela 
început să trăiască bucuriile celei de-a doua tinereţi. Un număr 
de ani nu mai știm nimic despre legăturile lui amoroase. Ales 


papă, el a intrat din nou în atenţia tuturor. Poate de aceea, 


documentele vorbesc din nou despre viața lui privată, despre 
relațiile cu Giulia Farnese care încă de la vârsta de 15 ani era 
favorita viitorului papă. Când Borgia era ales papă, ea avea 19 ani. 
Era foarte frumoasă şi crescuse împreună cu Lucreția într-o casă 
a verişoarei lui Alexandru al VI-lea. Se căsătorise cu Orsini la 
1490, dar se afla în relaţii cu Alexandru al VI-lea de mulţi ani. 
Fratele ei, Alexandru, primea repede mantia de cardinal. Giulia 
aducea norocul familiei Farnese. Mai târziu, Alexandru Farnese 
va ajunge papă sub numele de Paul al III-lea, dar poporul roman 
îi va da o poreclă potrivită, aceea de „cardinalul fustei”. 

Papa era îndrăgostit de tânăra şi frumoasa blondă, Giulia la 
Bella. Frumuseţea ei era cunoscută în Italia. Sunt indicii că soacra 
ei împreună cu fratele ei, Alexandru Farnese, au mijlocit ca 
Rodrigo să ajungă amantul Giuliei. Când cardinalul a devenit 
papă, ea a ajuns un adevărat comandant la palatul papal. Alături 
de Lucreția, cu care era de vârstă apropiată, ea a domnit un timp 
la Vatican, de aceea în Italia i s-a dat porecla de sposa di Cristo, 
„nevasta lui Hristos”. 

O femeie atât de frumoasă și de vestită în timpul vieţii ei a 
fost modelul unor pictori. Vasari spune în a sa Istorie a artei 
italiene, că portretul Giuliei Farnese s-ar afla în unele din 
frumoasele fresce ale lui Pinturicchio, executate în apartamentele 


papei, în IV dei santei. Medalionul din sălile Borgia care 


reprezintă pe fecioara Maria, blonda Madonna col Bambino e 
Cherubini, pictata deasupra ușii de la ieșire, ar fi avut ca model 
tocmai pe frumoasa Giulia. 

Se mai afirmă că statuia Justiţiei, pe care a sculptat-o G. 
della porta pentru monumentul funerar al lui Paul al III-lea în 
basilica Sf. pentru, ar reproduce corpul admirabil și frumuseţea 
de tip grecesc a Giuliei. De asemenea, că Rafael Sanzio, în a sa 
Transfiguraţie, ar reproduce pe Giulia. 

Ea se căsătorise în mai 1490 cu Orso Orsini supranumit 
„Chiorul”, întrucât pierduse un ochi. Era fiul lui Lodovico Orsini şi 
a Adrianei Mila, vară în al doilea grad cu papa Alexandru Borgia. 
Ea a protejat şi chiar a favorizat relaţiile vărului-papă cu nora ei 
Giulia. Legăturile adulterine ale Giuliei cu Alexandru al VI-lea 
erau foarte cunoscute. Ea participa la toate serbările publice 
alături de papă. Se vorbea urât despre ea: o tânără de 19 ani se 
aruncă asupra unui bătrân de 63 de ani. Deşi se pare că totul se 
petrecuse invers. Disputele cu privire la această problemă nu 
s-au terminat încă. La nunta Lucreţiei (iunie 1493), ea era 
prezentă, iar Burchard și alţii o numeau concubina papae. Se 
spune că papa o iubea foarte mult. Prinsă de armatele franceze şi 
răscumpărată de papă, un contemporan scrie că „madonna Giulia 
a fost în fine găsită... Ea a venit la Roma. Se spune că în noaptea 


de duminică a locuit la palat (Vatican). 


Durata relaţiilor adulterine dintre cei doi a fost lungă. 
Motivele pasiunii au rămas o enigmă. Zic unii că Alexandru al 
VI-lea n-ar fi pierdut la vârsta lui fascinația satanică pe care o 
exercita în tinereţe. Amândurora le lipsea ruşinea, deşi apărătorii 
papei spun că numai ei îi lipsea. Mai mult îi lipsea papei. Preţul 
cedării Giuliei ar fi fost boneta de cardinal pentru fratele ei 
Alexandru, cu toată opoziția vehementă a unui mare număr de 
cardinali de a-l accepta în rândul lor. împreună cu „cardinalul 
fustoi”, cei din familia Farnese se bucurau de tot felul de favoruri. 
Borgii mergeau în locuința Farneșilor „ca la ei acasă”. Se 
povesteşte că în octombrie 1493 Alexandru al VI-lea și Cezar au 
fost invitaţi la o „reuniune de familie” în casa Farnese, unde 
madonna Giovanella, mama Giuliei, făcuse pregătiri deosebite 
pentru primirea invitaţilor şi „prietenilor” atât de apropiaţi. 

La 1492, Giulia a născut o fetiță pe care a botezat-o cu 
numele de Laura. Oficial, tatăl fetiţei era soțul ei, Orso Orsini, în 
realitate tatăl era cardinalul Rodrigo, care peste un an ajungea 
papă. Rudele Giuliei cunoşteau bine secretul acesta, dar tăceau și 
trăgeau tot felul de profituri. Papa însuși plasase pe Giulia, îndată 
după alegere, în palatul Lucreţiei din Santa Maria di Porticu, ca și 
cum a fi fost rudă apropiată cu Lucreția. Soţului ei, papa i-a dat 
fiefuri şi un castel, cu titlul de „soţ al doamnei Giulia, logodnica lui 


Hristos” după vorba ironică a poporului. Scrisori din epocă 


afirmă că fetiţa Giuliei semăna leit cu papa. Giulia a devenit între 
timp mai frumoasă, mai femeie. A murit în 1524. Într-o vizită 
făcută de nişte ambasadori Giuliei, aceștia au aflat-o împreună cu 

Lucreția. Semn că fata știa despre adulterul tatălui-papă. 
Lucreția, abia căsătorită, avea atunci 14 ani. Putea ea să înveţe 
lucruri bune, morale, trăind în mediul infectat de însuși tatăl ei, 
şeful spiritual al lumii catolice? Tot ce era moral sau virtuos în 
sufletul ei era sfărâmat și aruncat la pământ, iar viaţa ei intimă 
era invadată de tot ce era mai rău şi mai perfid în epocă şi în 
familie. 

Se ştie că Alexandru al VI-lea era stăpânit de patima 
plăcerilor lumești, gli illeciti omori, cum spuneau contemporanii 
lui. Dar el mai avea şi alte patimi. În primul rând, patima 
nepotismului. 

Gregorovius notează în lucrarea sa, Lucrezia Borgia, un 
dialog intitulat Moartea şi papa atins de febră, scris de un autor 
necunoscut. Atunci când ia cuvântul în replică, Giulia 
mărturiseşte că i-a făcut lui Alexandru Borgia trei sau patru copii. 
Se pare însă că paternitatea îi poate fi atribuită numai pentru 
Laura. După Laura, în rândul bastarzilor a apărut copilul numit 
Infantele roman. Mama copilului este presupusă, dar aici s-au dus 
discuții pline de mistere pentru istoria familiei Borgia. Infantele 


Roman încheia seria lungă a bastarzilor lui Alexandru Borgia. Se 


năștea, acest Infante, la sfârşitul lui 1497 sau la începutul anului 
1498. Atunci papa avea 65 de ani și era în funcţie de cinci ani. 
Gregorovius a descoperit două documente, ambele datând de la 
începutul lunii septembrie 1501. În primul act, intitulat 
[legitime genitos, papa îl declară pe Infante fiu natural al lui 
Cezar, numindu-l imediat duce de Nepi. În al doilea act, Spes 
futurae, papa îşi atribuia lui însuși paternitatea, ascunzând pe 
mamă sub numele de mulier insoluta. Nesiguranța domnește și 
printre contemporani. Ambasadorul Giustiniani scria în 1502 
despre Infante, care atunci avea vreo cinci ani, că este fiul lui 
Cezar. După alţii, ar fi fiul papei. 

Burchard, care era mai la curent cu situația adevărată, 
notează despre Infante, atribuindu-l lui Alexandru al VI-lea: 
Joanem Borgiam, filium suum, quem în pontificatu habuit cum 
quadam romană. 

Sañudo notează că la 1501, în timp ce continuau legăturile 
dintre Alexandru al VI-lea şi Giulia, soţul ei ar fi aflat despre 
aceste relaţii şi despre faptul că Giulia fusese, „predată” papei 
chiar de către tatăl ei. Supărat, Orso Orsini a prins pe socrul său şi 
i-a tăiat capul. Apoi a scris pe o hârtie: „Acesta este capul socrului 
meu care și-a prostituat fiica, papei” (Sañudo, Diario, 1). 

Alexandru al VI-lea nu avea nevoie să se aventureze în 


escapade periculoase. La Vatican și prin apropiere el avea un mic 


harem la dispoziţia lui. Chiar proprii lui copii, pentru a-i atrage 
bunăvoința, aveau grijă să-i reînnoiască „personalul” (așa cum 
făcuse Juan). Povestirea exceselor erotice ale papei în toate 
detaliile lor ar constitui un fapt monoton. Încă la 70 de ani, 
bătrânul papă căuta noi stimulente pentru senilitatea lui 
înaintată. Ambasadorul Giustiniani scria: „Papa are 69 de ani; el 
întinereşte în fiecare zi; grijile lui nu durează nicio noapte; el are 
un temperament vesel şi nu face decât ceea ce-i place: unica lui 
dorinţă este de a-și face puternici copiii”. Dacă primea o veste rea, 
pleca din Roma călare, chiar în plină noapte, pentru a vâna 
două-trei zile la Rocca di Papa și, spune Giustiniani, „se întorcea 
curățat de melancolie”. Tot el adaugă că papa „pune adeseori 
tinere fete să danseze, tinere care sunt prezentate la toate 
sărbătorile”. Multe alte mărturii independente, printre care cele 
ale lui Burchard, arată aceeași patimă a bătrânului papă. Când 
intra într-un oraş, magistraţii erau obligați să-i prezinte sub 
ferestrele palatului în care era găzduit un balet cu tinere fete. Era 
stăpânit de această slăbiciune (Giustiniani). 

Burchard se scandalizase în vremea lui Inocenţiu al VIII-lea 
când în timpul nunţii unei nepoate, acesta se așezase la o masă cu 
multe femei. Acum el se obișnuise cu excesele noului 
reprezentant al lui Dumnezeu pe pământ... Spectacolele 


amoroase şi scenele de orgii sexuale din vremea lui Alexandru al 


VI-lea l-au făcut insensibil. Acum el descrie riguros tot ce se 
întâmpla. 

Nu se mirau nici cardinalii, nici nobilii. Totul părea logic şi 
destinat să fie aşa. Bule papale vorbeau despre copii născuți de 
episcopo cardinali et de conjugata, pe care Alexandru al VI-lea îi 
recunoştea ca fiind proprii săi copii, legitimându-i pe rând. La 
Vatican, ca în orice grup nobiliar, se dansa, se făceau intrigi 
amoroase, jocuri de hazard. Papei Alexandru Borgia îi plăcea să 
vadă dansând tinere cu rochii foarte scurte. În timpul 
carnavalului apăreau în palatul papal femei cu moravuri 
îndoielnice. Încă în februarie 1502, când papa atingea 
respectabila vârsta de 71 ani, ambasadorul Giustiniani raporta 
dogelui din Veneţia: „El ia parte în fiecare zi, în timpul 
carnavalului, la serbări și petreceri şi socoate că nu trebuie să-l 
preocupe nicio afacere care să-l abată de la acestea...” Pentru a-și 
sărbători aniversarea urcării sale pe tronul pontifical în condiţii 
cât mai bune, papa a întrerupt orice audienţe și, închis în 
apartamentele sale, stătea ziua întreagă Petrecând cu femei în 
plăcute plăceri, mărturiseşte același Giustiniani! ar când 
părăseşte pentru câteva ore femeile, se așază la masa verde. 
Giustiniani raporta, la 30 noiembrie 1502, că el însuși a jucat 
cărți cu «beatitudinea sa”, până la răsăritul soarelui, pierzând 


câteva sute de ducați. 


Taurul era animalul heraldic al familiei Borgia. Pinturicchio, 
2 ugrăvind camerele lui Alexandru al VI-lea, a pictat fresce în care 
rePrezenta niște procesiuni cu taurul Apis. Spre bucuria mulțimii. 

Alexandru Borgia a organizat, îndată după alegerea sa ca 
papă, o corrida, o luptă de tauri în ruinele Colosseum-ului. Ca 
spaniol, nu putea uita violentele plăceri iberice. Trebuia oferită 
romanilor o festa di Borgia. Însuşi Cezar, pe atunci tânăr şi 
frumos şi încă neatins de boala franțuzească, a coborât în arenă. 
Lucreția i-a aruncat trandafiri galbeni. Alexandru al VI-lea, aşezat 
în loja de gală, avea în dreapta frumuseţea cam de 19 ani a Giuliei, 
iar în stânga frumuseţea blondă a Lucreţiei. Bietului taur, înainte 
de a fi omorât, i-au fost aduse în arenă trei vaci, la cererea 
tinerelor doamne din jurul papei, spre marea veselie a acestuia... 
Astfel taurul putea muri liniştit. Numai Lucreția era palidă. 

Zilele pontificatului lui Alexandru Borgia se anunțau cu 
totul deosebite. Cronica simplă, cinstită, a întâmplărilor de la 
Vatican, ţinută de Johannes Burchardus, cleric credincios papei şi 
propriei prostii, notează asemenea întâmplări neobișnuite. Astfel, 
la prima liturghie oficială a lui Alexandru al VI-lea ca papă, au 
intrat în altar împreună cu el cele mai frumoase femei din Roma. 
Nu-i plăceau clericii, niște corbi negri, nespălaţi, cu miros urât. îi 
plăceau în schimb tinerele fete. Atunci erau alături de el Giulia, 


Lucreția, ca niște privighetori. Fetele au râs şi au chicotit în 


mijlocul liturghiei, iar la „Amin”, Giulia i-a trimis papei o sărutare 
pe vârful degetelor. Credincioşii au încremenit de mirare, iar 
călugărul florentin Fra Girolamo Savonarola a leșinat. Când s-a 
trezit a crezut că a avut un vis diavolesc... 

Grijuliu cu sine, nu mânca mult, ci variat. În fiecare zi 
altceva: o porumbiță, o găinușă. Repetarea mâncării strică 
stomacului... 

Când primea audienţe veneau tot felul de oameni. Sărutau 
pământul de sub picioarele papei clerici, cavaleri, călugăriţe, 
țărani, femei de toate rangurile, prostituate. Papa privea cu 
bucurie aceste femei păcătoase pe care le numea „Magdalene”, şi 
le poftea la Vatican. Pe fiecare la câte o oră după cealaltă. În ziua 
de Bunavestire, la biserica Santa Maria sopra Minerva, papa 
înzestra, după datină, 150 de fete sărace. Ele au defilat prin fața 
lui și pe cinci care erau mai frumoase le-a invitat la Vatican în 
audiență particulară. 

Uneori se întrerupeau balurile nocturne cu femeile, 
organizându-se în schimb niște petreceri vesele. Asistă chiar 
cardinalii, unii îmbrăcaţi în mod obișnuit, alții mascaţi, în 
tovărășşia unor femei ușoare, mascate și ele. Papa participă și el la 
aceste petreceri. Giustiniani spune că papa se simte cel mai bine 
când apare o nouă „favorită, care să fie și foarte tânără, pe care o 


ține la picioarele sale, aşezată pe o perină moale. Aceste petreceri 


se fac în mod „cu totul secret” la palatul papal. După un timp, 
Alexandru al VI-lea a renunțat la „secretul” petrecerilor cu femei 
şi adeseori a trecut cu întreaga trupă prin Roma sau prin alte 
oraşe italiene, spre stupefacția populaţiei. 

Imoralitatea nu apare numai din scene neobișnuite la care 
lua parte papa, dar mai ales că participa alături de copiii lui și în 
primul rând alături de Lucreția. Sunt cazuri care, prezentându-le, 
reclamă scuza noastră față de cititor. De pildă, în momentul 
căsătoriei Lucreţiei, Infessura povestește că după un mare 
banchet nupţial la care au participat peste 150 de femei nobile, la 
care lua parte şi Giulia alături de papă, totul s-a terminat cu un 
bal, iar Alexandru Borgia și-a însoțit fiica şi pe soțul ei, Giovanni 
Sforza, în apartamentele lor. Că papei nu i-a scăpat un moment 
erotic atât de deosebit și că el însuși a asistat la dezbrăcarea 
nupțţială a propriei fiice. 

Cronicarii contemporani, scrisorile ambasadorilor străini, 
notițele zilnice ale unui martor ocular prezintă amănunte 
uluitoare şi precise. Călugărul J. Burchard ne-a lăsat acel Diarium, 
care, la fel ca şi scrisorile veneţianului Giustiniani Antonio, ne dă 
numeroase detalii cu privire la psihologia şi faptele familiei 
Borgia. Alsacianul J. Burchard nota în fiecare zi, într-o latinească 
bisericească, fără niciun comentariu, fără revoltă, dimpotrivă, cu 


toată seninătatea, tot ce se întâmpla la curtea papilor. Naivitatea, 


lipsa lui de simţ moral și un fel de prostie senină constituie o 
mare certitudine a adevărurilor expuse în al său Diarium. E un 
martor sincer care într-o latinească „de mahala”, notează în trei 
volume cronica evenimentelor de la curtea pontificală. Apar aici 
toate ceremoniile cu fastul lor în amănunt descrise. Nu lipsesc 
certurile dintre cardinali, ambasadori și alți demnitari prezenţi la 
Roma. Redă în amănunt orgiile şi petrecerile papei Alexandru 
Borgia. Scenele pe care le narează Burchard cu toată seninătatea 
şi la care papa asistă sau participă cu întreaga lui curte, cu familia, 
şi de la care nu lipsesc Cezar și Lucreția, nurorile, „prietenele” și 
curtezanele lui, sunt astfel prezentate încât istoricii care s-au 
ocupat de această epocă n-au îndrăznit să traducă o mulţime de 
texte ale lui Burchard în limba or naţională, ci le-au citat în 
originalul latin. 

La suprafaţa vieţii lui Alexandru Borgia se găsea totdeauna 
un demon al viciului și al răului. Acest demon nu putea fi 
observat prea “ine, papa fiind un maestru al înşelătoriei. Se spune 
că personalităţile istorice au mai multe fețe pe care 
contemporanii le observă cu destulă 9 reutate, mai ales dacă 
purtătorul acestora este un actor bun. Unul dintre ei a fost 
Alexandru Borgia, care mai era și unul dintre oamenii frumoși ai 
vremii sale, zdravăn până la adânci bătrâneţi, o fire veselă $ 


nepotolită. Nu se putea împotrivi diavolilor care împing pe om la 


multe păcate, observă contemporanii. Pentru el și ai săi nu 
existau Principii morale. Papa se înfrupta din plin din cele ale 
vieţii. Se bucura din plin când întâlnea o călugăriță frumoasă, pe 
care o aducea imediat a Vatican... spre a o învăţa cele lumești... 

Momentul cel mai incredibil, care arată natura psihopatică 
a lui Alexandru Borgia, a familiei lui, este celebrul convivum al 
celor 50 de curtezane, numit și „balul sau jocul castanelor”. 
Textul lui Burchard a fost contestat de către Gregorovius, dar a 
fost recunoscut de către Pastor, acela care a scris istoria papilor. 
Este vorba despre un moment solemn din octombrie 1501, când 
papa Alexandru al VI-lea împlinea 70 de ani. 

Spune acel cronicar că preacinstitele meretrices s-au 
tăvălit pe jos, la început în vestibus, îmbrăcate, apoi nudae, 
tăvăleală de la care n-a lipsit nici papa Alexandu VI, nici donna 
Lucreția, alături de cei prezenţi. Textul lui Burchard, în 
nenorocita lui latinească, sună foarte tare... r3> 

Un florentin scrie că abia a doua zi s-a aflat despre 
petrecere şi că papa n-a venit la slujba religioasă, fiind obosit 
după o noapte de plăceri „cu femei de stradă” şi cu curtezane 
aduse de Cezar. 

Banchetul, vinul, marele spectacol al goliciunilor, plăcerile, 
legături intime ale corpurilor bărbăteşti şi femeieşti, excitarea 


trebuiau să stârnească simțurile precocei Lucreția, care la 20 de 


ani trecuse prin braţele a doi bărbați legitimi şi între timp dăduse 
naștere unui copil nelegitim. 

Pentru a avea imaginea deplină a omului Alexandru Borgia, 
trebuie amintit că „îi plăceau” și băieţii, dar preferinţele lui s-au 
îndreptat spre sexul feminin. Nu prea făcea deosebire între copii 
şi adolescenţi, cum făcea de pildă Sixt al IV-lea, denumit și 
puerorum amator, care a urcat pe un „iubit” camerier al său pe 
scaunul episcopal din Parma. Guicciardini spune în a sa Istorie a 
Italiei că Alexandru al VI-lea și Cezar au „abuzat” de Astorre 
Manfredi, considerat cel mai frumos tânăr al Italiei din acel timp. 
Se mai spune că mulţi tineri soldaţi din garda Vaticanului se aflau 
printre famuli papei. El făcea acest lucru și pentru a fi în ton cu 
„moda” epocii. Pastor observa că adevăratul „demon” al vieţii lui 
Alexandru Borgia a rămas femeia. Femeia care l-a subjugat de la 
tinereţe până la adânci bătrâneţi. Pentru ea a uitat de demnitatea 
sa, de orice pudoare părintească. Era stăpânit de o adevărată 
hiperstezie sexuală, neavând nevoie de excitaţii erotice artificiale. 
Cu temperamentul lui sangvin, pe care nici anii nu l-au slăbit, el a 
ilustrat cât se poate de bine semnul heraldic al taurului care-i 
împodobea blazonul. 

Atunci când era ales papă, la vârsta de 62 de ani, mulţi 
hexametri au prezentat frumuseţea şi forța tinerească a lui 


Alexandru Borgia. Dar strălucitoarea stare a papei era întreruptă 


din când în când. E ceea ce au numit ambasadorii şi 
contemporanii, „sincopele” papei Alexandru al VI-lea. Nu se ştie 
sigur despre ce era vorba. Când era cardinal, aceste sincope n-au 
atras atenţia. Ales papă, el se afla în no vizorul tuturor. Chiar în 
ziua ceremoniei instalării ca suveran pontif, pe 27 august 1492, 
un martor ne descrie o stare de leşin în care a căzut noul papă. 
Sincopele s-au repetat la 7 noiembrie 1496, două la 16 iunie 
1499, una mai gravă la 30 mai 1500. Burchard descrie fidel toate 
aceste sincope publice. Există sincope care n-au fost notate ca 
atare de Burchard. El scrie că uneori papa nu coboară la slujba 
religioasă, din cauza „unuia din accidentele sale”. 

Pierderea cunoștinței era parţială și trecătoare. Dacă 
apărea „sincopa”, un cardinal sau Cezar se alătura papei pentru 
a-l ajuta la nevoie. De un erotism exagerat, papa nu făcea excese 
de mâncare și de băutură. Sincopele n-au fost și nu pot fi 
explicate prin dureri stomacale, nici prin alcoolism. Avea inimă 
bună şi tare, căci asista la serbări și călărea de-a lungul şi de-a 
latul prin Latium, organiza şi participa la vânători. La 72 de ani 
nu se simţea nimic bolnav în acest papă viguros. 

Pentru a explica sincopele lui Alexandru Borgia, s-a vorbit 
despre „amețeli epileptice”. Unii specialiști au explicat 
manifestările patologice ale instinctului sexual borgian ca având 


un fond epileptic. Așa sunt explicate și actele pline de cruzime 


făcute din ordinul lui. Ca şi stările impulsive, izbucnirile de furie. 
Primele l-au împins probabil chiar la acte incestuoase; celelalte, 
la crimă. 

În timpul slujbei religioase se certa cu cardinalii. Dacă 
aceştia ripostau, replica lui era plină de o furie oarbă. Mulţi 
ambasadori relevau vocabularul lui cu totul nedemn de un vicar 
al lui Hristos. Supărările sau durerile din familie îi provocau, de 
asemeni, manifestări neobișnuite. Unii i-au atribuit diagnosticul 
de epilepsie. 

O ipoteză care poate fi accepta Dilă este aceea a sifilisului. 
În Roma Borgiilor această boală era foarte răspândită. Viaţa 
sexuală petrecută de cardinalul și apoi de papa Alexandru al 
VI-lea face posibilă îmbolnăvirea papei de sifilis. Burchard nota 
că la 26 octombrie 1497 a murit la Roma episcopul de Nicastro, 
exinfirmitate gallica, de „boală franțuzească”; un Juan Borgia, 
cardinal, a fost oprit timp de doi ani să facă slujbe religioase, 
mallum galicum habens; la 1499 un alt cardinal a trebuit să stea 
jos în timpul slujbei, pro commoditate sua, propter infirmitatem 
gallicanam. La 1497, Cezar era și el bolnav de „boala 
franțuzească”. Avea pe față semnele sifilisului la 1499, când pleca 
la curtea regelui Franţei spre a se căsători cu prințesa Charlotte. 
Probabil că refuzurile în căsătorie se datorau coșurilor sifilitice 


de pe fruntea și de pe faţa lui Cezar. Se prea poate ca nici Lucreția 


să nu fi scăpat de această boală. Numeroasele avorturi au creat 
această opinie. 

Probabil că Alexandru al VI-lea n-a putut scăpa nici el de 
această suferință. Sifilisul putea apărea și în formele numite 
„sincopele” Papei. Stările de sincopă de tip epileptic par a fi, după 
unii specialiști, alterări ale circulației cerebrale de origine 
sifilitică. Chiar momentele când apăreau aceste „sincope” ale 
papei (procesiuni, şedinţe de consistoriu, lungi slujbe religioase) 

Moartea prin otrăvire a lui Alexandru Borgia și unele 
concluzii între anii 1501 şi 1503, papa Alexandru al VI-lea era 
prins între două focuri: Spania şi Franţa. Cezar sprijinea Franţa. 
Papa, deși trata atât cu Ludovic al XII-lea, cât și cu Ferdinand 
Catolicul, sprijinea de fapt pretenţiile Spaniei. Trimisul Veneţiei, 
Giustiniani, scria în acea epocă: e certo che il papa în segreto 
favorisce gli Spagnioli (Dispacci, II, 46). 

Deşi nu ştia ce hotărâre să ia în încurcatele probleme 
politice cu puternicele state vecine, Alexandru al VI-lea n-a 
părăsit niciodată gândul de a îndeplini marile planuri ale lui 
Cezar. Pentru aceasta avea nevoie de bani. Și pentru altele. Cei 
din jurul lui notează și noi aflăm că papa a creat 80 de posturi noi 
pe care le vindea cu câte 750 de ducați fiecare. Apoi numea 


cardinali noi, fiecare din ei plătind cel puţin 20.000 de ducați. 


Probabil aceste sume însemnau puţin. De aceea instinctul 
primitiv l-a pus pe papă pe un drum bun. El se făcea moștenitorul 
legal al cardinalilor. De ce să mai trăiască mulţimea de cardinali 
bogaţi când papa avea nevoie de bani? Când un cardinal îşi 
împlinea suma, papa era prezent şi-l trimitea pe lumea cealaltă, 
iar el moştenea averea adunată de cardinal. Nici nobilimea 
romană bogată nu scăpa de mâna lungă a papei Alexandru Borgia. 
Jacopo de Santa Croce, protonotar, ca să scape cu viaţă a plătit 
10.000 de ducați. Papa a luat banii, iar a doua zi a ordonat să fie 
decapitat şi a confiscat totul. Treaba asta s-a întâmplat chiar și cu 
rudele bogate. Mulți contemporani notau numeroase întâmplări 
de necrezut: Alexandru Borgia scurta de viaţă şi jefuia fără niciun 
scrupul pe oricine: înalți prelați, bogătași nobili sau burghezi, 
evrei sau... marani (evrei creștinați). 

Însă toate acestea trebuiau să se termine într-un fel. 
Tragedia va sfârşi deci, după toate regulile ei. Legenda după care 
papa Alexandru al VI-lea a murit otrăvit nu este o creație a 
imaginaţiei populare sau poetice. Despre acest lucru se vorbea 
chiar înainte de înmormântarea papei. Există trei aspecte 
evidente care demonstrează că Alexandru Borgia a fost otrăvit: 
repeziciunea morții, teribila deformare a corpului și 
îmbolnăvirea exact în același timp a lui Cezar și a cardinalului 


Adriano. Guicciardini a scris destul de repede despre otrăvirea 


papei și povestirea lui a fost acceptată ca ceva obișnuit pentru un 
om care a dus o viață atât de neobișnuită. Prin trădarea unui 
paharnic, Alexandru 

al VI-lea şi Cezar au fost otrăviți în locul cardinalului 
Adriano, a cărui uriaşă avere urmăreau să o acapareze cei doi. În 
dureri grozave, papa şi Cezar au fost aduși la Vatican. Alexandru 
avea să moară peste nouă zile, în vârstă de 73 de ani. Cezar, mai 
tânăr şi mai puternic, a rezistat. 

Documente ale persoanelor prezente la Vatican, cunoscute 
de Guicciardini, care au asistat la chinurile celor doi şi la moartea 
papei, arată că nu e vorba de o invenţie a fanteziei dușmanilor 
familiei Borgia. Cei ce erau de față vorbesc despre otravă, 
medicul despre apoplexie, iar alții despre o febră triplă. Desigur 
că ideea unei febre, deci o moarte naturală, cum crede Pastor, nu 
se acordă cu transformările pe care le-a suferit organismul papei. 
La fel şi cu Cezar. 

Totul pornea de la faimosul banchet care a avut loc la vila 
cardinalului Adriano, între 2 şi 4 august 1503. Giustiniani raporta, 
la 13 august, despre boala „gravă” a papei, expunând versiunea 
care circula despre îmbolnăvirea celor trei. E drept că prin Roma 
existau în plină vară nişte friguri necunoscute și foarte 


periculoase. Multă lume, indiferent de clasa socială, era bolnavă. 


Alexandru al VI-lea nu dusese niciodată o viață cât de cât 
echilibrată. Se găsise totdeauna la extreme și mai ales la cele 
periculoase sănătăţii. 

Tocmai atunci Burchard lipsea din Roma și nu a lăsat 
informaţii care ar fi fost foarte preţioase. Notaţiile lui se opresc la 
12 februarie 1503, la moartea tragică a cardinalului Orsini, qui 
biberat calicem, și le reia la 12 august cu fraza: Sabato XII Augușşti, 
în mane, papa sentitse male habere: post hora vesperorum XXI 
vei XXII venit febns, quae mansit continua. Nu se găsește nicio 
mențiune despre crima de la cardinalul Adriano. 

Avem în schimb două informaţii exacte din seara cinei 
până la orele 12. La data de 4 august, o scrisoare a lui G.L. 
Cataneo către marchizul de Mantua arată că „papa este bolnav şi i 
s-a luat sânge... Ducele are febră şi vărsături”. El a auzit de la alţii 
de boala papei, de aceea nu intră în detalii. 

În mintea bătrânului papă se zbătea întrebarea: cine l-a 
otrăvit? Cezar? Chemându-l la el, i s-a spus că și fiul său e bolnav. 
Pentru a-şi recăpăta sănătatea, se spune că papa a cerut o femeie. 
Moșneagul-papă nu voia să moară... 

La 7 august, ambasadorul Giustiniani îl vedea pe papă şi-l 9 
ăseşte „foarte trist”. îl revede la 11 august și nota că „este 
neliniștit”. În ziua de 12, boala a făcut progrese mari. Reapar 


durerile stomacale și vomitări necurmate. In ziua de 13, 


Giustiniani leagă boala papei de celebrul banchet nocturn. Un alt 
ambasador, Bertrand Costabili, menţionează și el aceleași 
manifestări ale bolii la tată şi fiu: vomitări, accese de febră 
puternică, din nou vomitări și mari dureri de stomac, 
diagnosticul de febră nu explică boala. Opinia otrăvirii a rămas 
până astăzi ca argument principal al morţii lui Alexandru Borgia. 
În faţa mortului, mulţi au exclamat: probabil a intervenit otrava. 
Papa a fost îngrijit de „iscusitul Scipion” şi de episcopul 
Venosa, care, după luarea sângelui, la 4 august 1503, socotea că 
papa este salvat. Însă răul de la stomac s-a dezlănțuit şi starea 
papei s-a înrăutățit. Febra şi vomitările au continuat de-a lungul 
zilelor care i-au mai rămas. Starea sa se agrava la 16 şi 17 august. 
În palat se producea neliniște. Numărul gărzilor a crescut. Fiecare 
punea mâna pe câte ceva și trimitea în siguranță, undeva, în 
locuri necunoscute. În ziua de 18 dimineaţa, papa se simţea mai 
bine, dar după masă răul a crescut la maximum. Burchard scrie 
că papa n-a chemat nici pe Cezar şi nici pe Lucreția în zilele grele 
ale bolii. Se presupune că el şi-a pierdut cunoştinţa. În seara zilei 
de 18 august 1503, papa Alexandru al VI-lea moare. Cadavrul 
spălat şi îmbrăcat a fost așezat între două lumânări, într-o sală. 
Nimeni nu i-a rostit o rugăciune şi nimeni n-a stat de veghe lângă 
papă în noaptea aceea. A doua zi a fost transportat la bazilica Sf. 


Petru. Apoi, cardinalul de serviciu l-a așezat într-o capelă. 


Schimonosirea şi înnegrirea feţei, care începuseră încă înainte de 
moarte, s-au accentuat foarte repede. Despre rapida 
descompunere vorbește Burchard, apoi Giustiniani și Costabili. 
Giustiniani scria Veneţiei că fața mortului era monstruoasă, 
oribilă, fără nicio trăsătură de om. Era negru şi umflat. Într-o 
scrisoare din 19 august, el spune că figura papei era mai neagră 
decât a unui diavol... 

Papa, care trăise din plin tot ce putea oferi viaţa, se stinsese 
singur, după ce dintotdeauna fusese înconjurat de multă și 
variată lume. În această împrejurare oamenii lui Cezar intrau în 
palat şi furau oanii și giuvaierurile pe care le găseau în tezaurul 
papei. Toată lumea fura ce găsea. Papa era lăsat singur. Așa cum 
murise. Așa cum merita. 

Burchard prezintă, în jurnalul său, întunecatul, sinistrul 
tablou al înmormântării acestui papă. La căpătâiul lui păzesc 
doar două lumânări. Nu e de faţă niciun cardinal. Et Nemo cum e 
o. Cadavrul are o înfățișare de neimaginat. Cioclii şi călugării se 
bat în biserică. Coşciugul era prea mic. Papa se umflase. Ca să 
încapă, l-au îndesat cu pumnii: cum pugnic pestarunt cum ut 
capsam intraret. Papa era înghesuit ca într-o ladă 
neîncăpătoare... 

Gregorovius (Lucrezia Borgia, doc. XLIX) amintește o 


scrisoare a marchizului de Mantua, Francesco Gonzaga, în care 


acesta descrie înmormântarea lui Alexandru Borgia: „La 
mormânt fu dus fără multă cinste, şi de pe catafalc fu târât cu o 
funie legată de picior, căci nu se găsea nimeni care să vrea să-l 


» 


atingă... Moartea aceasta groaznică, asociată sângeroasei și 
neobișnuitei vieţi a familiei Borgia, a făcut să se nască legenda că 
moartea papei s-ar datora vestitei otrăvi borgiene. Ceea ce e 
probabil. îmbolnăvirea rapidă a celor trei comeseni. 

„| no descompunerea fizică a papei par să fie o 
demonstraţie a acestei legende. Burchard şi Giustiniani vorbesc 
de otravă. În istoria Italiei» Guicciardini a încetățenit ideea 
otrăvirii papei. Istoricul Burckhardt în a» sa Kultur der 
renaissance în Italien (1, 147) reia aceeași teză. Pastor, ca, un bun 
catolic, încearcă să discrediteze ideea otrăvirii papei. Însă 
simptomele bolii arată inutilitatea încercărilor sale subtile, 
dar-neîntemeiate. 

În legătură cu moartea papei Alexandru Borgia, cuvântul 
„otravă*” e scris rareori. Laconismul informaţiilor porneşte şi de 
la protocolul carnu permitea vizitarea papei nici chiar de către 
persoanele apropiate și nici de cele cuprinse în activitatea 
Vaticanului. De aici şi puţinătatea, informațiilor la Burchard. 
Mulţi s-au ferit să pronunţe cuvântul „otravă” cu prilejul morții 
lui Alexandru al VI-lea. Victima trebuia să fie bogatul cardinal 


Adriano. La 1518, papa Leon al X-lea i-a retras mantia dpurpură 


lui Adriano, care a fugit la Veneţia. Republica venețiană a fost 
amenințată cu război de către cardinalul Wolsey al Angliei, dacă 
va mai continua să protejeze pe „otrăvitorul lui Alexandru ai 
VI-lea”. Se vedş că problema otrăvirii continua să mai preocupe 
lumea catolică. 

Una peste alta rămâne impresia generală că papa 
Alexandra Borgia a dispărut de pe scena vieții ca urmare a 
otrăvirii şi nu a unei boli naturale. Simptomele au fost aproape 
aceleași şi în cazul lui Cezar. La 25 august, Cezar refuza cererea 
colegiului cardinalilor de a pârăşi castelul Sant-Angelo, unde se 
refugiase, după cum refuza să primească vizita unui medic, 
probabil pentru a evita descoperirenaturii bolii lui. La 2 
septembrie pleca din Sant-Angelo într-o litieră. Nici nu-şi vizitase 
tatăl grav bolnav. Nu putea sau nu voia? Nu se scula din pat, dar 
avu grijă să pună mâna pe tezaurul papei. Se pare că sub motivul 
bolii, Cezar căuta să rămână la Roma cu trupele sale pentru g 
influenţa desfășurarea evenimentelor. 

E sigur că planul otrăvirii cardinalului Adriano a fost 
întocmit dfată şi de fiu. Indiferent cum s-a ajuns la acest plan, 
până la urma cdoi Borgia biberunt calicem, iar bătrânul murea. A 
avut un sfârşit demn de el. 

Ce rămâne la sfârșitul istoriei vieţii papei Alexandru al 


Vi-teş Borgia? 


Alegerea ca papă, îmbrăcarea unei costumațţii şi 
împodobirea cu n’ Ştie însemne papale nu însemnau anularea lui 
Rodrigo Borgia. Omul râmăsese acelaşi. Căpătase în plus 
autoritatea papală, putea petrecmai bine și putea cere iertarea 
propriilor păcate, săvârşite cu gândul și mai ales cu fapta... 

Îndărătul purpurei el se simțea parcă mai liber să dea 
drumul Pasiunilor şi instinctelor lui. Mulţi scriitori catolici au 
încercat să-l apere, Pentru a apăra tronul papal de pata atâtor 
vicii. Se vorbeşte că, în 

În 

ultimă instanţă, în acest papă ar fi existat doi oameni: un 
om care şi-a trăit slăbiciunile lui şi altul care a sprijinit biserica. E 
o încercare de a salva un papă de focul Gheenei. În acest Borgia 
n-a existat un „dualism” al personalităţii. Martor al unităţii 
personajului este chiar magister ceremoniarum al papei, 
cunoscutul Burchard, care, cu sânge rece, metodic și fără 
menajamente, notează aproape zilnic tot ce se întâmplă la curtea 
pontificală. Şi se întâmplau multe! Ni-l arată pe Borgia, 
„reprezentantul lui Dumnezeu pe pământ”, într-o postură cu totul 
în afara „sarcinilor” lui de serviciu: este străin de lumea credinţei 
şi de multe ori comite sacrilegii deliberate. Burchard se 
dovedește în al său Diarium un cronicar imparţial, redus ca 


intelect, dar corect. Venise la Roma din Alsacia, unde se născuse 


la 1451. Ajuns la Vatican în ianuarie 1484, păstră postul de 
magister ceremoniarum timp de peste 20 de ani, murind la 1506. 
Începuse jurnalul său la 1483 şi îl completă, cu mici întreruperi, 
până la sfârşitul vieţii. Nu era un spirit prea curios. Se interesa 
doar de bunul mers al serviciului său, ritualul ceremoniilor. Dar 
el s-a făcut ecoul faptelor şi evenimentelor pe care le vedea. Nu 
interpretează, ci notează lapidar, impasibil, într-o latină grea, 
lipsită de viaţă. Comentatorii lui scot în relief faptul că şi atunci 
când notează o infamie, el este departe de a înţelege că e vorba 
de o infamie. Or, tocmai în aceasta constă valoarea documentară 
a jurnalului său. Există aici foarte multe amănunte, dar și destule 
lacune. Probabil din perioada când pleca în Germania. Uneori 
frazele sunt întrerupte. Autorul nu le-a completat. Sunt și fraze 
tăiate cu cerneală, ceea ce presupune o intervenţie a cuiva care 
voia să schimbe textul, să altereze adevărul, întâmplările reale ar 
fi pus la îndemâna credincioșilor catolici prea multe fapte 
scandaloase. Cu toate aceste intervenții, jurnalul rămâne o sursă 
extrem de importantă pentru informarea adevărată asupra 
omului și activității papei Alexandru al VI-lea. Nu lipsește viața 
lui de toate zilele cu trăsăturile psihologice despre care s-a vorbit 
atât de mult în literatura istorică și beletristică ulterioară. 

Viaţa lui Alexandru Borgia a dovedit lipsa lui de credinţă. 


Era indiferent chiar la celebrarea cultului. Slujba religioasă o 


făcea cu mare rapiditate. Burchard notează că una din slujbele 
religioase a durat numai o jumătate de oră. Dacă vreun cardinal 
încerca să lungească slujba, papa fugea, scuzându-se sub diferite 
motive. La solemnităţile importante se sustrăgea să facă slujba, 
punând în locul lui pe un cardinal. Burchard scria că „papa face 
slujbă fără plăcere”. Alteori nici nu cobora din camerele lui, stând 
la petreceri cu meretrices până în zori. Lipsea adeseori din 
biserică la sărbătorile mari, spunând că „este indispus”. În ziua de 
Crăciun a anului 1502 refuza să participe la liturghie pe motiv că 
este bolnav, dar privea plin de energie și veselie cortegiul 
măștilor, care în mod cu totul ciudat și provocator reprezentau 

costume de prelați care defilau în piața Sf. Petru, 
balansându-și nasurile uriașe sub formă de falusuri (zice 
Burchard). Privea cu uşurinţă mare ceremoniile la care trebuia să 
ia parte în calitate de șef al bisericii catolice. Acolo aducea cu 
dânsul pe bufonul Gabriellino. Când se întorcea de la ceremonii, 
acesta mergea în spatele papei și cu gesturi comice parodia pe 
nas liturghia. Într-o zi a parodiat chiar slujba de paşte şi papa a 
râs cu întregul cortegiu al cardinalilor. 

Totdeauna uita cine este acum și se comporta ca Rodrigo 
de odinioară. În timpul liturghiei stătea de vorbă cu cardinalul de 


lângă el. Slujbele religioase le dirija după interese foarte mirene. 


Într-o zi în care avea loc o mare procesiune, el a întins-o direct 
spre palatul cardinalului Zeno, pentru a trece pe sub ferestrele 
casei unde se afla domina sua Giulia, frumoasa dulia, cu Lucreția. 
Şi adaugă Burchard: ut ab omnibus his videretur et ea's similiter 
videret. 

C-o fi bine, c-o fi rău, Burchard notează totul. Spune că 
Alexandru al VI-lea nu dădea nicio atenţie cuminecăturii. Bucăţi 
din pâinea care întruchipa „trupul Domnului” le arunca pe jos, le 
călca cu picioarele. Exercita cu ușurătate funcţiile lui bisericești, 
provocând deseori scandalizarea credincioșilor. Dorind să-şi 
satisfacă propria lui dorinţă, el nu se conforma regulilor stabilite 
de biserică. 

La început, scrupulosul maestru al ceremoniilor îi făcea 
observaţii asupra gravităţii infracțiunilor comise. Însă papa ridica 
din umeri nepăsător: şic volumus! Așa vrem! într-o zi, 
ceremonialul a fost atât de bizar, încât Burchard nota: absurdum 
fuitl Până la urmă el a fost nevoit să se resemneze, dar nota cu 
îndărătnicie tot ce observa că este bine dar mai ales ce nu se 
cuvenea unui papă. Nu-i mai făcea observați! pentru a nu fi 
înjurat şi brutalizat. 

Pe o pagină el scria plin de obidă că amvonul de marmură a 
fost ocupat de Lucreția şi de Sancia odată cu papa, în timp ce alte 


tinere femei ocupau, râzând, stranele canonicilor bisericii Sf. 


Petru. Burchard nu se mai opunea acestei invazii feminine, ci 
nota doar că a văzut un spectacol cum magno dedecore, 
ignominia et scandalo hostra et populi. lar despre liturghia de la 
28 august 1497 scria că s-a petrecut într-un mod cu totul 
scandalos, deoarece omnia fuerunt sine ordine: meretrices el 
aliae viles personae steterunt ab omni parte inter altare et 
cardinales. 

Dacă față de serviciul religios Alexandru al VI-lea nu avea 
nicio Qrijă, era foarte exigent în ce priveşte cultul pentru 
persoana sa pe “are-l impunea credincioșilor. Respectul cerut 
depăşea măsura rituală. De sărbătorile Paștelui anului 1501, 
după terminarea slujbei religioase, el s-a aşezat nu departe de 
altar și toţi clericii şi credincioşii au trecut Drin fața lui 
închinându-se şi sărutând pământul „după moda turcilor”. 
Burchard observă că nu se cuvenea ca lumea să se închine în 
acest fe însă papa l-a oprit să mai vorbească și a cerut să se 
continue închinarea și sărutarea pământului de la picioarele sale. 
În ceremonial a fost totdeauna ceva în neregulă. 

Uneori se formaliza la întâmplări mărunte. Un diacon a fost 
avertizat şi ameninţat că nu deschidea mai tare gura atunci când 
cânta, că e nevoie quod melius aperiret os. Altă dată, când un 
diacon cânta prea sus, papa Alexandru al VI-lea a râs cu hohote 


împreună cu toți cardinalii, fuerunt ad magnum risum et 


gaudium provocați, fără a ține seama de „sfinţenia locului”. De 
fapt, acest loc nu impresiona niciodată aproape pe nimeni. Cu 
atât mai puţin pe papă. Cu un spirit oarecum sceptic, nu-și făcea 
prea multe probleme nici cu slujbele religioase, nici cu 
evenimentele importante. Într-o zi, un funcţionar al curiei papale 
i-a adus la cunoștință că un oarecare Maddaleno și-a răpit 
propria fiică minoră pe care a dus-o undeva la ţară. La primirea 
acestei veşti destul de gravă, și neobișnuită, şi primejdioasă, și 
imorală, papa subhsit... notează Burchard. Avea de cel... 

Sceptic şi indiferent, Alexandru Borgia nu putea introduce 
puritatea în biserică. Era o problemă care depășea cercul 
gândurilor şi sentimentelor lui. Pentru Alexandru al VI-lea 
biserica era un organism viu al doctrinelor morale, al dogmelor 
religioase şi tradițiilor istorice, dar mai ales un organism 
puternic şi mare „ale cărui antene fiscale se întindeau pe o mare 
parte a lumii” şi care îi puteau furniza „enorme bogății în casele 
de bani” ale curiei. Tradițiile, dogmele sau doctrinele bisericii 
nu-l interesau decât foarte puţin. Îl interesau în mod deosebit 
vânzările indulgențelor, ale bonetelor episcopale sau ale 
pălăriilor de cardinal. Acela care îi oferea dublul prețului fixat 
putea intra în biserică și le consolida situaţia politică și 
economică alor săi. 


De două ori a pronunţat un fel de „remușcări cu privire la 


propria lui comportare. Mai întâi în august 1492, când i se acorda 
tiara papală, anunţa solemn în consistoriu că-și va îndepărta 
copiii din Roma, că va reforma curtea Vaticanului, că va aduce 
clerici de o mare şi primitivă puritate pentru a reînnoi credinţa în 
lumea catolică. Nişte intenţii care au rămas fără niciun rezultat. 

Apoi, în consistoriul din 19 iunie 1497, după omorârea lui 
Juan, fiul său preferat, făcea jurământ că va duce o viaţă plină de 
curățenie morală și de căinţă, că-și va ţine copiii departe de Roma, 
promițând o largă și radicală reformă a bisericii catolice. Vorbea 
de o comisie de cardinali pentru a face propuneri. Însă tot ce 
anunţase s-a pierdut tot atât de repede cum s-a pierdut și 
amintirea fiului omorât. Câţiva cardinali i-au înaintat peste 
câteva săptămâni unele propuneri de reformă pe care Alexandru 
al VI-lea le-a trimis binişor la arhivă. În timp ce anunţa reformele 
pline de puritate, el numea, tot la 19 iunie 1497, o comisie de 
cardinali care să examineze validitatea căsătoriei Lucreţiei cu 
Giovanni Sforza. 

Acest papă a dispus de viaţa atâtor oameni: să ni-l amintim 
pe Savonarola care a fost ars pe rug. Alexandru al VI-lea a depăşit 
pe alți napi Prin faptele lui de-a dreptul penibile. E adevărat că 
Savonarola ridicase în Florența o mișcare și provocase un fel de 


epidemie mistică nesănătoasă. Ceea ce nu convenea lui 


Alexandru al VI-lea era austeritatea acestui călugăr, care, cu o 
violenţă şi o putere nebănuite, denunța și stigmatiza viciile şi 
neruşinarea papei, a clerului și a curții papale. Moartea lui 
Savonarola a fost provocată de lupta personală cu papa 
Alexandru al VI-lea. Era un moment grav şi penibil. Papa era 
obișnuit să învingă orice rezistenţă. Lui Savonarola îi propusese 
pălăria de cardinal. Călugărul încăpățânat a refuzat, ridicându-se 
cu mai multă violență împotriva Romei „prostituate'”, a Romei 
„femeie publică”. Călugărul cerea o reformă a bisericii. Succesele 
lui i-au atras atenţia papei. Încercarea de corupţie nu i-a reușit. 
La 1498, Savonarola era ars pe rug. Lucreția năștea un copil 
nelegitim la Vatican, pe misteriosul Infante roman, Giovanni, 
despre care mulţi afirmă că ar fi fost rezultatul unor raporturi 
incestuoase. 

Interesant e faptul că noul papă, Iulius al II-lea, printr-o 
bulă plină de apostrofări severe, elibera de jurământ și ascultare 
pe toţi cei care îl ponegreau pe Alexandru al VI-lea, care părea că 
fusese părăsit de biserica catolică și lăsat în voia destinului său. 
Însă curând s-au găsit destule „spirite credincioase” care să apere 
pe fostul papă Alexandru Borgia, acordându-i o poziție 
nemeritată în biserica catolică și în cultura epocii, punându-i 
într-o poziție favorabilă chiar sentimentul religios şi 


comportarea morală. Se trăgea concluzia că „din punct de vedere 


strict catolic nu poate fi condamnat atât de sever Alexandru al 
VI-lea”. Explicaţia ce s-a dat este neîntemeiată: se afirmă că în 
acea epocă de corupție, papa Alexandru Borgia „n-a văzut în 
înalta sa situație decât o ocazie de a manevra pentru dinastia lui, 
pentru familia lui, după exemplul principilor laici”. Pastor 
sintetizează acest punct de vedere și observă că deși era papă, 
Alexandru Borgia a dus o viață asemănătoare principilor laici, 
care de fapt erau printre oamenii cei mai depravațţi din acel timp. 
Plasat în înalta lui funcţie, Alexandru al VI-lea a contribuit mai 
mult decât alţi papi la progresul corupţiei în biserica catolică. În 
schimb, el a luat măsuri riguroase de represiune împotriva 
ereticilor care se arătau în Lombardia. A numit inchizitori 
speciali pentru Boemia şi Moravia. A căutat ca utraguiștii din 
Praga să reintre sub ascultarea bisericii catolice, să găsească un 
mijloc de reconciliere. A luat măsuri foarte severe împotriva 
maranilor. A trimis la închisoare și, a moarte pe mulţi din 
categoria acestora. 

Cine era de fapt Alexandru Borgia? 

Era omul care, fără niciun fel de remușcări făcuse tot felul 
de acte imorale. Făţarnic, ridiculizase biserica, comițând 
monstruoase orgii. Se folosise de cunoştinţele de drept pentru a 
jefui pe văduve, orfani, iar ca papă folosise puterea pentru a 


provoca moartea şi a prăda pe cei morți. În tinereţe lovise mulți 


oameni în Spania. Cu spada sau cu pumnalul. Ca un bătăuș 
oarecare, ca un spadasin. Sprijinise vreme îndelungată, ca un 
adevărat stâlp, multe lăcașuri ale infamiei și imoralităţii. Sub 
cinci papi s-a prefăcut bun şi milos, dar înșela pe toată lumea. 
Apărea obosit şi lumea credea că din cauza posturilor și 
canoanelor. De fapt era încovoiat de orgii. Papă a ajuns prin 
simonie. A plătit ca în legendele despre Simon Magul. Dacă s-ar 
deschide o parte din mormintele romane ale epocii, s-ar putea 
strânge un larg conclav de cardinali otrăviți sau înjunghiaţi. A 
semănat moartea în familiile romane, pentru a le moșteni sau a le 
răpi averile. A trădat Italia, pe francezi în profitul regelui de 
Neapole, pe regele de Neapoe în profitul Veneţiei, Florenţa în 
profitul lui Carol al VIII-lea. Și pe toată lumea în propriul său 
profit. În profitul familiei. Pe Lucreția a logodit-o de multe ori. De 
două ori a căsătorit-o şi i-a alungat sau omorât soții. „Vicarul lui 
Hristos” s-a aliat cu sultanul, de la care primea bani buni pentru 
întreținerea unui frate pretendent la tron, iar apoi bani și mai 
buni pentru otrăvirea lui. 

De acestea îşi aducea aminte papa Alexandru Borgia când îl 
scotea pe Juan duce de Gândia, din mocirla canalelor ce se vărsau 
în Tibru. Atunci, agonia morală a lui a durat puţin. Peste trei zile 
şi-a revenit. Avusese un moment de slăbiciune trecătoare. 


Adevărata şi ultima agonie venea mai târziu. Mai treceau câțiva 


ani. Otrăvit, Alexandru Borgia îşi aştepta moartea. Nu mai era 
scăpare. La 18 august 1503, el delira și vedea pe diavol 
zbenguindu-se în jurul palatului sub forma unei maimuțe. 

În noaptea de 18 august, papa Alexandru Borgia rămânea 
singur întins pe o masă. Niciun cardinal n-a venit să-l salute pe 
tiranul mort. Funeraliile au fost grăbite şi murdare. Șase salahori 
au înghesuit râzând cadavrul lui Alexandru al VI-lea într-un sicriu 
„prea îngust şi prea scurt”. Au pus alături şi mitra lui, peste care 
au aşezat un covoraș vechi și prăfuit. Chiar în același timp, 
trupele elvețiene din garda papală se băteau în bazilică. Pentru 
împărţirea averilor... 

Îndată ce s-a aflat de moartea papei, populaţia a început să 
urmărească pe catalani, să-i fugărească, să le invadeze casele și 
să-i prade. S-au văzut scene mai grave decât după moartea papei 
Calixt al III-lea. O poezie destinată papei mort spunea că 
„națiunea spaniolă a fost făcută odioasă în lume ca niciodată”, 
datorită lui Alexandru al VI-lea şi faptelor lui urâte. Epigrame 
pline de ură şi de furie circulau prin Roma. Unele cădeau chiar 
peste cadavrul papei care începuse repede să intre în putrefacție. 

Pe tronul papal, Alexandru Borgia fusese judecat sever. 
Noul papă, Iuliu al II-lea, a încercat să șteargă amintirea lui 


Alexandru al VI-lea. Mai întâi și-a mutat locuinţa. Prea era 


prezentă amintirea fostului papă. Unii au încercat să șteargă 
numele lui din analele bisericii, ca purtător al unor amintiri 
penibile, tragice și ruşinoase, scandaloase. Cu alegerea lui, scrie 
chiar Pastor (III, 258), „zilele de infamie și scandal pentru 
biserică au început”. 

Documente istorice imparțiale arată adevărata figură a 
acestui personaj care a stat decenii alături sau pe tronul papal. El 
nu poate fi comparat cu niciunul din papii care l-au precedat sau 
care l-au urmat. Borgia îi depăşeşte pe toţi prin faptele lui, ca o 
imagine a răului. Tânăr cardinal sau pontif la 72 ani, în familie 
sau în mijlocul femeilor publice, pe scena politică sau în altar, 
Alexandru Borgia era același: lipsit de orice simț moral, el a 
rămas rob al impulsurilor lui. Niciodată n-a arătat vreo 
remuşcare pentru opera lui nefastă. Unii încearcă să-i reabiliteze 
memoria, total sau parţial. Dar el rămâne un nume urât în istoria 
bisericii catolice şi un exemplu negativ al politicii italiene din 
secolele al XV-lea şi al XVI-lea. Încercarea de a despărți pe omul 
Borgia de papa Borgia, afirmând că el nu a făcut nimic împotriva 
dogmelor credinţei catolice, este cu totul incorectă. Este greu să 
scoţi pe cineva de sub acuzarea de delicte imorale și criminale pe 
care le-a săvârşit cu atâta sânge rece. Mai ales că acest „cineva” 
era și prinţ al bisericii catolice. Era oare interesant când râdea de 


liturghie şi de ceremonial, când punea la licitație mitrele și 


purpura, când aducea la Vatican femeile publice ale Romei, când 
procrea un număr atât de mare de copii, din care unii după ce 
fusese ales papă!? Era interesant anulând testamente, otrăvind 
cardinali şi bogătaşi pentru a le lua averile şi a crea un stat lui 
Cezar!? Sau când erau omorâţi oameni de orice categorie socială 
pentru a-şi rezolva interesele familiei!? Sau atunci când nu-și 
putea stăpâni furiile sexuale care, se spune, au ajuns până a 
incest!? Sunt greu de apărat şi de curățat câteva decenii de 
cardinalat, iar apoi 12 ani şi jumătate de pontificat, ani plini de 
scandaluri, de crime și de întâmplări cu totul ieşite din comun, 
adevărate întâmplări fantastice puse la cale de Borgia, cardinal şi 
papă! 

II. CEZAR BORGIA 

Câte ceva din viaţa lui Cezar Borgia 

Se pare că Rafael Sanzio a fost acela care a făcut un portret 
al lui Cezar Borgia. Acest portret ne arată un bărbat frumos. Are 
mâna dreaptă pe mânerul sabiei, iar mâna stângă, deschisă o ţine 
pe cordonul hainei. E o haină cu trei rânduri de nasturi. Pe cap 
are o tocă neagră împodobită cu perle și cu o pană. Are frunte 
înaltă, păr şi barbă șaten. Fizionomia lui respiră tinerețe, eleganță 
şi forță. Acest portret a fost contestat de către mulţi istorici ai 


artelor. S-a spus destul de des că nu ar exista un portret autentic 


al lui Cezar Borgia. Născut la 1476, el murea la 1507, în vârstă de 
31 ani. Unele dintre portretele considerate că ar reprezenta pe 
Cezar Borgia nu se apropie de imaginea vârstei. 

Avea abia 16 ani și era arhiepiscop de Pampeluna. La 17 
ani era cardinal de Valencia. La 27 arunca purpura și încingea 
sabia, în calitate de căpitan general al Bisericii catolice. Așa 
începea cariera militaro-politică. Se căsătorea cu sora regelui de 
Navarra, ajungând la o alianță de familie cu regele Franţei. Din 
acest moment, Cezar Borgia va semna cu numele de Cezar de 
France, duce de Valentinois, duce de Romagna, căpitan general al 
bisericii, gonfalonier, senior de Piombo, Faenza, Imoli, Cesena, de 
Pesaro şi de Fano. 

Cam aceasta era imaginea lui Cezar, pe la 22 - 23 de ani. 
Ambasadorii, curtenii, poeţii, cronicarii italieni şi francezi i-au 
cântat frumuseţea, turnura corpului, luxul îmbrăcămintei. Mulţi 
i-au> dat calificative de biondo, bello, bellissimo, realissimo. 

Boccacio, care l-a văzut la Vatican pregătindu-se pentru 
vânătoare, ni-l prezintă „îmbrăcat monden, în mătase și cu arme, 
cu o mică tonsură. E o persoană cu spirit superior şi o natură 
deschisă; manierele sale sunt cele ale unui prinţ; are o fire senină, 
de o mare veselie... De o mare modestie... el n-a avut niciodată 
gustul pentru viaţa clericală”. Gregorovius spune că era puternic, 


frumos, de o inteligenţă rece și ascuţită. Asupra femeilor exercita 


o mare atracţie. 

Ambasadorul de Ferrara scrie, la 1493, că Cezar este 
inteligent, are o ținută princiară, o distincție naturală și „se 
poartă ca un fiu de principe”. Adăuga că este „senin şi vesel” și 
că-i place viaţa. A primit o cultură suficient de variată, aşa cum 
era obiceiul în acea epocă. 

plăceau artele și artiștii, frecventa pe pictori şi pe poeţi. 
Avea predilecție pentru meseria armelor și chiar pentru politică. 
Era dominat o voinţă puternică. Ca mulţi alţi principi ai epocii, nu 
alegea mijloacele pentru realizarea scopurilor sale. Era dotat cu o 
adevărată natură de condotier; ca atare făcuse tot felul de 
exerciții fizice, învățând diferite sporturi. Avea privirea 
pătrunzătoare, ochi strălucitori, cam înfundaţi în orbite, ceea ce 
denota caracter neliniștit, atracţie pentru plăceri, ambiţie. Cu 
rare excepţii, servitorii săi erau spanioli. Chiar călăul său, 
Micheletto. Cu Alexandru al VI-lea vorbea de obicei în limba 
spaniolă. 

Cezar a rămas alături de tatăl său în istorie. O istorie 
blestemată, dar istorie. Se spune că l-a întrecut în cruzime și 
imoralitate chiar și pe tatăl său, papa Alexandru al VI-lea. 
Documentele ni-l arată ambițios, rece, plin de sine, maestru în 
a-şi înşela adversarii, prefăcut, un monstru sângeros. Avea o 


figură frumoasă, era plin de putere și îndemânare. A luptat și în 


arenele romane, reuşind să taie capul unui taur dintr-o singură 
lovitură. E prezentat ca un tânăr cu o purtare deosebită, senină, 
modestă. Uneori e vesel. De altfel, firea veselă și senină este 
caracteristică familiei Borgia. Toţi sunt cam veseli, şi cam 
superficiali, şi cam senini, indiferent ce fac... 

Încă de tânăr, Cezar a fost trimis să studieze dreptul şi 
teologia la Perugia, capitala Umbriei. Fusese destinat de către 
tatăl său, carierei bisericeşti. Primul născut, Juan, carierei politice 
lumești. 

Tânărul cardinal de 21 de ani, răsfățatul Cezar Borgia, era 
trecut prin toate viciile cunoscute. Avea însă și unele „virtuți” 
care-l făceau capabil să se stăpânească, să domine. Avea 
permanent conștiința eului, 9 voinţei și a persoanei lui. Deşi 
frumos ca tot restul familiei, avea nişte durități care respingeau, 
trăsături ale originii spaniole marcate prin ceva aspru şi sumbru. 
Politețea lui exagerată semăna mult a prefăcătorie. Deşi voia să 
fie vesel şi strălucitor, în realitate era violent, iar sub tunica de 
mătase purta un pieptar de oţel. După obiceiul ePocii, umbla cu 
obrazul acoperit, lăsând să se vadă numai ochii lui 9 albeni, 
fosforescențţi, pânditori. Trăia permanent ca un om mascat. 

Corpul lui arăta forță. Avea umeri largi, gât puternic la fel 
ca toţi °°rgii, fața cam argăsită, cu multe coșuri, care de fapt erau 


semne ale „bolii franțuzești”. Avea fruntea nu prea înaltă, dar lată. 


Privirea de obicei metalică. „Ca două pumnale de aur”, spunea el 
însuşi. Era totdeauna curtenitor, ştiind să aibă o anumită măsură 
în comportare, ară a putea iubi pe cineva, era iubit și urât de 
mulți. Destul de repede, Cezar a ajuns să aibă o figură ruinată, 
fiind ros de „boala franțuzească”. 

Dintre toți fiii lui Rodrigo-cardinalul, numai Juan și Cezar 
au Supravieţuit și au crescut mari. La 1490, niciunul dintre ei nu 
se afla la °mă. Juan se găsea în ducatul său din Spania. Cezar își 
făcea studiile la universitatea din Perugia, pe care, la un moment 
dat, o părăsi pentru cea din Pisa. Era destinat carierei eclesiastice, 
deşi nu-i plăcea aceasta meserie. Se pare că la 1491 se găsea la 
Pisa. Aici ducea un trai princiar şi a ajuns repede în bune relaţii 
cu Medicii. 

Este sigur că tatăl voia să facă din Cezar un cardinal, apoi 
să-i deschidă calea scaunului papal. O înaltă carieră. Însă tânărul 
Cezar avea alte ambiţii decât cele ale solemnităţilor eclesiastice. 
Avea aversiune pentru haina preoțească pe care o îmbrăcase și o 
făcuse numai din ordinul dat de tatăl-papă. Fusese numit 
arhiepiscop, dar nu-și făcuse decât prima tonsură. Ducea o viață 
mondenă. Se spunea că regele Neapolelui ar vrea să-i dea de 
nevastă pe fiica lui naturală. (De fapt aceasta era şi dorinţa vie a 
lui Cezar şi a papei.) în acest caz, el se gândea că va lepăda 


hainele și cariera bisericii. Boccacio, ambasadorul Ferrarei, l-a 


văzut pe Cezar la 17 martie 1493 şi i-a făcut prima descriere. 
„L-am întâlnit alaltăieri în casa din Transtevere pe Cezar. Era gata 
să plece la vânătoare în costumul lui laic; hainele sale erau din 
mătase și era înarmat. Avea doar o micuță clerica, la fel ca un 
simplu cleric cu tonsură. Călărind împreună ne-am întreţinut un 
timp. Sunt prieten cu dânsul. Are o inteligență vastă și superioară 
şi o natură excelentă, exteriorul lui este cel al unui fiu de mare 
principe. Este deosebit de plăcut și vesel... Are multe cunoștințe 
şi face figură mai bună şi mai distinsă decât fratele său, ducele de 
Gândia. Arhiepiscopatul îi aduce un beneficiu de mai mult de 
16.000 de ducați. În caz că proiectul căsătoriei va reuși (cu fiica 
regelui de Neapole), beneficiile lui vor reveni fratelui mai mic, 
Jofre, care are aproximativ 13 ani”. 

În acest timp, papa se ocupa cu diferite probleme mărunte 
şi mai ales cu sporirea zestrei Lucreţiei, pe care „o iubea cu mare 
pasiune”, spun ambasadorii de la Vatican ai statelor italiene. 

Urma un şir de întâmplări negre în viața familiei Borgia. 
Mai întâi uciderea lui Juan de Gândia. Apoi căsătoria Lucreţiei cu 
Alfonso de Aragon, care nu după mult timp a fost și el omorât. 
Era ura lui Cezar pe Alfonso, soţul Lucreţiei. S-a pus întrebarea 
dacă-l ura pentru că era un Aragon? Nimeni n-a crezut-o. Mai 
curând părea a avea drept motiv al urii, gelozia. Poate și un gând 


îndepărtat de a crea o alianță nouă, scăpându-și sora de acest 


mire, acum lipsit de importanţă politică. Divorțul după formulele 
legale era prea încurcat și prea îndepărtat. Trebuia procedat 
rapid şi definitiv. Acesta era planul lui Cezar. La 15 iulie 1500, în 
timp ce se îndrepta spre Vatican, acolo unde se găsea Lucreția, 
Alfonso a fost atacat cu pumnale pe treptele bisericii Sf. Petru. 
Abia a reuşit să ajungă grav rănit, în apartamentul papei. Îngrijit 
de Lucreția şi de Sancia (sora lui), tinereţea a învins. Mergea spi” 
e însănătoşire. Însă Cezar şi-a pregătit omul care să dea lovitura 
hotărâtoare. De față cu el. E vorba de călăul său, spaniolul 
Micheletto. Cezar cumpărase sufletul lui Micheletto. Acesta se 
născuse undeva, la o margine de drum, în Catalonia. Poate într-o 
bandă de ţigani nomazi. La 12 ani fusese închis și primise 
creştinismul. De atunci devenise un fel de oştean-slugă. În fine îşi 
găsise stăpânul în persoana lui Cezar Borgia, devenind călăul 
acestuia. Micheletto era mic de stat, dar șiret, îndrăzneţ şi 
obișnuit cu crima, cu violenţa. Ca orice soldat mercenar din toate 
timpurile. Superstițios peste măsură, se temea de lumea de 
dincolo... Având drept şef un cardinal, cum era Cezar, și încă 
fecior de papă de la care se putea cere iertare de păcate, 
Micheletto era gata să omoare pe oricine. Numai pe papă nu l-ar 
fi omorât, pentru că nu mai avea cine să-l ierte. Cezar îi dădea 
cruciulițe, indulgenţe şi alte mărunțţişuri, și Micheletto era sigur 


de iertarea tuturor păcatelor lui... 


Mai avea Cezar şi alt ajutor, pe Ali, un negru trimis de 
sultan. Nu era deștept, dar avea mână sigură și niciun fel de 
remușcări. Pe acești doi oameni îi avea Cezar la îndemână pentru 
crimele sale. Când a fost omorât Alfonso s-a vorbit mult despre 
crimă și autorii ei. Ambasadorii raportau guvernelor lor că e 
vorba de același asasin care a omorât pe Juan. Cezar însuși 
spunea ambasadorului Veneţiei: „Nu l-am lovit eu, dar ar fi 
meritat să o fac”. O spunea cu ura care pornea din motive 
personale, despre care vorbesc mai toate documentele 
contemporane. Nişte motive despre care foarte mulți se feresc să 
discute. Dintr-o jenă morală... 

Lucrurile se precipitaseră în seara zilei de 18 august 1500. 
Cezar alungă din camera cumnatului său pe Lucreția şi pe Sancia, 
chemă pe Micheletto, călăul său, care îl sugrumă pe bietul Alfonso. 
Trupul celui omorât a fost coborât în biserica Sf. Petru, dar fără 
sunet de clopote sau cântece funebre. Era o linişte de mormânt. 
Cezar declara public că el l-a omorât pe Alfonso, deoarece acesta 
ar fi încercat să-l omoare în timp ce se plimba prin grădinile 
Vaticanului. Ar fi tras cu arcul după dânsul... 

Se pare că papa încercase să-l salveze pe acest nefericit 
principe. Însă domnia crimei era prea puternică. Nu-l putea opri 
pe Cezar, căruia îi iertase nu demult un fratricid. Dacă ar fi vrut, 


papa l-ar fi putut salva pe Alfonso. Era o demonstrație de perfidie 


din partea lui. Crima a fost uitată repede. Asasinarea unui 
principe regal al casei napolitane n-a făcut niciun zgomot. Nimeni 
n-a îndrăznit să spună măcar un cuvânt lui Cezar, să-l oprească să 
intre în biserică. Cardinalii au salutat parcă mai adânc. Cu mai 
multă teamă. Candidaţii la mantiar“Şie de cardinal s-au adunat cu 
încredere în jurul lui, căci Cezar avea mâna puternică a ucigașului. 
Iar viitorii cardinali aveau de învăţat arta conducerii... 

Deşi tatăl era acum papă, iar el cardinal, Cezar lua parte 
rareori la slujbele şi ceremoniile pontificale, dar era văzut foarte 
des a vânătoare sau făcând călărie. Adeseori părăsea Roma, 
îmbrăcat ca hidalgo spaniol sau cavaler francez. 

În 1494, călătoriile şi petrecerile mondene sunt întrerupte 
de intrarea lui Carol al VIII-lea în Italia, de ameninţarea ocupării 
Romei. În aceste împrejurări, Cezar rămâne un timp în umbră. 
Apoi e trimis în tabăra franceză pentru executarea unor clauze 
prevăzute în tratat. Au fost zile umilitoare pe care Cezar nu le-a 
uitat. Reîntors la Vatican, a continuat să rămână în penumbră, 
trăindu-și viața ca orice tânăr. Ca fiu al lui Alexandru Borgia, îl 
vedem aruncându-se în valurile vieţii. Repede au început 
aventurile galante. Fiametta l-a inițiat în aria amorului. Apărea 
uneori la întâlniri îmbrăcat cardinal, aşa cum făcuse odinioară şi 
Rodrigo Borgia... în viața lui Cezar au apărut mereu alte femei. 


Puţine s-au oprit în preajma tânărului şi focosului cardinal. Sosit 


la Neapole în misiune oficială, el cunoaște pe frumoasa lui 
cumnată, pe Sancia de Aragon, soţia lui Jofre, cu care va avea 
legături multă vreme. Se spune că încă la 1503 mai continuau 
aceste legături. Apoi este impresionat de frumuseţea 
strălucitoare a surorii lui, a Lucreţiei. Şi astfel el se opreşte 
pentru un timp în apele tulburi ale amorului în familie... 

Aceste pasiuni şi legături incestuoase dau relief vieţii lui 
Cezar timp de câţiva ani. Puternic, frumos, îndrăzneţ, el nu se 
simte bine ca prelat. Nu avea nicio vocaţie clericală. Papa rotise 
privirea prin Europa apropiată pentru a-i găsi o nevastă bogată și 
cu perspectivă. Nu văzuse nimic potrivit şi îl făcuse cardinal. 
Episcopatul de Valencia era foarte bogat. Dar Cezar simțea că 
înaintea lui și în favorurile depline ale papei se găsea Juan, fratele 
său. Asupra acestuia se opriseră și gândurile întunecate ale lui 
Cezar. Nu-i plăcea să se știe oprit din planurile sale, încă secrete. 
Cezar se simțea demn să poarte o coroană regală, pe care 
deocamdată tatăl o pregătea pentru altul. Gelozia politică față de 
Juan era agravată de gelozia pomtră din legăturile lui Juan cu 
preafrumoasa Sancia, cumnata amândurora. Se amestecau în 
același timp şi sentimente confuze şi monstruoase pentru 
Lucreția, care se afla și ea în grațiile lui Juan, fratele mai mare. 

Cezar socoti că trebuie să ia măsuri. Prima operaţie a fost 


aceea de a rupe legăturile de familie cu cei din casa Sforza. El 


pregăti cu sânge rece asasinarea cumnatului său, Giovanni Sforza, 
care, avertizat dintr-un capriciu de Lucreția, încalecă şi fugi din 
Roma la timp. Papa declară căsătoria Lucreţiei nulă. 

Apoi Cezar trecu la alte măsuri. El făcu totul pentru a 
deveni adevăratul urmaș al lui Alexandru. La 14 iunie 1497, Juan 
de Gândia fu omorât. Corpul fu găsit în Tibru. În punga mortului 
s-au numărat 30 de 

(jucaţi. Nu fusese omorât pentru bani. În schimb avea nouă 
lovituri în piept, stomac și braţe. Ambasadorul Florenței scria că 
acela care a făcut această treabă „este un mare maestru”. lar cel 
venețian nota că însuși Cezar „a ordonat ca fratele său să fie 
aruncat în Tibru, cu gâtul tăiat”. Dar despre maestru se vorbea 
doar în șoaptă. 

Cui folosea moartea lui Juan? Numai lui Cezar. Juan era 
iubit de foarte mulți oameni, mai ales de femei. Prea iubit de papă 
şi de Lucreția. Juan era un obstacol în fața planurilor lui Cezar. 
Erau nişte concluzii monstruoase, însă de o logică de fier. Numai 
aşa se puteau rezolva toate problemele și intenţiile lui Cezar. 
Vinovăţia sa era indiscutabilă, iar în anii următori, în opinia 
publică și în convingerea contemporanilor exprimată de Sanudi, 
de Guicciardini și de alţii, a existat certitudinea acestui fapt 
incredibil. Crima fusese perfect pusă la cale. Un vinovat nu s-a 


găsit pentru că nu putea fi găsit. E greu de ghicit tot ce a gândit 


papa, mai ales după ce şi-a dat seama cine este criminalul. Mai 
întâi a trimis pe Sancia şi pe Jofre la Neapole. Sancia fusese un 
motiv de gelozie din partea lui Cezar, căci se arŞta îndrăgostită de 
Juan, cu care a avut relații amoroase. Se gândea s-o trimită şi pe 
Lucreția în Spania, însă de ea nu se putea despărți... 

Întors de la Neapole, unde participase la încoronarea 
noului rege, Frederic I, Cezar a fost primit la porțile Romei de un 
grup de cardinali şi de oamenii lor, socotit ca un sol important al 
bisericii. Papa se închisese în apartamentele sale după aflarea 
veştii despre moartea lui Juan. La început a refuzat să mănânce și 
să bea. Burchard scrie că Alexandru al VI-lea „a pus capăt doliului, 
socotind că ar rezulta un pericol prea mare pentru persoana lui 
dacă și-ar prelungi durerea”. Dar în colegiul cardinalilor, el ar fi 
exclamat: „Dacă aș fi fost ales de șapte ori papă, aş fi renunţat 
pentru viaţa fiului meu...” 

Papa l-a primit rece pe Cezar. L-a îmbrățișat, coborând de 
pe tron, fără a spune un cuvânt de bunvenit. Lumea credea că s-a 
sfârşit cu nepotismul. Cezar era sigur că abia începuse afirmarea 
lui. lar lumea va afla în curând despre acest lucru. Papei îi era 
acum frică de Cezar. Hotărî să-l întâmpine ca și cum nu s-ar fi 
întâmplat nimic. îi organiză o primire triumfală. La apariţia lui 
Cezar la porţile orașului, e a fost aclamat. Clopotele sunau, 


tunurile bubuiau. 


Papa scrisese regelui Spaniei că este gata să abdice. Însă el 
nu Putea rămâne credincios lui însuşi. Fatalitatea nepotismului îl 
lega de Cezar până la sfârşitul vieţii. Alexandru al VI-lea va deveni 
instrumentul docil al marii ambiţii a lui Cezar, pe care o admira. 
Papa era un om al nstinctului, fără limite în manifestarea 
dragostei paterne. După delirul Primat în urma morții lui Juan, își 
transferă întreaga dragoste spre Cezar și împingea sentimentul 
atât de mult spre Lucreția, încât toate câte s-au spus despre 
raporturile dintre tată şi fiică par destul (je întemeiate. Este unul 
din punctele cele mai întunecate din viața Borgiilor. Probabil că 
Giovanni Sforza a văzut ceva cu ochii lui, a ştiut şi a aflat ceva, 
încât a putut să aducă papei cele mai grave acuzații indiferent de 
faptul că unii au încercat să atenueze această acuzaţie ori s-o dea 
uitării, rămâne ceva obscur, un sentiment confuz că acolo se a 
întâmplat ceva. Ca atâtea în sânul familiei Borgia. 

În faţa primirii triumfale, Cezar a priceput că a învins. Deşi 
Alexandru al VI-lea evita o întâlnire particulară, aceasta a avut loc 
destul de repede. A urmat o discuţie deschisă în care Cezar și-a 
expus toate planurile de viitor. Mai întâi, el trebuia să iasă din 
chinul clerical, apoi să fie numit șeful armatei papale, să continue 
opera începută pentru crearea dinastiei Borgia, care să 
stăpânească, eventual, întreaga Italie. Juan nu urmărise decât 


satisfacerea unor plăceri, onoruri, luxul. El înşelase speranţele 


Borgiilor, deci trebuia să fie înlăturat. Ceea ce s-a și întâmplat. 
Politica adevărată va realiza-o el, Cezar. Juan, ca un membru 
dăunător al dinastiei Borgia, trebuia amputat. În locul unei 
păpuși, papa are la îndemână un braț puternic, hotărât să 
înfrunte orice forță pentru îndeplinirea ţelurilor propuse. El este 
soldatul de care avea nevoie dinastia Borgia. Numindu-l şef al 
armatelor papale, va exista la îndemâna lor o forță militară. 
Acesta trebuia să fie începutul cel bun. Aruncând mantia de 
cardinal și îmbrăcând zalele, el se va arăta în chip de căpitan 
tuturor dușmanilor: feudali, cardinali, târgoveţi, bogaţi. Papa nu 
poate fi şeful spiritual al creştinătăţii, fără sprijinul unui stat 
puternic pe care i-l va oferi el, Cezar. 

Un asemenea plan, dublat de slăbiciunea pentru acest fiu 
criminal, dar deștept şi puternic, precum și asigurarea că el își va 
putea petrece viața nestânjenit în plăcerile şi viciile lui, l-au 
convins pe Alexandru al VI-lea că trebuie să fie un pilon al acestor 
planuri. Lucreția trebuia să fie o capcană pentru diferiţi principi, 
în direcţia dorită de Borgii. 

Îngrozit de îndrăzneala fiului, papei nu i-a rămas altceva 
decât să sprijine ideea dinastică pe care-o avea Cezar. După un 
timp, rezerva papei față de Cezar a dispărut. În timp ce în Italia 
nimeni nu îndrăznea să pronunţe numele asasinului, în Spania, 


Maria Enriquez, văduva victimei, i-a pronunţat numele arzând de 


dorinţa de răzbunare. Atunci când Cezar va ajunge în Spania și va 
fi închis, ea va cere curții spaniole să facă dreptate. Sabia lui era 
unul din martorii acuzatori. Pe ea erau scrise gândurile lui Cezar 
de a cuceri şi crea un stat pentru sine. Pe sabie se vede gravat un 
cerc în care e o scenă interesantă: un taur s-a ridicat pe un 
piedestal pe care stă întins un om omorât. Pe 

piedestal scrie: Hostia. Acesta trebuie să fi fost boul 
heraldic al Borgiilor, iar victima, chiar fratele său, Juan. Mulţi 
istorici presupun că semnul acesta anunţa intenţiile lui Cezar. 
Hotărât să treacă peste propriul Rubicon, el scrisese pe spadă 
bătrâna frază antică: Alea jacta est! 

Alexandru al VI-lea a înţeles ţelurile lui Cezar, care erau, în 
fond, şi ţelurile lui: mărirea şi întărirea dinastiei. Retrăgându-se 
din cardinalat, Cezar făcea un lucru nou în analele bisericii 
catolice, ale Vaticanului. lar el deschidea noi orizonturi lui 
Alexandru al VI-lea. Pe toate planurile. Norocul casei Borgia se 
redeschidea în faţa atâtor perspective măreţe. Gelozia și ambițiile 
lui Rodriguez Borgia învingeau în Alexandru al VI-lea 
sentimentele de tată. Papa începea să se recunoască în Cezar. 
Pornea marea bătălie pentru Cezar. 

Regele Franţei voia să cucerească Neapole pentru dânsul, 


dar se declara gata să-l ajute pe Cezar care să-şi croiască un regat 


în Romagna. Cezar trebuia să contribuie și el la realizarea 
planurilor aliatului său. 

Aşa a început, cam pe la sfârșitul lunii noiembrie 1499, o 
perioadă acută de teroare borgiană, care a ținut până la moartea 
lui Alexandru al VI-lea. În cei patru ani s-au putut găsi în Tibru 
cadavrele multor oameni care erau favoriți sau dușmani ai casei 
Borgia: spanioli, italieni, oameni ai bisericii, căpitani, soldați și 
destui cardinali și bogătași. Unii au murit în celulele de la 
Sant-Angelo. Mulţi au murit în casele lor după ce băuseră cupa 
Borgiilor. Papa și Cezar loveau direct, fără nicio acoperire. 
Numărau banii celor uciși, în fața ambasadorilor. Spre sfârşitul 
lui 1499 se găsea, cusut într-un sac şi aruncat în Tibru, cadavrul 
unui spaniol din garda lui Cezar. Lumea era sigură că fusese 
omorât deoarece „ştia prea multe lucruri”. Tot spre sfârșitul 
anului 1499, Juan Cervillon, căpitanul spaniol prieten al 
Aragonilor din Neapole, ceruse papei învoirea de a părăsi Roma 
şi a se reîntoarce la Neapole unde avea soţia și copiii. Însă ştiind 
acest căpitan prea multe secrete ale Vaticanului, după ce arătase 
că nu prea știe să tacă, condamnând în mod public unele 
întâmplări din subsolul vieţii Vaticanului, prietenii ui i-au repetat 
să fie atent și să se păzească. Spaniolul, curajos și linprudent, 
râdea în fața acestor presupuse pericole. În noaptea de 22 


decembrie 1499, în timp ce se întorcea de la o rudă, a fost atacat 


şi omorât, iar a doua zi cadavrul a fost găsit cu propria sabie 
adânc înfiptă în inimă. Papa n-a permis nimănui să-l însoțească la 
mormânt. Era o moarte pregătită de Borgii. 

Oamenii omorâţi în contul Borgiilor au fost foarte 
numeroși în peşti ani. În Romagna cădea misterios portughezul 
Fernando d'Almeida omorât din ordinul lui Cezar. Acest d'lineida, 
cam ambițios, cam avar, fusese sprijinul cel mai puternic al lui 
Cezar în Franţa. îl urmase apoi în Italia, fiindu-i om de încredere. 
Poate ştia prea multe și lui Cezar nu-i mai convenea. Otrava 
borgiană şi-a făcut efectul într-o bună zi... 

A existat un drum psihologic dar şi rațional urmărit de 
Cezar Borgia spre domnia lumească. Drumul a fost foarte încâlcit. 

Cezar nu avea niciun fel de vocaţie religioasă. Numit 
cardinal, el a trebuit să disimuleze destul de nereușit situaţia în 
care a fost pus. a înţeles că trebuie să se prefacă şi să aştepte. 
împins din tinerețe spre o viață care nu corespundea nici 
dorințelor, nici caracterului lui, Cezar a văzut că toate speranţele 
papei pentru mărirea dinastiei Borgia se îndreptau spre Juan. 
Acesta fusese destinat puterii temporare şi gloriei de arme. Cezar 
a înţeles, în singurătatea sa, nefericita lui situație. Încă tânăr, a 
adunat mult venin și a simţit crescând în suflet răcoarea îndoielii 
şi dogoarea fierbinte a ambiţiei. Singurătatea și izolarea din 


tinereţe i-au dat posibilitatea să-și întărească planurile, cu un 


curaj neomenesc să-și fortifice personalitatea, servind şi 
creându-și un drum spre un singur zeu: zeitatea idolatră a ideei 
de putere. 

În capul lui se amestecau tot felul de gânduri. Recunoscut 
ca fiu legitim al papei printr-o bulă târzie, lui Cezar îi părea că 
este el primul născut şi nu fratele său, Juan. Însă Juan a avut acest 
privilegiu. Ca al doilea născut, Cezar trebuia să intre în tagma 
clericală, care nu-i plăcea și nici nu-i convenea. Nu dorea să 
devină papă în perspectivă. Unele declaraţii făcute de el, între 
1494 şi 1497, arată că Cezar socotea plasarea lui în lumea 
clericilor ca o mare nedreptate. O nedreptate care trebuia 
corectată. Primul născut era moștenitorul de drept, aşa cum 
spuneau cutumele şi legile feudale. Pentru Cezar deveni de 
nesuferit poziția în care fusese plasat. Flacăra geloziei se 
învolbura cu putere și furie spre Juan de Gândia, norocosul în 
atâtea laturi ale vieţii, preferatul papei în vederea unui mare 
viitor politic, preferatul Sanciei şi al Lucreţiei. Toate aceste 
socoteli i-au îndrumat pașii și gândurile spre acțiuni hotărâtoare, 
criminale, dar demne de un Borgia. Juan trebuia să cadă. Și a 
căzut. În faţa lui Cezar Borgia se deschideau astfel căile puterii 
lumești, ale stăpânirii laice. Era posibil oare să devină chiar un 
nou Caesar) 


Om politic şi luptător. Visul unei coroane: aut Caesar aut 


nihil! Machiavelli şi Cezar Borgia 

Fiecare din membrii familiei Borgia dorea ceva în mod 
deosebit. Cezar avea pasiunea pentru putere, pentru stăpânirea 
cuprinsă în formula: aut Caesar, aut nihil! își ascundea privirile 
pentru a-şi ascunde aspiraţiile, năzuinţele spre mărire. După 
părerea lui, în Italia acelei vremi, un om 

de curaj putea nărui și îndrăzni totul, orice. Spunea că papa 
e un mic parvenit, care umblă doar să-și satisfacă niște plăceri. 
Pentru el, pentru Cezar, scaunul papal era prea puţin. Existau 
scaune mai mari. Tronuri. 

În acest timp, multe state apusene deveneau monarhii 
absolute feudale. Formele absolutiste se manifestau și în Italia, 
dar sub aspecte cu totul specifice. Aici creştea tirania. Principatul 
italian absolutist era un stat de tip nou. Șeful statului era un tiran 
care nu domnea prin delegație divină sau prin tradiția dinastiei 
naţionale, ca principii Evului Mediu. El era un om nou, un stăpân 
care se impunea provinciei sau comunei prin violență sau prin 
surpriză, arareori prin valoarea serviciilor aduse. Un asemenea 
şef de stat, un tiran, putea avea origine seniorială (ca Malatesta 
sau d'Este), putea ajunge conducător printr-o conjunctură 
norocoasă (ca Francesco Sforza) sau prin abilitate (ca Medicii). 


Valoarea tiranului se măsoară în capacitatea lui personală, 


victoriile militare sau abilitatea diplomatică. Tot ce face poartă 
amprenta atenţiei lui față de conspiratorii vechii conduceri, față 
de vecini, față de papă, împărat sau regii Franţei și Spaniei, şi 
tocmai de aceea el este condamnat la o acțiune fără răgaz, la un 
despotism lipsit de orice măsură. Singura garanţie a puterii sale 
este felul în care şi-o exercită. În stat, totul depinde de tiran: 
justiția, impozitele, poliția, armata. Statul este domeniul său 
privat. Propria sa cancelarie este centrul activităţii 
administrative a statului. Supuşii sunt agricultori sau meseriași 
care depind de el. Bunul său plac e legea. 

Calitatea supremă a tiranului este ceea ce numea 
Machiavelli la virtu. Cuvântul este intraductibil, dar înseamnă că 
tiranul trebuie să aibă calităţile leului și ale vulpii, să fie despot 
până la cruzime. Loialitatea sau bunătatea nu au nimic de a face 
cu virtu. Un om dotat cu virtu (principele, tiranul) nu va 
întreprinde decât acțiuni dificile, duse la capăt cu deplină 
seninătate în conștiință. El nu are limite pentru ambițiile și 
dorințele sale. Aut Caesar, aut nihil! învins, disperat, acesta nu-și 
va părăsi orgoliul. Cezar Borgia spunea lui Machiavelli: „Când voi 
avea apa până la gât, eu nu voi cerşi prietenia acelora care nu 
sunt prietenii mei de astăzi”. 

Pentru un asemenea om, o singură zi mare care să zguduie 


un secol, zi în care să fie un uomo singolare, ajunge să-i umple 


întreaga viață. Cam în spiritul lui Olgiato, asasinul lui 
Galeas-Maria Sforza, care sub securea gâdelui a strigat: mors 
acerba, fama perpetua! Așteptând această glorie postumă, 
virtu-ul se simte susținut de conștiința contemporanilor săi. 

Cezar Borgia era un om al acestei epoci, cu trăsăturile bine 
conturate ale tiranului. Dacă tânărul Cezar se arăta „vesel și 
senin”, atunci când începeau să-l stăpânească dorinţele de mărire 
apărea cu zura închisă, tăcută, de nepătruns. Devenea taciturn, 
impenetrabil. 

mereu cu o mască pe față. Era urmat de un singur om, 
asasinul său de încredere, Micheletto. Când avea nevoie de cineva, 
devenea atrăgător fermecător, vorbea și minţea frumos, știa să se 
facă stăpân pe sine. În aceste momente, apucăturile lui aminteau 
de stilul unui principe din Renaștere. 

În lupta pentru putere s-a schimbat repede. Și-a arătat firea 
adevărată. Era dispus să tragă sabia, să-şi arunce mantia de 
purpură. Era gata să se repeadă în lupte, să-și încerce norocul de 
condotier. Nu voia să devină papă. Uneori era cuprins de accese 
de furie sălbatică, sângeroasă. A omorât cu pumnalul un favorit 
care se aruncase de frică în braţele papei Alexandru al VI-lea, în 
aşa fel încât sângele a țâşnit pe hainele şi pe faţa papei. 


Cezar Borgia a fost tiranul tipic al Renaşterii, cel mai mare 


dintre tiranii italieni. A fost un om groaznic, dar seducător. Multă 
vreme și-a păstrat trăsăturile fermecătoare, cu bucle mari atât de 
admirate de femeile romane. Dar mai frumos era Juan care venea 
fără plăcere în Italia. Se simțea mai bine în Spania. Venind la 
Roma, îl aștepta moartea în 1497. Lumea vedea în Juan, un 
creator de dinastie borgiană, iar în Cezar un viitor papă. Papa 
Alexandru al VI-lea se gândea să introducă pe arena politică a 
Italiei pe Juan. Dar Cezar a forțat nota făcându-și loc singur și 
înlocuind pe fratele său. Lepădă mantia de cardinal și căută 
drumul cel mai bun pentru a deveni monarh al Italiei. 

Papa continuase să-l acopere pe Juan cu noi onoruri și 
bunuri. La 7 iunie 1497 îl investea ca duce de Benevent, o enclavă 
pontificală în regatul Neapole, apoi îi oferea fiefurile Terracine şi 
Ponte-Corvo. Cezar a socotit că trebuie să acționeze rapid şi 
„tare”, înainte de a plec*? la încoronarea lui Frederic de Neapole. 
Planul era oribil, monstruos, dar rezolva totul. În capul lui Cezar 
se zbătea ideea de a pune mâna pe puterea laică prin 
centralizarea unui stat în Italia. Pe spada lui ce se mai păstrează 
într-o colecție romană, se puteau citi gravate cuvintele: Cum 
nomine Caesaris omen. Apoi apăreau și altele, cuvinte grave şi 
pline de înţeles: Aut Caesar, aut nihil! 

Multă vreme Cezar se încurcase în numeroase „întâmplări” 


erotice, mai simple sau mai complicate. Complicate erau mai ales 


legăturile sale cu cumnata sa, Sancia, și cu sora sa, Lucreția. 

Cam la vârsta de 22 - 23 de ani, Cezar a ieșit din viaţa lui 
obscură. A avut deodată un fel de iluminare. Un cuvânt, propriul 
lui nume, l-a împins ca un resort spre lumea și viaţa politică. În 
numele lui a văzut un bun augur dar şi o adevărată profeție: 
Caesar. Și-a aruncat privirea spre uriaşa scenă politică ce-i stătea 
în față şi a privit cu siguranţă şi cu îndrăzneală viitorul. Atunci 
când a fost trimis ca legat papal la încoronarea regelui de 
Neapole, Cezar a dat ordin să i se pregătească o sabie de 
ceremonie. Sabia, care se află și astăzi în palatul ducelui Gaetani 
de Sermonetta, este un adevărat document istoric și psihologic. 
Scenele, devizele și simbolurile care sunt gravate pe ea nu se 
referă la solemnitatea la care trebuia să participe, ci la sfârşitul 
crizei lui interne. Cezar cobora în arenă, având în față simbolul lui 
caesar. Pe sabie era gravat acest nume ca un stindard imperial. 
Deasupra şi dedesubt sunt gravate scene care constituie eternul 
simbol concentrat al gloriei şi puterii în jurul acestui nume. 
Apare şi momentul trecerii Rubicon-ului. Cezar aștepta și el clipa 
trecerii unui Rubicon. Caesar devenise geniul său protector. 

Întâmplările ciudate, sforțările de a pune mâna pe coroană, 
crimele sunt tot mai frecvente. Ele sunt cuprinse într-o serie de 
„accidente” principale cu foarte multe altele secundare, 


cunoscute puţin sau rămase necunoscute. Astfel, la începutul 


lunii iunie 1497, o ştire stranie se răspândea la Roma, ştire care a 
provocat multe comentarii. Giovanni Sforza, pentru a scăpa de 
pumnalul cumnațţilor, a fugit la Pesaro. Nu se stinsese bine 
această întâmplare impresionantă, când în familia pontificală se 
întâmpla tragedia sinistră despre care a discutat întreaga Italie. 
La 14 iunie 1497, după o masă oferită de Vanozza, mama lor, 
Cezar omora pe Juan și îl arunca în Tibru. 

Atunci când s-a înfipt în mintea lui Cezar ideea de a domni 
pe un tron, el şi-a făcut planul să răzbată cu ajutorul bisericii 
catolice și prin orice alte mijloace până în vârful piramidei 
politice: să devină stăpânul Italiei fărâmiţate. Existau multe 
premise pentru aceasta. Prima problemă care se punea se 
rezuma la întrebarea: era posibilă unificarea politică a Italiei? 

Un papă se exprima astfel despre Italia secolului al XVI-lea: 
„Italia este ca o liră cu patru coarde: Roma, Veneţia, Florenţa, 
Milano”. Cele patru coarde se alăturaseră temporar. Însă în 
vremea papei Nicolae al V-lea, armonia a fost nimicită. Ori de câte 
ori una din aceste puteri crea un sistem de alianţe cu tiranii de 
mâna a doua, cum ar fi Ferrara, Bologna, Sienna, Rimini, Mantua, 
restul Italiei se neliniştea. Toţi se împotriveau proiectului creării 
monarhiei unice. Desigur că ideea sau sentimentul unei patrii 
italiene nu exista în condiţiile de atunci. Doar Machiavelli a intuit 


această necesitate a unificării şi a afirmat-o cu putere. Veneţia 


era puterea care ar fi putut face această încercare, pentru că deşi 
avea puține teritorii în Italia, avea în schimb imense bogații, 
relații strânse cu Franţa şi o diplomaţie numeroasă în statele 
europene. Guicciardini afirmă că acțiunea lui Cosimo de Medici, 
Care a ajutat pe Francesco Sforza să devină tiran la Milano, „a 
salvat oertatea întregii Italii, pe care Veneţia ar fi putut-o aservi”. 
Istoricul a mai aruncat şi o maximă antiveneţiană după care 
„Republica nu acordă „bertate decât propriilor săi cetăţeni”. Se 
considera că nu era posibilă o 

federaţie cu Veneţia, ci doar o trecere în vasalitatea ei. Spre 
sfârşit vieţii, papa Alexandru al VI-lea a făcut încercări de alianță 
cu Veneţia fără niciun rezultat. 

De la sfârșitul anului 1497, Cezar căuta să scape de pălăria 
de cardinal, pentru ca în calitate de principe laic să încerce a 
obține un principat și mâna unei prințese. După dispariţia lui 
Juan, papa ş. a însușit repede planurile lui Cezar și a început și el 
să pregătească realizarea accesului la tron al lui Cezar. La început 
se plănuia chiar ocuparea tronului la Neapole, prin mijlocirea 
unei căsătorii. Papa încerca să obţină pentru Cezar mâna 
Charlottei, fiica regelui de Neapole. Tot pentru întărirea dinastiei 
Borgia în această direcție politică, papa mărita pe Lucreția cu 


Alfonso de Aragen, principe de Bisceglia și Quadrata. Regatul de 


Neapole era slab. Tocmai de aceea, papa, care știa acest lucru, 
credea că va putea acapara tronul pentru Cezar. 

Opoziția în statul papal, la Roma, creştea odată cu 
pretenţiile nesăbuite ale papei de a crea o dinastie dominatoare. 
Familiile Orsini și Colonna s-au împăcat, se pare, tocmai cu 
scopul de a putea lupta cu puteri unite împotriva Borgiilor. Într-o 
zi, papa a găsit afişat un pamflet chiar în Vatican, în su una 
collona nel palazo di papa, în care autorul cerea italienilor să 
apere patria ce se afla în pericol şi, unindu-se, să omoare „taurul” 
(aluzie la blazonul Borgiilor şi, în primul rând al papei). La 
sfârșitul poeziei-pamflet se cerea ca monstrul și puii lui să fie 
înecaţi în apele tulburi și răzbunătoare ale Tibrului... 

Parcă influenţat de niște voci ce răsunau din necunoscut, 
Cezar renunţă la cardinalat, la 17 august 1498. Era un lucru nou 
şi neobișnuit. Unii spuneau că Cezar are stofă de soldat și nu are 
nimic din natura clericului. Toţi cardinalii au votat favorabil, 
bucuroși să scape de Cezar. 

În aceeași zi sosea la Roma Louis de Villeneuve care, din 
însărcinarea lui Ludovic al XII-lea, trebuia să-l însoțească pe 
Cezar în călătoria spre Franţa. Şansa favoriza acţiunile celor doi 
Borgia. Regele Ludovic al XII-lea avea nevoie de sprijinul papei 
pentru a-i anula căsătoria sa cu Jeanne de Valois, urmărind să se 


căsătorească cu văduva lui Carol al VIII-lea, ducesa de Bretagne, 


care să-i aducă zestre acest ducat rămas independent. Ludovic al 
XII-lea ştia că putea face orice târg cu Alexandru al VI-lea. În 
schimbul anulării căsătoriei, Cezar va primi de nevastă o prințesă 
franceză şi va fi ajutat de regele Franţei la rezolvarea 
problemelor lui în Italia. Chiar Cezar pleca spre Franţa cu bula de 
divorţ, la 1 octombrie 1498, iar papa i-l recomanda pe acest 
„nevinovat” tânăr ca pe „cel mai scump lucru de pe lume”. Cezar, 
fostul cardinal de Valencia, devenea acum duce de Valentinois, 
păstrându-și titlul de „Valentinus”. 

no înainte de plecare, Cezar cheltuise pentru echiparea sa 
peste 100.000 de ducați. Veşmintele din mătase și catifea erau 
acoperite cu aur şi pietre scumpe. Suita era bogat îmbrăcată. 
Galere franceze îl aşteptau la Civita-Vecchia, iar la Marsilia a fost 
primit cu onoruri regale. Giuliano della Rovere, care se împăcase 
cu papa, i-a făcut lui Cezar o primire măreaţă, la Avignon. Noul 
duce de Valentinois, plin de orgoliu şi de îngâmfare, a călătorit 
încet pentru a fi admirat. A trecut prin Lyon, pentru a-l întâlni pe 
rege la Chinon, la 19 decembrie 1498. Cezar, primit cu mare fast, 
aducea bula de dispensă pentru rege și o pălărie de cardinal 
pentru George Amboise, arhiepiscop de Rouen, omul de 
încredere al regelui Franţei. În scrisoarea adresată regelui, papa 
îl recomanda pe Cezar quod nihil carius habemus. Ludovic al 


XII-lea îl făcuse pe Cezar duce de Valentinois, dar pentru italieni 


rămânea tot // Valentino. îi dădea ca soție pe Charlotte d'Albret, 
sora regelui Navarrei. Charlotte de Neapole refuzase căsătoria cu 
un răspopit. 

Se povestesc multe despre călătoria și nunta lui Cezar cu 
Charlotte d'Albret. Cezar arăta bine ca bărbat. Avea un corp 
frumos, bine făcut. Straiele bogate îi stăteau bine. Însă chipul lui 
arăta rău: bube urâte îi punctau fața. Era „boala franțuzească” ce 
bântuia prin Europa apuseană și pe care o „prinsese” şi Cezar. De 
aceea umbla totdeauna cu fața acoperită. Era şi un fel de modă în 
acel timp de a-ţi acoperi faţa. Pentru el era o treabă bună, căci își 
putea ascunde dezastrul făcut de boală. 

În Franţa, Cezar a fost primit, lăsând la o parte latura 
oficială cu multă răceală. Înaintea lui ajunsese zvonul că e un om 
rău. Catolicii provinciali şi austeri din Franţa îl priveau ca pe un 
fel de geniu rău, un diavol. Ajuns la Chinon, unae se afla curtea în 
acel timp, Cezar și-a făcut o intrare triumfală, cu surle și mult 
zgomot, etalând un mare lux, astfel încât poporul a rămas cu gura 
căscată. Însă lumea spunea că este prea mult pentru un mic duce 
de Valentinois. La 16 mai 1499, un trimis al lui Cezar venea la 
papă să anunţe că nunta s-a făcut și să descrie cum... s-a 
consumat”. Între altele îl informa că a avut mari greutăți, întrucât 
tatăl fetei nu voia să-și dea fiica după un „excardinal”, că a trebuit 


să plătească gras pe socri, promițând multe pentru viitor şi chiar 


pălăria de cardinal pentru fratele Charlottei. 

Întreaga poveste a evenimentelor petrecute la nuntă şi 
după nuntă a fost spusă papei de un alt trimis a lui Cezar, care 
călătorise timp de patru zile pentru a ajunge rapid la Roma cu 
veştile. Nunta avusese loc la Blois, spunea trimisul, care de 
oboseală a trebuit să stea jos în fața papei. Timp de șapte ore a 
tot povestit întâmplările. Ele Porneau de la tratative, acorduri, 
schimbul inelelor, ceremoniile și serbările. Urmă apoi descrierea 
petrecerii din noaptea nunții și toate cele petrecute atunci... Apoi 
o serbare dată de mire în cinstea regelui şi 

reginei Franţei, a ducelui de Lorena și a curtenilor care 
erau atât de mulţi încât au trebui să improvizeze în grădină 
câteva rânduri de mese. Dar era luna mai, erau flori și iarbă verde 
şi totul a fost frumos și... foarte scump. Multă vreme s-a discutat 
la Vatican pe tema acestei căsătorii, care se născuse și multe iluzii. 
Papa a scos cu mâinile lui grase câteva pietre și perle preţioase, 
rubine şi alte lucruri scumpe pe care le-a trimis nurorii din 
Franţa. Din banii adunaţi din sudoarea și sângele supușilor. 

Ludovic al XII-lea încheie apoi o ligă cu papa şi cu Veneţia, 
cu scopul de a continua războaiele pentru Italia, acum pentru 
cucerirea ducatului Milano şi a regatului Neapole. Actul prevedea 


şi asigurarea ajutorului integral pentru „scumpul nostru văr, 


Cezar Borgia de Franța”, întru realizarea ţelurilor urmărite de el 
în Romagna. 

În urma acestei înțelegeri şi a relaţiilor personale create, 
Cezar deveni stăpân al papei, al Romei și al bisericii. Toată lumea 
îi ştia de frică. Însuși papa, tatăl său, Alexandru al VI-lea, nu avea 
alte planuri decât dorinţele fiului, // suo ducă, după cum se 
exprimă mulţi ambasadori. Numindu-l gonfalonier al bisericii 
catolice, papa vedea înaintea lui pe stăpânul de mâine al Italiei. 
Adeseori papa spunea cu glas tare ambasadorilor ceea ce gândea. 
Chiar venețienilor le atrăgea atenţia că Italia trebuie să fie 
unificată. Sanudo spune în ale sale Diarum-uri că papa se 
exprima direct: fare Italia tutta di un pezzo. Însă venețienii nu 
l-au prea luat în serios pentru că îl cunoşteau destul de bine. Ei 
neglijau faptul că acum Alexandru al VI-lea gândea serios: îl 
vedea pe Cezar chiar rege de Neapole. Însă drumul era greu, căci 
începea lupta pentru dominaţia regatului Neapole între Franţa şi 
Habsburgi. 

S-au avut în vedere unele teritorii mai apropiate de statul 
papal. Tatăl și fiul au început acţiunea de întărire a hegemoniei 
asupra Italiei, dar şi de acaparare a unui număr cât mai mare de 
provincii. În acest scop au întrebuințat toate mijloacele posibile: 
armatele proprii şi sprijinul trupelor franceze, intervenția străină, 


excomunicarea şi, mai ales, exterminarea. Printre teritoriile 


apropiate de statul papal, provincii bune de acaparat, se găseau la 
nordul şi la estul statului papal, Romagna şi „le Marche”, provincii 
din Italia centrală, unde se aflau tirani ai unor mici stătulețe de 
tip feudal, vasali ai scaunului papal. În realitate, aceştia 
deveniseră cu totul independenți și nu achitau papei nicio dare. 
Urmărind ţelurile lui Cezar, papa îi declara decăzuțţi din drepturi 
şi trimitea pe gonfalonierul său, pe Cezar, cu armatele papale şi 
cu mercenari, să-i alunge şi să le ocupe teritoriile în numele 
bisericii în anumite limite avea şi sprijinul Franţei. Pentru aceste 
acțiuni avea nevoie de sume mari. A adunat banii la fel ca atunci 
când l-a trimis pe Cezar în Franţa: jefuind oriunde putea, vânzând 
indulgențe sau slujbe bisericeşti, omorând cardinalii și 
demnitarii bogaţi, pentru a le lua averile. Diarum-ul lui Burchard 
este plin de înmormântări, căci el se ocupa cu protocolul... 

Toate ambițiile dinastiei Borgia s-au strâns în jurul lui 
Cezar, iar el își concentrase planurile doar spre scopuri politice 
lumești. Când plecase spre Neapole, Cezar văzuse frumoasele 
plaiuri ale acestui regat, decăderea curții aragoneze și 
posibilitatea ca o mână fermă să creeze ceva nou și măreț în 
această parte a Italiei. Borgii socoteau că legăturile de familie 
create prin Jofre, care se căsătorise cu Sancia de Aragon, erau 
prea slabe pentru a încerca să acapareze tronul la Neapole. De 


aceea se făcea încercarea, nereușită, de a crea relaţii familiale mai 


strânse între Cezar și Charlotte de Aragon. Politica Borgiilor la 
1498 era un fel de navigare pe valuri mari. Papa explica lui 
Ludovic al XII-lea, pretendent la tronul Neapolelui, că toţi copiii 
ce se vor naşte din căsătoria lui Cezar vor sta sub protecția 
regelui francez, fără a avea vreo pretenţie. Alexandru al VI-lea se 
considera destul de „tare” în intrigi politice. S-a dovedit însă că 
existau alții și mai tari ca el. 

Pentru întărirea frontului napolitan s-a găsit şi un candidat 
la mâna Lucreţiei. Era Antonello Sanseverino, fiul principelui de 
Salerno şi prieten bun al regelui Franţei. Putea fi o lovitură bună. 
Însă proiectul a căzut. Au apărut alți candidaţi. Papa şi, mai ales, 
Cezar priveau mult spre sud: acolo puteau fi realizate multe cu o 
mână de fier. Acolo s-a găsit și candidatul pentru Lucreția: 
Alfonso, fiul nelegitim al regelui Alfonso al II-lea de Neapole, 
singurul frate al Sanciei. În ce priveşte căsătoria lui Cezar cu 
Charlotte de Aragon, curtea napolitană nu fusese de acord cu 
această mezalianță. În aceste împrejurări, Cezar ajungea să-și 
găsească nevastă în Franța. 

Începea bătălia pentru crearea unui stat noului duce de 
Valentinois. Întrucât în Lombardia se aflau francezii, iar în sudul 
Italiei luptau francezii cu spaniolii, un al treilea pretendent nu 
mai încăpea aici. Nu rămânea decât statul papal cuprins între 


fiefurile baronilor romani. 


Dar politica papei Alexandru al VI-lea a ridicat împotrivirea 
violentă a Spaniei şi Portugaliei. Ele nu erau de acord să se 
instaleze stăpânirea franceză în Italia. Văzând că papa e hotărât 
în acţiunea lui, ce au trecut la ameninţări. Spaniolii au ridicat 
vocea. Cereau rechemarea lui Cezar din Franţa și restituirea 
demnităţii lui de cardinal. Cereau și convocarea unui conciliu 
care să discute acapararea simoniacă a tiarei papale de către 
Alexandru al VI-lea. Aminteau că Dumnezeu a lovit pe papă prin 
moartea lui Juan. Papa a replicat că regele Spaniei a fost şi mai 
lovit de Dumnezeu prin moartea prematură a moștenitorului 
tronului, întrucât regele prea catolic a vrut să se amestece în 
afacerile bisericii. (Infantele murise de ciumă la 

Salamanca, în vârstă de 20 de ani.) Burchard notează că 
papa a întors spatele ambasadorilor spanioli, spunând că el nu 
admite să se facă nicio observaţie față de voinţa lui. 

La vestea că Cezar s-a căsătorit cu o prințesă franceză, 
Roma a fost în sărbătoare din ordinul papei. Cezar venea cu mari 
iluzii. Începea să semneze „Cezar de Francia”, iar apoi numai 
Caesar, reproducând numele și conţinutul latin, în care îşi 
rezuma toate nădejdile şi visurile de mărire. Cu aceste gânduri 
cobora Cezar din Franţa spre Roma, cu viziunea unei coroane pe 


care tatăl său, papa Alexandru al VI-lea, i-o pregătea. 


Coroana pe care o dorea părea că strălucește pe capul său. 
Înlăturând micile dinastii locale pentru a-și crea regatul, Cezar 
Borgia n-a dovedit a poseda elementele strategiei şi tacticii, după 
cum n-a arătat nici îndrăzneala eroică pe care o cereau 
momentele prin care a trecut. Nu era un condotier de rasă. Acele 
calități pe care le dorea Machiavelli principelui său. 

Copil al unui papă plin de păcatele crimei și trădărilor, fiul 
şi-a purtat armele cam în același fel. Nicio bătălie n-a fost 
câştigată prin merite militare. În locul luptei deschise, el prefera 
otrava și pumnalul sau trădarea. Deşi avea trupe bune și tunuri, 
el nu le-a folosit aşa cum trebuia. Un contemporan spunea, pe 
bună dreptate că a câştigat bătălii nu datorită capacităţii lui 
militare, ci trădării şi banilor pe care-i oferea papa. Cezar n-a 
lucrat niciodată singur. De departe îi veneau banii și multe 
planuri pentru manevre politice, trădări, crime. O mare parte din 
cele admirate de Machiavelli la Cezar erau în mare măsură 
roadele gândurilor papei. În timp ce Cezar se întorcea din Franţa, 
papa trimitea, în octombrie 1499, scrisori de preluare a 
bunurilor vasalilor curiei papale din Rimini, Imola, Forli, 
Camerino, Faenza şi Urbino. 

„Regatul” lui Cezar se rotunjea prin numirea Lucreţiei ca 
regentă la Spoleto, prin otrăvirea lui Giacomo, şeful casei Gaetani, 


şi vinderea fictivă către Lucreția, cu 80.000 de ducați, a fiefului 


Sermoneta. 

Noul duce „Cezar de Francia” pornise încă la sfârșitul 
anului 1499 în prima expediţie de împlinire a visului, spre Imola 
şi Forli. Tatăl şi fiul au început acțiunea în Romagna. În această 
zonă, feudalii nu prea ascultau de papă, suveranul lor. Nici nu-i 
plătiseră de multă vreme obligaţiile lor feudale în calitate de 
vasali. Papa i-a atacat pe plan spiritual şi juridic, Cezar cu armele. 
În noiembrie 1499, Cezar atacă Imola, cu ajutorul trupelor 
franceze şi elveţiene. La 1 decembrie 1499, Imola cade. 

Începea asediul puternicei fortărețe şi citadele de la Forli, 
la 25 decembrie 1499. De la Cesena la Forli e o distanță mică. La 
Forli se păstrează un portret al lui Cezar pictat de Giorgione. Aici 
a trăit şi domnit pentru scurtă vreme Cezar. La porţile orașului se 
văd resturile zidurilor, rezultat al luptei dintre Cezar şi Catarina 
Sforza. Ea se opusese dispoziţiei papei de a ceda orașul în mâna 
lui Cezar. Însă armata ei era prea slabă, iar populaţia, care detesta 
stăpânirea familiei Sforza, era gata să deschidă porţile. Catarina 
Sforza s-a refugiat în citadelă. Ea a condus lupta ca un cavaler 
viteaz. A tras cu artileria în armata lui Cezar și în propriii ei 
supuși. Când n-a mai putut rezista, a ieşit din fortăreață călare, 
primind toate onorurile războiului. Pe un cal alb, cu capul 
acoperit de un voal, aşa cum se vede pe medalii, ea a trecut 


printre Cezar şi guvernator. Zidurile vor fi refăcute din ordinul 


lui Cezar sub conducerea lui Leonardo da Vinci. 

În biblioteca din Forli se poate citi un manuscris care 
narează evenimentele acestui război care începea la 26 
decembrie 1499. Cezar a venit de două ori sub ziduri, cerând 
Catarinei să se predea fără vărsare de sânge. Însă ea a rezistat 
până la 1 ianuarie 1500. îmbrăcată în platoșă, ea îl provocase pe 
Cezar. A doua zi o provocă el şi spun legendele că o dezarma și o 
sili să-i satisfacă poftele. 

Anul 1500 a fost pentru Cezar un an norocos. Începea cu 
ocuparea citadelei de la Forli. După o apărare curajoasă, Catarina 
Sforza Riario fusese obligată să se predea împreună cu cei doi 
fraţi ai săi. Această prințesă era nepoata lui Francesco Sforza din 
Milano. Era tipul ideal al eroinei medievale. Era puternică, avea 
mușchi dezvoltați și părea o adevărată alegorie a războiului. 
Frumoasă şi învățată, curajoasă şi inteligentă, cu o mare pornire 
spre plăceri și cruzime, toate la un loc formau trăsături ale epocii 
în care a trăit. Rezistenţa ei a însemnat ultimul act al puterii 
feudale în Romagna. Francezii erau admiratori sinceri ai acestei 
frumoase și viteze femei. 

Catarina Sforza se căsătorise cu un brutal nepot al papei 
Sixt al IV-lea, contele Girolamo Riario de Forli. Curând, tatăl și 
soțul ei au căzut victime unor asasini. Corpul soțului a fost 


aruncat dezbrăcat prin ferestrele castelului din Forli. Catarina 


şi-a apărat copiii și şi-a răzbunat soțul cu toată cruzimea. Peste 
şase ani era omorât un frate al ei, Giovanni Galeas, apoi un al 
doilea soţ era omorât şi el în fața ochilor ei. Plină de ură, și-a 
adunat vasalii și, călare, a atacat cartierul criminalilor, unde a 
omorât ea însăși tot ce a întâlnit în cale: femei, copii, bărbaţi. La 
1497 înmormânta al treilea soţ. 

Ca o adevărată amazoană, își conducea micul stătuleț cu o 
mână fermă. Acum, la 1500, cădea în mâinile lui Cezar. Lumea 
ştia ce o aşteaptă, deşi nu prea avea prieteni care s-o plângă. Fără 
lanţuri sau egată cu lanţuri de aur cum spun legendele, ca 
odinioară regina palmirei, Cezar a purtat-o în carul său triumfal 
în Roma, la 26 februarie 1500. Papa a trimis-o la închisoare. 
Catarina mai primea două lovituri: unchii ei, Lodovico Sforza și 
cardinalul Ascanio, fuseseră luaţi prizonieri de francezi, odată cu 
ocuparea orașului Milano. Erau mari catastrofe 

pentru Catarina. A scăpat de otravă, iar după o încercare 
nereușită de evadare, papa a trimis-o într-o celulă la Sant-Angelo. 
Cavalerii francezi care prinseseră pe unchii Catarinei, aflând 
despre soarta acestei frumoase și viteze femei, a acestei virago, 
au adresat papei un protest cavaleresc și acesta i-a dat drumul 
după un an şi jumătate de detenţie. Ea murea la 1509, într-o 


mănăstire din Florenţa, lăsând un fiu, pe Giovanni Medici, ultimul 


dintre marii condotieri ai Italiei. Mâna lui Cezar manevrase în 
folosul lui rosturile vieţii acestei femei despre care s-au scris 
multe. 

După căderea Riariilor din Imola și Forli, tiranii din statele 
papale tremurau în faţa lui Cezar. Chiar principii mai puternici, 
cum ar fi cei din familia d'Este şi Gonzaga, care nu aveau niciun 
fel de legături de vasalitate cu curia papală. Toţi căutau să câştige 
prietenia papei și a lui Cezar. Acesta, în calitate de aliat al Franței, 
îşi asigurase și sprijinul celor două familii care după 1499 îl 
ajutaseră în acțiunile lui din Romagna. Corespondenţa dintre 
Cezar și Hercule d'Este corespondenţă ce se găsește în arhiva 
familiei d'Este din Modena, arată minciuna și înșelătoria 
diplomatică folosite de principii italieni pentru a avea relații 
bune cu Cezar. 

În primăvara anului 1500, Cezar se întorcea la Roma 
pentru a purta convorbiri cu papa. La Roma a fost primit cu 
triumful cuvenit cezarilor, împăraţilor romani de odinioară. Papa 
stătea şi el bine: era în ajunul jubileului anului 1500. Adunase 
mulţi bani. Numise 12 cardinali, din care șase erau spanioli, şi 
fiecare plătise foarte scump „postul'. Burchard nu dă lista 
preţului plătit de fiecare cardinal pentru a fi ales în forul suprem 
al... Domnului. 


Anul 1500 era în adevăr norocos pentru Cezar. Francezii 


stăpâneau în nordul Italiei. Franţa era prietena papei, iar regele 
Franţei era „vărul” lui Cezar. La 1500, Borgii nu se gândeau decât 
la sărbătorirea norocului lor, a sorții lor atât de binevoitoare. 
Papa oferea procesiuni, serbări, iar Cezar organiza turniruri, 
coride cu tauri. Din când în când, vești sumbre se auzeau prin 
Roma. O veste mai gravă trezi pe Alexandru și pe Cezar din starea 
beatitudine. Soţul al doilea al Lucreţiei, Alfonso de Aragon, fugise 
din Roma după 15 luni de căsătorie. Văzuse prietenia papei cu 
regele Franţei. Simţise ostilitatea față de dinastia napolitană. De 
frică îşi lăsase soţia şi fugise din sinistrul mediu în care trăia. 
Rechemat insistent de către papă, reveni la Roma, alături de soția 
sa. 

În planurile politice ale Borgiilor venise la rând Alfonso de 
Aragon. O crimă pentru netezirea unui drum. Trebuia să cadă al 
doilea bărbat al Lucreţiei. Căci cu ea se puteau face noi manevre 
politice pentru îndeplinirea planurilor lui Cezar. El însuși a 
recunoscut că şi-a omorât cumnatul. Începea să fie căutat al 
treilea soț. Cezar păşea 

peste cadavre spre visul său imperial, ca un adevărat geniu 
al răului, sprijinit efectiv de papă. 

La sfârşitul lui septembrie 1500, Cezar pornea din nou spre 


Romagna, cu 700 de oameni - cavalerie grea, 200 - cavalerie 


ușoară şi 6.000 - infanteriști. Populaţia micilor stătulețe sau 
tiranii se răscula îndată ce se apropia Cezar cu trupele. Tiranii 
erau alungați. Cezar venea cu trupe franceze și cu mercenari 
comandați de condotierii Orsini, Savelli, Baglioni şi Vitelli. Mai 
întâi s-a îndreptat spre Pesaro pentru a alunga pe fostul său 
cumnat, Giovanni Sforza, care se felicita că a scăpat atât de ușor 
de Vatican. Ura pe Borgii pentru toate cele suferite de el. Dar în 
loc să atace, el se vedea atacat. Fusese înștiințat de agenţi şi de 
ambasadorul Spaniei de tot ce-i pregătea Cezar. În scrisorile de la 
1 şi 26 septembrie era sfătuit să ceară ajutorul împăratului 
Maximilian I. Pesaro a fost ocupat repede, căci Giovanni fugise la 
Ravena. Trompetele sunau din înălțimile crenelurilor castelului 
în care trăise și Lucreția şi heralzii îl proclamau pe Cezar suveran 
de Pesaro. Ocupă Rimini de unde alungă pe frații Malatesta. 
Singurul tiran iubit de popor în toată Romagna era tânărul 
Astorre Manfredi din Faenza. Locuitorii din Faenza erau hotărâți 
să se opună lui Cezar. Orăşenii juraseră să lupte pentru libertatea 
lor şi a principelui. Asediul durase șase luni. Într-o zi apăru pe 
ziduri şi o tânără, Diamante Toselli, care lupta împotriva lui 
Cezar. Ea îmbărbăta pe apărători. A condus și un grup de femei 
luptătoare. Era o fată de tăbăcar, îndrăgostită de Astorre, 
frumosul principe al Faenzei. Asediul era condus de Leonardo da 


Vinci, inventator de tunuri şi proiectile. Într-o noapte, cu toate 


rugăminţile tinerei Diamante, Astorre cobori în cartierul general 
al lui Cezar. Acesta rămase uimit în faţa frumuseţii tânărului cu 
ochi negri, cu părul blond, cu fruntea înaltă. Abia la 26 aprilie 
1501 s-a predat şi Faenza. În actul de capitulare se prevedea că 
Astorre trebuia să-şi păstreze libertatea şi bunurile care-i erau 
garantate de papă. Halal garant! Orașul își păstra drepturile şi 
privilegiile. Se spune că după ce s-a predat, Astorre a căzut pradă 
poftelor lui Cezar. Astorre a fost. invitat” la Roma. îl vizita pe 
Cezar, în palatul căruia a locuit un timp. ar lumea vorbea că între 
ei există niște legături de dragoste împotriva legilor firii şi că a 
fost amestecat şi papa în această istorie obscură... Apoi Astorre şi 
frații lui au fost trimişi la închisoarea de la Sant-Angelo. La 9 
iunie 1502, Burchard nota că s-a găsit în Tibru corpul celui mai 
frumos tânăr din Italia, Astorre de Faenza, care abia trecuse de 
18 ani. Avea o piatră legată de gât. În apropiere, cei doi fraţi, 
legați unul de ce ălalt. Nu departe de ei s-a găsit și o femeie, și 
alţii, şi alţii... 

Acţiunile militare din a doua campanie erau conduse de 
câțiva Duni comandanți: Vitellozzo Vitelli, Giovanni-Paolo 
Baglioni, Giulio şi Paolo Orsini, Oliverotto de Fermo. Comandau o 
armată de aproape 

10.000 de oameni. Primele pietre preţioase din coroana 


regală vânată de Cezar, Imola și Forli, fuseseră acaparate. 


Catarina Sforza, numită de papă perditionis filia, dispăruse. 
Pesaro şi Rimini au căzut fără lupte Faenza se predase, iar 
frumosul Astorre fusese omorât şi aruncat în Tibru (Guicciardini: 
Storia d'Italia, V; C. Monteverde: Astorre Manfredi). Romagna se 
afla în mâinile lui Cezar. Fericit, papa Alexandru al VI-lea a dat 
fiului, printr-o bulă pontificală, titlul de duce al Romagnei: 
Romandiolae dux. 

Dar pentru Cezar Romagna nu era decât un nucleu al unui 
viitor stat italian. Noul ducat nu avea legături directe cu statul 
papal. Între ele se interpuneau alte state libere. Gândul şi mâna 
lui Cezar se întinseră spre state mai bogate și principi mai 
puternici. Era vorba de Baglioni din Perugia, Montefeltro din 
Urbino, Varano din Camerino, Petrucci din Sienna. Mai departe se 
aflau puternicele republici ale Florenței și Bolognei. Florența nu 
putea fi atacată. Bologna, condusă de Bentivoglio, rămânea 
pentru mai târziu. Dar Pisa, care se găsea în conflict cu Florenţa, 
putea fi mai ușor ocupată. Planurile aventurierului se arătau mari. 
Ele începeau a neliniști Italia. 

La 1501 se împlinise constituirea ducatului de Romagna. 
Drumul viitorului părea deschis pentru Cezar. Reușise să-şi 
creeze în centrul Italiei un stat, sprijinit de Franţa și de curia 
papală. La moartea papei, Cezar ar fi putut prelua rolul unui tiran 


militar al Italiei. Acest ducat, deocamdată nesudat, nu strica prea 


mult echilibrului de forțe al Italiei. Frontierele lui se mărgineau 
cu Urbino, Camerino, Perugia, Toscana şi Bologna. Greşeala lui 
Cezar a fost aceea că a umplut șanțul care despărțea aceste state 
de domeniile curiei papale şi a trecut dincolo, deposedând familia 
Montefeltri de Urbino, pe Baglioni de Perugia, pe Petrucci de 
Sienna, amenințând pe Bentivoglio din Bologna şi neliniştind 
Florenţa prin ocuparea oraşului Piombino. Vitellozzo râsculase și 
orașele meridionale ale republicii florentine: Arezzo, Borgo 
San-Sepolero și Cortona. Fuseseră provocate mișcări la Pisa. 
Aceste ambiţii prea mari au apărut în fața Italiei ca o gravă 
ameninţare. Era întovărăşită de o greşeală a lui Alexandru Borgia, 
care împărțise Regatul Celor două Sicilii între Ludovic al XII-lea și 
Ferdinand Catolicul, adică atrăgând asupra aceleiaşi prăzi Franța 
şi Spania. El nu şi-a dat seama că a provocat ruina Italiei, că-şi 
punea propria lui politică la discreţia invadatorilor și că reducea 
pe fiul său, Cezar, la nivelul unui vasal suspect pentru ambele 
puteri. Ambasadorul Giustiniani era informat că la 25 iulie 1502 
regele Franţei i-a comunicat papei că el „nu are dreptul de a se 
face stăpânul Italiei în temporalibus”. Italienii care își dădeau 
seama de planurile lui Cezar și ale papei, ştiau că lucrurile sunt 
prea complicate pentru a fi realizabile. 

Cezar însoțea pe Ludovic al XII-lea la 1501 ca un condotier 


şi ca gonfalonier al bisericii catolice, în campania pentru 


împărțirea regatului Neapole între regii Franţei şi Spaniei. Cezar 
ocupa orașul Capua după o metodă demnă de el, prin trădare. 
Burchard scrie că un oarecare Fabrizio a deschis porţile și tot ela 
fost omorât primul de oamenii lui Cezar. Au fost masacrați acolo 
3.000 de infanteriști și 200 de călăreţi, dar și orăşeni, preoţi, 
călugări. Mănăstirile de călugărițe au fost invadate, iar 
călugărițele siluite şi supuse unor violențe de nedescris. Femeile 
şi fetele din oraş și chiar fetițe de vârstă mică au fost aruncate 
dezmăţului soldățimii. Cezar și-a ales 40 de fecioare, dar 
majoritatea din ele au preferat să se arunce în râul Volturno care 
curge prin oraş. S-au sinucis de disperare și de ruşine. 
Guicciardini are cuvinte foarte aspre față de rușinoasa 
comportare a lui Cezar. Însă participarea Borgiilor alături de 
francezi nu însemna că aceştia aveau încredere în papă și în fiul 
lui. Cunoșteau viclenia și lăcomia celor doi. 

În septembrie 1501, papa confiscase ultimele fiefuri ale 
familiilor Colonna, Savelli şi Gaetani, pe care le dădea lui Rodrigo, 
fiul Lucreţiei. Infantelui roman îi dădea Nepi, Palestrina, Pagliano, 
abația din Subiaco și 18 castele. În iunie 1502, Cezar şi papa 
cereau decelui de Urbino şi seniorului de Camerino să le trimită 
trupele lor pentru a le așeza ca garnizoane în Romagna. Rămaşi 
fără trupe, cei doi tirani dezarmaţi au fost atacați de Cezar, 


statele lor fiind invadate. Ducele de Urbino a reuşit să fugă în 


munți. Seniorul de Camerino a fost prins şi sugrumat. Aceeași 
soartă au avut-o și cei doi copii ai săi. împotriva oricăror principii 
de drept şi de umanitate, cei doi Borgia suprimau pe cei învinşi. 
Ludovic al XII-lea ştia că papa e alături de Franţa atâta timp cât 
este învingător. De altfel, papa spunea că „dacă Dumnezeu va 
vrea să învingă spaniolii, el, papa, nu poate să vrea altfel decât 
Dumnezeu”. 

Cezar, ajutat de papă, îşi împlinea regatul prin mijloace 
criminale şi trădare. În scurtă vreme, Cezar era stăpânul Italiei 
centrale, reușind mai puţin prin arme, cât mai ales prin teroarea 
pe care o răspândea înaintea sosirii lui, prin trădarea săvârșită de 
oamenii cumpăraţi de el sau de papă. Italia nu mai cunoscuse un 
asemenea despotism. Cezar Părea să fie tiran prin excelenţă. 
Titlul echivoc al cărţii lui Machiavelli, scrisă mai târziu, nu e decât 
o analiză experimentală a politicii lui Cezar Borgia. Machiavelli, 
ca mare gânditor politic, vedea salvarea Italiei în unirea ei. 
Întâmplarea a făcut ca experiența fundamentală a acestui 9 înd să 
o facă atunci când întâlnea pe Cezar Borgia care îi apărea ca Un 
„principe nou”. „Noul” era ambiția lui Cezar și a tatălui său, papa 
Alexandru al VI-lea, de a supune Italia sau cel puţin Italia centrală. 
Este 'n afara realității ideea răspândită de unii istorici sau alte 
categorii de scriitori, după care Machiavelli a fost apologetul lui 


Cezar Borgia, în care ar fi văzut modelul oricărei acțiuni politice. 


Atunci când Machiavelli 

lua contact cu Cezar, acesta începuse acțiunile lui politice 
de patru ani întreaga ltalie era plină de zgomotul armelor 
mercenarilor săi. lar faima nefastă, tulbure, a papei Alexandru al 
VI-lea se răspândise de mult căci el domnea de aproape zece ani. 

Machiavelli şi-a putut studia îndeaproape „principele” său 
în timpul ambasadei sale din Romagna, din toamna anului 1502. 
În vremea audienţelor avute cu Cezar, Machiavelli a tremurat de 
multe ori pentru libertatea Florenței, ca un bun florentin. Dar tot 
el a văzut în acest Cezar, ca un bun italian, pe omul capabil să 
creeze o monarhie italiană, să unifice Italia şi să alunge pe străini 
din această ţară jefuită. Prin curtoazie, prin cuvinte aurite, prin 
energia teribilă, prin puterea urii şi cea de autostăpânire, Cezar 
l-a cucerit pe Machiavelli. Însă Cezar avea o inimă neagră, de un 
mare egoism. Era capabil de hotărâri bruşte şi de furii 
extraordinare. 

Tiranul din Cezar s-a menţinut până la sfârşitul vieţii lui. 
Era tiranul Renașterii. Când vorbea, minţea. Prefera să tacă, 
ascuns în fundul palatelor. Nu ieşea decât mascat. Se închidea în 
Vatican ca într-un mormânt. Pretutindeni se arăta însoțit de 
asasinul lui de încredere. Purta față de dușmani o ură diabolică; 


pentru prieteni, pentru cei devotați lui, o bunăvoință cu totul 


provizorie. Când, la 1503, căpitanii mercenarilor l-au părăsit, 
Cezar i-a iertat cu multă graţie, dar peste două zile erau 
spânzurați, sau sugrumați, sau înjunghiați. 

Calitatea politică deosebită a lui Cezar era sângele rece cu 
care îşi rezolva urile, ca și răbdarea de a aștepta ora cea mai 
potrivită pentru răzbunare. Papa, care nu ştia să tacă sau să 
aştepte, admira aceste talente ale fiului său. În ultimii ani ai 
pontificatului lui Alexandru al VI-lea, cei doi Borgii au împărtăşit 
o acthitate plină de intrigi şi perversitate. Alexandru venea cu 
diplomația, iar Cezar cu acțiunile militare, cu perfidia strategiei. 
Tatăl căuta să-i predea fiului bunurile bisericii, să atragă pe 
principii italieni în sfera politicii sale, iar prin alianţe cu state 
străine să susţină interesele familiei sale. În aceste împrejurări 
i-a fost destul de uşor fiului să înfrângă și să supună unul câte 
unul pe tiranii Italiei centrale. Apoi, cu ajutorul unei poliţii 
sângeroase, să facă linişte în teritoriile cucerite şi să reducă la 
tăcere pe condotierii și mercenarii săi nemulțumiți. Era nevoie de 
mulţi bani pentru întreţinerea armatelor în care erau amestecate 
bande elvețiene, spaniole, italiene sau regimente franceze. 
Alexandru băga adânc mâinile în lăzile bisericii şi tot scotea bani. 
Apoi le umplea din nou prin crime și trădări. Orgoliul lui Cezar nu 
cunoştea margini. El lovea în bunul simţ al contemporanilor. 


După cucerirea Romagnei, intra în triumf la Roma. Pe carul de 


triumi se putea vedea o frumoasă femeie goală care se zbătea ca 
un peşte în plasă: era simbolul Italiei. lar papa privea fericit și 


binecuvânta măreaţa şi triumfala intrare a fiului. 


ÎN 


Rudele victimelor Borgiilor, din Italia sau din străinătate, 
au început să organizeze comploturi şi rezistență împotriva 
acestora. Familia Colonna se angaja în partidul prospaniol, Orsini 
în cel profrancez. Ludovic al XII-lea închidea drumul lui Cezar 
spre Florenţa. Veneţia aduna pe proscrişii din Roma și organiza 
la Ravenna trupe „de observaţie”. Cardinalii cereau sprijinul 
Veneţiei pentru asigurarea libertăţii bisericii catolice şi a Italiei. 
La sfârşitul verii anului 1502, toți cei ce urau pe Borgii s-au 
adunat la Maglione, în apropiere de Perugia, punând la cale 
pieirea lui Cezar. Conjuraţii s-au îndreptat spre Romagna. Însă 
Ludovic al XII-lea și Florenţa au împiedicat catastrofa. Ludovic al 
XII-lea obținuse o împăcare aparentă între Cezar, condotierii săi 
răsculați şi feudalii conjuraţi. Paolo Orsini, Vitellozzo și Oliveretto 
şi au reluat serviciile în armatele lui Cezar. Cardinalul Orsini, 
chemat de papă, venea la Roma. Alţii, de frică, au refuzat. 
Condotierii împăcaţi cu Cezar au ocupat Sinigaglia în decembrie 
1502. Apoi l-au invitat pe Cezar în oraşul cucerit de ei. Acesta 
sosea la 31 decembrie. El i-a invitat pe condotieri în palat, dar 


abia intraţi a ordonat arestarea acelora care fuseseră la Maglione. 


Politica „frumoaselor înșelătorii” a devenit un ideal și din 
nefericire a provocat entuziasmul lui Machiavelli. Era începutul 
unei triste perioade în sistemul de trădări și corupţii în Italia. 
Aproape toți principii din Italia au făcut apel la asemenea 
mijloace în locul bătăliilor. La chemarea lui Cezar, comandanții 
săi veniseră încrezători în reîmpăcare. Prinși de soldați, ei au fost 
executați pe rând. Oliveretto da Fermo și Vitellozzo Vitelli, legați 
spate la spate, au fost sugrumațţi. Paolo Orsini și Francesco Orsini, 
duce de Gravina, au fost omorâţi peste câteva zile de Micheletto. 
La Roma, pap? îl prindea pe cardinalul Giovanni-Battista Orsini 
şi-l omora cu ajutorul „cupei”, trimițându-l să-și întâlnească 
părinţii după expresia papei, „la dracu”. 

După căsătoria Lucreţiei cu ducele de Ferrara și plecarea ei 
definitivă din Roma, la 6 ianuarie 1502, influenţa lui Cezar n-a 
mai cunoscut limite la Roma. El a devenit adevăratul stăpân la 
Vatican, în Roma şi Romagna. Papa se pleca și el voinței acestui 
nou tip de „om al Renașterii”. Cezar a început a exercita la Roma 
o tiranie nelimitată. Orașul a fost împânzit cu spionii şi zbirii săi. 
Orice ofensă era pedepsită Pentru crimă de lezmajestate. Unui 
nenorocit care-şi luase libertatea de a spune adevărul sub masca 
unui carnaval, i s-a tăiat mâna dreaptă și imba, care au fost 
țintuite apoi la stâlpul infamiei. Un venețian acuzat că a scris un 


pamflet plin de insulte la adresa papei și a lui Cezar, cu toate 


sforțările ambasadorului de a-l salva, a fost sugrumat și aruncat 
în Tibru. Papa scuza pe Cezar față de ambasadorul Ferrarei care-i 
reproşa asemenea acte, prin aceea că „ducele nu poate suporta 
un afront”. 

La sfârşitul anului 1501 a fost difuzat la Roma un pamflet 
extrem de violent la adresa Borgiilor. Era scris sub forma unei 
scrisori adresa a unui feudal exilat şi care se afla la împăratul 
Maximilian. Pamfletul scrisoare e datat din 15 noiembrie 1501 şi 
spune între altele 

„Te afli într-o profundă eroare, prea iubite prieten, dacă-ţi 
imaginezi că exista pentru tine un mijloc de a face pace cu aces 
monstru. El te-a trădat, te-a exilat și te-a aruncat în ruină fără 
niciun motiv, din curata lăcomie şi perfidie. Între tine și el e un 
război etern şi nu-i vei pune capăt decât printr-o ură veșnică... 
Expune împăratului și altor principi tot râul pe care acest animal 
nebun l-a făcut creştinătăţi! povesteşte înfiorătoarele crime care 
se comit... Descrie în dietă aceste crime, aceste orgii furioase şi 
aceste întâmplări care merg din gură în gură... Zadarnic porneşte 
creştinătatea împotriva turcului, duşmanul ei vechi... căci acest 
nou Mahomed lasă timpurile vechi mult în urmă cu crimele lui 
rușinoase... Timpul y antihrist a venit”. 

După această introducere, autorul ia pe fiecare Borgia în 


parte imputându-le tot felul de crime și vicii. Era cel mai puternic 


şi mai violent pamflet ce s-a scris vreodată împotriva lor. Într-un 
pasaj, autorul spune: 

„Nu există niciun fel de crimă sau viciu care să nu se afirme 
în mod public la Roma și în palatul papei. Perfidia sciţilor și 
cartaginezilor ferocitatea bestială, cruzimile unui Nero sau ale 
unui Caligula au fost depășite. Rodngo Borgia este haznaua 
tuturor viciilor şi cea mai adâncă din câte se pot imagini; el a 
denaturat toate noţiunile dreptului divin și uman... Pot principii 
să aducă oraşului Roma dreptatea şi liniştea? Pot ei matura pe 
acest om al stricăciunii, născut pentru ruina acestui oraş?” 

Un asemenea pamflet exprima ura adunată împotriva 
Borgiilor, ale căror acte reprobabile n-au cunoscut limite. Papa 
neglija aceste atacuri, iar Cezar se ocupa cu treburi serioase. 
Profitând de neînțelegerile dintre oraşele Toscanei, el făcu planul 
ocupării acestei regiuni și de a o încadra în statul său. Situaţia 
politică din Europa ca și cea din Italia, n era favorabila. Piombino, 
cucerit şi întărit, trebuia să fie baza operaţiunilor în direcția 
Toscanei. Papa urma să manevreze relaţiile politice cu statele 
vecine. Cezar urma să fie omul acţiunii militare. 

În vara anului 1502 pornea în fruntea trupelor. Nimeni nu 
ştia încotro. Statele bisericii tremurau de frică, cunoscând 
moravurile barbare ale acestor trupe, iar o „vizită” a lor era un jaf 


în toată regula. Cezar cucerea prin trădare Spoleto și Camerino. 


Villari spune că el se intitula acum: „Cezar Borgia de Francia, prin 
grația lui Dumnezeu duce de Romagna, și de Valencia, şi de 
Urbino, principe de Andria senior de Piombino, gonfalonier și 
căpitan general al bisericii”. Cu sabia îşi croise un regat în centrul 
Italiei. Când era gata să se îndrepte spre Bologna, a apărut 
Ludovic al XII-lea cu care a plecat spre regatul Neapole. Căci și 
Franța îl ajuta împotriva Orsinilor şi chiar în acțiunea de cucerire 
a Bolognei. 

În timpul organizării conjuraţiei şefilor mercenarilor lui 
Cezar, apărea ca agent diplomatic din partea Florenței pe lângă 
Cezar, Niccol6 Machiavelli. Se verificau acum marile calități de 
scriitor şi portretist ale lui Machiavelli care îl reprezenta pe Cezar 
în culorile cele mai realiste. Negocierile prelungite dintre 
conjuraţi au ajutat pe Cezar să rupă legăturile dintre ei, tratând 
cu fiecare în parte. Fără să-şi dea seama, toţi s-au aruncat în plasa 
lui, uitând cu cine au de-a face. 

Statele italiene rămase libere trăiau pline de teamă și 
groază. Machiavelli scria unui cardinal la sfârşitul anului 1501: 
„Francezii nu înţeleg nimic din politică, altfel n-ar lăsa biserica să 
devină atât de puternică”. În adevăr, Borgii căutau să înșface 
întreaga Italie centrală. Se aliau când cu Franța, Cezar devenind 
un fel de condotier al regelui francez, când cu Spania. 


Pe unde trecea Cezar dispărea orice drept al omului. Fura 


totul, dispunea să fie omorâţi localnici. Fără niciun fel de judecată. 
Toţi își exprimau oroarea, doar Machiavelli entuziasmul, pentru 
modul cum ştia să-şi realizeze scopurile politice. În mod sigur şi 
rapid. Trista glorie aparținea lui Alexandru al VI-lea în cea mai 
mare măsură, căci inima lui apostolică mai putea cuprinde încă o 
crimă şi încă una pentru a urca fiul pe culmile puterii laice. Papa 
promitea rebelilor că-i va ierta, iar Cezar îl sprijinea să pună 
mâna pe toți dușmanii pentru a-i strânge de gât. Așa mureau, 
rând pe rând, duşmanii planurilor întocmite de Borgii. 
Giustiniani notează că papa i-a spus într-o zi: „Ambasadorule, noi 
avem mâinile roşii de sângele atâtor Orsini; ducele (Cezar, n.n.) a 
tăiat capul lui Paolo şi ale celorlalți pe care-i știți; noi am mers 
atât de departe împotriva lor, încât trebuie să ne asigurăm să nu 
rămână unul care să ne poată face rău”. 

Borgii omorau pentru a scăpa de duşmani, dar și pentru a 
moșteni, a prăda. Despuiau pe vii şi pe morţi, cum a fost cazul 
multor cardinali. Soldaţii lui Cezar, cantonaţi în Roma, prădau 
lumea în plină 2 i-Noaptea se masacrau între ei romanii cu 
mercenarii lui Cezar. În afara Romei, soldaţii prăjeau pe ţărani 
pentru a-i face să mărturisească locul unde și-au ascuns avutul. 
Burchard povestește că la Sant-Quirico Mercenarii au găsit doar 
doi bătrâni şi nouă bătrâne și că pe toţi i-au spânzurat de câte un 


braţ, iar picioarele le-au pus pe un foc de cărbuni aPrinși. Pentru 


orice cuvânt nelalocul lui, tăiau limba și o mână. Chiar aoenții cei 
mai devotați ai lui Cezar au fost sugrumațţi sau spânzurați Pentru 
că ştiau prea multe. Pumnalul Borgiilor se găsea chiar și 
deasupra capului complicilor. 

Borgii creau un regat destul de mare, aşezat în inima Italiei 
şi format aproape numai din teritoriile statului papal. Printre 
vechile case princiare din Italia, apărea o nouă dinastie. Însă ea 
nu se arăta superioară nici pe plan militar, nici în sprijinirea 
artelor, nici pe plan spiritual. Erau niște străini așezați prin 
metode ipocrite și criminale în fruntea lumii catolice. Cezar nu 
era un principe de rasă, nu avea spirit larg, cu înţelegere în 
probleme de politică, cu îndrăzneală, cu voință sigură și dreaptă. 

Cei doi Borgia călătoreau din provincie în provincie, din 
cetate în cetate, le refăceau pe unele, construiau altele. Îşi 
consolidau opera de acaparare. Mulţi nobili au fost găsiţi în Tibru. 
Aveau în jurul gâtului o funie sau erau otrăviți. Cei ce fugiseră se 
ascundeau plini de groază. Chiar cardinalii socotiți ai Borgiilor se 
grăbeau să fugă din Roma. 

Mâna lui Cezar se întindea peste tot unde avea posibilitatea 
de a lovi. După ce a omorât pe conjurați, a înștiințat pe papă, care 
a ordonat arestarea tuturor Orsinilor: cardinali, abați, nobili. În 
ianuarie 1503, guvernatorul Romei aducea la papă bunurile 


aflate în castelele și palatele celor închiși. „Chiar și paiele din 


grajduri”, nota ambasadorul Giustiniani. Abatele Alviano a fost 
omorât din ordinul lui Cezar. Cardinalul Giambattista Orsini a 
fost închis la Sant-Angelo, unde - scrie Burchard - biberat 
calicem. Otrava Borgiilor. Papa ceruse, la rândul lui, ca Cezar să 
acționeze fără milă împotriva Orsinilor. „Trebuie să terminăm cu 
această casă, să luăm tot ce vom putea și să nu cruțăm nici 
femeile şi nici copiii mici”, deoarece sunt trădători față de Borgii, 
față de biserică și față de francezi. Desigur că Borgii se temeau să 
mai lase în viață pe cineva din casa Orsini, care să răzbune 
crimele lui Cezar şi ale papei. A omori femeile și copiii însemna a 
distruge de la rădăcină cea mai bogată familie din statele papale. 
Pe Borgii îi interesa deposedarea. În mai 1503, Alexandru al 
VI-lea primea 130.000 de ducați de la noii cardinali. Dar a vinde 
pălării de cardinal, indulgenţe, dispense, beneficii, a aduna bani 
pentru o pretinsă cruciadă, toate acestea erau mijloace vechi şi 
neîndestulătoare. Papa a imaginat nişte tarife pe veniturile 
cardinalilor. Se adunau anual 45.836 de ducați. Din când în când, 
Alexandru al VI-lea trimitea pe cealaltă lume câte un cardinal și 
se declara moștenitorul lui. „Cardinalul de Modena era bolnav... 
de otravă”, scrie un ambasador; Ferrari, care prădase Roma, 
murea din același motiv la 20 iulie 1502; venea la rând cardinalul 
Muchielo. Cum acest Muchielo avea pășuni în episcopia Porto, 


Alexandru al VI-lea s-a dus repede în acest oraș. S-a întors vesel 


de aici, la 23 aprilie 1503, întrucât expediţia fusese fructuoasă. A 
găsit bogate turme, pe care le-a luat „sub înalta sa protecţie”, 
după cuvântul Evangheliei: Pasce oves meas! lar papa Alexandru 
al VI-lea le păştea bine... 

La sfârșitul anului 1502, cardinalii, romanii bogaţi se 
gândeau că aşteaptă paharul cu otravă sau sabia călăului 
deasupra capului. Un cuvânt şoptit într-un colț de stradă, de 
tavernă surprins de oamenii lui Cezar, însemna condamnarea la 
moarte a celui care l-a rostit. Mâini, limbi tăiate, ceva obișnuit. La 
începutul lui 1503, chiar papa se temea de Cezar. De aceea a 
triplat gărzile Vaticanului. A suspendat carnavalurile. Roma 
momentului era ocupată de soldaţii lui Cezar, părea că Roma e 
plină de bandiți. 

Toate documentele sunt de acord că Cezar Borgia, poate 
dintr-o pornire intimă, personală, dar poate și dintr-o „întărire” 
mistică a acestei porniri, dorea cu ardoare să meargă pe drumul 
omonimului său din antichitate: drumul lui lulius Caesar. Cezar 
Borgia începea prin a-și imita omonimul printr-un șir de intrări 
triumfale în Roma. Cu puţinele lui aripi, Cezar Borgia - fiu al 
îndărătniciei catolice -, aștepta momentul potrivit pentru această 
înălțare. Intrările lui în Roma, după unele acțiuni militare, erau 
un fel de reproducere destul de fidelă a celor din vechime. Se 


puteau vedea tot felul de care alegorice trase de cai albi. Cezar 


Borgia apărea şi el costumat ca luptător roman. În spatele carului 
lui, alte care cu prăzi bogate, aduse din oraşele italiene... Soldaţii 
infanteriști şi călăreţii purtau, brodat în fir de aur, la mijlocul 
pieptului, cuvântul Cezar, cuvânt pe care îl strigau cu voce tare în 
timp ce sunau trompetele şi bubuiau tunurile care trăgeau în 
cinstea lui... Mulțimea stătea pe marginea străzilor căscând gura 
la aceste manifestări măreţe. Entuziasmul nu era prea mare. 
Lumea ştia prin ce mijloace câştiga Cezar bătăliile. În seara 
fiecărei intrări triumfale apăreau pe ziduri sau pe soclul statuilor 
tot felul de epigrame usturătoare la adresa noului Caesar. 

La 10 decembrie 1502, Cezar pleca cu trupele de la Imola 
spre Cesena. Machiavelli scria: „Nimeni nu putea ghici scopul 
acestei mișcări. Totul era mister. Căci acest principe nu vorbea 
niciodată de un lucru decât în momentul executării lui, iar el îl 
executa atunci când era necesar”. Însă Cezar s-a îndreptat spre 
Sinigaglia pe care voia să o cucerească. Guvernatorul Andrea 
Doris a fugit la Veneţia, iar ocotenențţii lăsaţi să apere fortăreața 
au declarat că vor preda citadela lui Cezar. Acesta intra în 
Sinigaglia la 31 decembrie 1502. În întâmpinarea lui veneau 
Vitellozzo, Paolo Orsini, ducele de Gravina și “liverotto da Fermo. 
Cezar i-a primit „amical”, dar apoi i-a arestat şi i-a omorât. Pentru 
a-şi justifica crimele, Cezar spunea că șefii mercenarilor au 


complotat împotriva sa. 


La Sinigaglia mai există faimoasa citadelă în care s-a 
întâmplat ima, instigatorii conspirației condotierilor fiind 
strangulați sub ochii lui Cezar. Aici a trăit destul timp Niccolò 
Bonafede, un fel de condotier cu Onsură, care a rămas singur, 
multă vreme, agent energic şi credincios al lui Cezar. La Rimini, 
Cezar a dat o serie de decizii care se află astăzi în biblioteca 
oraşului. La Cesena se mai vede palatul în care Cezar a închis pe 
Catarina Sforza, după ce fusese prinsă la Forli. Se mai găsesc și 
multe acte, documente, scrieri, epigrame de epocă. 

Scăpat de o parte a duşmanilor săi, Cezar s-a îndreptat spre 
Perugia, iar de aici se gândea să ocupe Sienna. Tiranii din aceste 
orașe au fugit. 

Apoi, el a părăsit Umbria, pornind împotriva Orsinilor. 
Reușise să ocupe o parte din teritoriile acestora. Acţiunea aceasta 
se prelungea fără rost. Unii dintre Orsini fugiseră la regele 
Franţei. Însă acesta nu mai avea aceeaşi autoritate, căci spaniolii 
provocaseră o grea înfrângere francezilor în aprilie 1503. La 16 
mai 1503, spaniolii reintrau în Neapole. Totuși, Ludovic al XII-lea 
punea o nouă armată pe picioare, căci nu voia să renunţe la 
„regatul” său din Italia. 

În această nouă atmosferă generală, ambasadorul venețian 
Giustiniani scria la 31 mai 1503, că în ultima ședință a 


consistoriului au fost numiţi încă nouă cardinali (în loc de patru), 


dintre care cinci spanioli, trei italieni și unul german. Cei mai 
mulți aveau o reputaţie proastă, însă fiecare plătise peste 20.000 
de ducați pentru pălăria de cardinal. Numirea unor cardinali 
spanioli constituia un act politic al Borgiilor: însemna părăsirea 
Franţei învinse şi apropierea de Spania victorioasă. Villari 
povesteşte că Troche, favoritul și secretarul lui Alexandru al 
VI-lea, a fost acuzat de a fi trădat încrederea stăpânului său 
ținând pe francezi la curent cu negocierile duse de papă cu 
Spania. Troche a încercat să fugă, dar a fost arestat de Cezar și 
omorât la 8 iunie 1503. Cezar a asistat la supliciile acestuia. 

Un lucru era sigur în aceste momente: papa și Cezar se 
simțeau sănătoși și puternici şi credeau că stăpânirea lor nu se va 
mai termina. Cezar se și vedea stăpân pe frumoasele câmpii ale 
Toscanei. La 10 august 1503, ambasadorul Ferrarei informa 
despre niște negocieri ale papei cu împăratul în vederea obținerii 
investiturii pentru Cezar, pentru orașele Pisa, Sienna și Luca. 
Trupele lui Cezar aşteptau la Perugia, gata să execute ordinul 
stăpânului lor. Însă împăratul nu fusese de acord. 

Și alte intenţii ale lui Cezar nu reușeau. Florenţa era 
neliniștită de acţiunile condotierului și îndrăzneţului Cezar 
Borgia. Regele Franţei îi interzisese să atace Florenţa şi Bologna. 
Făţiș el nu le putea ataca, în schimb manevra în ascuns pentru a 


pune mâna pe aceste state, împreună cu condotierii săi care urau 


Florenţa se mişca în jurul Toscanei florentine, căutând tot felul de 
motive să intervină împotriva Florenței: fie că se organizau 
răscoale în interior, fie că se cerea drept de trecere cu trupele 
peste teritoriul republicii florentine, fie că se depunea insistență 
pentru a rechema pe Medicii care fuseseră alungaţi din Florenţa. 

Permanentele ameninţări ale lui Cezar aveau niște țeluri 
imediate şi altele îndepărtate. Cel imediat era de a primi bani de 
la Florenţa. De fapt, pentru a-l linişti, signoria florentină 
încheiase o condotta pe timp de trei ani, obligându-se să-i 
plătească suma de 36.000 de ducați anual. În schimb, Cezar se 
obliga să pună la dispoziţia republicii 300 uomirii d'arme, dar 
numai la cererea Florenței. Desigur că Florenţa nu intenționa să 
facă apel la un asemenea condotier periculos. Cu banii voia doar 
să-l liniștească, plătindu-i sau intenționând să scape fără plată, 
prin vreo împrejurare fericită. În adevăr, ea reuși să scape 
temporar. La 1501, Ludovic al XII-lea ocupase ducatul Milano și 
pornea, la fel ca şi Carol al VIII-lea, să cucerească regatul Neapole. 
Pentru a nu avea opoziţia Spaniei, Ludovic al XII-lea încheiase cu 
Ferdinand Catolicul un tratat pentru împărțirea regatului 
Neapole: Franța urma să ia în stăpânire Neapole, Abruzzi și Terra 
di Lavoro, iar Spania, Apulia și Calabria. 

Armata franceză trecu jefuind teritoriile republicii Florenţa, 


ale statului papal și intra în regatul Neapole. Regele Frederic de 


Neapole, înfrânt, cedă totul și fu trimis de Ludovic în Franţa, unde 
primi comitatul de Anjou. 

Dar Florenţa nu scăpase de ameninţare. În oraşul Arezzo, 
care-i aparținea, izbucniră răscoale. Toţi ştiau că acolo e mâna lui 
Cezar Borgia. Giustiniani scria că e vorba de practica vecchia dei 
ducă. Cezar ceru Florenței să-i trimită un delegat pentru a discuta. 
La 22 iunie 1502, republica trimise pe Francesco Soderini, 
episcop de Volterra, însoţit de Machiavelli. Unul venea cu numele, 
celălalt cu priceperea. 

Acum începeau vestitele întâlniri între Machiavelli și Cezar 
Borgia, care sunt de un mare interes psihologic şi politic. 

Niccolò Machiavelli, secretar al Consiliului celor zece din 
Florența, venea în misiune extraordinară. Florenţa, care nu 
dispunea de forțe militare prea puternice, voia să se înțeleagă 
paşnic cu acest furtunos principe care încerca să supună Italia. 

Machiavelli avea un spirit ager, cuminte, ca al unui țăran. 
Ştia că există o categorie de oameni plini de orgoliu, inteligenţă, 
curaj. Că aceştia se folosesc de prostia sau neînţelegerea celorlalţi, 
subjugându-i intereselor lor. Se întreba Machiavelli: cum să-ţi ţii 
cuvântul față de cei Ce şi-l calcă; cum să te arăţi prost în faţa celor 
deştepţi; cum să te sperii de un asasinat ca un laş oarecare, în 
timp ce alţii îți pregătesc otrava, Pumnalul sau spânzurătoarea? 


Ei bine, conchidea el, să fii tu primul: în Politică la fel ca și la o 


femeie!... 

Delegaţia florentină plecă spre Urbino. Peste noapte se opri 
la ponticelli și află că Cezar a ocupat oraşul prin vicleşug, întrucât 
stăpânul orașului, Guidobaldo da Montefeltro, îi era prieten. Cei 
doi delegați scriu signoriei că cei doi Borgia, Cezar și papa, au 
niște calități deosebite, dar mai ales che siano conoscitori della 
occasione, e che fa sapino usare benissimo. La 24 iunie 1502, cei 
doi delegaţi ajung la Urbino, unde sunt primiți de Cezar Borgia la 
orele două noaptea, „după obiceiul lui”. (De fapt e vorba de două 
ore după apusul soarelui.) Sunt primiţi într-un palat bine păzit. 
Întrevederea a durat două ore, timp în care Cezar s-a dovedit un 
maestru al prefacerii. Aflat în misiune, Machiavelli are prima 
întâlnire memorabilă cu Cezar, întâlnire de pe urma căreia i s-a 
înfipt în cap imaginea viitorului principe. 

Borgia stătea în umbră. Nu-şi arăta fața plină de bube 
purulente. Numai ochii rămăseseră pătrunzători, vii. Discuţia a 
urmat un fir diplomatic interesant. La început le-a mulțumit celor 
doi amorevolmente, mulțumindu-le pentru felicitările prezentate 
că a cucerit ce a cucerit, exprimându-și dorința de a fi aliat al 
Florenței. Apoi, fără nicio tranziție formală, a schimbat total 
atitudinea. Declara că vrea ca totul să fie bine înţeles; de aceea a 
solicitat ambasadori: Florenţa dorește să-i fie prieten sau 


dușman? El ştia că la Florenţa este privit ca un asasin, că nu se 


bucură de simpatii şi este poreclit „cel crud”. Că florentinii se tem 
mai ales de faptul că el a pătruns adânc în Romagna și în Umbria. 
De aceea, Florenţa vrea să-i strice alianța cu Franţa și chiar cu 
papa. Cezar ar fi putut aduce îndărăt pe Medici, dar a crezut în 
alianța sinceră a Florenței, care nici măcar nu se ţine de cuvânt cu 
privire la tratatul de condotta. Dacă florentinii nu-l doresc 
prieten, atunci numai Dumnezeu să-i apere... Granițele comune 
sunt foarte întinse, iar la graniţe se întâlnesc oamenii fie sub 
chipul prieteniei, fie al dușmăniei. Cezar derea fapte şi chezășii 
sigure. Mai întâi, să fie schimbat guvernul. Cei doi diplomaţi 
rămaseră înlemniţi. Un asemenea dușman cinic, brutal, nu mai 
întâlniseră. Soderini şi Machiavelli nu-şi pierd cumpătul și-i 
răspund că Florenţa are guvernul pe care și-l doreşte. Machiavelli 
îi răspunde că dorinţa Florenței este de a-și păstra independenţa. 
Că florentinii sunt republicani. În acest timp, Cezar îl dă o replică 
violentă: „Eu sunt Borgia”. Machiavelli insistă asupra faptului că 
în Italia nimeni nu-și ţine cuvântul. Dacă Cezar este prietenul 
Florenței, să ordone lui Vitellozzo să se retragă din Arezzo. Dar 
Borgia ştie minți... sincer. Recunoaște că Vitellozzo este omul lui, 
dar se face a nu şti nimic din planurile ce l-au împins să atace 
Arezzo. El singur poate ruina Florenţa. Ce se va întâmpla dacă 
împotriva ei va porni el însuși? însă declară că n-a venit să 


domine ci să nimicească pe tirani: non essendo cui per 


tiranneggiare, ma per apegnere i tiranni. Cu Franţa nu poate fi 
amenințat, nici păcălit, căci în Franţa treburile mergeau foarte 
prost... 

Vorbind despre Italia, Cezar nu uită să amintească despre 
însemnătatea unei armate n acţionale care să apere „patria”, 
adică „propriile bunuri şi averi, meseria, copiii și nevestele lor”. 
Machiavelli nu putea însă propune decât angiajarea lui Cezar în 
calitate de condotier pentru care republica i-ar plăti anual o 
sumă... 

Uluiţi de jocul perfect al maestrului, cei doi au cerut 
amânarea discuţiei pentru a doua zi. Toane parlamentările şi 
discuțiile, inteligente de altfel şi pline de umor diplomatic, l-au 
impresionat atât de mult pe Machiavelli încât după ce a iesșţt din 
palat şi hoinărea prin grădini, i-a venit în minte ideea că un 
asemenea om ori este geniu, ori este un monstru. Ideea unificării 
Italiei era un gând mare, chiar dacă era exprimată de un monstru. 
Poate sunt nişte genii negative, distructive, imorale aceşti Borgii. 
Știu folosi și natura omenească și pe cea animalică; când trebuie, 
sunt fiare. lau de la vulpe şi de la leu exact ceea ce le este 
folositor. Leul are misiunea mai ales de a alunga lupii... 

A doua zi, episcopul și Machiavelli s-au întâlnit cu 


condotierii Giulio și Paolo Orsini, care fuseseră bine instruiți de 


către Cezar. Ei păreau şi mai ameninţători. Știind că francezii vor 
trimite trupe la Arezzo, încercau să se înțeleagă cu Florenţa 
înainte de acest eveniment. Cei doi condotieri spuneau deschis că 
dacă Franţa va trimite ajutoare, acestea vor sosi prea târziu, că 
Cezar şi oamenii lui vor avea destul timp să zdrobească trupele 
florentine. Cezar le-a dat un ultimatum de patru zile. După ce o 
noapte întreagă a redactat un memoriu asupra discuţiilor, 
Machiavelli pleca a doua zi la Florenţa, pentru a raporta direct. 
Era 26 iunie 1502. 

Din scrisorile-memoriu ale lui Machiavelli, înțelegem 
puternica impresie pe care i-a produs-o Cezar. Acesta pare 
stăpân pe el şi pe evenimente. Ştie să vorbească frumos, dar să şi 
tacă. Ştie întrebuința orice ton: brutal sau fermecător, aspru sau 
insinuant. Izbitoare este singurătatea acestui om: questo signore 
e molto solitario e secrete... vor conchide solii florentini. Era de 
neînțeles chiar pentru papa Alexandru al VI-lea. Machiavelli, cu 
totul impresionat de personalitatea complexă a ducelui, scrie: ,... 
E strălucitor şi magnific... Inimos la arme... ştie să se facă iubit de 
soldați; a ales pe cei mai buni oameni din Italia: toate acestea, 
unite cu un noroc perpetuu, îl fac victorios și formidabil”. Om 
activ, hotărât, îndrăzneţ. Calităţi reunite într-o singură Persoană. 
Nu este oare acesta principele ideal? 


Episcopul a rămas singur la Urbino, cu toate spaimele 


provocate de interlocutorii săi. Se mai întâlnea de cinci ori cu 
Cezar, în timp ce Machiavelli nu mai revenea la Urbino. Episcopul 
scrie din nou signoriei sale, îngroaşă trăsăturile lui Cezar, este 
înfricoşat. Dar florentinii ştiu că francezii sunt pe drum. Ei lasă pe 
Soderini să lungească discuţiile, iar Cezar devine aggirato. 
Episcopul nu se simte în apele lui. E îngrozit de un atare monstru, 
de singurătate, de lipsa lui Machiavelli. Scrisorile sunt pline de 
teamă. Vrea să fie rechemat urgent. Deşi Cezar ar dori să-l mai 
rețină. Atunci când Soderini porneşte la drum, nu se oprește până 
când nu se știe în siguranță. Abia de le Bagno scrie signoriei sale 
că a scăpat... 

În acest timp, trupe franceze sub comanda lui Tremoille 
ajungeau la Arezzo. Vitellozzo s-a retras şi întreaga regiune a fost 
eliberată. Planul Borgilor s-a risipit în vânt... Machiavelli putea 
medita asupra sensurilor filosofice ale istoriei, comentând 
diferite evenimente care se petreceau chiar sub ochii lui şi 
socotea că „istoria e maestra faptelor noastre și mai ales ale 
principilor...” 

Cuceririle relativ ușoare ale lui Cezar bucurau foarte pe 
Alexandru al VI-lea, dar speriau de moarte statele italiene mai 
apropiate şi mai îndepărtate, ba chiar pe condotierii care se 
găseau în slujba sângerosului aventurier. 


In momentul în care conspiratorii începeau mișcarea 


împotriva lor, papa și Cezar au cerut Florenței să trimită 
ambasadori care să discute problemele în litigiu. De fapt, Borgii 
se cam temeau de Florenţa. Pe lângă papă a fost trimis un 
ambasador, apoi a fost schimbat. Cu Cezar era mai greu de 
discutat, iar Florenţa nu voia să se angajeze cu nimic. Nu trebuia 
trimisă o personalitate marcantă, ci un oarecare. lar acesta a fost 
Machiavelli care mai făcuse treabă bună și altă dată și care se 
întâlnea a doua oară cu fiul papei. Machiavelli venea recomandat 
ca „un cetățean nobil şi secretar”. Machiavelli avea să asigure pe 
Cezar de prietenia și laudele sale, dar fără a angaja în niciun fel 
Florenţa: nici condotta, nici alianţa. Oricărei cereri făcută de acest 
viclean și periculos duce, Machiavelli evita să-i răspundă, făcând 
apel la signorie. 

Machiavelli pleca spre Imola pentru a întâlni pe Cezar fără 
prea mult curaj, misiunea lui fiind grea și periculoasă. Cezar nu 
putea fi înșelat. lar ambasadorul nu avea la îndemână decât 
vorbe. Goale! Machiavelli mai era supărat şi de faptul că abia se 
căsătorise şi îşi lăsase singură tânăra soţie. Ajuns aici, el va sta 
trei luni și jumătate la curtea lui Cezar, fie la curtea din Imola, fie 
pe căile expedițiilor din Romagna. Pentru Machiavelli era o mare 
şi utilă experiență. Avusese cu Cezar vreo 18 întâlniri. Trăise la 
curtea acestuia şi simţțise amestecul de cruzime și îndrăzneală, de 


şiretenie şi curaj, de intrigarii de nepătruns. Din această călătorie 


se întoarse cu o mare idee care va face obiectul lucrărilor și 
gândirii lui politice de mai târziu. 

Cezar asculta asigurările trimisului florentin. Înțelegea 
politica republicii, dar voia ca prin forță să oprească Florenţa de a 
se uni sau a ajuta pe duşmanii lui. Ştia să mintă bine față de 
Machiavelli. asigurându-l că i-a ordonat lui Vitellozzo să se 
retragă din Arezzo, că a fost şi este prietenul Florenței, deşi a fost 
rugat „în genunchi” să pornească împotriva republicii florentine 
alături de dușmanii ei. De condotierii răsculați nici nu-i păsa, nici 
de pierderea orașului Urbino. pierdut din cauza bunătăţii mele”, 
exclama Cezar. îl asigura pe Machiavelli că nu va mai cădea „în 
păcatul de clemenţă”. Nici nu avea nevoie să-l asigure. Florența 
trebuie să încheie o alianță strânsă cu dânsul. Aici era cheia 
problemei. Duşmanii republicii, Orsini şi Vitelli, îi fac mereu 
propuneri să atace Florenţa. El nu-i va putea refuza. Ar însemna 
readucerea Medicilor la Florenţa. lar Machiavelli scrie signoriei: 
io stetti ad ascoltare... Nici nu putea face altceva. 

În toate convorbirile, Cezar se laudă că-i merge din ce în ce 
mai bine. Că el aşteaptă cu răbdare alianţa cu Florenţa. În timp ce 
condotierii definitivau liga lor la 9 octombrie 1502, Cezar îi arăta 
lui Machiavelli scrisorile regelui şi ale altor personalități din 
Franța, care-i promiteau ajutor urgent. Dar Machiavelli ştie că 


Cezar e strâmtorat şi că e gata să facă concesii numai să încheie 


odată alianţa. 

Cei doi secretari ai lui Cezar, Agapito și Alessandro 
Spanocci, încearcă și ei să atragă Florenţa la o alianţă cu Cezar. 
Machiavelli simte că e vorba de un joc politic. Cezar a cerut ca 
florentinii să trimită câțiva călăreţi spre Borgo, doar ca semn de 
„prietenie”, fără ca ei să se angajeze în luptă. Signoria florentină 
evită alianţa și refuză trimiterea de oameni, pe temeiul că se va 
supăra regele Franţei. La 16 octombrie 1502, Machiavelli 
sfătuieşte insistent signoria să trimită la exerciții militare câţiva 
oameni spre Borgo. 

La 23 octombrie, Cezar îi arată scrisorile primite de la 
regele Franţei care îi anunţa trimiterea unor ajutoare și-l felicita 
pentru acțiunile din Romagna. Conspiratorii sunt gata să cedeze. 
Ei nu au niciun sprijin, în timp ce Borgia primește ajutoare 
masive. Cezar e vesel. Îşi vede viitorul asigurat, iar duşmanii 
zdrobiţi. îi spune lui Machiavelli: „Îi vezi cum se poartă? Se 
înţeleg între ei în taină. Eu însă ascult totul, temporizez și aştept 
vremea mea... 

Machiavelli înțelege acum că Cezar poate pregăti, împreună 
cu condotierii întorși sub biciul stăpânului, zile grele Florenței. 
De aceea caută să-l îmbuneze pe Cezar. lar acesta, după obiceiul 
lui, promite. Acum poate promite totul. Va face ce crede el. Mai 


ales că are sprijinul nelimitat al Papei şi al regelui Franţei. 


Machiavelli nu vede, deocamdată, niciun mijloc de a-l scoate pe 
Cezar de pe poziţiile lui. Dimpotrivă, principele acesta dotat cu 
talente atât de variate este gata să pornească mai departe pentru 
împlinirea misiunii sale... 

Machiavelli se zbuciumă să afle ce conţine înţelegerea cu 
condotierii reîntorși. Oamenii lui Cezar sunt destul de vicleni și 
bine indrumaţi de stăpânul lor pentru a nu spune nimic. Dar 
însuși Cezar îi comunică încheierea unui acord de amnistie și de 
alianță definitivă cu condotierii. Machiavelli reușește să cumpere 
o copie de pe acord pe care o trimite signoriei. 

Cezar insistă pentru alianța pe care Florenţa o refuză. 
Machiavelli notează niște discuţii interesante. Cezar îi spune: 
„Signiorii tăi vor cu mine o prietenie mai mult decât în general? 
Dacă se mulțumesc cu atâta, bine; nu mai trebuie să știu; acordul 
nu e încă ratificat; dacă mă împac cu Orsini, n-am de gând să-i 
înşel”. Între timp, signoria florentină încheiase o condotta cu 
ducele de Mantua. Atunci Cezar întreabă nervos: „Mie ce condotta 
îmi daţi? Ce cinste mi-ar face republica mie, care fac meseria de 
soldat și-i sunt prieten, dându-mi o condotta] Aş servi-o tot așa 
de bine ca oricare altul”. Cezar află că Florenţa nu are nevoie de 
serviciile lui, întrucât îi sunt suficiente serviciile mercenarilor pe 
care îi are. Supărat, el evită să-l mai întâlnească pe Machiavelli. 


Acesta fuge de Cezar. După o scurtă întrevedere din care rezultă 


că nu se va încheia nicio alianţă și nici condotta, Machiavelli nu-l 
va mai întâlni pe Cezar timp de două săptămâni. Începea luna 
decembrie a anului 1502. 

Deşi la curtea lui Cezar se mai vorbea despre tratate, 
alianțe şi acorduri de pace, soseau în fiecare zi trupe noi din 
diferite părţi ale lumii: călăreţi și infanteriști francezi, elveţieni, 
italieni. Toţi erau recrutați de oamenii lui Borgia. Dar cu ce scop? 
Machiavelli trimitea Florenței lista trupelor, dar nu știa ce rost au 
ele. Se auzea că Cezar este foarte supărat pe Vitellozzo pe care-l 
numea adeseori „şarpe veninos, focul Toscanei și Italiei” care 
după ce-a dat lovituri pe la spate, caută să spele trecutul „cu 
vorbe”. 

Machiavelli se săturase de jocul de-a cuvintele. Signoria 
nu-i dădea niciun fel de dezlegare. Era un fel de observator. 
Borgia voia însă fapte. Drama ce se petrecea sub ochii săi îl 
interesa pe Machiavelli, dar ar fi preferat să se afle lângă soția sa 
Monna Marietta. Erau prea crude și prea sângeroase fiarele care 
se găseau la curtea lui Cezar. Machiavelli nu avea ce căuta la 
Imola, dacă Florenţa nu intenționa să ajungă la o alianţă sau la o 
altă formă de înțelegere. Însă el primi ordin să rămână, căci nu 
aveau pe altcineva mai bun pe care să-l trimită în iadul de la 
Imola. 


Neavând ce face, Machiavelli rămase mai departe la curtea 


lui Cezar, unde bănuia că se petrece ceva. Poate prinderea lui 
Vitellozzo şi Baglioni. Într-o scurtă convorbire cu Cezar, 
Machiavelli notează că ducele i-a vorbit despre „valoarea 
militară” a celui care ar asalta Pisa, de bogățiile ce se află la Lucea. 
La 10 decembrie 1502, Cezar porni cu toate trupele, inclusiv cu 
cele franceze trimise lui în ajutor. La Imola curtea a stat trei luni 
şi armatele adunate au consumat totul. Acum se porneau. După 
ele venea și Machiavelli cu restul curții. Pe drum, soldații prădau. 
Nimeni nu ştia ce cale va apuca Cezar. Machiavelli a dat bune 
sfaturi Florenței: să fie trimis aici, la Cezar Borgia, un om de 
seamă care „să încheie ceva” cu ducele. E mai necesar aici decât la 
Roma, pentru că „ce se încheie cu papa poate fi lesne desfăcut de 
duce, pe câtă vreme ce leagă acesta nu e stricat de celălalt”. 
Oprindu-se pentru câteva zile la Cesena, Cezar l-a convocat din 
nou pe Machiavelli, vorbindu-i despre o alianţă mare în care să 
intre Florenţa, Ferrara, Mantua, Bologna și, bineînţeles, el însuși, 
cu statul creat de el, toate la un loc formând o putere care „nu 
s-ar teme de nimic...” Dar Florenţa tace, iar celelalte stătulețe 
aşteaptă neliniștite viitorul. 

La 23 decembrie 1502, trupele franceze părăsesc Cesena şi 
se îndreaptă spre Bologna. Nimeni nu știe motivul retragerii lor. 
Dacă Cezar a cerut retragerea sau regele Franţei s-a certat cu 


papa. Cezar se îndreaptă cu forțele ce i-au rămas spre Rimini. La 


23 decembrie, el arestează pe omul său de încredere Messer 
Rimino (un spaniol cunoscut și sub numele de Ramiro d'Orco sau 
Remigius de Lorqua). Acesta fusese trimis să „pacifice” Romagna 
după ce tiranii au fost alungaţi. Dar el se comportase cu o 
asemenea cruzime încât devenise urât împreună cu șeful său, 
Cezar Borgia. Pentru a recâștiga simpatia populaţiei din Romagna, 
Cezar a dispus ca Rimino să fie tăiat în două în ziua de 26 
decembrie. Era o metodă cunoscută de familia Borgia, 
evidenţiază Machiavelli în al său // Principe. 

În curând, planurile au fost descoperite. Cezar aștepta 
ostile la Fano, până când condotierii lui vor ocupa Sinigaglia. Și 
după expresia unui cucernic episcop de Nocera, s-a întâmplat un 
bellissimo inganno, o înșelăciune și o trădare care a umplut de 
admiraţie şi de uimire Italia acelei epoci, iubitoare de atari 
întâmplări. Cezar se apropia de Sinigaglia cu trupe puține, dar 
restul se țineau aproape. Condotierii aveau să iasă înainte însoțiți 
de câte doi oameni ai lui Borgia. Când au ajuns la Sinigaglia, la un 
semn al lui Cezar, trupele condotierilor au fost dezarmate. 
Condotierii care trădaseră odinioară au fost arestaţi şi apoi 
omorâţi. În aceeaşi noapte, pe la orele două, Machiavelli a fost 
chemat de Cezar. Acesta i-a cerut, plin de veselie, să comunice 
urgent trei cereri Florenței: a) mai întâi, să se bucure de 


nimicirea dușmanilor ei şi ai Franţei, iar Florenţa să nu uite că el 


a făcut acest lucru; b) ca urmare, signoria să arate întregii lumi că 
este prietenă cu el: fare ogni femonstrazione di essere suo amico; 
c) în fine, dacă ducele puidobaldo a scăpat şi s-a refugiat în 
Toscana florentină, să i-l predea imediat. Machiavelli i-a ripostat 
că signoria nu va face un asemenea 9 est, iar Cezar, după cea 
remarcat că „a vorbit bine”, a cerut Florenței să rețină pe 
Guidobaldo și să nu-l elibereze fără acordul său. 

În al său Diarium, Burchard, ca şi ambasadorul Giustiniani 
în rapoartele sale, descrie evenimentele ce se petreceau la Roma 
în acel timp. Cu câteva zile înainte, papa îl înjura pe Cezar în 
spaniolă şi italiană, numindu-l fi o di putea bastardo. Acum papa 
era vesel că pusese mâna pe ceilalţi trei Orsini ce se aflau la Roma, 
conform dispoziţiei lui Cezar. Se spunea că și cei doi prinși vor fi 
duşi la Roma spre a fi judecaţi. Atât papa cât şi Cezar studiaseră 
dreptul și ar fi trebuit să aibă abilitatea de a-și acoperi crimele cu 
formule juridice. Dar amândoi erau grăbiţi să termine cu familia 
Orsini, aşa că i-au căsăpit pe toţi, fie la Roma, fie în altă parte. 
Sângele curgea din belșug de mulți ani cu binecuvântarea papei și 
prin grija lui Cezar... 

De la Sinigaglia, Cezar pornea cu armatele sale mai departe, 
spunând că vrea să elibereze toate posesiunile bisericii catolice 
de tirani şi să le predea papei. Pentru el reținea doar Romagna. 


Toată lumea bănuia însă că e vorba de altceva. Orașele își 


deschideau porţile. El intra triumfal şi lua în primire teritorii în 
calitate de gonfalonier al Vaticanului. Baglioni fugea din Perugia, 
retrăgându-se la Sienna, iar Cezar era primit zgomotos în cetate. 
Alianţa și organizația antiborgistă fuseseră alcătuite de Pandolfo 
Petrucci, tiranul din Sienna. Spre acesta își îndrepta Cezar ura şi 
intrigile. L-ar fi putut captura împreună cu Sienna, dar știa că 
regele Franţei nu este de acord cu acest lucru. Ar fi vrut totuşi să 
pună mâna pe creierul conjuraţiei. Cu ajutorul papei, el căuta să 
adoarmă vigilența lui Petrucci. Cezar înainta uşurel cu armatele 
pentru a-l captura. El avea nevoie de prietenia Florenței. Însă 
Petrucci era şi el un maestru al vicleşugurilor. Știa ce-l poate 
aştepta din partea duşmanului. De aceea fugi din Sienna la Lucea. 
Cezar n-a reușit să-l captureze și peste două luni Petrucci se 
întoarse la Sienna cu ajutorul lui Ludovic al XII-lea. 

Cezar se arată foarte supărat pe signoria florentină care 
nu-l felicitase pentru „victoriile” lui, deşi el nimicise pe cei mai 
aprigi duşmani ai republicii. Machiavelli a obținut libertatea de 
a-l felicita, dar „cu modestie” și cu presupunerea că treaba s-a 
făcut „în mod cuviincios”, „ca să nu avem aerul că ne bucurăm de 
o nelegiuire”. Era un act curajos din partea florentinilor. 

În schimb, Cezar veni cu nota: Florenţa trebuie să plătească 
pentru suprimarea dușmanilor ei. Borgia spunea că pentru 


„distrugerea” dușmanilor ei, signoria ar fi trebuit să plătească cel 


puţin 200.000 de ducați și sigur că republica nu ar fi „reușit atât 
de bine” cum a făcut-o el. Cezar studiase dreptul, așa că peste 
două zile veni cu alte argumente. Dacă s-ar fi înțeles cu Florența, 
aceasta i-ar fi plătit 100.000 de ducați pentru osteneala făcută. 
Deci, deși nu există o convenţie scrisă, el socoate totuși că există 
una tacită. De aceea ar fi bine ca signoria „să înceapă a plăti” 
obligaţia. Însă Florenţa nici nu se gândea, căci avea şi ea destule 
capete de jurişti. 

Machiavelli a înțeles în timpul cât a stat pe lângă Cezar că 
există o știință a guvernării oamenilor şi că în Cezar Borgia s-au 
întrunit toate trăsăturile caracteristice unui excelent conducător. 
Era un personaj care ştia ce vrea, stăpân pe sine, cunoscător al 
firii oamenilor, al mijloacelor de a-i ține în stăpânire, știa lovi la 
timp. „Ştie să fie vulpe sau leu, aspru sau blând”, spune 
Machiavelli. Toate făcute cu un scop bine gândit. Acesta era 
„distrugătorul de tirani” mărunți, condotierul care întruchipa 
trăsăturile Principelui. 

Machiavelli se gândea mai ales la nenorocirile Italiei, ale 
unei patrii care ar fi putut să se unească pentru a scăpa de 
mizeriile, crimele, războaiele şi jafurile la care era mereu supusă 
de țările vecine deja închegate ca state naționale, cum erau 
Spania şi Franţa, la care se adaugă flămânda feudalitate din 


fărâmițatul imperiu german. Din acest gând al său răsărea 


imaginea unui centralizator al puterii în Italia, imagine îmbinată 
din realitățile unui personaj pe care-l cunoştea, Cezar Borgia, 
căruia îi adăuga din fantezia lui acele date care trebuiau să dea 
naștere, în acele împrejurări, principelui ideal italian. 

Aşa cum se vede din rapoartele înaintate signoriel 
florentine, Machiavelli nu îl idealizează pe Cezar Borgia. 
Analizează resorturile intime ale capacităţii acestui căpitan de 
oști şi „mâncător de tirani”, inteligenţa și intuiţia instinctivă a 
omului menit să conducă. Trăsăturilor acestui Cezar, Machiavelli 
le adaugă în rapoartele sale un imens noroc, o șansă neîntâlnită 
în tot ce-şi propunea. Dublate desigur de o inteligență a omului 
politic, de o judecată vie, trează şi rece. 

Cât au ţinut aceste calități? Prăbușirea nemiloasă a lui 
Cezar Borgia n-a fost o trezire pentru Machiavelli din visurile lui? 
Sau poate moartea sângerosului Borgia a făcut ca din mintea lui 
Machiavelli să fie eliminate toate acele elemente care nu ţineau 
de principele ideal. 

Deocamdată, la începutul anului 1503, Cezar Borgia mai 
amenința Florența. Republica trebuia să-și întărească forțele 
militare, căci ea se găsea în mare pericol, deși era sprijinită de 
regele Franţei. 

Însă prăbuşirea porni pe neaşteptate. La 11 august 1503, 


papa Alexandru al VI-lea se simţea rău. Pe 13 s-a îmbolnăvit și 


Cezar. Papa murea la 18 august 1503. 

Cezar ştia că tatăl său va muri, poate chiar destul de repede. 
Nu chiar atât de repede. Se pregătise într-un fel pentru aceasta 
Emile Cebhardt e de părere că dacă Cezar Borgia ar fi fost sănătos, 
fie că şi-ar fi întărit posesiunile în Romagna cucerită de el, fie că 
ar fi încercat să instaleze tirania în Roma rămasă fără papă sau 
chiar la Vatican, "însă toate planurile și gândurile lui nu puteau 
deveni realitate, nu le mai putea pune în aplicare. Zăcea 
așteptând un sfârșit. Roma se mai temea încă de el, căci oamenii 
lui, mercenari numeroși, se aflau în castelul Sant-Angelo cu 
tunurile gata să tragă. Lucrurile se precipitau fără ca Cezar Borgia 
să poată fi prezent la evenimente. Francezii își plasaseră trupele 
în jurul Romei. Dușmanii familiei Borgia se întorceau în cetate. 

Alegerea papei se făcea fără participarea directă a lui Cezar 
Borgia, deşi voința și puterea trupului învinseseră boala, 
otrăvurile. 

La 22 septembrie 1503 era ales papă cardinalul de Sienna 
Francesco Todeschini del Piccolomini, sub numele de Pius al 
III-lea! înspăimântat, conclavul cardinalilor alegea repede pe 
acest papă, la rândul lui grav bolnav şi care va şi muri la 18 
octombrie 1503. 

Târgul scandalos pentru alegerea unui nou papă începu. 


Voturile se vindeau pentru bani lichizi şi... grei. Giustiniani scria 


că nu mai există nicio deosebire între scaunul papal și cel al 
sultanilor otomani, căci plus offerenţi datur. Ar fi putut interveni 
Cezar Borgia care în octombrie se însănătoşise, dar, după 
moartea tatălui-protector, era doar umbra celui de odinioară. Tot 
Giustiniani observa că Cezar nescit quo se vertat nec ubi reclinet 
capul. 

În statele care fuseseră cucerite de Cezar se reîntorceau 
tiranii fugăriţi, fiind primiţi cu bucurie de orăşeni. Veneţia s-a 
grăbit să acapareze oraşe ca Faenza, Val de Lamone. Florența a 
însărcinat ambasadorii ei să favorizeze restaurarea foştilor tirani, 
a bisericii sau chiar a lui Cezar Borgia. Numai Veneţia să nu mai 
ocupe alte teritorii. 

La Roma, la sfârşitul lunii octombrie 1503 au reînceput mai 
aprig târgul şi intrigile pentru ocuparea tronului papal. Roma era 
plină de condotieri, mai tâlhari decât mercenarii de rând. 
Machiavelli sosi la Roma ca observator. El trebuia să fie atent mai 
ales la acţiunile lui Cezar Borgia. Într-un Diarium, Machiavelli 
scrie grăbit tot ce vede, tot ce aude, tot ce intuieşte. Cezar Borgia 
s-a însănătoşit. El mai are speranţe în fortuna sa, în destinul său. 
Mai avea trecere destulă, având la îndemână și un număr 
apreciabil de trupe pe care le ţinea în castelul Sant-Angelo. îl 
vizitau foarte des candidaţii spanioli și toată lumea era de acord 


că viitorul papă va fi foarte îndatorat lui Cezar Borgia. 


Candidatul cu cele mai multe șanse de izbândă era Giuliano 
della Rovere care, cu bani și promisiuni nelimitate căutase să-și 
asigure voturile şi sprijinul tuturor, inclusiv al lui Cezar Borgia. 
Acestuia îi promisese să îi lase întregul teritoriu al Romdgnei, să-l 
numească gonfalonier al bisericii şi altele. Și în noaptea de 31 
octombrie spre 1 noiembrie 1503, Giuliano della Rovere care era 
mai curând potrivit pentru funcția de condotier decât ca păstor 
de suflete, era ales papă sub numele de Iuliu al II-lea. El nu avea 
slăbiciuni ca Alexandru al VI-lea. Era dur. Avea rude, nepoți, dar 
se gândea mai mult să ridice puterea politică a statului papal. Cu 
o mână de fier a început să conducă, chiar, a doua zi după alegere. 

Care aveau să fie raporturile dintre Iuliu al II-lea şi Cezar 
Borgia? Pe contemporani și mai ales pe observatorii din Roma și 
Italia „pasiona viitorul apropiat în conflictul dintre cei doi, deşi 
unul abia urca, iar altul se prăbușea. Notele lui Machiavelli 
(ambasador al Florenței) Şi rapoartele lui Giustiniani (ambasador 
al Veneţiei) oferă multe relatări despre etapa prăbușirii lui Cezar 
Borgia. 

Cezar Borgia - omul. Prăbuşirea 

Cezar Borgia încercase să fie asemenea omonimului său 
din antica Romă. Intrările lui în cetatea eternă reproduceau pe 
cele ale împăraţilor. El însuși se îmbrăca în costum de luptător 


roman. În spatele lui veneau care încărcate cu prăzi. 


Sub privirile stupefiate ale cetățenilor Romei, Cezar Borgia 
a vrut să reînvie anticul spectacol al capturării reginei Palmirei, 
Zenobia, „îmbrăcată” cu lanţuri de aur în primul car, după carul 
triumfal al lui Aurelian. Numai că noua Zenobia, Catarina Sforza, 
aflându-se sub protecția căpitanilor francezi, nu s-a pretat la 
această comedie bufă. Eşuând aceste încercări de care lumea 
râdea, Cezar Borgia a schimbat sistemul: a ordonat ca seniorii 
învinși de el să fie asasinați, strangulaţi sau ucişi cu pumnale, iar 
pentru mai multă siguranţă a întins masacrul şi asupra copiilor 
mai mici sau mai mari ai acestora. 

Urmând modelele antice, Cezar Borgia trăia în mare lux. 
După ce a renunţat la purpura de cardinal, a vrut să imite 
opulenţa de la curtea lui Ludovic al XII-lea al Franţei, sub forma 
eleganţei îmbrăcămintei, a unei escorte strălucitoare de cavaleri 
îmbrăcaţi în catifea și aur, caii lor având potcoave de argint. 
Desigur că lumea zâmbea subțire la asemenea extravaganțe. A 
încercat să depășească chiar pe tatăl său, papa Alexandru al 
VI-lea, îmbrăcându-şi oamenii à la française. 

Se mai prezenta în fața publicului roman dichisit, astfel 
încât să-și arate forţa fizică. îmbrăcat în costum spaniol, călare, el 
reedita lupte cu tauri în timpul sărbătorilor publice. Cam ridicol. 
Un contemporan scria că, într-o zi, Cezar „a omorât şapte tauri 


sălbatici... Şi tă” ia capul unuia dintr-o singură lovitură, ceea ce 


păru Romei întregi un foarte mare lucru”. Adeseori ieșea noaptea 
pe străzile întortocheate și mărunte ale Romei și, la fel cum făcea 
Caligula, intra în câte o tavernă și provoca încăierări cu indivizi 
de orice teapă. Avea pumnalul 9 ata pregătit să lovească și dacă 
lucrurile căpătau o turnură gravă, gărzile care îl însoțeau loveau 
fără milă pe cel provocat de Cezar. Căuta să afle pulsul opiniei 
publice față de el şi față de casa Borgia. În cârciumi rău famate, în 
localuri diverse, Cezar arunca vorbe urâte la adresa lui și a papei, 
provocând pe cei prezenţi. Dacă vreunul se lăsa Prins, era ucis 
imediat de Cezar şi de oamenii lui. 

Cu o cruzime de nedescris, el omora pe aceia care încercau 
să murmure împotriva dinastiei Borgia. Ca şi lui Tiberiu din 
antichitate, lui 

Cezar îi plăcea să fie mai mult temut decât iubit. Burchard 
notează că într-o zi, Cezar a tăiat mâna dreaptă şi o jumătate de 
limbă unuia care îndrăznise să-l vorbească de rău undeva prin 
Borgo. Bucata de limbă a fost legată de degetul cel mic al mâinii 
tăiate și au fost expuse două zile în stradă pentru ca lumii 
romane să-i fie exemplu şi avertisment. 

„Cezaritatea” în creştere dăduse caracterului său un ton 
deosebit, permițând acestui neom între oameni să-și manifeste 
adevărata fire. Când fusese numit cardinal, trimisul Ferrarei îl 


prezenta „ca o persoană de o mare Inteligență și un caracter 


deschis; are manierele unui mare principe şi, în particular, are o 


Lă 


dispoziţie senină şi veselă...”. După cinci ani era duce de 
Romagna. Acum trăsăturile nu sunt altele. Un contemporan nota: 
„Este omul cel mai semeţ pe care l-am cunoscut”. Nu acorda 
audiențe nimănui. Cu el putea discuta numai călăul său, 
Micheletto. 

Cu un fiu care vădea atare calităţi, chiar papei Alexandru al 
VI-lea a început să-i fie teamă. Ambasadorul venețian Capello, 
predecesorul lui Giustiniani, observa că: „Beatitudinea sa iubeşte 
mult pe fiul său, ducele, și are mare frică de el”. Giustiniani avea 
să informeze pe doge că Cezar stăpânea în deplină libertate 
palatul papal și că atunci când era el prezent, papa nici nu mai 
dădea audienţe, pentru a nu se compromite. Cezar revizuia şi 
listele cardinalilor. 

În spatele acestui fiu scelerat se aflau multe cadavre. 
Începând cu Juan de Gândia, fratele său. Mulţi camerieri iubiţi de 
papă dintr-un motiv sau altul au fost uciși cu pumnalul sau cu 
otrava. Nobili, cavaleri, prelați, oşteni au dispărut misterios din 
ordinul lui. O scrisoare din 12 noiembrie 1501 spune expres că, 
în fața papei şi a cardinalilor, Cezar a împlântat pumnalul în 
pieptul „unei persoane” și că ia observaţiile papei, Cezar l-a 
ameninţat că dacă nu va înceta va păţi la fel. 


Rămân necunoscute motivele pentru care Cezar a omorât 


pe cumnatul său, Alfonso de Aragon, care nu avea nicio 
importanță politică. Se prea poate ca Cezar să fi dorit să dea 
Lucreţiei un al treilea soț care să fie mai folositor lui şi familiei. 
Lucreția rămânea văduvă un an şi jumătate, fapt care arată că nu 
se simţea nevoia unei înrudiri apropiate. E drept că Cezar ura pe 
Alfonso care venise de la curtea aragoneză. Cezar ura această 
curte care făcuse din căsătoria lui Alfonso o afacere. Se pare însă 
că numai o ură veche nu ajungea pentru ca Cezar să treacă la un 
nou asasinat în familie. Numeroși istorici se opresc tocmai asupra 
unor laturi intime din viața Borgiilor. În intervalul celor patru ani 
care au trecut de la moartea lui Juan până când Lucreția pleca 
definitiv la Ferrara, s-a vorbit cu multă insistență despre anumite 
relații intime între diverşi membri ai familiei Borgia. Mai ales că 
după căsătoria Lucreţiei cu Alfonso de Aragon și sfârșitul tragic al 
acestuia au intervenit fapte clare. Lumea romană a surâs când 
fata papei, fiind însărcinată, a avortat în urma unor petreceri 
lungi și obositoare. Lumea a râs aflând despre paternitatea 
atribuită lui Alfonso, pentru micul Juan născut la 1498. După 
moartea lui Alfonso, Lucreția nici n-a purtat doliul de văduvă. 
Dimpotrivă, au urmat serbări și petreceri vesele şi imorale, chiar 
la Vatican, unde ea era adevărata stăpână și unde în timpul 
absenței tatălui, ea era un fel de „suverană a catolicismului”. 


Inainte de a merge la Ferrara, Cezar oferea papei și Lucreţiei, 


tatălui şi surorii, vestitul bal al castanelor. Între cei trei par să fi 
existat nişte legături intime de nemărturisit. 

Mai mult decât tatăl, Cezar arăta în această monstruoasă 
afecțiune şi un fel de pasiune violentă izvorâtă din gelozie. Chiar 
în intervalul dintre divorțul Lucreţiei de primul soţ şi căsătoria 
cu Alfonso de Aragon, Cezar omorâse cu o lovitură de pumnal pe 
Pedro Calderón, refugiat de frică chiar sub mantia de purpură a 
papei, pentru motivul că ar fi primit niște favoruri trecătoare din 
partea Lucreţiei. 

Alfonso, recunoscut ca bărbat frumos, tulbura seninătatea 
lui Cezar. Mai era şi foarte tânăr și probabil că Lucreția a fost 
atrasă de tinereţea şi delicatețea soţului. 

Alfonso cădea în plasa unor oameni imorali și criminali, iar 
sfârşitul lui nu putea fi decât tragic, foarte tragic. Încercarea de 
asasinat eşuând, iar grija Lucreţiei pentru Alfonso fiind puternic 
mărturisită, lui Cezar nu i-a rămas decât să-l trimită pe 
Micheletto pentru a-l strânge de gât. 

Cezar făcuse tot felul de planuri în cazul morții tatălui său. 
Numai că n-a știut că el însuși va fi grav bolnav, în timp ce 
Alexandru al VI-lea intra în agonie și murea. Făcuse planuri care 
prevedeau omorârea cardinalilor duşmani ai casei Borgia. Altele 
prevedeau împiedicarea lor cu forța de a veni la Roma. Alegerea 


ca papă a unui cardinal spaniol sau francez prieten i-ar fi asigurat 


suita de cuceriri pe care le începuse atât de bine. 

Rămas singur, fără sprijinul abilului părinte, nu știa cum să 
iasă din multele încurcături foarte complicate. Dacă ar fi avut un 
plan concret după care să exercite o puternică presiune asupra 
conclavului cardinalilor, încă ar fi avut timp să o facă. Deşi 
restabilit, Cezar n-a arătat că are vreo intenţie certă să intervină 
prin acte violente, energice. A stat, dimpotrivă, plin de teamă, de 
o parte, să vadă cum vor decurge lucrurile, în funcție de noul 
papă ce urma să fie ales. În discuţiile cu Machiavelli, Cezar explică 
inactivitatea sa prin lovitura Primită de moartea tatălui-papă. 

Există diferite opinii cu privire la textele contemporanilor 
care vorbesc despre soarta Borgiilor într-un viitor ce s-ar fi 
consumat normal. Se vorbește și despre posibilitatea ca însuși 
Cezar să fi dorit să fie ales papă. În acest caz ar fi trebuit să 
renunţe la viața lumească și să îmbrace purpura de cardinal. La 
moartea lui Alexandru al Vl-lea, Cezar ar fi putut avea 
majoritatea, eliminând pe câţiva cardinali opoziţioniști. El o 
putea face. Avea mijloacele și tăria morală. Ar fi putut sili pe 
Alexandru al VI-lea, când trăia, să-l „numească” în funcţia de papă, 
chiar fără a avea avizul conclavului. Alexandru al VI-lea s-ar fi 
putut retrage din înalta sa funcție. Un asemenea plan nu era nou 
şi mai fusese încercat. 


Insă Alexandru al VI-lea se arăta extrem de viguros. Trăia o 


a doua tinereţe. Cezar nu-și împlinise planurile şi nu-și întărise 
cuceririle făcute. Primul a căzut repede în mormânt fără a mai 
spune ceva, iar al doilea a rămas stupefiat în fața evenimentelor. 

Din discuţiile lui Cezar cu Machiavelli trebuie să înțelegem 
că moartea tatălui a distrus „arma secretă” a fiului, care nu-și mai 
putu reveni de pe urma loviturii. Visul pentru obţinerea tiarei 
papale s-a prăbuşit. Dacă ar fi reușit, Vaticanul ar fi avut cel mai 
infam şi mai imoral dintre papi. 

Clipele care trebuiau să-l ducă la prăbușire pe acela care a 
înotat în sângele altora se apropiau. Steaua lui apunea. Mai făcea 
ultime eforturi. În noaptea când Alexandru al VI-lea murea, Cezar 
a făcut un gest care părea să aibă un rol deosebit. Oamenii de 
arme devotați lui, în frunte cu Micheletto, coborând din 
apartamentul lui Cezar, au încuiat toate ușile care dădeau spre 
apartamentul papei. Cu pumnalul în mână, unul dintre ei l-a 
amenințat cu moartea pe cardinalul Casanova, dacă nu-i dă cheile 
de argint ale tezaurului papal. Îngrozit, cardinalul i-a dat cheile, 
iar oamenii lui Cezar au luat argintul și aproape 100.000 de 
ducați. 

Era de fapt o hoţie vulgară. Zilele următoare Cezar n-a dat 
niciun semn de viață. Omul care părea gata la acțiuni de o 
îndrăzneală nemaipomenită, rămas fără ghid, se lăsa în voia sorții. 


Făcea pe bolnavul pentru a rămâne la Roma până la adunarea 


conclavului. Conclavul i-a trimis ordinul de a părăsi castelul 
Sant-Angelo. Cu un mic detașament de 60 de oameni, Cezar plecă 
din Roma la 2 septembrie 1503. Nu ştia încotro să se îndrepte și 
ce să facă. Pius al III-lea muri peste 26 de zile. Cezar obținu 
autorizația de a reveni la Roma, încercând să zărească o rază de 
lumină de unde să-i apară viitorul. Noul candidat la scaunul papal 
era Giuliano della Rovere, dușmanul cel mai feroce al Borgiilor, și 
Cezar se aruncă în braţele lui. După trei zile, noul papă fu ales sub 
numele de Iuliu al II-lea și Cezar îşi stabili locuinţa din nou la 
Vatican. 

Puțin înainte de alegeri, Machiavelli sosise la Roma ca 
ambasador al Florenței. În rapoartele sale, trimise signoriei 
aproape zilnic, sunt înregistrate cu precizie stările de nesiguranță 
prin care trecea eroul său. Nu mai era Cezar cel de odinioară. 
Condotierul îndrăzneţ, omul care lua măsuri și hotărâri rapide 
dispăruse. Rămas singur cu propriile calități, fără sprijinul tatălui, 
Cezar se arătă aşa cum era. Niciun pic de îndrăzneală pentru a 
menţine senioriile Romagnei. Nimeni nu-l ajuta, nu-l putea ajuta. 
Nu arăta niciun fel de intuiție politică pentru jocul ascuns al 
intrigilor sau diplomaţiei, nicio viziune asupra evenimentelor, 
niciun fel de cunoaștere a oamenilor. Machiavelli îl văzu, plin de 
stupoare, unindu-se cu Giuliano, parcă uitând ura acestui 


cardinal față de tot ce se numea Borgia. Burchard se mirase și el 


în notele din Diarum-ul său, când, la 22 august 1503, Cezar jura 
ascultare conclavului cardinalilor. 

Acum situaţia lui Cezar era grea. Fostul papă Pius al III-lea 
se declarase de la început împotriva forței. El spunea: „Nu vreau 
să fiu un papă al armelor”. Nu-i iubea nici el pe Borgii. La 31 
octombrie 1503 fusese ales papă Iuliu al II-lea. Și el ura familia 
Borgia. Machiavelli însemna că Cezar aștepta totul de la noul 
papă. După alegerea acestuia, Cezar ezita între a pleca la Genova, 
de unde să ridice cei 200.000 de scuzi plasați la băncile de acolo, 
iar de aici să plece spre Romagna, și între a rămâne la Roma, 
unde papa urma să-l numească căpitan general, aşa cum i-a 
promis. Machiavelli socotea bine că Iuliu al II-lea n-a uitat vechea 
ură și-l reținea pe acest Borgia pentru a-l înșela. Machiavelli nu-l 
mai recunoștea pe Cezar: nu mai era același întreprinzător şi 
orgolios. „El se lasă sedus de o mare încredere; socoate cuvântul 
altuia ca fiind mai sigur decât al lui şi că el însuși trebuie să-și 
țină angajamentul luat față de cei din alianțele de familie”. Pentru 
a elimina unele pericole ale momentului, Cezar rupea și 
negocierile de căsătorie ale fiicei sale, Luiza, atunci în vârstă de 3 
sau 4 ani, ci fiul Isabellei d'Este și ai lui Francesco de Gonzaga. 
Şi-a îndreptat atenţia şi negocierile de căsătorie cu „deplină 
încredere” spre o rudă a noului papă, Francesco Maria della 


Rovere. Însă Iuliu al II-lea nu se grăbea spre o alianță atât de 


dubioasă. 

În acest timp, trupele venețiene înaintau fără prea multă 
rezistență în Romagna. Machiavelli s-a grăbit să aducă el însuși 
aceste veşti la cunoştinţa lui Cezar, pentru a vedea efectele. Însă 
Cezar, în afară de „cuvinte pline de venin și de pasiune” și de 
multă furie, n-a demonstrat nimic, niciun plan de perspectivă. În 
schimb a adus tot felul de injurii la adresa celor zece din Florența 
şi nădejdea că în curând va veni și rândul florentinilor, care nu 
l-au ajutat atunci când le-a solicitat alianța. 

Acum, când steaua lui mergea spre declin, Cezar se arăta 
prea nehotărât şi prea slab pentru a-i fi cuiva teamă de el. Unii 
mai credeau? a el ține în mână conclavul cardinalilor și chiar pe 
papa luliu al II-lea. În, să tocmai acum Machiavelli constata că 
evenimentele se precipitau cu multă rapiditate în defavoarea lui 
Cezar. Mulţi erau de părere că el 

va sfârşi rău de tot. Ultimele evenimente l-au zdruncinat cu 
totul pe Cezar, care nu era obișnuit să suporte niciun fel de 
lovitură. 

Atunci când Machiavelli îi adusese la cunoștință refuzul 
signoriei florentine de a-i acorda un salvconduct pentru a trece 
peste teritoriul republicii, Cezar i-a ripostat că va face totul: se va 


împăca cu venețienii, va cheltui toţi banii, va folosi toate 


prieteniile, numai pentru a face rău Florenței. În raportul său 
către signorie, Machiavelli era de părere că trupele lui Cezar care 
se îndreptau spre Toscana să fie dezarmate și împrăștiate, 
notând că şi papa s-ar fi exprimat către oamenii săi: „În ce 
priveşte siguranța ducelui, faceți cum vă va plăcea”. Interesant 
principiu moral al altui papă! 

În fine, dorinţa papei de a-l vedea departe de Roma se 
îndeplineşte. La 19 noiembrie 1503, Cezar se îndrepta spre Ostia 
pentru a se îmbarca. Dar papa luliu al II-lea îi pregătea o cursă. îl 
anunță printr-un mesager că îi cedează întreaga Romagna, cu 
investitură legală. Cezar trebui să refuze, întrucât trimisese 
trupele sale spre Toscana. Era de prisos să mai accepte tratatul 
cu papa. Atunci, cardinalul de Voltera avu grijă să execute 
ordinele primite şi prelungi pregătirile de plecare. Între timp, 
curieri grabnici opreau în Toscana pe soldaţii trimişi de Cezar. În 
aceeaşi seară, Machiavelli informa signoria despre acest lucru. El 
observa cu ironie ascuţită că noul papă nu a uitat nimic și 
plătește cu vârf şi îndesat „datoriile” vechi. 

Cezar era reținut la Ostia. Trupele borgiene au fost oprite 
în Toscana, iar Micheletto a fost făcut prizonier. Papa luliu al 
II-lea nu mai putea de bucurie. Prinderea lui Micheletto va duce 
la dezvăluirea crimelor, cruzimilor, furturilor, sacrilegiilor şi 


relelor provocate timp de 11 ani la Roma și în afara ei de către 


Porgii. 

Umilit şi descurajat, Cezar e întors la Roma, în orașul în 
care intrase de atâtea ori ca stăpân. Nu cu mult timp în urmă. 
Păzit de oamenii papei, el trece dintr-un apartament în altul. La 5 
decembrie 1503, când avu loc încoronarea lui luliu al II-lea, Cezar 
era păzit de o gardă-numeroasă la Castel Rio. Pentru orice 
eventualitate... 

Un contemporan scria că Cezar stă ca într-o cuşcă. Dar nu 
ca un leu. Încerca o senzaţie de prăbuşire. Mai avu puterea să 
tatoneze căsătoria fiicei lui cu un Rovere. Un ambasador îl văzu 
plângând, când garda îl dusese spre închisoare, tocmai în camera 
în care, cu trei ani înainte, Micheletto sugrumase, din ordinul şi 
de față cu Cezar, pe Alfonso de Aragon. Aici îl vizitează 
Guidobaldo d'Urbino, căruia îi luase toate averile. În genunchi, 
Cezar se târăşte şi-i imploră iertarea, jurând să-i restituie totul și 
blestemând memoria tatălui său care provocase atâtea „excese”. 
Se scuza pentru râul făcut, „învinovăţindu-și tinereţea, sfaturile 
rele, proastele obiceiuri şi firea răutăcioasă a tatălui său, papa. al 
cărui suflet îl blestema...” 

Acesta era Cezar Borgia? Un om care se umileşte în fața 
tuturor, care cerşește sprijin? Nu vedea cum se mișcă tot mai 
aproape pumnalul ameninţător al lui Iuliu al II-lea. Nu simțea 


cum a rămas aproape singurul supravieţuitor al unei familii 


acoperită de  oprobriul întregii lumi. Nu intuia mâna 
răzbunătoare a contemporanilor, care se întinde încordată spre 
el. 

Acum, când se prăbușea, umaniștii din epocă şi poeţii de 
ocazie au scris din nou cu multă vervă despre Cezar Borgia. Aceia 
care în timpul domniei borgiene scriau poeme pline de laudă 
despre un Cezar Borgia di Francia, în momentul căderii lui îi fac 
epigrame pline de cruzime și de răutate, unele sub formă de 
epitafe pline de venin. Sannazaro, un poet napolitan, îi trimitea 
versurile-epigramă: „Aut nihil, aut Caesar vuit dici Borgia: quid ni? 
Cum simul et Caesar possit et esse nihil. Omnia vincebas, 
sperabas omni, Caesar: Omnia deficiunt, incipis esse nihil”. 

A vrut să fie Caesar, dar „a început să fie nimic”! 

Și-a uitat chiar şi propriile planuri: să reintre cu armatele 
în Romagna sau să dea o lovitură și să se proclame tiran chiar la 
Vatican!? își oferea serviciile Florenței, de la care cerea doar 
trupe pentru a recuceri Romagna. 

Iuliu al II-lea promisese multe lui Cezar, care aștepta 
încoronarea papei și numirea lui ca gonfalonier. Mulţi credeau că 
Cezar va fugi din Roma, căci pe actualul papă îl ținuse zece ani în 
exil. Un timp lucrurile nu fuseseră clare. Papa nu zicea nimic. 
Deci... bisogna aspettare, trebuie să aşteptăm, căci papa va trebui 


să ia o poziţie. Vizitat de prieteni şi de neprieten: „Cezar își arată 


furia pe Florenţa, pe Veneţia, pe Franţa, pe papă. Se făceau multe 
pronosticuri sumbre asupra sorții lui Cezar, dacă mai rămânea la 
Roma. Încep decepţiile. Un conclav ai cardinalilor trece fără ca el 
să fie numit gonfalonier. 

Papa Iuliu al II-lea făcuse multe promisiuni şi nu avea cum 
să le onoreze. Acum făcea jonglerii, giocoli di mezzo, ca să treacă 
vremea. Mai există și complicaţii politice. Pe primul loc e 
conflictul franco-spaniol, în care papa trebuia să se decidă. Apoi 
problema Romagnei, unde venețienii înaintaseră, scuzându-se că 
au pornit din ura împotriva lu’ Cezar Borgia şi nu împotriva 
curiei papale, Iuliu al II-lea se prefăcea a Primi scuzele republicii 
venețiene. În fine, a treia problemă foarte dificilă era chiar Cezar. 
îi datora şi-i promisese multe, dar nu-și putea respecta cuvântul, 
luliu al II-lea considera Romagna un teritoriu al statului papal și 
nu îl putea lăsa lui Cezar. Voia să scape de acesta, dar făpă să lase 
impresia că l-a alungat din Roma. De aceea îl sfătui să p'ece în 
Romagna cu trupele care i-au rămas. În aceste împrejurări. 

Cezar insistă pe lângă Machiavelli să obțină de la signoria 
florentină permisul de liberă trecere pe teritoriul republicii spre 
Romagna. 

Însă nici Cezar nu era hotărât. Nu ştia bine ce vrea. Să plece 


pe uscat sau să debarce la Spezia și de acolo la Ferrara, unde se 


afla Lucreția?! Loviturile destinului păreau să-l fi dărâmat. 

Ca totdeauna, Florenţa îi refuză trecerea peste teritoriile 
sale. Papa este bucuros de acest refuz, dar dorea să scape într-un 
fel de Borgia. Acesta ameninţă din nou Florenţa; declară că-i 
poate face rău, că se va alia cu Veneţia, cu diavolul... Mai are 
prieteni, şi bani, şi oameni cu care să facă rău republicii. În 
raportul său către signorie, Machiavelli sfătuieşte pe florentini să 
dezarmeze trupele lui Cezar care au pornit peste teritoriul 
Florenței. La Roma nu mai ţine nimeni seama de Cezar Borgia. 

În aceste condiţii, Cezar își împărțea trupele în două grupe: 
700 de călăreţi trebuiau să treacă peste teritoriul republicii 
florentine. Aceștia vor fi dezarmaţi și trimiși la vatră. El pleca cu 
500 de oameni la Ostia, cu gândul de a se îmbarca. Însă Cezar era 
adus în stare de arest la Roma. 

La Roma, crimele şi gravele fapte ale Borgiilor încep a ieşi 
la lumină. Martorii oculari, care tăcuseră odinioară de frică, 
vorbesc acum deschis. Ei descriu cu lux de amănunte lugubrele 
evenimente şi tragedii provocate de Borgii. Cu bucurie 
răutăcioasă, Machiavelli anunţă signoria că un individ, arestat și 
trimis să fie decapitat de călău, a declarat că a otrăvit din ordinul 
lui Alexandru al VI-lea câțiva cardinali, Iuliu al II-lea se bucură la 
rândul lui că poate acționa. Restituie familiei Gaetani bunurile și 


fiefurile confiscate și trimite un voluminos dosar al Borgiilor în 


vederea deschiderii unui mare proces. Zi de zi, Machiavelli 
informează despre evoluţia evenimentelor, notând că se așteaptă 
mandatul de arestare pentru Cezar Borgia (decembrie 1503). 
Familia Orsini dorea şi ea procesul cu nerăbdare. În acest timp, 
Cezar nu putea întreprinde nicio acţiune, căci simţea sabia lui 
Damocles deasupra capului său. După ce a predat toate cetăţile, 
fortărețele și orașele care se aflau în mâna căpitanilor săi, Cezar a 
fost „scăpat” de papă, care-i lăsa drum liber spre Neapole. 

Însă destinul e prin apropiere. La 23 mai 1504, Cezar era 
arestat de Gonzalvo de Córdoba, în numele regelui Castiliei, 
căruia papa Iuliu al II-lea îi făcuse abile mustrări că permite unui 
asemenea om să stea în regatul său, un om care, desigur, urmărea 
să-şi încerce norocul armelor în viitorul apropiat. La 10 august 
1504, Cezar Borgia era trimis pe o galeră spre Spania, păzit de 
Prospero Colonna, unul dintre cei mai mari dușmani ai Borgiilor. 
Închis la început în fortăreaţa Chinchilla, a fost trecut de aici la 
castelul de la Mota, nu departe de Medina del Campo. A stat în 
această închisoare până în 1506. De aici a scris regelui Franţei 
care nu i-a răspuns. A scris Lucreţiei, ajunsă ducesă de Ferrara 
după moartea socrului ei, Hercule, dar scrisoarea a fost 
interceptată. Nu se ştie prin ce împrejurări, Cezar a reușit să 
evadeze, la 25 octombrie 1506, sărind de la o mare înălțime, din 


turnul Homenaje. De aici a fugit la cumnatul său, Jean d'Albret, 


regele Navarrei, unde ceru azil. Dar sfârşitul era aproape. Părăsit 
de lumea întreagă, Cezar Borgia, simplu condotier al unui mic 
prinţ muntean, cădea într-o ambuscadă într-o seară de sfârşit de 
iarnă, lipsit de orice glorie, sub zidurile fortăreței Viana, la 12 
martie 1507. împlinise 31 de ani. 

În timp ce cădea într-o baie de sânge, murind cu fața spre 
stele, oare fantomele victimelor lui îi vor fi tulburat momentele 
agoniei? 

Papa Iuliu al II-lea fusese emoţionat auzind vestea evadării 
dușmanului lui de moarte. Acum se bucură de moartea lui Cezar. 
Căci era un dușman sângeros şi îndrăzneț care putea fi periculos, 
chiar dacă era departe. 

Norocul Borgiilor crescuse şi dispăruse cu repeziciunea 
unui meteor. Înmormântat în micul sat Viana, i s-a pus un epitaf 
cu un măreț elogiu al vieţii sale plină de aventuri şi victorioase 
expediții militare. Peste câțiva ani, episcopul de Pampeluna, de 
care ținea satul Viana, a dispus să fie scoase resturile aceluia care 
însemna acolo un lucru „nedemn şi un sacrilegiu'. Ce mai 
rămăsese din Cezar Borgia a fost îngropat mai departe de 
biserică şi a dispărut şi de acolo. La Viana n-a rămas nimic din 
amintirea aceluia care, pentru un timp, fusese unul dintre 
cardinalii acestei biserici. 


Episcopul Antonio de Guevarra descria, la 1523, 


mormântul şi epitaful se pe urnă. În secolul al XVIII-lea în 
biserica din Viana nu se mai găsea nimic. Chiar locul era „ocupat' 
de altcineva. S-a aflat că la sfârșitul secolului al XVII-lea, un 
episcop de Calahorra ordonase să fie scoasă urna cu cenușa lui 
Cezar Borgia, pentru că păstrarea ei în biserică era o adevărată 
„profanare”. 

A fost Cezar Borgia cel din realitate modelul ideal al 
principelui ui Machiavelli? E o întrebare căreia i s-au dat 
numeroase răspunsuri, „criitorul florentin i-a admirat sângele 
rece, stăpânirea de sine, energia, simțul politic, spiritul hotărât în 
acțiuni. L-a văzut capabil de fapte mari. Ta un exemplar rar 
pentru observaţie și studiu. Un tiran desăvârșit. Mai târziu îl văzu 
învins, comițând erori, credul în cuvântul mincinos al apei Iuliu al 
II-lea, ceea ce era o mare eroare politică. În locul îndriei au 
apărut laşitatea, josnicia. Machiavelli l-a văzut „alunecând Pre 
mormânt”. El nu şi-a omorât idolul, nici nu l-a aruncat în 
prăpastie. 

L-a observat şi ni l-a prezentat în contururile depline ale 
condotierului și tiranului. De altfel, Machiavelli a scris Principele 
peste zece ani; Cezar Borgia murise de mult, însă imaginația 
liberă, dominată de ideea eliberării Italiei, a mers tocmai spre 
această imagine de demult, din vremea victorioasei existenţe a 


lui Cezar Borgia, estompându-se trăsăturile negative ale eroului. 


Oare nu cumva şi tradiţia istorică a făurit o imagine nu 
prea adevărată asupra lui Cezar Borgia? Poate legendele care au 
înconjurat dinastia Borgiilor, faptele lor monstruoase, incredibile, 
să fi contribuit la aceasta! 

Sfârşitul banal al lui Cezar, banal pentru epoca aceea, din 
momentul în care murea papa Alexandru al VI-lea, este departe 
de imaginea viteazului și îndrăzneţului condotier cu care ne-a 
obișnuit numele de Cezar Borgia. N-a fost niciun mare căpitan, 
cum s-a afirmat adeseori. A cucerit cetăţi și fortărețe sau oraşe. 
Dar nu prin abilitate strategică sau eroism, ci prin trădare și 
înșelăciune. Rar episod de război în care să-i fi revenit meritul 
unei victorii, pe care în realitate îl aveau comandanții trupelor 
sale. Din punct de vedere militar a fost unul din cei mai necinstiţi 
purtători de sabie. Faptul că în interval de doi ani a acaparat un 
vast principat în Italia centrală nu se datora lui. Pentru Cezar 
lucra de departe un abil om politic, meșter în intrigi şi în finețe 
diplomatică. Acest părinte al intrigii era papa Alexandru al VI-lea. 

Cezar Borgia n-a fost o personalitate istorică. Din clipa 
morții tatălui, pentru Cezar a început prăbușirea. Nu se 
deosebeşte, în această privință, de alţi bastarzi pontificali din 
aceeași epocă, din secolele al XV-lea și al XVI-lea. Urmași 
nelegitimi ai unor papi imorali, degenerați fizic şi moral, ei 


primeau tarele părinţilor lor. Franceschetto Cibo n-a făcut niciun 


gest de a porni în vâltoarea aventurii. Nici Piero Lodovico 
Farnese n-a reușit să creeze o nouă dinastie, cu puţinele lui 
mijloace militare şi diplomatice. Tatăl său, papa Inocenţiu al 
VIII-lea, era prea bătrân ca să-și poată ajuta fiul. 

Dintre bastarzii pontificali, cele mai multe şanse politice 
le-a avut Cezar Borgia. Tatăl său a fost un papă imoral, dar abil în 
negocierile diplomatice, nu avea niciun fel de scrupule și nu 
cunoștea niciun obstacol în drumul pentru înfăptuirea planurilor 
cu privire la aranjarea familiei, a copiilor lui. Chiar Cezar avea 
mai multe calități decât ceilalți bastarzi pretendenți la puterea 
politică în Italia. Firea lui sângeroasă era adeseori gata la acte de 
îndrăzneală, simțindu-se sprijinit de cineva: de tatăl său şi de 
propriile forţe militare. N-a avut niciun fel de ezitare morală, de 
conștiință. Nu s-a aruncat în braţele instinctelor sexuale. Dacă în 
diverse împrejurări politice n-a pus sabia în acțiune, în schimb 
şi-a valorificat din plin ambiția și criminalitatea care-l stăpâneau. 
Cezar a reușit totuși să intre în istorie, spre deosebire de ceilalți 
bastarzi, tocmai datorită trăsăturilor lui negative puse în 
serviciul unor interese politice importante pentru Italia secolelor 
al XV-lea și al XVI-lea. Lui Machiavelli i-a scăpat din vedere opera 
neobosită a papei Alexandru al VI-lea pusă în serviciul norocului 
lui Cezar. De asemeni, el n-a făcut deosebire între ceea ce era 


caracteristic epocii şi necesităților cerute de realităţile istorice, 


de ceea ce ținea de natura, de caracterul morbid al eroului său. 
Tocmai de aceea el nu ne-a prezentat real pe omul Cezar Borgia. 
Machiavelli a rămas prea mult la viziunea sa politică cu privire la 
necesitatea unificării Italiei și a neglijat să facă o analiză mai 
realistă a eroului său, a unificatorului, așa cum l-a văzut el. 

Se poate spune, despre sfârşitul istoriei Borgiilor, că unul 
din ei a primit o coroană, dar fără merite strategice, sau politice, 
sau diplomatice, ci numai prin subterfugii, capcane, otrăviri, 
asasinate și, mai ales, cu ajutorul atotputernic al tatălui-papă și 
cel militar al lui Ludovic al XII-lea. lar el, Cezar Borgia cel 
adevărat, era gol de calitățile unui mare comandant sau ale unui 
principe capabil să creeze un stat durabil. Machiavelli îl urmărise 
ca secretar, iar apoi ca ambasador al republicii Florenţa. Prins și 
surprins la început de vioiciunea ducelui de Romagna, trebui să 
constate la sfârşit, cu o mare surprindere, că eroul său a devenit 
un om şters, fără calităţile pe care i le atribuise. Însă când, peste 
zece ani, Machiavelli scria al său Principe, uitase momentele 
care-i relevau pe adevăratul principe. Căci moartea papei 
Alexandru al VI-lea a însemnat de fapt şi moartea principelui. A 
murit şi măreția cu care se înconjura. S-a pierdut în firele 
încâlcite ale unei politici jalnice, mărunte și complicate. Cezar 
Borgia era şi se simțea străin în subtilul joc diplomatic al papei 


Iuliu al II-lea. Apărea ca un naiv lipsit de orice orientare. Numai 


având la spate sprijinul şi direcţiile date de tatăl său, Cezar 
putuse să fie ceea ce văzuse Machiavelli: Principele, erou al 
năzuinţelor de unificare ale Italiei. Acum, cel ce dorea să devină 
stăpânul Italiei se arăta a fi un mic căpitan și un mare criminal. 

Acestea sunt trăsăturile lui adevărate. Chiar dacă unii 
istorici, biografi sau apărători ai Borgiilor încearcă să vadă în el 
un instrument al laicizării patrimoniului Vaticanului sau că, 
eventual, ar fi putut să fie un unificator al Italiei. 

Nici nu se știe dacă planul lui era chiar acesta. Sigur este că 
el voia să-şi creeze un regat în Latium și Italia centrală. Cel mult 
putea să înscrie în planul său și Toscana. Se oprea însă la 
graniţele Lombardiei, în nord, și la cele ale regatului Neapole în 
sud. Într-o parte şi în alta venea în conflict cu puterile străine, 
ceea ce nici nu dorea și nici nu avea capacitatea militară să o facă. 
Mai ales că pentru micile lui planuri se folosise și de trupele 
regelui Franţei. Pentru a reuși, ar fi trebuit să se lepede de tutela 
Franţei, pentru care el nu era decât un fel de locotenent general 
pentru Italia. Trebuie remarcat că Cezar nu avea aptitudinile 
necesare pentru a deveni ceea ce credeau alții despre el. Desigur 
că imaginea despre un Cezar Borgia, principe ideal, care să 
realizeze unitatea politică a Italiei, aparține lui Niccolò 
Machiavelli. De la el a pornit întreaga concepţie falsificată despre 


visurile, posibilităţile, aptitudinile și virtuțile politice ale lui Cezar 


Borgia. Unii au căutat nişte scuze pentru acțiunile nefaste ale 
eroului. Este adevărat, călcarea jurământului, otrăvirile, crimele 
de tot felul, represaliile sângeroase care au umplut dincolo de 
limite scurta lui viață, nu au constituit o excepţie pentru epoca lui. 
La curțile italiene se întâlnesc în secolele al XV-lea-și al XVI-lea 
condotieri și diplomaţi care au dus o viaţă îndoielnică, de lipsă de 
bună credință, de crime secrete. Dar, în activitatea lui Cezar 
Borgia niciun gest de noblețe sau de bunătate sufletească nu 
întrerupe seria de acte criminale şi de manifestări imorale. Ceea 
ce la alții apărea din când în când, la el devenise un mod de viaţă, 
care ţinea de propria natură și obișnuinţă, a lui Cezar în 
particular şi a dinastiei Borgia în general. 

Se ştie că epoca i-a împrumutat câteva din trăsăturile ei, 
care au devenit trăsăturile lui, însă într-un fel cu totul sinistru. El 
încerca să introducă drept lege ceea ce nu era decât un accident 
sau un episod excepţional în politică, în guvernare sau în război. 
Un cronicar contemporan observa cu mare pătrundere că toate 
statele au învăţat de la Cezar Borgia, care nu era prea deştept în 
ale armelor, că totul se poate câștiga prin puterea trădării şi a 
banilor. De fapt, principele unificator al lui Machiavelli s-a 
dovedit a fi mai curând un motiv al ruinei politice și militare a 
Italiei. 


Cezar îşi începea cariera prin asasinarea fratelui său, duce 


de Gândia. Urma apoi un masacru neîncetat care eclipsa opera 
criminală a unei duzini de principi ai Renaşterii. Ţelurile şi 
trăsăturile comune cu tatăl său i-au asigurat atâta libertate de 
acțiune, cum n-a avut niciun alt bastard pontifical. Răspunderea 
istorică a lui Alexandru al VI-lea în legătură cu această problemă 
încarcă şi mai mult vina lui. Trebuie menţionat că nici toată vina 
monstruozităților dinastiei Borgia nu poate fi aruncată pe Cezar, 
scoțând din culpă pe Alexandru al VI-lea. Pentru a scuza unele 
acte ale papei, Gebhart spune că papa a fost instrumentul docil al 
lui Cezar, începând cu anul 1497. Că „el (papa, n.n.) este demn de 
orice milă... Că Valentinul a fost demonul familiei. Deci el trebuie 
să poarte partea cea mai grea a blestematei glorii a Borgiilor”. 

În realitate exista o comunitate de dispoziţiuni imorale 
care făcea din ei un cuplu perfect. Că fiul a recurs la ameninţări 
pentru a-şi îndeplini voinţa, este sigur. Însă e vorba de un fel de 
asociere la rău, la acţiuni criminale, care ţine de aceeași familie. 
Amândoi au aceleași trăsături, întrebuințează aceleași mijloace: 
infidelitate politică, asasinate cu otrăvuri sau cu pumnalul. 
Alexandru al VI-lea era mereu gata să curețe terenul pentru fiul 
său. După asasinarea ducelui de Gândia. 

tabloul familial devine mai complicat şi mai lugubru, 
acțiunile vinovate ale tatălui armonizându-se și unindu-se cu cele 


oarbe și violente ale fiului. 


De aceea se pare că totuşi judecata aspră a lui Guicciardini, 
atât de mult hulită uneori, acuzată de subiectivism sau partinitate, 
este cea mai apropiată de exprimarea adevărului cu privire la 
familia Borgia. El recunoaște că în vremea lui Alexandru al VI-lea 
s-a manifestat din plin un fel de îndemânare și istețime deosebite, 
la fel ca şi alte virtuţi spirituale. Însă toate acestea erau depăşite 
cu mult de vicii. Pentru Giucciardini, papa Alexandru al VI-lea 
„avea obiceiuri obscene, era fără ruşine şi fără ataşament pentru 
adevăr, nu avea nici bună credinţă, nici religiozitate; era de o 
zgârcenie nesățioasă, de o ambiţie nemărginită, de o cruzime mai 
mult decât barbară, de o încăpățânare plină de înflăcărare pentru 
a-şi ridica copiii prin orice mijloace. Aceştia erau numeroşi şi 
niciunul dintre ei nu era prin nimic mai puţin detestabil decât 
tatăl lui dacă, pentru a înfăptui sfaturile lui depravate, ar fi avut 
nevoie de un mijloc depravat”. Pentru Guicciardini, primul loc în 
ale reielor revine lui Alexandru al VI-lea, iar Cezar urmează 
imediat tatălui. 

Întrucât destinul a făcut ca această dinastie să se urce pe 
tronul pontifical, ea a căpătat în istorie un relief și un loc mai 
important, dar în același timp și o sumbră celebritate. Zadarnic 
au încercat scriitori catolici să-i apere pe Borgii şi, în primul rând, 
pe papa Alexandru al VI-lea. Mulţi au afirmat că unii papi de 


dinaintea sau de după Alexandru al VI-lea n-au fost mai buni 


decât acesta. Zădărnicia acestor încercări rezultă din faptul că 
nicio altă familie din acea epocă n-a făcut o armă permanentă din 
crimă, nici lege din trădare, din înșelăciune și din simonie, izvor 
de putere şi de profit material. Cu o adevărată și totală 
inconșştiență în materie de crimă și de erotism, papa și fiul au 
ignorat orice frână morală în satisfacerea Instinctelor și 
înclinațiilor lor imorale. 

A fost o istorie cu totul neobișnuită din perioada Renașterii 
italiene! 

III. LUCREȚIA BORGIA 

| 

Tinereţea Lucreţiei Borgia 

După un act care se păstrează la Valencia, Lucreția s-a 
născut la 18 aprilie 1480. Astrologii romani și spanioli l-au 
felicitat pe cardinalul Rodrigo Borgia pentru măreţul viitor al 
fetei, aşa cum îl făgăduiau stelele. Era o fetiță blondă și avea să 
poarte în istorie numele de Lucreția Borgia. Trebuie să-i fi fost 
tare dragă această fetiță aurie omului negricios care era Rodrigo 
Borgia. Fiică a unui cardinal atotputernic, Lucreția va ajunge să 
aibă o poziție excepțională în Vatican și la Roma. Vizitată de 
„lumea bună”, aristocratică, a Romei, ea avea privilegiul de a fi 
tratată și onorată ca o principesă legitimă. Fire înzestrată, ca şi 


tatăl ei, cu o minte ascuţită, grația unei tinereţi fără sfârșit, cu 


care sunt dotate blondele de natura ei, ochii limpezi, iar sângele 
spaniol dădea căldură privirii. 

Lucreția şi-a petrecut anii copilăriei în casa Vanozzei, 
mama sa. Casa se găsea în cartierul Ponte, în Piazzo da Merlo, 
doar la câțiva paşi de palatul cardinalului Rodrigo Borgia. Era 
unul din cele mai animate cartiere din Roma. Pe aici se trecea 
spre podul şanţ - Angelo și spre Vatican. Aici se stabiliseră cei 
mai muiu negustori şi bancheri din Florența, Genova şi Sienna. 
Tot aici locuiau funcționarii pontificali şi, desigur, tot aici își fixau 
sediul şi marile curtezane ale Romei. Familii nobile se găseau 
puține în Ponte, probabil pentru motivul că Orsinii nu le 
permiteau acest lucru. 

Interiorul nu se deosebea de locuințele romane de la 
începutul Renașterii. Era destul de întunecos şi lipsit de eleganţă. 
Nişte scări masive duceau spre locuința propriu-zisă, care se 
compunea dintr-o cameră mare și câteva camere secundare 
pavate cu dale și care nu erau acoperite de covoare. Plafonul era 
format din grinzi legate cu parchet, peste care se întindea un 
strat de pictură. De obicei pereţii erau albiți și numai bogătaşii îi 
acopereau cu tapiserii. Picturi puţine. Se prea poate ca în salonul 
Vanozzei să fi existat portretul lui Rodrigo. În orice caz existau 
imagini de sfinţi şi ale Madonei, în fața căreia ardea permanent o 


candelă. Mobilele erau grele. Paturi mari și largi; scaune înalte 


din lemn sculptat, uneori în număr mare și aşezate în jurul 
pereţilor. Un sipet uriaș din lemn pictat, un fel de lădoi, închidea 
lenjeria de zestre. Exista și un dulap pentru vesela cdin aur, 
argint sau faianţă. Uneori se făcea mult zgomot cu aceste bunuri. 
Poate existau câteva lucruri vechi, căci era epoca săpăturilor 
romane. În casele burgheze încă nu existau cărți. Imprimeriile 
italiene şi cele germane vor edita abia în aceşti ani cărți variate, 
mai ieftine și rjiai numeroase. Apăruse și se răspândise invenţia 
lui Gutenberg: litera rrjobilă de metal. Garderoba era bogată. Toţi 
cardinalii aveau bani mulţi, ce să mai vorbim de cardinalul 
Rodrigo Borgia! Avea destul pentru a da o educaţie aleasă 
copiilor. leşit din mediocritate, el însuși ţinând la măreție, se 
îngrijea ca şi ai săi să aibă condiţii de măreție. Copiii și nepoții... 
Toţi! 

În asemenea casă întunecată şi-a început copilăria Lucreția. 
Apoi s-a mutat cu mama ei într-o casă mai mare, în cartierul 
Regola. Cu educația mergea probabil mai greu. Calci Vanozza a 
căpătat noi soţi-protectori, în afară de „protectorul” principal, 
Rodrigo. După ce a trecut de 40 de ani, ea a fost mai liberă. 
Rodrigo a căutat alte femei, tot mai tinere. Căci el îmbătrânea. 

Pentru a da o bună educaţie acestei frumoase fetiţe, 
cardinalul o încredința unei rude. Nu știm la ce dată a părăsit 


casa mamei ei tânăra Lucreția. A fost pusă sub tutela unei femei 


care a exercitat o mare influență asupra ei şi asupra întregii 
familii Borgia. Această femeie se numea Adriana din casa de Mila 
şi era fiica lui Don Pedro, nepotul lui Calixt al III-lea și văr al lui 
Rodrigo. /kdriana fusese căsătorită cu un Orsini. La 1489 era 
văduvă. Locuia într-un palat al Orsinilor, la Roma. Cardinalul 
Rodrigo aveaj legături foarte strânse cu ea, fiindu-i confidenta 
slăbiciunilor, intrigilor şi proiectelor până la sfârşitul vieţii lui. 
Cardinalul i-a încredințat educaţia fiicei sale, Lucreția, atunci o 
fetiță. Ambasadorul de Ferrara scria, la 149? că Adriana se ocupă 
permanent de creşterea Lucreţiei, în casa ei. Desigur că în 
educație elementul central era cel religios şi, probabil, Lucreția a 
fost şi vizitatoarea unor mănăstiri care se ocupau cu probleme de 
educaţie religioasă. În acel timp, păcatul nu le făcea pe femei 
odioase, însă moravurile cereau chiar celor mai păcătoase dintre? 
femei să se conformeze datoriilor religioase și „să aibă aerul de 
bune creştine”. Gismondo Malatesta a ridicat o biserică în 
onoarea” amantei sale Isotta, care, fără îndoială, vizita des 
biserica! De câte ori n-a fost biserica locul de întâlnire al iubiţilor, 
al amanțţilor etc. 

Adriana se va fi gândit să dea Lucreţiei în primul rând o 
educaţie creştină. Datorită acestui fapt putea ambasadorul 
Ferrarei să spună mai târziu că Lucreția era o femeie „pioasă”. 


Ştia» încă de tânără să înșele aparențele. Apărătorii Lucreţiei 


spun că ea nu putea să fie „o mască ipocrită'”, mai ales pentru 
femeile epocii. Ipocrizia» a convieţuit cu oamenii. Din când în 
când a avut chiar o pondere considerabilă în storia omenirii. 
Epoca Renașterii n-a fost ferită nici ea de o inflaţie de 

Ipocrizie. Mai ales morala persoanelor pe care le 
nominalizăm și care au avut o viață imorală dincolo de orice 
imaginaţie. Căci prin educaţie se înțelege și morala pe care o 
trăieşte cel educat. Ce înseamnă „educaţie religioasă”, 
„corespunzătoare”, pentru omul care duce o viață destrăbălată? 
Poţi omori şi apoi să faci o rugăciune ca să te speli de păcat? Cam 
greu de înţeles sofistica acestei filosofii a apărătorilor Borgiilor! 

E adevărat că au existat multe femei cu o bună și solidă 
educaţie umanistă. În latura cunoașterii, nu a moralei. În 
perioada Renașterii se făcea mult caz de educaţia îndreptată spre 
cunoașterea antichității clasice. Prin aceasta se ajungea la 
erudiție. În acel timp, literatura beletristică, mai exact romanul, 
nu era încă la modă. Se învăța a cânta din lăută. Se citeau 
povestirile aspre ale lui Boccacio. Chiar cu prea multă plăcere. 
Însă cartea imprimată era abia la începuturile ei. Teatrul se 
năștea şi el sub influenţa trecutului clasic. Deocamdată exista 
reprezentarea dramatică anuală a carnavalului. Greaca și latina 


ar corespunde astăzi cunoașterii limbilor străine. Se citea destulă 


poezie de calitate mediocră. Cum a citit şi Lucreția Borgia. 
Femeile au jucat un rol destul de însemnat în dezvoltarea unei 
poezii ocazionale, în saloanele italiene din secolele al XV-lea şi al 
XVI-lea. Cum se va întâmpla curând şi în Franţa, apoi în Anglia și 
Germania. 

Dacă la începutul Renașterii femeile din Italia au mers 
alături de bărbaţi, curând, prea repede, au trecut în umbră. Au 
devenit un instrument în mâna clericilor. În timpul Renaşterii au 
existat femei instruite, pe care contemporanii le-au numit virago, 
în sensul bun al cuvântului. Jacob de Bergam scria, la 1496, o 
lucrare intitulată Femei celebre (De claribus mulieribus), tipărită 
la Paris în 1521, şi în care termenul de virago voia să desemneze 
o femeie care se ridică deasupra sexului ei prin curaj, inteligență 
şi instruire, mai ales dacă acestea erau întovărășite de frumuseţe 
şi graţie. În Italia Renaşterii, educaţia savantă sau clasică nu era 
dușmanul farmecelor sexului frumos. Dimpotrivă. Modestia - 
pudorânsemna pentru scriitorii epocii educarea farmecelor 
naturale ale unei femei bine dotate. Lucreția Borgia avea din 
belșug toate grațiile, adică acelea care pentru cavalerul și omul 
epocii însemnau eleganță perfectă. 

În secolele al XV-lea şi al XVI-lea, tinere fete se aşezau pe 
băncile din grădinile publice din Bologna, Ferrara sau Padova, 


pentru a urmări studiul diferitelor ramuri ale ştiinţelor epocii. Pe 


primul loc se situa cunoașterea clasicilor. Mai ales pentru femei. 
Studiile savante pentru femei erau îndreptate spre limbile clasice 
şi comorile literare antice, elocvenţă, poezie (de fapt versificație) 
şi muzică. Nu lipsea, ci era foarte la modă, diletantismul în 
materie de pictură, femeile fiind adeseori „cunoscătoare” în 
probleme de arte frumoase. 

Completarea educaţiei se făcea prin filosofie și teologie. 
Adeseori, în sălile universităţilor, se întâlneau femei tinere care 
străluceau în dispute savante de ordin filosofic sau teologic. Se 
citează mai multe femei savante din această perioadă a 
Renașterii, în care lucrurile se petreceau ca în Banchetul lui 
Platon. În Franţa, ce vor depăşi limitele, ajungând la... Femeile 
savante ale lui Molière. În Italia, un model pozitiv de educaţie 
superioară a femeilor îl aflam în II Cortegiano al lui Castiglione, 
sau în Asolani al lui Bembo, dedicat Lucreţiei Borgia. 

Lucreția n-a depăşit nivelul mediu al pregătirii. Nici n-a 
avut o pregătire clasică. Avea însă pregătirea generală a epocii: 
cunoaşterea limbilor, muzica și desenul. Știa broda frumos în 
mătase și aur. Mărturii din epocă spun că vorbea şi scria foarte 
bine în spaniolă, greacă, italiană şi latină. Se pare că sub influența 
lui Bembo şi-a perfecționat instruirea. Desigur că vorbea bine 
spaniola și italiana. Scrisorile ei (au rămas sute) sunt pline de 


sensibilitate, dar lipsite de profunzime. Stilul este ușor, iar 


scrierea energică. Probabil ceva din trăsăturile tatălui. Un 
umanist german, Laurenţiu Behaim din Nurnberg, membru al 
academiei lui Pomponius Laetus, care a fost 20 de ani majordom 
în casa cardinalului Rodrigo Borgia şi care era un mare latinist, g 
învăţat şi pe copiii patronului această limbă. Însă ei n-au ajuns 
decât la o imperfectă cunoaștere a limbii latine. 

Atunci când a început să înțeleagă mai bine lucrurile, 
Lucreția a constatat o situaţie neclară. Soţul mamei ei nu era tatăl 
ei. Ea şi fraţii săi erau copiii unui cardinal. Ciudată întâmplare. 
Biserica catolică era total împotriva unor asemenea situații și le 
condamna. De aceea trobuiau ascunse. Tratată drept „nepoata” 
cardinalului, ea îl venera pe Rodrigo. Lumea în mijlocul căreia 
trăia, mai ales după ce s-a mutat la Vatican, nu avea scrupule de 
conștiință. Fiecare încerca să tragă profit maxim din orice 
împrejurare ce i se oferea. Lucreția a aflat repede, mult prea 
repede, că majoritatea cardinalilor trăiau cu metresele lor și ca 
făceau totul pentru a-şi îmbogăţi copiii. Ea a văzut pe copin unora 
dintre cardinali, ca Giuliano della Rovere, Piccolomini, 
d'Estouteville. A aflat ce bogaţii au primit copiii papei Inocenţiu 
sau ai cardinalului Cibo. Vaticanul era plin de copiii şi nepoții 
papei. Avea opt ani când una din nepoatele papei se căsătorea la 
Vatican. Lucreția a simțit că ea şi fraţii ei pot beneficia de multe în 


această situaţie. 


La 20 mai 1489 apărea în palatul lui Borgia tânăra Giulia 
farnese, însoțită de Ursino (Orso) Orsini. Era momentul când 
se 'neheia contractul de căsătorie între cei doi. La ceremonie 
participa şi cardinalul Rodrigo Borgia, în fruntea martorilor. 
Căsătoria fusese hotărâtă de părinţii celor doi logodnici, aceştia 
din urmă fiind minori. Giulia se apropia de 15 ani. Logodnicul se 
găsea sub protecția Adrianei 

Mila, care se ocupa cu educaţia Lucreţiei. Mica Lucreția 
avea atunci 9 ani și ceva. La 21 mai a avut loc nunta Giuliei. La 
casa Adrianei Mila o cunoscuse Rodrigo pe frumoasa Giulia, La 
Bella. Ca şi Lucreția, era blondă. Cu ajutorul Adrianei, Giulia s-a 
lăsat prinsă în laţ de bătrânul, experimentatul și libertinul 
Rodrigo Borgia. A căzut în braţele cardinalului de 58 de ani, puțin 
înaintea nunții. Doi ani după căsătorie, era metresa declarată a 
cardinalului Borgia. Protejând această dezonoare a propriului ei 
protejat, Adriana a devenit o persoană influentă în casa 
cardinalului și apoi a papei Alexandru al VI-lea Borgia. 

Educată de Adriana Mila-Orsini, mica Lucreția asculta 
povestindu-i-se despre ţara catalană ca despre o lume de legendă. 
În imaginaţia ei de copil, Spania era o imensă grădină plină de 
palate și de nobili. De aceea, în cadrul învățăturilor umaniste, ea a 


fost extrem de atentă să învețe limba spaniolă, la fel ca și 


dansurile țării sale, aşa cum le învaţă orice fată din Valencia. Avea 
11 ani când a fost logodită cu un nobil spaniol; nu după mult timp 
cu altul. Cardinalul Rodrigo voia să-şi întărească situația în 
Spania. De aceea s-a simţit onorat când don Cherubin Juan de 
Centelles din provincia Valencia, dintr-o veche și nobilă casă 
feudală spaniolă, a cerut mâna tinerei sale fete. În februarie 1491, 
când Lucreția, tânăra logodnică, împlinea 11 ani, au fost încheiate 
contractele de căsătorie în dialect valencian. Contractul prevedea 
ce sume va aduce mireasa, cam ce trusou. Se mai stipula că, în 
interval de un an, donna Lucreția va fi adusă de tatăl ei în Spania, 
unde va avea loc nunta. La 11 ani, Lucreția avea soarta tuturor 
femeilor din vremea ei, indiferent de starea socială. Ba chiar mai 
rău pentru cei nobili. Puțin înainte ca tatăl să ajungă pe scaunul 
papal, părea că Lucreția va redeveni spaniolă. Nu se ştie ce 
motive au interveni“, pentru că Rodrigo a rupt logodna dintre 
Lucreția şi Cherubin. Cardinalul se gândea la o altă alianță cu 
ajutorul fetei lui, pentru interesele „dinastiei” Borgia. Soţul în 
perspectivă era un alt spaniol, numit don Gasparo, conte de 
Aversa. Tânărul mire încă nu avea 15 ani şi trăia la Valencia. 
Logodna prin procură se făcea prin notariat în aprilie 1491. Încă 
nu fusese bine desfăcută logodna cu celălalt spaniol. Şi cea de-a 
doua logodnă a fost repede anulată. 


Și deodată fetița aceasta frumoasă a ajuns favorita lui 


Alexandru al VI-lea. Romancierii și dramaturgii au făcut din 
Lucreția ruşinea sexului ei, eroina pumnalului și a otrăvii. E drept 
că timpul era rău, curtea rea, exemplele rele chiar în familia sa. În 
Italia şi la Vatican corupția era generală. Se pare că Lucreția n-a 
meritat reputaţia proastă cu care a fost și este încărcată. Pastor 
încearcă să motiveze „activitatea” Lucreţiei și imoralitatea de 
care este acuzată. 

Încă de mică, Lucreția era de un farmec deosebit. Aşa spun 
toți contemporanii. Medaliile, portretele făcute Lucreţiei ne arată 
o femeie foarte frumoasă. Puțin cam plină. Dar una din acele La 
Bella pe care le-au pictat pictorii și le-au cântat poeți. Scrisorile şi 
rapoartele ambasadorului Florenței la Vatican ne-o descriu la 24 
decembrie 1493. Lucreția avea atunci 13 ani, era precoce şi 
logodită. Spune şi Lorenzo Pucci că era blondă. „Părul de aur” al 
Lucreţiei era celebru. Unii spun că la 20 de ani era „seducătoare 
şi în adevăr grațioasă”. Că „are o față frumoasă, ochi mari și 
luminoși, statura dreaptă”. Altul zice că „e de talie mijlocie, zveltă; 
fața prelungă, nasul frumos și bine profilat, părul auriu |...], 
buzele cam mari, dinţii strălucitori, gâtul alb”. Era veselă şi 
surâdea mereu. Semăna cu tatăl ei. Avea grazia e allegrezza și era 
plină de giovialită. Cam așa au văzut-o contemporanii. Dolce ciera, 
față dulce. Mai târziu s-a rotunjit, îngraşsata| O femeie fără mâini 


prea mari, fără nervi, incapabilă să reacționeze în fața sorții. Va fi 


fost un instrument docil între Alexandru și Cezar. Asculta de cei 
doi; voia pace cu orice preț. Plângea uneori, dar revolta ei era 
mică, neînsemnată. Rămânea mereu dolce ciera... Se spune 
adeseori că era o femeie lipsită de voinţă, incapabilă de pasiuni 
violente. 

Pinturicchio ne-a dat imaginea Lucreţiei într-o lucrare de la 
Vatican, în sălile Borgia, în marea frescă Sfânta Ecaterina din 
Alexandria în faţa împăratului Maximian. Este în această pictură 
o apoteoză a curţii Borgiilor. Cavaleri, tineri și tinere în veşminte 
bogate, împodobite cu pietre prețioase şi aur, populează scena 
deasupra căreia tutelează taurul heraldic al Borgiilor. În această 
frescă se găsesc câteva portrete de familie şi desigur că unii din 
copiii papei ocupă loc de frunte, de onoare. Pe tron se află 
împăratul roman, îmbrăcat în costum bogat. Este Cezar. Înaintea 
lui - o frumoasă martiră egipteană, Lucreția, care face gestul de a 
respinge propunerile ruşinoase ale împăratului. De cealaltă parte, 
pe un cal frumos, se vede Juan de Gândia, îmbrăcat după moda 
turcească pe care o folosea adeseori în goana lui după exotic, dar 
şi după fast. Era costumul pe care-l îmbrăcase de câteva ori cu 
prilejul unor procesiuni solemne prin Roma, mergând alături de 
papa care purta crucea şi emblemele pontificale, spre marea 
scandalizare a credincioșilor. Pinturicchio a pictat sala Borgia 


între anii 1494 şi 1496. Cezar avea atunci între 18 şi 20 de ani, iar 


Lucreția între 14 şi 16 ani. Ar părea că există o disproporţie între 
vârsta şi imaginea lor. Trebuie reținut că toţi Borgii erau bine 
dezvoltați. 

Lucreția era atunci soţia lui Giovanni Sforza. Are o figură de 
un oval armonios, ochi dulci, nasul frumos și drept, bărbia subţire. 
Întreaga ei figură emană o graţie calmă şi suavă. Fata papei 
Alexandru al VI-lea avea trăsături delicate, candoarea expresiei şi 
privirea surâzătoare. Niccolò Cagnolo din Parma o descrie astfel: 
„Ea are o talie mijlocie şi forme graţioase, fața este alungită, nasul 
bine desenat, părul blond, *chii sunt de o culoare indefinită, gura 
un pic cam mare, dinţii strălucitori, gâtul zvelt și alb ca neaua, 
ținuta maiestuoasă și rezervată în acelaşi timp. Din întreaga 
făptură emană totdeauna o veselie surâzătoare”. 

Mai târziu, când Tiţian trecea prin Ferrara, la 1516, a 
executat un tablou remarcabil: Sclava, care se află astăzi în Anglia, 
la galeria Richmond. Au existat numeroase discuţii asupra 
modelului din această lucrare. O parte din criticii de artă sunt de 
părere că este vorba de Lucreția, văzută însă după 20 de ani. 

Comparând cele două imagini din cele două tablouri, aşa 
cum le-au surprins Pinturicchio pe la 1494 şi Tiţian pe la 1516, 
constatăm că există o asemănare a fizionomiilor din cele două 
portrete. Același oval al feței, aceiaşi ochi vagi şi dulci, acelaşi nas, 


aceeaşi gură puțin prea mare, aceeași frunte înaltă și senină. S-au 


scurs 20 de ani, de aceea și personajul lui Tiţian are liniile 
trupului mai pline, deși trăsăturile feței au rămas aceleași. Tânăra 
de la Vatican, care trecuse prin atâtea aventuri galante și 
dramatice, era acum o femeie coaptă, înconjurată de patru copii, 
în sălile severe ale castelului din Ferrara. Ca și altă dată, fața mai 
păstrează amintirea veseliei surâzătoare despre care scria 
odinioară Niccolò Cagnolo ca fiind unul din farmecele deosebite 
ale Lucreţiei. 

Ţinând seama de frumuseţea tinerei Lucreția și de situaţia 
ei socială, înțelegem cât de numeros era anturajul ei. Numai că 
destinul ei urma să fie hotărât de familie, de tată și de frate. Au 
urmat dispute vii între foştii logodnici și cel nou, mai ales între 
Gasparo și Giovanni Sforza, dar la 2 februarie 1493 se încheia 
contractul de căsătorie între Giovanni şi Lucreția. Papa îi dădea 
Lucreţiei o dotă de 30.000 de ducați. La primirea acestei veşti, la 
Pesaro, unde se afla fericitul Sforza, s-a dans? t o noapte în sălile 
palatului şi pe străzile orașului, ca semn al unei mari victorii. Dar 
ce victorie nefericită! 

Alexandru al VI-lea a pregătit pentru miri o casă, un palat 
în Santa Maria în Portico, nu departe de scările bisericii Sf. Petru. 
Lucreția abia trecuse de 13 ani. Avea o curte particulară pe care o 
conducea Adriana Mila-Orsini, pentru a se afla în apropierea sa. 


Vanozza rămânea mai departe în casa ei din cartierul 


Regola. În acest moment a început îndepărtarea Vanozzei de 
copiii ei. Aproape o separare totală. Ea n-a putut lua parte la 
norocul și mărirea lor decât din depărtare. Ca și la dezastrul lor. 
Nu şi-a permis să se apropie de fostul ei „prieten” ajuns papă, mai 
ales că acesta nu i-a dat niciun semn. Relaţiile dintre ei au rămas 
totuşi destul de amicale. Lucreția, intrată în palatul ei, făcea 
exerciții de a se comporta ca o prinţesă. Era doar fata celui mai 
înalt prinț al bisericii. Primea vizitele numeroaselor rude ale 
familiei, ale prietenilor sau admiratorilor sinceri sau prefăcuțţi ai 
Borgiilor. 

Printre suveranii italieni care-şi trimiteau ambasadorii la 
Roma sau veneau singuri să aducă omagiul lor noului papă, se 
găsea şi prinţul moștenitor de Ferrara (viitorul soţ al Lucreţiei). 
Alfonso se căsătorise la vârsta de 15 ani, în februarie 1491, cu 
Ana Sforza. În noiembrie 1492, Alfonso venea a Roma pentru a 
aduce omagii papei. A fost primit cu mari onoruri, Unul ce era 
rudă cu familia Sforza în care intra Lucreția. Alfonso locuia la 
Vatican. A avut adeseori ocazia s-o întâlnească pe Lucreția. 
Minunându-se, el a văzut-o pe tânăra cu plete blonde, cu figura 
frumoasa şi dulce, şi nu știa că după nouă ani, această logodnică a 
altuia va fi soţia lui, la Ferrara. Hercule de Ferrara încerca să-și 
mențină independenţa şi, cu sprijinul Vaticanului, să transforme 


ducatul său într-o monarhie. Planul lui era de a apropia pe 


Alexandru, noul papă, de interesele Ferrarei. 

Mirele, Giovanni Sforza, a cam întârziat. El sosi la Roma 
abia pe 9 iunie 1493, fiind aşteptat va porţile Romei de cardinali, 
cumnați, ambasadori. Lucreția se aşezare într-o lojă împreună cu 
doamnele de onoare pentru a privi spectacolul sosirii 
logodnicului. Sforza a salutat-o galant, atunci când a trecut. El 
avea o fizionomie foarte plăcută. Văzut pe o medalie, zece ani mai 
târziu, apare cu bucle lungi, barbă, gura fină, frunte înaltă. La trei 
zile du Pă sosire se celebră nunta la Vatican. A avut loc un 
banchet cam deocheat, după cum ne informează Infessura. 
Raportul lui Boccacio, ambasadorul Ferrarei, descrie destul de 
fidel toată ceremonia. Participau cardinali și ambasadori, nobili 
romani şi alți invitaţi. Seara s-a dat un banchet „în familie” fiind 
de față câțiva invitaţi, printre care Giulia Farnese „deSpre care se 
vorbea atâta” (de qua est tantus sermo). 

Lucreția trecuse de 13 când se mărita ci Giovanni Sforza în 
iunie 1493. În dimineaţa zilei de 12 iunie 1493 s-au arătat printre 
invitaţi oamenii cei mai de seamă din Roma. Burchard îi notează 
cu grijă şi atenție. Ca orice maestru de ceremonii. Cardinali, 
baroni, prelați de diferite ranguri. Printr-o uşă selretă intrau în 
sală frații mai mari ai Lucreţiei: Juan, dace de Gândia, frumos 
îmbrăcat; Cezar, îmbrăcat simplu, cu o haină neagră ce contrasta 


cu luxoasa îmbrăcăminte a fratelui mai mare. De față mai erau, în 


marea sală a Vaticanului senatori, nobili romani și din alte state 
italiene, nobili spanioli, ambasadori ai statelor italiene. 

Se anunţă mireasa. Apăru îmbrăcată cu o minunată rochie, 
care o făcea şi mai frumoasă pe această candidă fetiță. Alături de 
mica Lucreţie, pășeau Giulia Farnese, de o parte, și Lella Orsini 
(căsătorită cu Angelo, fratele Giuliei), de cealaltă parte. 
Amândouă frumoase, dar mai ales Giulia. Însă Lucreția era 
frumoasă și prin tinereţea ei. Înainta cu pasul ușor, mișcat parcă 
de un ritm interior. „Merge astfel încât parcă nici nu ar mișca”, 
scria un contemporan la aceeași eveniment Apăru și tânărul 
Sforza şi nunta se porni. 

Seara, papa a dat o masă intimă. De faţă, câţiva prieteni ai 
Borgiilor în frunte cu Giulia. După masă au fost aduse darurile de 
nuntă. Scumpe și frumoase. Apoi a urmat o comedie şi o serată 
muzicală. lar mireasa vedea mişcându-se în faţa ei atâţia oameni 
pe care-i privea încântată. Și nu ştia încotro să se uite mai mult: 
spre frumoasa Giulia, deocamdată adevărata femeie care triumfa 
la petrecere; spre inexplicabila și superba vitalitate a 
părintelui-papă; spre eleganța şi frumuseţea fratelui ei, Juan (de 
care se îndrăgosti în adevăratul sens al cuvântului), sau spre 
fascinanta putere obscură a fratelui ei, Cezar. Parcă mai puţin 
spre mire... La vârsta ei, ochii erau încântați și râdeau imaginilor 


de la nuntă. Dar zilele următoare? îmbrăcă și schimbă rochii din 


bogata garderobă, primi felicitări, oaspeţi, omagii, cereri, daruri. 
Tot ce ţinea de puterea epocii se afla în mâna ei. 

Giovanni Sforza a stat un timp la Roma, unde papa îi 
acordase o slujbă grasă, aşa cum se înţelesese cu Lodovico Moro 
care susținuse încheierea acestei căsătorii. Dar Giovanni era 
neliniștit de la început. Două luni de comedie matrimonială i-au 
părut foarte lungi. Exista o scuză în legătură cu viața anormală pe 
care o ducea, căci în vara anului 1493 trecea prin Roma cu multă 
furie ciuma. Papa îi dăduse dezlegare să plece „acasă” la 3 august 
1493, lăsând singură pe mica Lucreţie în palatul Santa Maria în 
Porticu. În octombrie, când boala s-a mai rărit, Giovanni trebuia 
să se întoarcă la Roma, pentru totali consumatione matrimoni 
cum cădem uxore tua, cum îi scria papa. Din scrisoarea aceasta 
s-ar înțelege că după nuntă lucrurile rămăseseră ca mai înainte şi 
că, din cauza anilor mici ai miresei, papa găsise prematur să se 
treacă la o normală „viață conjugală”. Abia la 10 noiembrie 1493, 
Giovanni reveni la Roma din dorinţa papei, dar cum zicea el și ad 
accompagnarsi în tutto cum il-mă consorte. Această relaţie pe 
care trebuia să o realizeze în tutto cu ilustra lui soţie a fost pusă 
la îndoială de unii. E'drept că Giovanni Sforza nu se simţea în 
siguranță la Roma, că era un timid şi suferea de o cumplită 
neliniște, într-o epocă și într-un loc unde trebuia să ai curaj să 


respiri. Se temea de papă, dar şi de rudele lui din Milano. 


Tremura la gândul unei adieri de discordie. Lipsit de aroganță - 
deşi la nivelul poziţiei lui de principe putea să aibă o situaţie 
excelentă - el se afla într-o postură extrem de meschină. Tăcea 
pentru că nu avea curajul şi puterea să dea replicile potrivite. 
Pentru aceste „slăbiciuni”, cardinalul milanez Ascanio Sforza l-a 
„scuturat” tare prin cuvinte ironice și uneori pline de venin. 
Trebuie remarcat că în aceste momente aventura 
omenească a Lucreţiei cu privire la căsătorie este foarte 
misterioasă. Care vor fi fost relaţiile lor reale, de soţ şi soţie, nu ni 
se spune. Poate Lucreția a avut în această alianță conjugală nişte 
complicaţii care* erau egate de interese, de orgolii, pudoare sau 
alte elemente. Cine ştie ce înțeegere a fo'» st între ea şi soțul ei. 
Mai târziu, unii se vor referi 1 manifestările de ono» are pe care 
ea le arăta soțului. Poate era un tribut a) sensibilităţii cu car «era 
dotată Lucreția. Însă cum vor fi fost nopţile e \ de mireasă și de 
soție nu ştim. Zilele, cu siguranţă, erau pline de serbări și 
ceremonii. Pa hatul din Santa Maria în Porticu închidea între 
zic]Virile lui ridicate în quattrocento o curte activă și intrigantă 
unde veneau tot felul de nobili și ambasadori. Lucreția avea o 
ladă de cereri memorii şi ne imaginăm că și mătuşa ei, Adriana şi 
Giulia aveau şi ce azje Or plne Pentru toate acestea se plătea; și 
încă bine. Cele trfemei duceau o viață comună. Se înțelegeau 


destul de bine, prinrând fără rivalitate favorurile papei. Lucreția 


primea daruri de o valoa, re mai mare Mgi ales după ce s-au răcit 
relațiile dintre papă şi Giulia. Cele trei femei continuau să 
locuiască în Santa Maria în Porticu. Giulia avea cu dânsa pe mica 
Laura, despre care lumea știa că fusese Concepută cu papa 
Alexandru al VI-lea. Ea avea speranța că papa îi va face şi ei Q 
dotă bogată. Pe la mijlocul anului 1494, cele două doamne, Giulia 
şi Adriana, s-au pregătit să o însoţească pe Lucreția a pesar? 
Lucreția intrase în arena vieţii politice şi mondene a Italiei. Dgr, 
deocamdată, un loc de frunte îl mai deţinea cealaltă „femeie”, 
mjrnoasa Giulia, ejus concubina, cum îi spuneau contemporanii. 

În 1494, Carol al VIII-lea tocmai se pregătea să năvălească 
în Italia pentru a cuceri regatul Neapole. Mulţi au trecut în 
partidul profrancez. Papa însuși balansa în politica lui. Giovanni a 
simţit pericolul şi a cerut permisiunea de la papă să plece Cu 
Lucreția, pentru a arăta populaţiei din Pesaro pe stăpâna lor. 
Papa a fost de acord) urmând a fi însoţiţi de Giulia şi de mătușa 
Adriana. era mai bine acolo! departe de bolile contagioase care 
circulau prin Roma (deşi printre motivele putea fi frica de 
francezii care pătrunseseră în Italia). 

Acestea se întâmplau nu mult după nunta Lucreţiei. Soţul ei 
părăsise Roma pentru a întâlni armatele napolitane care se 
concentraseră în Romagna. Clauzele contractului de căsătorie 


prevedeau că el își va duce nevasta la Pesaro. papa spunea că de 


teama ciumei s-a învoit ca el să plece. Cele trei femei s-au grăbit, 
astfel încât papa nu le-a mai putut vedea. Într-o scrisoare se arăta 
supărat pe Lucreția că a luat-o pe Giulia cu ea, de care papa avea 
atâta nevoie... „Altă dată vom fi mai prevăzători şi vomavea grijă 
să ştim pe mâna cui încredințăm afacerile noastre...”, scrie papa 
Ambasadorii notau că papa era cam nervos din cauza plecării 
metresei lui. 

La 8 iunie 1494, Lucreția intra cu soţul ei în pesaro. Palatul 
Sforza îi primea pe o vreme ploioasă. Acest Pesaro făcea parte 
din statele papale încă din vremea donaţiei lui Pepin ce slurt și 
Carol cel 

Mare (sec. al VIII-lea). În lupta Hohenstaufenilor cu papii, 
Pesaro cădea sub puterea imperială. La 1443, Pesaro fusese 
vândut de Galezzo Malatesta condotierului Francesco Sforza, 
primul duce de Milano. La 1447, Alessandro Sforza primea 
investitura de la papă pentru acest oraș. La 1489, Giovanni Sforza 
primea în posesiunea sa Pesaro. În castelul acestui oraş venea 
Lucreția. Pesaro era situat pe o colină, în fundul unei văi largi. În 
jur, dealuri frumoase, împădurite. Un tablou încântător. Tiranii 
acestui mărunt stătuleț feudal nu erau prea crânceni. Mulţi 
spuneau că frumuseţea locurilor îi oprea de la acțiuni criminale. 

Sosind aici, Lucreția se putea bucura pentru prima dată de 


fericirea sentimentului libertăţii. Tinereţea reuşise probabil să-i 


mențină încă sufletul neviciat. Vaticanul, cu pasiunile și crimele 
care se măcinau înăuntru și în afară, putea să-i pară o închisoare. 
Dacă nu cumva îi plăcea această atmosferă viciată. Sigur că 
Pesaro era foarte frumos şi liniștit. Palatul se afla în vesela și 
luminoasa piață a orașului. Giovanni mai cumpărase un castel 
puternic nu departe de mare, care întărea valoarea defensivă a 
oraşului. Nu există amintiri din vremea cât a stat aici Lucreția. 

În timpul verii, Lucreția şi mica ei curte au făcut vizite la 
Urbino. Aici se crease un centru de cultură și Rafael, atunci în 
vârstă de 11 ani, făcea primele studii la școala tatălui său. Ea mai 
locui şi într-o frumoasă vilă ridicată pe colinele vecine orașului 
Pesaro. 

Lucreția intrase în Pesaro într-un adevărat triumf. Ziua 
fiind ploioasă, splendoarea veșmintelor n-a putut fi pusă în 
valoare. De la Pesaro scriau separat, Lucreția și Giulia, către 
prietenul lor, papa de la Roma. Lucreția îi descria lumea și mai 
ales pe Catarina Gonzaga di Montevecchio, despre care se spunea 
că e o frumuseţe, însă fata papei n-o găsea chiar aşa. Le avea pe 
toate „prea”: nasul, fața, mâinile, chiar pielea „prea” albă... Scria 
papei şi Giulia, care-și intitula scrisoarea Al mi-o unico signore. 
Aşa era atunci papa Alexandru al VI-lea în viața prea frumoasei 
Giulia. Ea îl asigura pe papă că Lucreția e benissimo măritata şi că 


se comporta excepţional. lar pe undeva, în scrisoare, tinerica 


Giulia îl numea pe bătrânul papă / / mi-o tesorol Cam ridicol şi 
cam irevențios pentru un papă și încă unul tare bătrân, dar - e 
drept - foarte robust. Ca taurul lui emblematic. 

lar papa îi scria şi el plin de foc o scrisoare lungă, amoroasă 
şi prolixă. Avea papa Alexandru al VI-lea numai 62 ani, atunci! Se 
strecoară în rândurile papei şi dragoste, şi gelozie, şi dorinţă de a 
poseda tutta e senza mezzo, fără un rival oficial care era soțul 
Giuliei. iată-ne în mijlocul unei păduri amoroase stufoase, în care 
papa se cam împiedică de tot felul de rădăcini... sentimentale, 
vicioase, pasionale. Gelozie spaniolă, sângeroasă, față de mult 
curtata şi frumoasa Giulia-Ea anunţa pe papă că trebuie să plece 
pentru a vedea pe fratele ei grav bolnav. Papa nu e de acord, din 
cauza trupelor spaniole și francezce se aflau pe drumuri. El 
reproşează întreprinderea atât Giuliei c-l Lucreţiei. Se teme 
pentru iubita lui Giulia. Lucreția caută să o scuzeși. asigură de 
dragostea ei. Ea însăși se află într-o grandissima malinoc-nja 

Lucreția a fost iertată pentru greşeala ei. Giulia, în sefi-mb 
după ce asistă la agonia fratelui ei, Angelo, rămase multă vrem. e 
ja Capodimonte. Papa trimise scrisori şi apeluri plângătoare şi 
amoro. a se] chemându-și amanta la Roma. Luni de zile aceasta a 
fost chem-rea papei: Giulia la Roma. Dar ea întârzia. Plin de furie 
amoroasă, Pafe>a îi scrie începând cu cuvintele grele: Giulia 


ingrata e perfida. S-a trejt în el sângele spaniol care fierbea la 


mare temperatură. În fine, Giun” cu Adriana pornesc spre Roma. 
Însă pe drum sunt prinse de sol daţi-i francezi. Carol al VIII-lea 
refuză să le vadă. Papa trebuie să plătească o frumoasă sumă 
pentru a le răscumpăra. El plăteşte, vesel, oricât, cgci o va avea, în 
fine, din nou lângă sine pe Giulia sua. 

Pentru Lucreția, Pesaro rămânea un mic orășel. El nu-i 
Putea oferi distracţii tinerei doamne care gustase ceva din viața 
Romei. jij moravurile erau prea patriarhale. Nu exista nicio 
familie mai deosetă. Renașterea pătrunsese sub diferite forme la 
Pesaro, dar foarte incipiente. A regretat mult că nu l-a putut 
întâlni pe tânărul poet QUjdo Posthumus Silvester, care tocmai își 
făcea studiile la universitaten Padova. Tânără, frumoasă, 
încântătoare, fata papei şi, pe deasupra nevasta unui Sforza, 
Lucreția şi-a făcut destui prieteni la Pesaro. Aici putea fi socotită 
un fel de regină pastorală. Dar viața în acest ora şi era prea 
uniformă şi prea îngustă pentru ea. După un an de... plictiseală a 
Pesaro, Lucreția pornea spre Roma. 

În timp ce Giovanni Sforza pleca să lupte împotriva franl62 
jOr lăsându-și nevasta sotto il manto apostolico, Lucreția se a» 
şeza împreună cu mătușa Adriana în palatul Santa Maria în 
Porticu. 

În atmosfera aceea viciată şi ticăloasă de la Roma şi de la 


Vatican s-a întors Lucreția în primăvara anului 1495. Prin 


propt-ja ei trăire a deprins viața plină de imoralitate și 
perversiune care - se petrecea la Vatican. Viciul era stăpânul 
acestui centru al vieții catolice. Ambiţia şi dorința de câştiguri 
mijloceau tot felul de crime din Partea tuturor celor ce se găseau 
aici. Actorii unor ceremonii care nu aveau nimic creştin în ele 
erau tocmai șefii cultului catolic. Lucreția a Văzut cum sub 
oblăduirea și cu participarea papei şi a lui Cezar, la Vaticgn se 
petreceau întâmplări de necrezut, care au intrat în legendă! 
Lucreția avea deci de la cine învăţa cele mai imorale vicii. 

Trăind atmosfera acelei Rome şi a acelui Vatican, Lucrţia a 
crescut şi s-a maturizat numai bună, poate mai rea decât multe 
din femeile timpului său. Era veselă, ușuratică, frivolă. În fiecare 
zi Vedea Pe cei doi fraţi: Juan și Cezar. Cezar era gelos pe fratele 
mai mare pentru „prietenia” arătată lui de Lucreția. După 
omorârea lui Juan, Lucreția vedea în fiecare zi pe papă şi pe Cezar. 
Ea a devenit repede clienta și podoaba serbărilor date de cei doi. 
În curând era confidenta intrigilor de la Vatican, a tendințelor de 
mărire a Borgiilor şi în ea s-au concentrat multe interese ale 
familiei. 

Lucreția n-a avut inteligența altor femei, nici calități 
diplomatice. A fost fata unui cardinal, apoi papă vicios, şi sora 
unui criminal sângeros. A jucat mai curând rolul unui instrument 


în mâna lor. Abia după a treia căsătorie, în februarie 1502, ea ieși 


definitiv din acest cerc. Unii scriitori, ca Gregorovius, au văzut în 
ea o „victima”, fapt ce poate fi adevărat și în același timp o 
încercare de apărare a „femeii” care a fost Lucreția Borgia. 

După plecarea francezilor din Italia, Giovanni Sforza s-a 
întors la Roma. În primăvara anului 1497, el a simţit că nu mai 
are ce căuta aici. Sub diferite motive era forțat să divorţeze. 
Pentru a scăpa de pumnal sau de otravă, el a fugit la Pesaro. 
Lucreția, care nu l-a iubit, l-a anunţat totuși despre pericolul 
care-l pândeşte. Borgii au fost foarte supăraţi că nu i-au închis 
gura pentru totdeauna. Acum erau obligaţi la un divorţ scandalos. 
Tot acum, la 14 iunie 1497, Cezar îl omora pe fratele său, Juan de 
Gândia. 

În timpul crimei, Lucreția nu se afla la Vatican. Ea se 
retrăsese, la 4 iunie 1497, la mănăstirea de călugărițe San Sisto. 
Probabil plecase acolo în urma despărțirii de soţul ei. Un 
contemporan, Donato Aretino, făcea o glumă bună când scria 
unui cardinal că Lucreția, retrasă la mănăstire, ar avea de gând să 
se facă şi ea călugăriță. Dar adăuga că „mai se spun în legătură cu 
ea şi alte lucruri care nu se pot încredința unei scrisori”. Era 
vorba de unele relaţii foarte intime cu membrii familiei. Acolo 
află ea despre moartea lui Juan, care după multe informaţii din 
epocă, era cel mai iubit de ea, dintre membrii familiei. Ea 


cunoștea motivele crimei săvârșite de Cezar. Era dorinţa lui 


Cezar nu numai de a lua locul lui Juan lângă ea, dar și în afacerile 
lumești al Vaticanului și ale Italiei. 

Durerea lui Alexandru al VI-lea a trecut repede. Avea multe 
de făcut. Mai întâi trebuia divorțată Lucreția. O comisie de 
cardinali a declarat impotent pe Giovanni Sforza, iar pe Lucreția, 
fecioară... Un contemporan scria că, aflând o asemenea veste, a 
râs toată Italia cum nu râsese de multă vreme. Lucreția declara că 
poate jura că totul e adevărat. Hohotele de râs s-au întețit. 
Intimidat de rude, mai ales de Lodovico Moro, Giovanni Sforza a 
fost de acord cu cele afirmate: Non haverla mai cognosciuta... et 
esser impotente. La 20 decembrie 1497, căsătoria era desfăcută 
legal. 

Contemporanii de la curtea lui Alexandru al VI-lea 
observau că Lucreția nu era mulţumită. Încă din vara anului 1495. 
Apăreau prea multe noutăţi care o nelinișteau, în viața de curte 
de la Vatican. Venirea Sanciei i-a provocat o acută stare de gelozie. 
Se temea că va trece pe planul al doilea. Venea o fată frumoasă și 
plină de foc. Întâlnirea dintre cele două tinere a fost memorabilă. 
Sancia ajungea pe la orele 10 dimineaţa, în ziua de 20 mai 1495. 
Avea un cortegiu regal. Călărea un cal negru. Lucreția venise în 
întâmpinare tot pe un cal negru. Cele două tinere s-au îmbrățișat 
cu multă ceremonie. Alexandru al VI-lea aștepta nerăbdător, 


uitându-se pe ferestre spre piață. Era înconjurat de cardinali. 


Sancia şi Jofre au intrat și, îngenunchind, au sărutat pantoful 
papei. A intrat apoi curtea feminină a Sanciei pentru același sărut, 
în timp ce papa se uita la fete cu ochi lacomi. Apoi s-au așezat. La 
mijloc, papa. De o parte, frumuseţea blondă a Lucreţiei, de 
cealaltă parte, pletele negre și frumuseţea întunecată a Sanciei. 
Arbitrul şi patronul, papa, le privea încântat. Tot ce a urmat, 
discursuri, serbări, dansuri, amintesc foarte bine de vechea 
senzualitate păgână. 

Aşa începea Sancia să participe la suveranitate în Vatican, 
dar fără o participaţie directă cum era cea a Lucreţiei. Ea conta 
mai mult ca o favorită, datorită titlului şi rudeniei ei regale. 
Sancia nu-şi iubea soțul. Avea nevoie de un bărbat mai furtunos, 
mai puternic și mai tiranic decât Jofre. Până la sfârşit, ea găsea 
aceste calităţi întâi la cumnatul său, Juan, apoi la celălalt cumnat, 
Cezar. 

Destul de repede, Lucreția și Sancia au devenit prietene. 
Însă relaţiile dintre ele erau destul de circumspecte și de 
temperate, împreună cu Giulia, care stăpânea mai discret inima 
papei decât o făcuse în primii ani, Lucreția s-a calmat, lăsând pe 
Sancia să facă ce dorea în expedițiile ei amoroase. Lucreția simţea 
că tot ea era stăpână la Vatican. Pentru Sancia a organizat baluri, 
muzică, distracţii. Era momentul în care Savonarola lansa 


apostrofările lui împotriva femeilor pontificale. Insă nimeni 


dintre Borgii nu s-a simțit lezat. Atunci când papa s-a înfuriat, 
Savonarola a fost trimis pe rug. 

Giovanni Sforza nu s-a lăsat convins să se întoarcă în orașul 
etern în cursul anului 1496. îl întâlnim în ianuarie 1497 la Roma. 
Dar din nou fugea la Pesaro. Nu avea inimă atât de vitează ca să 
mai rămână. După pronunţarea divorţului, în decembrie 1497, 
ura lui a răbufnit, afirmând că papa a provocat divorțul pentru a 
o reține pentru sine pe Lucreția. 

În decembrie 1497, Lucreția era deci liberă. Dar în martie 
1498 „fecioara” noastră dădea naștere unui copil. Al cui era acest 
copil, acest „infante roman”? Cine era tatăl? 

Procesul de divorţ şi apoi naşterea au dat prilej pentru un 
mare scandal public, precum şi zvonurilor dezonorante cu privire 
la viața Privată a Lucreţiei însă lumea mergea înainte. Papa 
pregătea în liniște noua căsătorie a Lucreţiei. Și încă una cu relaţii. 
Era vorba de Alfonso de Aragon, fiul regelui Alfonso al II-lea de 
Aragon. Primise titlul de duce. Lucreția putea fi mulțumită, căci 
viitorul ei soț era frate cu Sancia. Era deci o căsătorie „în familie”. 
Papa voia să pună capăt scandalului, scandal pe care fantezia 
publică îl amplificase prea mult. Se formase la Roma și în Italia o 
opinie pe care o sintetiza cronicarul venețian Matarazzo, care 
spunea că Lucreția era „purtătoarea drapelului curtezanelor” 


(spus academic). Viaţa particulară a Lucreţiei era cam tenebroasă, 


fiind expusă la cuvinte grele din partea denunţătorilor ei. 

Desigur că mirele nu ştia prea multe din aceste întâmplări. 
La 20 iunie 1498 avu loc a doua căsătorie a încă tinerei Lucreția 
cu Alfonso de Aragon. Nefericitul mire venea la Roma tăcut și 
trist, fără ceremonie şi aproape în secret trecu lângă nevasta lui 
în palatul Santa Maria în Porticu. La 21 iulie 1498 avu loc 
căsătoria religioasă celebrată la Vatican. Deasupra capetelor 
mirilor strălucea o sabie goală ținută de un cavaler: căpitanul 
gărzii papale, spaniolul Juan Cervillon. Tristă coincidenţă... 

La 1498, Lucreția, devenită ducesă de Bisceglia, acum în 
vârstă de 18 ani, nu plecase din Roma la Neapole cu soțul ei 
Alfonso, care reușise să împlinească 17 ani. Alfonso era un tânăr 
amabil şi chiar frumos. Se spune că Lucreția avea o deosebită 
înclinare pentru el. Poate mai mult maternă. Ca bărbat, Alfonso 
avea destui concurenţi, chiar în sânul familiei. 

În anul 1498, încercările Franței de a cuceri regatul 
Neapole au reînceput. Familiile nobile şi cardinalii angajaţi în 
unul din partidele antifranceze au fugit. În iulie 1499 fugea şi 
Alfonso, după o convieţuire de un an cu Lucreția. Papa ura pe 
aragonezi din numeroase motive, ură întărită şi de faptul că 
Alfonso se afla acum în tabăra dușmanilor. Alfonso o chemase pe 
Lucreția la Neapole, dar ea refuzase. Plecase la Neapole și Sancia. 


Lucreția se simţea foarte rău: era al doilea soț legal care fugea. 


lar ambasadorii trebuiau să suporte blestemele și 
înjurăturile papei asupra ginerelui fugit şi asupra regelui 
Frederic de Neapole care-l făcuse să fugă. Pentru a-i da de lucru 
şi a o ridica la un nou rang, papa o numi pe Lucreția, în august 
1499, guvernator peste Spoleto și Foligno. Lucreția ştia că nu 
merită să plângi şi nici să fii supărat după cei ce pleacă. Și încă 
fugind. Avea destule motive să fie veselă la petrecerile ei din 
Vatican. Avea în primul rând familia. Lucreția preaiubită nu 
trebuia umilită, spunea papa. El se gândea că la Spoleto, la peste 
100 km nord de Roma, Lucreția se afla la o depărtare și mai mare 
de Alfonso. Papa dispunea să fie primită „cu o consideraţie şi un 
respect cu totul deosebite” și că trebuie ascultată „ca şi cum ar fi 
propria noastră persoană”. 

În dimineaţa zilei de 8 august 1499, un mare cortegiu pe 
care îl alcătuise însuși papa porni de la Roma spre Spoleto. 
Ambasadori, nobili, doamne, domnișoare de onoare, soldaţi și 
servitori, peste 40 de care cu cele necesare Lucreţiei. În loggia sa, 
papa i-a petrecut cu privirea. Ea și Jofre trecuseră prin faţa papei 
şi-şi plecaseră capetele cu tot respectul cuvenit unui asemenea 
înalt prelat. Papa a privit mult, cu plăcere şi părere de rău spre 
fluturarea părului blond al Lucreţiei, care se îndepărta tot mai 
mult. Sentimentul umilinței soţiei părăsite pe care îl simțea 


Lucreția a fost repede acoperit de conștiința poziţiei ei politice. 


Trebuia să guverneze nu atât interesul ei, cât al statului pe care-l 
servea. Interesul familiei Borgia. La 14 august 1499, Lucreția 
intra în Spoleto în aclamaţiile populaţiei, plină de curiozitatea de 
a o vedea pe tânăra guvernatoare despre care aflase atâtea. 1 se 
pregătiseră arcuri de triumf. Apoi a ajuns la Rocca di Spoleto, 
citadela în care va locui, după ce ascultase tot felul de cuvântări 
din partea magiștrilor oraşului. 

Între timp, papa trimisese pe căpitanul spaniol Juan 
Cervillon la regele din Neapole pentru a aranja reîntoarcerea lui 
Alfonso la Vatican. După multe şi încurcate discuţii, regele 
promisese că Alfonso se va întoarce pe la mijlocul lunii 
septembrie lângă nevasta lui. Era ultima încercare a casei 
aragoneze de a câștiga de partea ei pe papă, în lupta cu 
pretenţiile regelui francez. Încercarea avea în vedere chiar 
jertfirea unui om. 

La 19 septembrie 1499, Alfonso, care ascultase ordinul 
papei, se găsea lângă Lucreția la Spoleto. La 23 septembrie, ea 
pleca împreună cu soțul ei la Nepi, unde primea investitura 
pentru orașul, castelul şi domeniul care aparținuseră lui Ascanio 
Sforza, vasal trădător. Alexandru al VI-lea venea el însuşi la Nepi 
să-i predea fiicei preaiubite două teritorii importante. Se vede că 
Lucreția se bucura de mari favoruri din partea papei. Apoi 


plecară spre Roma, iar aici, la 1 noiembrie 1499, ea născu un 


băiat care primi numele tatălui, cel de Rodriguez. La botez au 
participat cardinali, ambasadori şi trimiși ai monarhilor italieni şi 
europeni. Peste o săptămână sosea la Roma şi Cezar Borgia. 
Venea din Romagna. Era cam posac. Îşi aducea aminte de refuzul 
regelui napolitan de a-i da de soţie pe Charlotte de Aragon. Mai 
ştia că regele Franţei îşi menţine ideea fermă de a cuceri regatul 
Neapole, și că el trebuie să contribuie la acest plan, fiind și el 
ajutat de regele francez să-și croiască un regat în Italia. Papa 
însuși se gândea să se despartă de casa de Aragon. Numai 
Lucreția se simțea oarecum legată de soțul ei, Alfonso. Nu se știe 
dacă Lucreția aflase sau nu despre hotărârea celor doi Borgii de a 
rupe prin orice mijloace legăturile de familie cu dinastia de 
Aragon. 

Moartea lui Alfonso trebuie legată de Lucreția sau de Cezar? 
De cauză sau de efect? Ea l-a îngrijit cu multă atenţie cât timp a 
fost rănit. La moartea lui Alfonso, Lucreția nu a leșinat. N-a plâns 
şi nici n-a fugit din mijlocul bandei de asasini în care se mişca și 
trăia. Dimpotrivă s-au strâns relaţiile d dintre papă, Lucreția și 
Cezar. La Roma, ea n-a prea fost văzută în public. Burchard o 
pomenește foarte rar. Se pare că a stat într-o permanentă stare 
de dependenţă față de familie. A fost oare o femeie pasională? în 


orice caz, ea ar fi trebuit să aibă destulă tărie morală, acolo, la 


Vatican, ca să alunge de lângă sine pe tată și pe frate. Însă 
legendele despre niște relaţii incestuoase porneau din vremea lui 
Juan, fratele mai mare. 

Lucreția s-a retras la Nepi pentru scurtă vreme. Era unul 
dintre oraşele Etruriei, aşezat pe un platou înalt. În jur, stâncile 
de tuf vulcanic serveau ca o adevărată întăritură naturală, în 
afară de zidurile care înconjurau orașul. Castelul se afla în partea 
mai slab apărată a orașului. Papa Alexandru al VI-lea dăduse 
castelului forma care se mai poate vedea încă astăzi la Nepi. A 
fost restaurat și întărit cu bastioane de papa Paul al III-lea. Astăzi 
se află într-o stare de ruină deplorabilă, dar la 1500 castelul arăta 
destul de impozant. Se mai văd şi astăzi urmele emblemei 
Borgiilor. Aici venea Lucreția. Peisajul, ca în întreaga Etrurie, este 
cam sever şi cam melancolic, iar natura vulcanică a pământurilor 
oferă un aspect cam dezolant. La 31 august 1500, Lucreția intra 
în castelul din Nepi. Avea cu dânsa pe ultimul copil, Rodriguez. 
Nu era prea veselă, căci nu demult fusese înmormântat tânărul ei 
soţ. Scrisorile trimise de aici la Roma sunt semnate: principessa 
di Salerno, la infelicissima. O parte din scrisori, trimise 
servitorului ei credincios, Vincenzo Giordano, nu trebuiau 
cunoscute de nimeni și mai ales de Rexa, de papa Alexandru al 
VI-lea. 


În noiembrie 1500, ea dorea să se întoarcă la Roma. Tatăl 


ei o chema la Vatican înainte de anul nou. Reîntoarsă acasă, 
părerile de rău care o încercaseră uneori au trecut repede, atât 
de repede încât parcă nici nu existase un Alfonso de Aragon. 
Nimeni nu mai recunoștea după câteva luni în tânăra surâzătoare 
şi veselă, pe văduva unui soţ căzut sub loviturile asasinilor. lar 
asasinii erau aproape. Mediul sau temperamentul moral al 
Lucreţiei contribuia la aceasta? Poate şi alte împrejurări ce se 
încadrau în mediul familial?! începea să se vorbească de o nouă 
căsătorie cu prințul moştenitor de Ferrara, care, din 1497, 
rămăsese văduv. La această căsătorie se gândeau Borgii încă din 
vremea cât mai trăia Alfonso de Aragon. Alexandru al VI-lea 
susținea o atare căsătorie care era un mijloc de a favoriza 
interesele lui Cezar. Nu numai că se asigura în felul acesta 
posesiunea Romagnei de către Cezar, dar se deschideau și şanse 
de a ocupa Bologna și Florenţa. Planurile erau mari. Alături de 
Ferrara trebuiau să vină și aliaţii ei, suveranii de Mantua și 
Urbino. Cu o ligă organizată de papă în care ar mai intra şi Franţa, 
Borgii se vedeau apărați de orice atac. Multă vreme, ducele 
Hercule de Ferrara a rezistat. Nici tânărul Alfonso de Ferrara nu 
părea prea încântat de o asemenea căsătorie, mai ales că avea în 
vedere altceva, o prințesă din casa regală a Franţei. Ludovic al 
XII-lea ar fi dorit şi el să dea lui Alfonso de Ferrara o principesă 


franceză, prin care ar fi întărit poziția Franţei în Italia. Nici el nu 


dorea să întărească dinastia Borgiilor. Însă expediţia franceză 
spre Neapole avea nevoie de sprijinul sau măcar de avizul papei. 
De aceea regele Franţei a fost de acord cu căsătoria dintre 
Alfonso de Ferrara şi Lucreția. La 8 iulie 1501, Hercule de Ferrara 
îşi dădu asentimentul. Negocierile pentru încheierea căsătoriei 
duraseră mult şi fuseseră umilitoare pentru Lucreția. În aceste 
împrejurări atât de favorabile, papa Alexandru al VI-lea hotărî să 
ocupe feudele și bunurile feudalilor din Latium, care erau lipsiţi 
de apărare. La 27 iulie 1501, papa plecă şi el cu armatele. În acea 
zi instala pe Lucreția la Vatican, în locul lui. În viața Lucreţiei 
începuse o etapă nouă. 

Puterea Lucreţiei la Vatican şi în conducerea bisericii 
catolice 

Abia trecuse un an de la prima căsătorie. Lucreția avea 14 
ani şi mai bine, iar Gregorovius și alți scriitori atașați curiei 
papale o prezintă ca pe o „fetiță pasivă şi neştiutoare”. În realitate, 
ea ocupa acum la Vatican un loc de frunte. Printre primele locuri. 
Alături de Giulia, ea împărțea spaţiul sentimental al inimii tatălui 
pontif. Asediul scaunului apostolic se dădea nu prin Giulia, ci prin 
Lucreția, căreia i se solicitau tot felul de favoruri și privilegii, în 
schimbul unor „cadouri” substanţiale. 

Familia Gonzaga din Mantua dorea să obţină o pălărie de 


cardinal pentru Sigismondo, unul din membrii familiei. 


Ambasadorul acestei familii la Roma, F. Brognolo, recomandă să 
se intervină prin cele două femei, dar mai ales prin Lucreția, 
„care este foarte bine văzută”, căci „majoritatea acelora care 
doresc să obțină o favoare intră aici prin această poartă”. N-ar fi 
rău, propune ambasadorul, ca la 1 martie 1494 să i se ofere 
Lucreţiei un semn de atenţie și omagiu, împlinea atunci 14 ani. 
„Gratitudinea” în înţelesul vremii şi mai ales a Borgiilor, însemna 
ceva „sunător” și intangibil. Tot Brognolo scria Isabellei d'Este că 
dacă vrea să obțină ceva „este nevoie de bani și nu de scrisori”. 

Anul următor, deși Lucreția era foarte tânără, a devenit 
Păzitoarea documentelor importante ale familiei. Întrebat de 
papă ce sumă a oferit Brognolo pentru candidatul Gonzaga în 
schimbul pălăriei 

de cardinal, Giovanni i-a arătat scrisoarea prin care oferea 
suma de 15.000 de ducați. După ce a citit-o, papa a poruncit 
ginerelui să predea scrisoarea Lucreţiei și adăugă: „Spune-i să 
păstreze cu grijă în una din casetele ei scrisoarea, pentru ca să 
ştie de unde să o ia atunci când i-o vom cere”. 

În acest timp, Alexandru al VI-lea chema de la Neapole pe 
nora sa, Sancia, dorind să vină întrucât între altele „știa că e o 
mare frumuseţe”. Lucreția a avut o teamă vagă de această 


cumnată care prin comparaţie cu dânsa, putea să aibă ceva care 


să-i fie favorabil în faţa papei. Însă frumoasa aragoneză nu s-a 
interesat la Vatican decât de serbări, cavalcade și amoruri. 
Lucreția a putut să domine fără grijă, ba chiar să se ridice mai sus, 
deşi papa făcea gesturi de curtoazie fată de vesela și 
strălucitoarea lui noră. Pe la 1496, ambasadorii care ştiau prea 
multe raportau că treburile sunt cam încurcate în familia 
Giovanni-Lucreţia și că „Giovanni a plecat din Roma plictisit şi 
fără niciun motiv, lăsându-și nevasta sub mantia apostolică”. 

Este interesantă precizarea. „Mantia apostolică” poate fi și 
simbolul părintesc al ocrotirii. Dar dacă este altceva? Despre 
acest „altceva” vorbesc multe informaţii din epocă, reluate de 
istoricii de mai târziu. Burchard, care nu notase nimic despre 
Lucreția timp de trei ani, începe să înregistreze cu migală tot ce 
vede cu ochii lui. E vorba de mici întâmplări care marchează de 
fapt ascensiunea tinerei femei, care ajunsese acum atât de 
puternică la Vatican, încât se ocupa chiar de probleme ale religiei. 
La ea vin în vizită obligatorie noii cardinali îndată ce au primit 
purpura. împreună cu Sancia, a cărei frumuseţe este captivantă, 
se așază adeseori alături de tronul papal, pe perine de catifea, 
schimbând cu p? pa vorbe jocosa et risoria. Burchard spune că în 
timpul unei slujbe religioase importante, din spatele scaunului 
papal din biserica Sf. Petru, a apărut „o trupă veselă” de doamne, 


care s-a așezat în scaunele destinate canonicilor. 


Urmează anul 1497, an în care Lucreția a fost amestecată 
într-o dramă obscură. Soţul ei, Giovanni Sforza, fugise încă o dată 
din Roma, refuzând să accepte divorţul pe care i-l impuneau 
cumnaţii, se pare amenințându-l cu moartea, după ce descoperise 
o intrigă incestuoasă în propriul apartament. Fără a spune 
nimănui ceva, Lucreția s-a retras la o mănăstire, la 4 iunie 1497. 
După zece zile, fratele său, Juan, dispărea și era găsit în apele 
tulburi ale Tibrului. Ambasadorul Malispero, într-un raport din 
17 iunie 1497, atribuie asasinatul lui Giovanni Sforza, pentru 
motivul că acesta ar fi descoperit relaţii ascunse ale celui mort cu 
propria lui soră, Lucreția. Ofensat de acuzaţia de impotenţă, 
Giovanni Sforza fugi la Milano și de acolo aruncă una din cele mai 
grave acuzaţii asupra dinastiei Borgia: „Declar că am avut relații 
cu ea, dar papa mi-a răpit-o nu cu alt scop decât ion pentru a face 
el acest lucru pe socoteala lui”. Pe la 1500, acest Giovanni s-a 
recăsătorit şi a avut un băiat. De aceea, spun cronicarii, el nu a 
putut fi acuzat de impotenţă. 

Lucreția a ieşit repede din umbra unde se refugiase. Vom 
asista din nou la o întâmplare de familie sângeroasă și sinistră, în 
care personajele principale stau păzite de întunericul nopții. 
Acum apare pentru prima dată Lucreția în public, cu instinctele și 
mijloacele ei de curtezană. Femeie disputată, ea avansează în 


scena vieţii romane, în mijlocul evenimentelor întunecate pășind 


peste cadavrul unui frate care abia s-a răcit. Ea părăseşte celulele 
mănăstirii unde se refugiase, care nu conveneau structurii ei 
psihice. Revenită lângă tatăl ei, ea constată că ecoul tristelor 
evenimente petrecute nu de mult s-a stins. Eliberată de 
supravegherea soțului, sigură pe aprobarea divorțului pe care îl 
pregătea o comisie binevoitoare de cardinali, ea păşește, ca şi 
ceilalți membri ai familiei, pe panta amorurilor ușoare. 
Frumuseţea ei trezește dorinţe. Ea nu știe rezista cuvintelor, 
şoaptelor de dragoste. În această atmosferă de frenezie erotică, 
pot dispărea chiar şi barierele de sânge. 

În decembrie 1497, cu prilejul desfacerii căsătoriei cu 
Sforza, comisia  cardinalilor proclamă solemn virginitatea 
Lucreţiei. Matarazzo scria că... și Dumnezeu știe că a fost şi era 
atunci cea mai mare târfă din Roma”. Râsul crescu îndată ce 
Lucreția dete semne că este însărcinată în câteva luni, deși soţul 
ei fugise şi lipsea de prea mult timp. Despre acest copil care se 
nășştea în primăvara anului 1498 s-a vorbit mult. 

La câteva luni după nașterea copilului nelegitim, în august 
1498, Lucreția se căsătorea cu Alfonso de Bisceglia, fratele 
Sanciei. Alfonso avea abia 17 ani şi a frapat lumea romană prin 
frumuseţea și nevinovăția lui sufletească. Nu făcuse o căsătorie 
din dragoste, ci doar la insistențele regelui din Neapole, care 


căuta să scape în felul acesta de cererea papei de a acorda mâna 


fiicei sale, Charlotte, lui Cezar, căruia i-ar fi revenit în felul acesta 
coroana regatului de Neapole. 

Lucreția a rupt legăturile amoroase, dar nu putea să-şi 
schimbe felul de viaţă. De aceea nu-i putea inspira tânărului ei soț 
niciun fel de sinceră afecțiune. El se simţea un intrus la Vatican, 
între evenimentele politice europene şi intrigile familiei Borgia. 
La 1499, când Ludovic al XII-lea cobora în Italia pentru a cuceri 
Neapole, Alfonso părăsi brusc Roma. Motive personale întăriseră 
nevoia de a fugi. Se îndoia de cinstea soției, căci se vorbea cu 
destulă ironie despre prima sarcină pe care o avortase și de a 
doua care era în curs. 

Lucreția arăta supărată din cauza fugii lui Alfonso, dar 
după trei zile uitase totul. În a patra zi, la 8 august 1499, pornea 
din Vatican cu un cortegiu de nobili spre Spoleto, cu o figură 
oarecum veselă. Avea atunci 19 ani și îndeplinea funcția de 
regentă la Spoleto, în locul unui cardinal. Erau primele onoruri 
publice ale unei fiice favorite. Avea cu dânsa pe fratele mai mic, 
Jofre. Pentru a nu obosi, papa ceruse să se construiască pentru ea 
un scaun acoperit cu cuverturi stacojii brodate cu flori, două 
perinițe din damasc alb şi un foarte frumos baldachin Burchard 
spune că papa pusese să se aşeze pe o măgăriţă un scaun și un 
scăunaş de mătase. Avea mare grijă pentru fata lui. 


Regenta aceasta neobişnuită a rămas mai mult de două luni 


la Spoleto. Alexandru al VI-lea s-a simţit consolatus et recreatus 
când a văzut-o întorcându-se la Vatican. Pentru a o înveseli, a uita 
necazurile călătoriei şi grelele sarcini politice şi administrative, 
Burchard spune că Alexandru al VI-lea i-a trimis în întâmpinare 
trupa de papales mimi et joculatores. Cu Lucreția se întorcea la 
Roma și bietul Alfonso. La Vatican, el a găsit fețe vesele și 
bucuroase de a-i primi nevasta cu serbări zgomotoase şi 
fastuoase. Câteva luni mai târziu, Lucreția îl fericea cu un fiu, 
botezat Rodrigo. Nu știm dacă această veste l-a bucurat de 
paternitate, dar el era foarte surprins că papa anunța naşterea 
copilului cardinalilor convocați la miezul nopţii, în timp ce nunta 
lui se făcuse aproape în secret. A fost mirat să asiste la botezul 
organizat cu un fast deosebit. 

N-au trecut decât câteva zile şi Alfonso, mai întâi rănit de 
oamenii lui Cezar, a fost sugrumat chiar la Vatican de Micheletto. 
Fără a se arăta prea afectată, Lucreția s-a îndreptat spre castelul 
ei din Nepi, însoţită de 600 de călăreți. 

Era al treilea cadavru pe care-l vedea rostogolindu-se la 
picioarele ei. Spun documentele și oamenii epocii că nu din 
motive politice sau familiale, ci numai din cauza unei gelozii 
monstruoase, i-rumoasele rochii ale acestei tinere femei erau 
pline de sânge. Avea abia 20 de ani, iar drumul său era semănat 


cu morți, fără ca ea să fi scos măcar un strigăt de groază sau un 


gest de rezistenţă. 

Burchard face doar unele aluzii la aceste evenimente, în al 
său Diarium. Însă aceste aluzii ne fac să înțelegem că 
sângeroasele întâmplări ce se petreceau din cauza Lucreţiei, nu o 
afectau prea mult. Erau prea multe evenimente care îi răpeau 
capacitatea de a mai simţi: divorţurile, adulterele, incesturile. 
Dacă a avut vreodată o durere, aceasta a fost superficială. Cum i-a 
fost şi firea. Câteva zile după ultima lugubră tragedie, ea privea 
veselă și surâzătoare balul și dansurile isterice şi scenele pline de 
senzualitate de la Vatican, împreună cu părintele-papă. Ea 
prezida serbări, primea pe noii cardinali și pe tinerii feudali, 
alerga prin oraş sau pe la castelele vecine urmată de un cortegiu 
extraordinar, în timp ce papa o admira de la una din ferestrele 
castelului Sant-Angelo. O admira pe Lucreția şi cortegiul care 
defila pe sub ferestrele Vaticanului, ad laudem et honorem S. 
Romane Ecclesie, adaugă cu obidă cronicarul vremii. 

Papa Alexandru al VI-lea s-a arătat totdeauna mândru de 
frumuseţea şi de grațiile fiicei lui. Cu toate că era ocupat cu slujba 
de ceremonii, chiar Burchard a trebuit să constate creșterea 
progresivă a tandreţei părintești. Plin de grijă și dragoste, papa 
n-a mai numit-o pe Lucreția Filia Sanctissimi Domin Noştri Papae, 
ci Filia chiarissima, Filia amatissima, Filia perchiara Sanctissimi 


Domini Noştri Pape... (Burchard, II) 


Este etapa în care Sebastiano di Brânca Tadellini nota în 
ziarul său: „Papa iubea atât de mult pe fiica sa, încât se așeza la 
fereastră cu ea, la vederea şi cunoașterea acelora care voiau să-i 
vadă”. Ambasadorul napolitan raporta guvernului său că papa „îşi 
iubeşte fiica într-un fel superlativ”, lăsând să se înţeleagă multe 
lucruri din cele spuse. Afecțiunea morbidă apăsa atât de mult pe 
papă, încât el călca în picioare orice reținere sau pudoare. 
Depăşind limitele decenţei, e! încredința Lucreţiei gestiunea 
afacerilor interne ale bisericii catolice, atunci când pleca din 
Roma. Nicio curtezană n-a ajuns vreodată la o asemenea situaţie 
şi putere. 

Prima abdicare de la suveranitatea pontificală a lui 
Alexandru al VI-lea, predată în mâinile Lucreţiei, a avut loc la 27 
iulie 1501 şi a durat până la mijlocul lunii septembrie 1501. Iar 
Burchard nota: et dedit ei commissionem aperiendi litteras 
sanctități suae directas. E vorba de plecarea lui Alexandru al 
VI-lea, la 27 iulie 1501, cu trupele de cavalerie și infanterie, 
pentru a ocupa teritoriile câtorva feudali din Latium. Atunci o 
instituia, printr-un act oficial, ca locţiitor al său la Vatican pe 
Lucreția. Burchard a scris cu acest prilej următoarele: 
„Sanctitatea sa, stăpânul nostru, înainte de a părăsi orașul a 
încredințat întregul palat și grija afacerilor curente donnei 


Lucreția Borgia, fiica sa, şi sanctitatea sa i-a dat deplină putere de 


a deschide scrisorile ce vor sosi; numai în cazul unor împrejurări 
foarte importante, ea trebuia să ia avizul sfatului seniorului 
cardinal de Lisabona”. 

Nici nu avea 21 de ani acest șef interimar al bisericii 
catolice. Era fată frumoasă, dar cu trăsături morale cam 
deşucheate. Cât a lipsit papa de la Roma, o singură dată a discutat 
Lucreția cu cardinalul de Lisabona. 

Despre această suplinire a papei la conducerea bisericii 
catolice s-a scris mult. Au apărut și multe satire şi relatări de tot 
felul. Se prea poate ca afacerile din această perioadă, să fi avut 
mai mult un caracter administrativ și să nu fi fost probleme de 
ordin spiritual. Posibil! însă exemplul este unic în istoria acestei 
instituţii. Încrederea acordată de papă fetei lui mergea foarte 
departe, și exprima o deosebită favoare pe care o făcea suveranul 
pontif unei femei, indiferent de gradul de rudenie. Papa îi dădea 
şi un rol politic, probabil cu scopul ca Alfonso de Ferrara să vadă 
ce nevastă va avea el. E drept 

că principii din diferite state italiene încredințau toate 
afacerile soțiilor lor în timpul absenței acestora. 

Lucreția rămânea în apartamentul papei, înlocuindu-i 
autoritatea cu autoritatea personală. De la 25 septembrie până la 


2 octombrie 1501, papa a lipsit din nou și din nou biserica se afla 


sub comanda supremă a Lucreţiei. La 18 octombrie 1501, papa 
pleca încă odată. În acest interval muri unul din camerierii papei, 
lăsând o grasă moştenire de 80.000 de ducați de argint şi bunuri. 
Lucreția, care credea că poate înlocui în toate pe papă, încercă să 
pună mâna pe bunurile în cauză, dar la întoarcere, Alexandru al 
VI-lea își însuși banii și bunurile celui decedat. 

Papa ducea negocieri matrimoniale. Ele mergeau foarte 
greu pentru că ducele de Ferrara avea o puternică aversiune față 
de „dinastia” Borgia, atât de grav încărcată cu păcate, cu crime, cu 
o reputaţie proastă, toate acestea fiind întreținute și de împăratul 
Maximilian şi de principii stăpâniţi de o mare ură antipapală. 

Alfonso de Ferrara ezita. Nu din cauza naşterii cam ilicite a 
Lucreţiei. În acea epocă, o asemenea situaţie nu avea nicio 
importanţă. Europa era plină de astfel de persoane cu funcții şi 
titluri foarte înalte. Era epoca de aur a bastarzilor şi în Italia. Însă 
Lucreția mai era și fata papei, a unui cleric, ceea ce însemna că 
totul pornea de la un viciu originar. Mai circulau şi alte zvonuri, 
despre un Infante roman... Se adăugau toate crimele și 
imoralităţile tatălui şi ale fratelui. Lucreția însăși, abia trecută de 
20 de ani, trecuse prin multe. Chiar prin foarte multe. De două ori 
logodită, de două ori căsătorită şi de două ori văduvă în 
împrejurări care semănau a crimă. Reputația ei era proastă. Nici 


Alfonso nu era ușă de biserică, ba chiar îi plăcea mult viața. Dar în 


jurul Lucreţiei circulau prea multe cronici scandaloase, deşi era 
încă foarte tânără. Apoi ajunseseră până la Ferrara strigătele 
furioase ale lui Giovanni Sforza, care spunea că trebuie să se 
despartă de Lucreția pentru a o lăsa tatălui. De asemenea, şi 
vestea că din 1498 „fata papei are un copil nelegitim”. Se 
cunoșteau la Ferrara toate satirele care circulau în Italia pe 
socoteala familiei Borgia și implicit a Lucreţiei. Incestul era una 
din gravele acuzaţii. 

Pe această latură, repetatele acte de inconștienţă și de 
imoralitate ale papei Alexandru al VI-lea reflectau o pasiune 
patologică, în noaptea logodnei Lucreţiei cu Alfonso de Ferrara, 
Roma a fost iluminată și clopotele a 100 de biserici au sunat până 
în zori. lar Burchard, nota în cămăruţa sa, sintetica opinie amară, 
că sunetele clopotelor nu chemau lumea la bucurie și veselie, ci 
„la ruşine şi la doliu”. 

Înainte de a pleca spre Ferrara, Lucreția primea de la papă 
două bule: una relativ la paternitatea Infantelui și alta la 
investitura cu diferite bunuri a celor doi copii ai ei. Apoi, pentru a 
încheia demn despărțirea lor, papa şi Cezar au organizat un bal 
mult mai obscen decât cel al castanelor, în noaptea de dinaintea 
plecării ei. Era revărsarea ultimei furii morbide a celor doi. 

Lucreția plecă de la Vatican la 6 ianuarie 1502. Se 


despărțea definitiv de Roma şi de trecutul ei sumbru, confuz, atât 


de discutat. Trecea într-un marș triumfal prin Latium, Umbria şi 
Romagna și îşi făcea intrarea solemnă, la 2 februarie 1502, la 
curtea din Ferrara. Pe drum i s-au organizat serbări şi primiri 
extraordinare. Matarazzo, care ke afla în singurătate la Peruggia, 
a aflat despre toate întâmplările nemaiauzite de la Roma și cele 
din călătoria Lucreţiei şi nota cu amărăciune că Lucreția purta 
„marele steag al târfelor”, servind ca „ghid pentru toate târfele”. 

Intrând în familia princiară de la Ferrara, una din cele mai 
vechi și mai nobile din Italia, Lucreția trebuia să consolideze 
suveranitatea lui Cezar asupra Romagnei şi să secondeze vederile 
ambițioase ale tatălui şi fratelui Cezar, cu privire la Bologna și 
Florența. Alexandru al VI-lea spunea ambasadorilor Ferrarei 
înainte de plecarea ei: „Vreau ca dintre toate prințesele Italiei, 
Lucreția să aibă perlele cele mai numeroase și cele mai 
frumoase!” 

În bucuria lui, papa a uitat toate îndatoririle morale şi a 
fost văzut împreună cu Cezar în apartamentele acestuia, asistând 
la cele mai scandaloase spectacole, pe care Pius al II-lea le blama 
mai târziu cu atâta asprime. În genere, întreaga clasă dominantă 
din epoca era „scandalos de coruptă”. Ultimele zile petrecute 
împreună de cei trei Borgia au fost încununate prin vestitul 
episod numit de Burchard: de convivio quinquaginta meretricum. 


Pentru Lucreția, căsătoria cu principele moștenitor al 


ducatului de Ferrara reprezintă o limită foarte precisă. Cât a stat 
la Roma, în anturajul tatălui și fratelui ei, există multe puncte 
obscure. La Ferrara a dus o viață mai liniștită, nefiind silită să 
facă nimic ce i-ar fi putut aduce oprobriul public. Dimpotrivă, a 
fost stimată, căci ce a mai făcut n-a fost cunoscut. La 1505 a 
primit coroana ducală, pe care a purtat-o până la 24 iunie 1519, 
când a murit în urma unei naşteri grele. Ariosto, în al său Orlando 
furioso (XIII, 19), cântă virtuțile Lucreţiei la Ferrara. 

Aşa a luat sfârşit viața de hetairă, în sânul familiei, a 
vestitei Lucreția Borgia. Îndărătul ei rămâneau amintirile... 

Misterul Infantelui roman 

S-a spus de către cei ce s-au ocupat de viața Borgiilor, că 
Lucreția era o femeie slabă, lipsită de voinţă și că s-a lăsat 
antrenată 

În multe din ticăloşiile înfăptuite de familie. Crescută în 
atmosfera vicioasă a Romei, a Vaticanului epocii, în mijlocul 
crimelor, ea s-a adaptat moravurilor pe care le-a cunoscut. Toţi 
din familia Borgia aveau vicii. Lucreţiei îi lipsea virtutea 
caracterului. De aceea a şi fost prada oricărui membru al familiei 
şi voinţei lui. Un fel de martor nepăsător și un complice resemnat 
la tot felul de acțiuni imorale. 


În 1498 împlinea 18 ani. Cezar îi spunea că Juan a fost 


omorât de nişte bărbați geloşi din cauza unei doamne din 
societatea romană. îi mai spunea că dacă se va opri la mănăstire, 
va întări zvonurile că ea se căieşte pentru că a trăit cu cel omorât. 
îi amintea că ştie despre legăturile incestuoase avute până atunci. 
Lucreția n-a avut nicio replică. Pentru a împăca lucrurile, papa a 
organizat o petrecere de pomină. Așa avu loc, în toamna anului 
1498, o partidă de vânătoare la Ostia, unde au participat numai 
câțiva intimi ai papei, pentru ca petrecerea să nu fie stânjenită de 
ochi străini. Papa luase cu el și doi cardinali destrăbălaţi, capabili 
să omoare sau să ofere pe propria lor soră suveranului pontif, 
numai să fie pe placul lui. Jofre venise cu Sancia. Printre doamne 
se mai găsea Lucreția şi Adriana Mila. Papa mai adusese și 12 
curtezane, pentru a servi la buna petrecere și desfătare a 
oaspeţilor. 

În litiere cu perdele trase erau cărate femei, iar în desagii 
aşezaţi pe măgari se găseau merinde, vinuri rare franțuzești, 
italiene şi spaniole. Vinuri din Sicilia şi Grecia. Vinuri roșii și albe, 
din toate soiurile vestite atunci, toate pentru sângele îmbătrânit 
al papei. 

După patru zile de vânătoare, ultima noapte a fost de 
pomină. Petrecerea a avut loc în sala mare a castelului din Ostia. 
Pinturicchio fusese invitat pentru's lua crochiuri după 


excelentele modele pe care le avea la serbare. Oaspeţii au gustat 


din toate vinurile, au mâncat bine, în timp ce o orchestră ascunsă 
după perdele suspina în surdină cele mai plăcute melodii ale 
vremii. Serviciul la masă era îndeplinit de 12 paji și de cele 12 
curtezane într-un nudism total. După ce s-au ameţit bine, 
petrecerea a degenerat într-un amestec infernal de cărnuri nude, 
de mătăsuri și catifele ale convivilor. Se sărutau, se împingeau, se 
încolăceau pe jos, în colţuri. Fiecare pe unde apuca. lar 
Pinturicchio prindea momentele vii şi obscene pe care le vedea în 
fața lui. Modele pe care numai o lume nebună le putea oferi cuiva. 
Apoi el ceru să se schimbe poziţiile personajelor și în veselia 
generală toată lumea se supuse cu plăcere. Apoi tot el inventă un 
joc de societate: joci-l cu lumânarea. Fiecare curtezană lua o 
lumânare în gură şi mergea în patru labe. Un paj care mergea la 
fel, trebuia să-i stingă lumânarea şi dacă reușea, femeia trebuia 
să-i plătească „în natură” imediat. Pentru artist au ieşit modele 
uimitoare, neprevăzute, de corpuri, și braţe, $ picioare 
învălmășite, astfel încât nimeni nu ştia ale cui sunt. O 

trecere atât de desfrânată, încât nici imaginaţia cea mai 
diavolească n-ar fi găsit-o. lar papa urla de fericire şi agitaţie, 
strângând la pieptul lui capul blondei Lucreția. 

Legende? Povestiri fantastice? Din nefericire, până la 
anumite limite sunt descrise toate cu meticulozitate de un martor 


ocular: Burchard, șeful serviciului protocolar al curții papale. 


În acest an, 1498, s-a născut un copil la Vatican, pe care 
papa l-a botezat cu numele de Juan, iar poporul i-a zis Infantele 
roman. Copilul era iubit de întreaga familie Borgia. Mai ales 
Lucreția se plimba și se juca cu el. Cezar îl mângâia, iar papa îl 
sorbea din ochi. La Roma s-a răspândit zvonul că acest misterios 
infante ar fi copilul Lucreţiei, născut din relaţii monstruoase cu 
membrii familiei. Se vorbea de sângele clocotitor al Borgiilor 
care-și satisfac poftele chiar în familie. O istorie urâtă și 
groaznică. Până la ce limite e adevărată? Ce spun documentele 
sau scriitorii care s-au ocupat de această epocă? Un pamflet 
despre aceste relaţii, răspândit destul de repede în Italia, 
Germania și Franţa, intitulat Idilă la Vatican, avea ca personaje 
principale pe Lucreția, papa Alexandru al VI-lea, Cezar Borgia și 
guvernanta Adriana Mila. 

Alexandru al VI-lea a lăsat două bule păstrate în Arhivele 
din Modena. În prima recunoștea că Juan este copilul lui Cezar, 
iar prin a doua recunoștea că e propriul său copil. Mărturisirea 
aceasta contradictorie relevă una din cele mai triste aspecte ale 
vieţii acestui papă lipsit de orice simţ moral. 

Aici începea povestea sumbră despre Infantele roman. 
Neobișnuită pentru oamenii normali. Fiind însă vorba de familia 
Borgia, totul pare posi Dil. 


E vorba, deci, de existenţa unui fiu nelegitim care a fost 


atribuit de unii Lucreţiei şi procreat ca urmare - spun câţiva din 
cei ce s-au ocupat cu istoria familiei Borgia - a unor raporturi 
intime între diverși membri ai familiei pontificale. Guicciardini e 
unul din acuzatorii cei mai fermi, ca și mulţi ambasadori ai 
statelor italiene, atașați pe lângă Vatican. Apărătorii Lucreţiei 
spun că acuzaţiile au fost emise de dușmanii familiei sau chiar ai 
Lucreţiei, personal. E drept că Borgii au avut mulți dușmani. 
Zvonurile, răspândite la început la Roma, au făcut în scurtă 
vreme ocolul Italiei. 

Utilă este mărturia cotidiană a lui Burchard notată în 
Diarium-ul său. La fel și informaţiile date de Infessura. Papiștii au 
spus că jurnalul lui Burchard e „o carte plină de otravă”, folosită 
de dușmanii curiei papale. Din nefericire pentru papa Alexandru 
al VI-lea, Burchard a spus adevărul. El n-a dat niciun fel de 
interpretare discuţiilor, ci a notat zilnic numai fapte, ceea ce a 


văzut el însuşi. De aici gravitatea adevărurilor 

spuse de el, uneori cu o simplitate prostească. Despre 
Lucreția n-a scris mult, dar menţiunile sunt pline de miez. 

Problema copilului este una complicată. Lucreția l-ar fi 
născut mult după despărțirea de Giovanni Sforza. O comisie de 


cardinali o declara fecioară. lar după câteva luni ea năștea. Dacă a 


avut Lucreția sau nu a avut diferiţi iubiți sau amanți la Roma e 
greu de precizat, o asemenea posibilitate nu o neagă nici catolicii 
cei mai aprigi, întrucât „greșeli de acest fel sunt frecvente în 
societatea tuturor epocilor (Gregorovius). Nimeni nu credea că 
Lucreția a rămas inocentă în mijlocul Romei corupte. 

Însă cu aproape cinci luni înainte ca Lucreția să plece la 
Ferrara, Alexandru al VI-lea semna, la 1 septembrie 1501, o bulă, 
Illegitime genitos, iar la 3 septembrie alta, intitulată Spes Mure. 
Prima bulă era un act destinat publicităţii, a doua era un act 
secret. Ambele bule erau destinate „prea iubitului nobil Juan 
Borgia, Infante roman”, începeau să se lămurească sau să se 
complice unele probleme care priveau pe acest copil. Ambele 
documente au fost publicate. (Vezi: Gregorovius - Lucreția 
Borgia, doc. XXVII și XXVIII, fiind înregistrate în fascicola Piese 
justificative, nr. 29 şi nr. 30.) Amândouă actele se află în arhiva 
din Modena. Primul act este un duplicat, al doilea e în original. 

În prima bulă papa declara că micul Juan, atunci în vârstă 
de 3 ani, este fiul legitim al lui Cezar Borgia, „om necăsătorit” (la 
nașterea copilului încă nu era însurat) și dintr-o femeie de 
asemeni necăsătorită. Probabil în urma unor certuri și încăierări 
cu Cezar, papa a emis a doua bulă prin care copilul e legitimat ca 
fiind fiul papei Alexandru al VI-lea și al „zisei femei nemăritate”, 


mulier insoluta. In bula Spes Mure revine la paternitate, „ceea ce 


n-am vrut să arătăm în scrisoarea precedentă, din motive bine 
cunoscute”. Orice alt act cu privire la nașterea acestui copil 
trebuie anulat, copilul fiind născut de aceeași mulier insoluta cu 
papa. „Motivele bine cunoscute” sunt legile canonice care interzic 
recunoașterea propriilor copii de către clericii catolici. 

Acest copil misterios, pentru a cărui paternitate se anunță 
doi taţi, mama rămânând necunoscută, apare în sânul familiei 
Borgia. Era faimosul Infante roman. Discuţiile care s-au purtat 
n-au putut răspunde definitiv şi sigur la întrebarea: cine a fost 
mama, cine era tatăl copilului? Papa nu spune cine este mama 
copilului. Burchard spune că e vorba de „o oarecare romană”. 
Mulier insoluta din bulă trebuie să fi fost o femeie frumoasă care 
probabil a bucurat prin grațiile ei pe Borgia tatăl şi Borgia fiul. 
Gregorovius pune ipoteza ca Lucreția ar fi născut acest infante ca 
pe un copil nelegitim, după desfacerea căsătoriei cu Sforza. Că 
pentru a acoperi rușinea şi a păstra copilul, papa i-a atribuit 
paternitatea fie lui Cezar, fie lui însuși. S-a spus că papa a minţit, 
afirmând că Juan ar fi copilul lui, acoperind în realitate un copil 
nelegitim al Lucreţiei. Mai târziu, micul Juan apărea el însuşi la 
Ferrara unde se găsea Lucreția. Aceste elemente, legate între ele, 
au determinat pe unii istorici de atunci și de mai târziu să afirme 
că Juan Borgia, născut la 1498, era copilul Lucreţiei. 


Paternitatea a mai fost atribuită unui camerier pontifical, 


care a fost ucis. Datorită bulelor, discuţiile s-au închis. Lucreția 
pleca la Ferrara, unde apărea şi Juan ca frate al ei. 

Există şi opinia că ar trebui să lăsăm la o parte unele din 
aceste mărturii directe sau aluzive ale contemporanilor. Căci 
ideea unor raporturi incestuoase într-un asemenea cadru par 
incredibile. lar anonima Mulier insoluta din cele două bule 
papale, sau quaedam romană, după expresia lui Burchard, poate 
fi orice femeie romană, transferată prin ura împotriva Borgiilor 
pe seama Lucreţiei. 

Însă toate discuţiile din epocă şi de după aceea prezintă un 
sinistru tablou de familie. Din oricare parte l-ai privi. Toate par 
din lumea incredibilului. Dacă nu ar fi existat cele două bule 
papale, nu s-ar fi ajuns nici la variatele dispute și ipoteze în 
legătură cu părinţii adevărați ai Infantelui roman. Dar nici ele nu 
sunt absolute capete de acuzare. lar părinţii adevăraţi ai 
Infantelui roman rămân tot în cadrul misterului. 

Amorurile târzii ale Lucreţiei 

A treia căsătorie a Lucreţiei cu ducele Alfonso de Ferrara, 
fiul lui ercule de Ferrara, a fost cea mai strălucită. Era o căsătorie 
politică pusă de papa Alexandru al VI-lea, ajutat de Ludovic al 
XII-lea, regele Franţei. Familia d'Este s-a împotrivit multă vreme 
acestei căsătorii. Avea în vedere toate istoriile care circulau în 


Italia despre Borgii şi despre Lucreția. Hercule de Ferrara a 


consimțit cu mare greutate, după ce a obţinut de la papă 
numeroase avantaje politice şi materiale. 

Înainte de a pleca spre Ferrara, Lucreția chemă la dânsa pe 
Infantele roman, care împlinea patru ani. L-a privit cu dragoste 
de mamă, l-a sărutat şi, în după amiaza aceleiași zile, porni spre 
alte zări. Pleca la 6 februarie 1502 și nu se va mai întoarce 
niciodată. Călărea pe un cal bălan. Rochia ei de mătase roșie era 
împodobită cu hermină. Părul bălai flutura, strălucind în lumina 
soarelui. Trecuse de 21 de ani. În spate avea o viaţă întreagă. 
Cardinali, nobili, popor o însoţiră până la Porta del Popolo. La 
stânga călărea Cezar. La despărţire, Cezar îi întinse mâna, dar ea 
se prefăcu a nu o vedea. Apoi porni și imaginea ei se micşoră 
odată cu depărtările, până când nu se mai văzu nimic... 

6 

Intrarea Lucreţiei în Ferrara a fost un adevărat spectacol. 
În față călăreau 75 de arcași îmbrăcaţi în culorile casei d'Este: alb 
şi roşu Urmau 100 de trâmbiţași şi surlari. În spatele lor călărea 
don Alfonso mirele, cu veșmânt de catifea roşie, cu beretă de 
mătase neagră, cu jambiere negre de mătase şi cizme negre. 
Urmau nobili din Ferrara, cu paji, granzi spanioli, episcopi, 
ambasadorii Romei, toţi plini de strălucire şi de zorzoane. Trei 
bufoni şi 30 de măscărici pitici făceau tumbe şi giumbușlucuri. 


Zece paji în culorile curcubeului călăreau după aceştia, iar în 


spatele lor, pe calul ei bălan, venea încet, încet Lucreția. Purta 
acum o simplă rochie de catifea, de culoare neagră, ştiind că o 
prinde bine, cu galoane de aur, iar peste rochie o mantie de 
brocart şi aur. Blondul ei păr, acoperit cu o plasă de aur, părea un 
soare. După Lucreția urmau călări ambasadorul Franţei 
împreună cu ducele Hercule d'Este. lar după ei, principi, nobili de 
toate rangurile, doamne de onoare, alte doamne. Garderoba 
miresei era purtată de 86 de catâri. Din dările şi birurile stoarse 
de biserică pentru neamul Borgiilor. Din sudoarea şerbilor și 
robiților strânsă de oamenii bisericii. Pe spinările catârilor se 
aflau straiele nevoiaşilor, lingura şi mâncarea zilelor lor amare, 
toate prefăcute în florini, iar din florini în ducați sau în colanuri 
cu şiraguri de mărgăritare şi rubine încolăcite de câteva ori în 
jurul gâtului unui catâr alb. Lângă catâri păşea plin de voinicie un 
taur roşu, simbolul heraldic al dinastiei Borgiilor. Parcă era papa 
Alexandru al VI-lea. 

Il popolo minuto, poporul mărunt, arunca glume şi 
batjocuri spre acest taur, neputând pronunţa numele Borgiilor. 
Dar taurul trecea disprețuitor înainte. Ca papa Alexandru al 
VI-lea Borgia... 

Alfonso de Ferrara, tânărul mire, fusese repede cucerit de 
Lucreția, ca toți ceilalți bărbaţi. lar în sala de recepție, primul 


cuvânt de salut l-a avut Ariosto, care preamări frumuseţea 


Lucreţiei, venită „spre a-şi aprinde în Ferrara orbitoarea-i 
strălucire”, în timp ce ea îi răspundea cu o periculoasă privire 
caldă. Poetul a cugetat toată noaptea la cele petrecute și versul lui 
surprindea pentru viitorime: „Femeia e un primejdios copil...” 
Teatrul curții din Ferrara a prezentat un spectacol nu prea 
grozav cu piesa Cassaria a lui Ariosto. După petrecere, tânăra 
pereche s-a retras şi un notar constata împerecherea. 

Citind scrisoarea de la ducele de Ferrara cu toate relatările 
de rigoare, papa Alexandru al VI-lea a plâns, poate pentru prima 
dată în viaţa lui, exclamând: „O bionda, mia bionda, blondinella 
d'amor...!” 

Lucreția plecase din Roma lăsând în urma ei mulţi bărbaţi, 
din familie şi din afara ei, care priveau cu părere de rău 
desprinderea ei de Vatican şi de Roma. În Ferrara intra în 
februarie 1502. Prima etapă a vieţii se terminase, cu legendele 
întunecate din timpul cât a stat în mijlocul familiei. Acum, spre 
vârsta de 22 de ani, Lucreția intra în a doua perioadă a vieţii, care 
se încheia definitiv la vârsta de 39 de ani. La noua curte ea a găsit 
repede numeroși admiratori. Era o atmosferă deosebită față de 
cea de la Roma. O curte cu o ţinută mai corectă, mai puţin coruptă. 
Lucreția părea a fi devenit o altă femeie și pentru asta poeţii 
Ariosto, Trissin, Bembo, cei doi Strozzi i-au închinat versuri în 


care îi cântau virtuțile ei de soție și de mamă. 


Istoria adevărată a acestei eroine ieşită din familia Borgia 
ne arată că de fapt poeţii aceștia au făcut multe versuri... de 
serviciu. Aduceau laude pentru a-și plăti întreţinerea și UXu| de a 
curte. În timp ce hexametrii îi lăudau virtuțile, unii spuneau că 
Lucreția n-a rămas la limitele platonice ale relaţiilor cu diferiţi 
bărbați. prima dintre „distracțiile pasionale” a fost Bembo. În 
biblioteca Ambrosiana se păstrează câteva scrisori ale Lucreţiei 
către elegantul cavaler și poet venețian care, în ultimii ani ai vieţii, 
a fost cardinal. Într-o scrisoare se mai vede o şuviţă de păr blond. 
După tradiţie, şuvița a fost trimisă pasionatului îndrăgostit chiar 
de fata papei Alexandru al VI-lea. 

Acest Bembo venise din Veneţia la Ferrara în octombrie 
1502. Era oaspetele lui Titus și Hercule Strozzi. Venea cu o 
reputaţie de Iversificator, dar cu una și mai mare de om frumos şi 
de spirit manierat, cultivat. Era un tipic reprezentant al renașterii 
italiene, în manieră exterioară. Strozzii, ca mari nobili, veneau 
deseori la curtea din Ferrara, unde l-au prezentat și pe Bembo 
ducesei, preafrumoasa Lucreția. Încă în decembrie 1502, relaţiile 
dintre cei doi erau foarte afectuoase. Cu toată vigilența 
bănuitoare a soţului, nu se știe cum, Lucreția a reușit „să afle” pe 
solitarul poet într-o vilă care aparținea Strozzilor, la câteva mile 
depărtare de Ferrara. În aceeaşi seară, Bembo scria unui prieten 


că regretă mult faptul că ea n-a putut rămânea la cină... în fața 


acestei frumoase, Bembo s-a aprins repede. Pasiunea lui a crescut. 
În schimbul unei brățări de aur în formă de şarpe, pe care 
Lucreția i-a dat-o, Bembo i-a compus cinci hexametri latini plini 
de înflăcărare, care curând vor deveni un mare incendiu. O elegie 
intitulată Ad Lucreţiam Borgia este expresia celei mai profunde 
adoraţii. Bembo nu găseşte comparații potrivite pentru a exprima 
frumuseţea Lucreţiei, deşi face apel la întregul arsenal poetic şi 
mitologic antic, după obiceiul Renașterii italiene. 

Lucreția, femeie simţitoare încă din tinereţe, nu putea 
rămâne rece. Mai ales că trebuia să compare pe acest orti tânăr, 
frumos și instruit, cu severul şi arțăgosul ei bărbat, care era 
preocupat doar de Problemele războiului și armelor. În mintea ei 
păstra imaginea veneţianului care avea doar 32 de ani, vorbea cu 
căldură în fraze frumoase, armonioase şi dulci, ca majoritatea 
îndrăgostiților. Desigur că soțul pierdea prin comparare. 

Începea deci seria de scrisori secrete dintre Lucreția şi 
Bembo în mai şi iunie 1503, scrisorile erau pline de intimitate. 
Bembo e tot mai aprins, ca un adevărat mediteranean, iar 
Lucreția îi trimite o şuviță din blondul ei păr. „Cauţi să-mi stingi 
focul cu această șuviță care încinge fruntea voastră strălucitoare”, 
va scrie Bembo. În august îl vizitează la Ostellato, unde poetul ei 


era bolnav. 


Pentru a păstra caracterul secret al scrisorilor în cazU 
interceptării lor, Lucreția semna cu inițialele F.F., iar Bembo 
semna şi el la fel. Convenţia era ca scrisoarea să pară a fi adresată 
unei domnişoare de onoare a ducesei (madona Lisabelta), de care 
poetul s-ar fi îndrăgostit. Probabil că între cei doi nu s-au făcut 
numai schimburi de scrisori nevinovate. Bembo îi spune într-o 
scrisoare că nu va uita niciodată cuvintele spuse de ea în seara 
când au petrecut „pe terasă, sub clar de lună”. S-au întâlnit 
adeseori, pe furiș. Lucreția „nu putea admite ca un atare arzător 
amor, care era şi mai arzător când era ascuns, să nu fie dus până 
la capăt. Dintr-o vreme nu prea îndepărtată, Lucreția aducea prea 
multe aventuri și amintiri erotice „tari” pentru a rezista tentaţiei 
actuale. Scrisorile cu conținutul lor echivoc, cadourile, întâlnirile 
sub clar de lună explică multe lucruri. Lucreția, care ieşise dintr-o 
lume de coşmar, de sânge, de cinism și brutalitate, găsea lângă 
tânărul poet venețian momente de prospețime și de încântare. 

Însă cu toată grija şi cu tot secretul scrisorilor şi întâlnirilor, 
faptele celor doi au dat naştere la bănuieli. Probabil că Alfonso a 
simţit ceva, căci, în noiembrie 1503, Bembo îi scria Lucreţiei să 
fie prudentă, mai ales când scrie, „pentru că sunteţi foarte 
supravegheată”. 

În ianuarie 1504, Bembo pleca la Veneţia din cauza morţii 


unui frate. El nu se va mai întoarce la Ferrara, dar de departe va 


continua să scrie. E drept, cu vremea, focul inimii, căldura 
dragostei, vor pierde din strălucirea și arderea lor. Ele se vor 
stinge cu încetul, ca orice sentiment omenesc. Cavalerul venețian 
va uita de fata papei Alexandru al VI-lea, căreia i-a închinat elegii 
şi ode pline de pasiune. După regula trăsăturilor ei sentimentale, 
Lucreția îl uită destul de repede pe Bembo, poetul. Cum îi uitase 
pe atâţia... 

Se încheia astfel seria aventurilor galante ale Lucreţiei? 

Cei care ar trebui să ne informeze corect, istoricii şi 
cronicarii epocii, trag concluzia că ea s-a angajat atât de mult în 
îndatoririle de mamă, încât nimeni nu mai vorbeşte despre 
frumuseţea, ci doar despre castitatea ei. Ariosto e cel care a 
început prin a glorifica virtuțile Lucreţiei. Mai întâi, cu prilejul 
nunții, apoi în câteva pasaje din Orlando furioso şi, în fine, în 
povestirea  conjuraţiei câtorva membri ai familiei d'Este 
împotriva lui Alfonso de Ferrara. Trissin mărturiseşte că 
„virtuţile” ducesei sunt atât de mari, încât niciun poet nu 
îndrăzneşte să vorbească despre acest subiect decât plin de 
demnitate. Titus şi 

H 

ercule Strozzi i-au compus hexametri latini, în care cântă 
pe „divina perlă” care este Lucreția. Și câte și mai câte cântece 


laudative pline de lingușiri. 


Un fapt este cert: toţi aceia care au scris laudativ despre 
Lucreția au mai scris poezii epice sau elegii asemănătoare și 
pentru alți principi sau alte principese, asupra cărora istoria s-a 
pronunțat cu judecăţi foarte aspre. Cei care lăudau nu aveau 
niciun simţ al răspunderii, simțul moral și de pudoare fiindu-le 
atrofiat. Cântarea „virtuţilor” Lucreţiei nu exprimă altceva decât 
servilismul și lingușirea pe care le întâlnim ia scriitori din toate 
epocile. 

Un număr destul de mare de scrisori descoperite în zilele 
noastre în arhivele familiei Gonzaga, la Mantua, fac să ne 
reîntâlnim cu personaje cunoscute renașterii italiene printre care 
şi reprezentanţi ai familiei Borgia. Cum aceste epistole sunt 
adresate terţilor şi semnate cu pseudonme, ele au scăpat multă 
vreme cercetătorilor. Prin ele, iată-ne din nou cu Lucreția. E 
vorba, de astă dată, tot de niște scrisori, trimise acum cumnatului 
ei, Francesco Gonzaga, Marchiz de Mantua. îl înlocuia pe Bembo, 
care rămăsese departe, la Veneţia. 

Se pare că primele relaţii dintre cei doi au început în 
primăvara anului 1504, atunci când Francesco de Mantua vizita 
Ferrara. Reîntors la Mantua, el primi scrisori de la unele doamne 
de onoare ale ducesei, printre care, una îi vorbea despre 
„afecțiunea pe care i-o poartă ducesa”, și care-i păstrează „cea 


mai dulce amintire”. Alta, se face interpreta celor mai calde 


sentimente ale stăpânei ei. Apoi, cei doi cumnațţi, Lucreția și 
Francesco, au avut un schimb de sonete şi s-au întâlnit la Borgo 
Forte. Probabil aceste relaţii n-au avut un caracter platonic. lar 
ducele Alfonso a simţit ceva, pentru că îi mulțumește lui 
Francesco de grija pe care a avut-o pentru Lucreția, soția sa. 
Scrisorile poartă diferite date din lunile martie-iunie 1508. 
Intermediar între Francesco și Lucreția era Strozzi, același care 
protejase şi întâlnirile Lucreţiei cu Bembo. 

Scrisorile trimise de Francesco poartă şi ele un nume de 
împrumut şi pseudonim. (Alfonso, soțul, era numit Camillo, 
cardinalul Hippolit d'Este era Tygrinus, Isabelle d'Este se numea 
Lena, iar ucreția avea numele de Barbara.) Lucreția îl invita la ea 
cu aprindere e Francesco, întrucât soțul plecase în Franța 
(scrisoarea din 28 aprilie 508). De frică sau poate bolnav, 
Francesco a refuzat să vină la Ferrara, intuiție binevenită, 
întrucât Alfonso se întorcea mai repede decât se preconiza din 
călătoria sa. La 13 mai 1508. 

Cu siguranță că exista și frica de cruzimea ducelui de 
Ferrara, care cu ani în urmă masacrase pe fraţii săi, Giulio şi 
Ferrante. lar acum, la 6 iunie 1508, poetul Hercule Strozzi 
(mijlocitorul între Bembo şi Lucreția) fusese găsit mort lângă 
zidul unei biserici. 

Discuţiile, duse în surdină în oraş, acuzau pe ducesă drept 
cauză directă a acestei morți tragice. După unii, chiar Lucreția ar 
fi aranjat suprimarea lui Strozzi din gelozie: el se căsătorise cu 
opt zile înaintea tragediei. După alții, de teama de a nu trăda 
legăturile ei cu Bembo. În fine, alţii afirmă că aducătorul morții ar 
fi fost chiar Alfonso, care a aflat despre afacerile amoroase ale 
Lucreţiei cu Bembo și că și-ar fi revărsat toată furia asupra 
prietenului poetului mort, în lipsa vinovatului. 

S-au găsit alţii care să explice altfel întâmplările. Tot 
Alfonso ar fi înarmat mâna asasinilor. Nu din cauza soţiei, ci din 
gelozie pe Strozzi, care se căsătorise cu Barbara Torelli, la 
favorurile căreia aspirase fără succes și ducele. Între alţii, 
Carducci lăsa să se întrevadă în sonetul său că vinovat de această 
crimă este ducele Alfonso. Lucreția ar fi trebuit să se arate mai 
prudentă și să înceteze schimbul de scrisori cu Francesco de 
Gonzaga. Însă corespondenţa secretă a continuat, de astă dată 
având ca mijlocitor pe fratele celui omorât, pe Lorenzo Strozzi. 
Desigur că acest du-te-vino al curierilor care purtau scrisorile nu 
vor fi scăpat curtenilor, Isabellei d'Este sau altor persoane 
importante şi interesate. 

Dar boala fără sfârșit a lui Francesco, nașterile succesive 
ale Lucreţiei poate chiar vigilenţa lui Alfonso și a Isabellei au 


împiedicat pe Lucreția şi Francesco să se mai întâlnească 


vreodată. Francesco pregătise pentru iubita lui un apartament 
luxos. Lucreția a tot amânat, lună după lună, călătoria ei de 
dragoste, care, din cauza morții fiului ei, Rodrigo, la 1512 şi din 
alte motive, n-a mai avut loc. Însă scrisorile au continuat să 
alerge dintr-o parte în alta. Poate mai rămăsese ceva din flacăra 
nestinsă a dragostei. 

La fel ca şi mama ei, Vanozza, Lucreția, îndată ce a simţit că 
se apropie maturitatea și încep a bate la poartă bătrâneţile, s-a 
lăsat de aventurile ce făceau din ea o magna pecatrix și a început 
să se ocupe de binefacere și de pietate. A pornit să frecventeze 
bisericile. De multe ori pe an părăsea curtea ducală și se retrăgea 
în chilia unei mănăstiri, unde stătea de vorbă cu nepoata ei, sora 
Lucreția, fiica naturală a lui Cezar. Citea lucrări ascetice, meditații 
pioase. Chiar la masă cerea să se citească texte religioase. Dar era 
o religie care semăna cu cea a tatălui ei. Căci atunci când murea 
ferocele dușman al familiei Borgia, papa lului al II-lea, Lucreția, 
negăsind altă cale, însoţită de un număr de femei, s-a repezit în 
biserică pentru a mulțumi „divinei majestăţi” pentru chemarea 
acestui om rău în lumea de dincolo. La un moment dat, negăsind 
altă cale, i-a dat întâlnire lui Francesco în sanctuarul unei biserici. 
Tot în spiritul credinţei ei. 

S-a pus întrebarea dacă a avut și ea boala familiei?! în 


august 1498 se căsătorea cu Alfonso de Aragon, iar rezultatul un 


avort şi un pil. La 1502 se căsătorea cu Alfonso de Ferrara, din 
care căsătorie zultau două avorturi, doi copii, un avort, un fiu, un 
avort, o fiică, un fiu i o fetiță născută moartă. Erau semne ale bolii? 
Odată cu moartea Lucreţiei au fost înmormântate şi răspunsurile 
la asemenea indiscretă întrebare. 

Murea la o naștere grea, în ziua de 24 iunie 1519, în vârstă 
de $9 de ani, câteva luni după ce intrase în mormânt iubitul ei 
cumnat |Francesco. O scrisoare trimisă cu două zile înainte papei 
Leon al X-lea, căruia îi cerea binecuvântarea in articulo mortis — 
scrisoare despre care unii teologi au spus că e un document al 
liniştii sufleteşti - nu e de fapt idecât o simplă epistolă de 
cancelarie. Lucreția se afla în agonie şi nu putuse nici dicta şi nici 
scrie această scrisoare. 

În urma ei nu rămâneau decât amintirile. Foarte 
amestecate, confuze, pline de pete, de puţine lumini și de multe 
umbre. 

Câteva cuvinte de sfârşit despre Lucreția Borgia în Italia, 
multe din urmele Borgiilor au fost şterse. De vremi şi de oameni. 
La Spoleto nu se mai văd urmele Lucreţiei Borgia. La Pesaro, 
unde Lucreția a fost o adevărată regină, se păstrează palatul 
seniorial şi fortăreaţa în care s-a refugiat soțul ei, Giovanni Sforza. 
Se mai văd, în palatul reînnoit de arhitecţii secolului al XV-lea, 


camerele tinerei mirese. In schimb, nicio urmă din emblemele 


casei Borgia, care au fost şterse din ordinul papei luliu al II-lea. 

Monstruoasa comportare a tatălui, papa Alexandru al 
VI-lea, și a fratelui, Cezar Borgia, a încărcat cu multe păcate şi pe 
Lucreția. Unii afirmă că ea a fost o victimă a istoriei. Alţii o acuză 
de incest. Literatura, prin Victor Hugo în Lucreția Borgia, o dramă 
romantică destul de absurdă, a întărit această opinie. Unele 
lucrări încearcă s-o absolve de marile păcate, pentru a elimina 
părerea că a fost un fel de „monstru moral”. Apărătorii spun că a 
fost o femeie slabă, lipsită de inteligenţă şi voinţă, iar tatăl și 
fratele au făcut ce au vrut cu ea, măritând-o și despărțind-o după 
nevoile lor politice. În aceste împrejurări, faima și legendele i-au 
atribuit tot felul de acte și imoralități. 

Imaginea Lucreţiei a fost alterată de tradiția romanticilor. 
Ea n-a fost nicio Mesalină, nicio Fredegondă și nicio Teodoră. 
Poate în alte împrejurări, figura ei n-ar fi fost luată în seamă. 
Renaşterea care înflorea asociată cu cea mai violentă tiranie ne 
dau în Lucreția o imagine destul de neutră. Ea n-a fost o femeie 
eroică, o virago, cum a fost Caterina Sforza. Nicio femeie cu spirit 
înalt, un tip de intelectuală. A fost în mâna tatălui și a fratelui mai 
curând ca o ceară moale, un fel de sclavă grațioasă, care a pășit 
chiar spre grave aventuri cu o adevărată inconştiență morală. S-a 
obişnuit repede cu atmosfera și spectacolul neobișnuite de la 


curtea tatălui ei. Istoria ei este destul de scurtă. Gregorovius, ca și 


Maria Bellonci, în lucrările intitulate Lucreția Borgia, prezintă 
mai curând ansamblul istoric al familiei. Autorii se opresc mai 
mult asupra celei de-a treia căsătorii, care trebuia să ajute la 
realizarea planului politic al Borgiilor. Lucreția dispare în istoria 
Ferrarei, umbrită, puţin ştiută şi puţin activă. N-a fost o sfântă 
nici la Ferrara, dar cum toți Borgii erau morți, iar ea începuse să 
tot nască, să îmbătrânească, scriitorii și moraliştii n-au mai avut 
ce spune, ce scrie. 

Trebuie remarcat că despre Lucreția Borgia s-a scris în 
timpurile apropiate destul de mult și destul de amestecat. Există 
un număr de scriitori ai bisericii catolice care au căutat să o 
reabiliteze moral, în Italia au fost cavaleri cu ea Campori și 
Cittadella, iar în timpuri mai apropiate, germanul Gregorovius. 
Maria Bellonci o prezintă mai umanizată. Poate în multe laturi 
mai apropiată de adevărata Lucreția Borgia. 

Aprecierile făcute de scriitorul Gregorovius au fost 
acceptate de mulţi alţii. Astfel, în locul femeii-bărbat, cu pumnal 
şi otravă - așa cum le plăcuse odinioară romanticilor, şi pe care 
Victor Hugo și Donizetti au adus-o pe scenă ca prototip medieval 
al anticei Mesalina - a apărut o femeie pasivă, maleabilă și 
inconștientă. A fost bine spălată de toate complicităţile directe 
sau indirecte ale tragediilor familiale şi a fost scoasă din acest iad 


ca o femeie lipsită de energie. S-a vorbit mult despre perioada de 


la curtea din Ferrara, perioadă în care legendele și viața ei reală 
n-au aruncat prea multe pete imorale în istoria activităţii și vieţii 
ei. Aşa se făcea încercarea de a acoperi, ba chiar de a împinge 
până la candoare, imaginea tinerei Lucreția. 

Desigur că exagerarea, la fel ca și lipsa de obiectivitate 
istorică, ar putea duce la orice concluzii. Documentele care stau 
la dispoziţia cercetătorului nu sunt așa de numeroase sau chiar 
atât de cuprinzătoare, dar ajung să se poată fixa trăsăturile 
acestei femei din Renaștere şi, odată cu ea, ale familiei Borgia. 
Profilul acestui personaj este destul de departe de imaginea 
creată de cei ce vor s-o purifice, după cum nu concordă nici cu 
exagerarea negativă a scriitorilor romantici. 

De fapt, în prima parte a vieţii ei aventuroase din tinereţe, 
Lucreția apare ca un spirit lipsit de voinţă în mâinile puternice şi 
voluntare ale tatălui și ale fratelui. Atunci ea avea doar 12 - 13 
ani. 

La vârsta de 15 sau 16 ani o vedem cu totul schimbată. 
Copilul liniștit și ascultător a dispărut. Locul lui l-a luat o femeie 
care are o influență considerabilă asupra papei și asupra întregii 
lumi de la Vatican, realitate pe care istoricii apărători ai Lucreţiei 
n-au luat-o de loc în considerare. Păzitoare a secretelor de familie, 
a politicii papei. 


primitoare a vizitelor obligatorii ale noilor cardinali, toate 


acestea ne arată că Lucreția nu era „o biată, neînsemnată și 
ascultătoare” fetiță, care urmează, lipsită de orice voinţă, toate 
cele dictate de ai săi. Eai avea o mare influenţă și importanţă în 
sfera eclesiástica. Primea darurj I şi beneficii, umplea lăzile papei 
şi ale ei cu ducațţii de aur pe care-i; t. dăruiau” toți simoniacii de la 
Vatican şi din afară. 

Se poate oare presupune că nenorocirile și tragediile 
familiei Borgia care s-au deschis în serie și s-au desfășurat în 
jurul ei, să fi fost I străine de ea? Se poate admite că în relațiile cu 
persoanele foarte legate de viaţa ei intimă, ea să nu fi avut decât 
rolul unei figurantimute, în timp ce tot ea îşi demonstra spiritul 
dominator la Vatican? Ambasadorii au remarcat prezența ei 
activă, cu tot misterul şi umbra în, f care părea că stă. Aceşti 
ambasadori și cronicari ai epocii au arătat cauzele unor episoade 
sângeroase din Roma, care „întâmplător” se întâlneau tocmai cu 
persoana ei. 

În fuga sau în moartea atâtor persoane care s-au mişcat în 
jurul ei, unii scriitori au văzut doar planul și mâna 
părintelui-papă sau 9 fratelui Cezar; cei doi urmărind mereu noi 
combinaţii politice sau matrimoniale. Ar fi însemnat că Lucreția 
să fi fost total pasivă şi empapa Alexandru al VI-lea se folosea de 
aceste mijloace politice ca un începător în materie. 


La un moment dat, fără a avea prea multă voinţă şi energic 


Lucreția a dominat pe ai săi la Vatican, l-a dominat prin 
caracterul bi feminin. După ce Giulia Farnese a trecut pe planul al 
doilea, iar Sancia de Aragon era scoasă din interesul Borgiilor ca 
rudă și femeie, Lucretia a rămas ca un adevărat demon care 
comanda la Vatican. A devenit o curtezană care ştia să culeagă 
fructul tuturor dorințelor. Papa Alexandru al VI-lea, tatăl ei, se 
simțea recreatus alături de ea. Avga abia 19 ani când papa îi 
încredința guvernarea la Spoleto. l-ar atunci când al doilea soț 
fugea de teama pumnalului Borgiilor, în loc să se retragă plină de 
amar, de căinţă, ea pleca veselă din Roma, însoţită e] e „un mare 
cortegiu de prelați şi cavaleri, salutând din mers pe tatăl care o 
privea cu o „supremă dragoste” de la una din ferestrele palatul - 
La vârsta de 21 de ani, ea conducea din apartamentele papei 
toate afacerile bisericii catolice, în absenţa suveranului pontif. 

Lucreția accepta toate evenimentele și întâmplările vieţii şi 
se celor din jur cu o linişte care mergea până la insensibilitate, fie 
că era vorba de eliminarea sângeroasă a soților şi amanților ei, fie 
în fața spectacolului de montă a armăsarilor papei, sau nașterea 
unui capjj nelegitim, sau participarea la petrecerea obscenă de la 
Ostia, sau cu cele cincizeci de curtezane goale de la Vatican, sau 
îmbrăţișârie fratelui, sau monstruoasele semne de afecțiune din 
partea tatălui-papi 


Viaţa ei de la Ferrara a continuat, în felul său, pe cea dea 


Roma. Aceleași obiceiuri şi aceleaşi moravuri. E drept că totul se 
petrecea mai mascat, că aventurile erau mai puţin licenţioase. 
Dar acestea se datorau faptului că soţul era mai bun paznic, că 
această curte măruntă nu permitea excese prea mari, după cum 
şi depravarea era mult mai redusă aici decât la Roma, la Vatican. 
Lucreția nu se putea manifesta din plin cu toate dorinţele și 
năzuinţele ei. Au fost câteva amoruri clandestine, cum ar fi cel cu 
Bembo și apoi cu cumnatul său Francesco de Mantua. lar atunci 
când trupul ei n-a mai fost tânăr, Lucreția s-a limitat la un flirt 
continuu. 

La Roma subjugase chiar pe ai săi cu farmecul ei feminin, 
plin de senzualitate, dar la Ferrara i-ar fi trebuit și alte calități. 
Aici era un mediu rafinat în care domnea arta și poezia, iar 
Lucreția nu putea străluci decât alături de ele. Cultura şi gustul ei 
estetic erau cu totul reduse. Chiar dacă ne amintim numai de 
existența Isabellei d'Este în acest centru şi vom înțelege de ce 
Lucreția a căpătat un rol secundar. 

Cu Lucreția se completează imaginea Borgiilor. Ea se arată 
fiica unui tată imoral și sora unui frate asasin, aducând în acest 
tablou de familie laturile psihopatice ale sexului său, cu toată 
inconșştienţa și seninătatea. Imoralitatea care trona peste tot i-au 
asigurat şi ei şi celorlalți din familie posibilitatea să-și ducă până 


la capăt instinctele care i-au dominat. In loc să fie o curtezană 


publică, Lucreția a fost o hetairă privată, în propria casă, primind 
de la ai săi şi de alţii fiefuri, onoruri, aur și bijuterii. 

La nici 39 de ani, Lucreția naște un copil mort. Facerea a 
fost grea şi o târăşte spre mormânt. De câteva zile a rupt orice 
legătură cu realitatea. Prin mintea ei trec plutind toate amintirile 
de odinioară. Îşi aduce aminte de Juan, de Alexandru, de Cezar, de 
neamul apropiat al Borgiilor, de Alfonso de Aragon și de alții. 
Deodată toţi Borgii defilează prin faţa ei, ieşiţi din mormintele lor 
de demult. Au fețe obosite, poartă pumnale în piept sau chiar 
capetele sub braţ. Lucreția se chinuie. Încearcă să danseze în 
onoarea lor, dar cade înfrântă definitiv... 

Pe piatra de mormânt s-a putut citi o epigramă scrisă de un 
versificator: 

„Aici - cu numele - cea care a fost Lucreția zace. Orori și 
crime  săvârşit-a fără pace. Tatălui i-a fost nevastă şi 
îndrumătoare, Soțului ucigaşă, fratelui ţiitoare”. 

După câteva zile, ploile au spălat aproape în totalitate 
aceste cuvinte şi poate, în parte, nedrepte. Dar ele au rămas în 
memoria istoriei, care, pentru spiritul de dreptate, nu iartă 
niciodată. 

10.» 

Familia Borgia în fața Renaşterii și umanismului 


Oare nu a rămas nimic în domeniul culturii, a literelor şi 


artelor, din mult discutata epocă a Borgiilor? Renașterea și 
umanismul, cele mai frumoase flori ale Italiei secolelor al XIV-lea 
şi al XVI-lea, scoteau bele mai frumoase petale tocmai în jurul 
anului 1500 și în deceniile următoare. Roma avea condiţiile de a 
se manifesta ca un centru al marii mișcări literare, filosofice, 
artistice. 

Se spune că papa Alexandru al VI-lea nu era insensibil la 
unele probleme intelectuale. Avea și el cântăreții și poeţii curții. 
Aurelio Brandolini cânta din lăută la petrecerile organizate de 
papă. Serafino de Aquila era favoritul lui Cezar, un fel de Petrarca 
minuscul al epocii. 

Numeroși poeţi și retori de mâna a doua au trecut pe la 
curtea Borgiilor. Familia Porcari a rămas în permanentă prietenie 
cu Borgii. Porcarii spuneau că se trag din Cato, de aceea își 
spuneau Porcius, după cum numele latinizat al lui Borgia era 
Borgius. Unul din aceştia, Hieronimus Porcius, imprima la Roma, 
în 1493, o carte cu titlul Comentarius Porcius, pe care o dedica 
regelui şi reginei Spaniei, dar care descria alegerea și 
încoronarea lui Alexandru al VI-lea. Acolo se găsesc şi cuvântări 
ale ambasadorilor italieni adresate papei cu prilejul alegerii sale. 
Autorul mergea până la o adevărată adulaţie față de Alexandru al 
VI-lea, care nu l-a uitat și l-a făcut mai întâi episcop de Andria, 


apoi şi guvernator de Romagna. La 1497 scria o lucrare împotriva 


lui Savonarola. Porcius a scris şi poeme în care cânta calităţile 
papei, poeme de o oarecare valoare documentară și artistică. La 
fel ca şi cea mai mare parte din creaţiile literare ale acestei 
perioade romane decadente, când poezia şi scrisul în general 
erau puse în slujba unor interese mărunte și a unor oameni și 
mai mărunți ca valoare morală și spirituală. 

Un retor ciceronian admirat de Erasmus din Rotterdam a 
fost Phaeedra înghirami, cunoscut prin cuvântările lui, dar mai 
mult ca actor în trupa cardinalului Rafael Riario. Lui Alexandru al 
VI-lea îi plăcea mult teatrul, dar un teatru plin de „libertinaje” şi 
nu de „libertăţi”. La serbările date la Vatican, papa organiza 
distracții compuse din balete şi comedii. Printre actori se găseau 
mulți tineri din Academia lui Pomponius Laetius. Chiar 
ambasadorul Ferrarei, Pandolfo Cellenuccio a fost folosit în 
organizarea unor spectacole. Probabil că însuși fostul cardinal 
Rodriguez Borgia făcuse şcoala teatrului la Pomponius. Dar 
acesta murea la 6 iunie 1498 și acelaşi papă care dispusese să fie 
ars pe rug Savonarola, trimitea toată curtea la funeraliile 
înmormântării lui Pomponius, un vrednic reprezentant al 
gândirii antice păgâne. 

Cu prilejul anului jubiliar 1500, chiar Copernic venea la 
Roma unde dădea lecţii de matematică şi astronomie. 


E drept că Burchard n-a fost un Tacit. În Diarium-ul său 


întâlnim tot felul de note zilnice, uneori extrem de picante. 
Alteori întâmplări lipsite de orice interes. Nu sunt niște notații 
care să ne pună în lumină mai clar pe Borgii şi raporturile lor 
imediate vizavi de cultura de reprezentanţii Renașterii şi 
umanismului, care se găsesc atât a Roma cât și în alte state 
italiene. Cu siguranță că dacă Alexandru sau Cezar ar fi ştiut 
despre ziarul lui Burchard și mai ales despre cele notate în el, 
viața acestuia n-ar fi prețuit nici cât un fir de nisip. Însă jurnalul 
ținut de maestrul de ceremonii nu se afla sub vreun control. 

În afară de Burchard, la Roma mai exista un alt german 
care era la curent cu afacerile familiei. Acesta se numea Göritz de 
Luxemburg. În vremea papilor Iuliu al II-lea şi Leon al X-lea a fost 
favoritul academicienilor. Locuia într-o casă în forul lui Traian şi 
există probe care atestă că el i-a primit pe învățații umaniști care 
veneau din Imperiul german, la Roma. În 1498 venea la dânsul 
Reuchlin, entuziastul susținător al limbilor și textelor antice 
orientale. Mai târziu, poposeau la el Copernic, apoi Erasmus și 
Ulrich von Hutten, nefericitul cavaler-poet. Se mai spune că 
atunci când a venit la Roma, casa lui a fost deschisă și pentru 
Luther. Acest Goritz vizita adeseori pe Borgii la Vatican şi, 
cunoscând bine intimităţile acestora, a scris și el un jurnal, care 
din nefericire a fost distrus la 1527, cu prilejul prădării Romei de 


către soldaţii lui Carol Quintul. Atunci a pierdut și Goritz tot ce 


adunase în Cetatea Eternă. 

Alt umanist, Adrian Castelli de Corneto, era secretar al 
papei. Cunoștea tot ce se întâmpla în mijlocul acestei familii, dar 
în afară de actele oficiale, nu ne-a lăsat nimic despre Borgii. 

Fără îndoială că într-un fel sau altul, Borgii vor fi cunoscut 
marea dezvoltare a artelor și culturii, dezvăluite de forţa 
creatoare a marii mișcări a Renașterii şi umanismului. Multă 
vreme, raporturi bune sau cel puţin oficiale au existat între Borgii 
şi familiile Medici, Riario, Orsini, Cesarini, Farnese. La multe 
petreceri foarte „decoltate” date de tineri bogătaşi romani, de 
origine nobilă sau fii de mari bancheri, cum ar fi cei din familiile 
Masimi, Santa Croce, Altieri, Valle, Altoviti, Spanocchi sau 
Mariano Chigi, erau prezenți și tineri din familia Borgia. Mai ales 
în prima etapă a domniei lor. 

Trebuie menționat faptul că la Vatican au fost prezenţi 
câțiva pictori de valoare, despre care Vasari spune că au 
împodobit săli ale Vaticanului sau ale castelului Sant-Angelo. La 
Vatican au pictat Perugino și Pinturicchio. Ultimul ne-o prezintă 
pe Giulia în imaginea Mariei. Se poate vedea chipul lui Alexandru 
al VI-lea, excelent și realist realizat de Pinturicchio în frescele 
executate între anii 1493 şi 1494, în parlamentele suveranului 
pontif. Papa avea atunci 63 de ani. Multe gende despre familia 


Borgiilor, create între timp de partizanii papei, a devenit imagini 


pictate. Printre aceste legende, una consideră pe Alexandru al 
VI-lea drept învingătorul lui Carol al VIII-lea. Picturile în are 
regele francez a îngenuncheat şi prestat jurământ de credinţă și 
de ascultare şi alte scene cu Alexandru Borgia au dispărut. Una 
din ele îl reprezintă pe Alexandru al VI-lea despărţindu-se de 
Cezar, care pleca spre Neapole cu Carol al VIII-lea, ducând cu ei 
pe Djem. 

La Vatican au mai trăit temporar arhitectul Antonio di 
ISangallo şi marele sculptor florentin Antonio Pollajuolo. Dar 
personajul cel mai luminat care venea la Roma în 1496 era 
Michellangelo. Avea atunci 23 de ani şi era plin de speranțe. 
Desigur că el a fost impresionat de ruinele vechii Rome, de 
pasiunile furtunoase și chiar furioase care frământau fosta 
capitală a lumii, de viaţa libertină şi imorală a papei și a familiei 
lui. O epocă plină de forțe contradictorii: unele care împingeau 
societatea cu puteri uriașe înainte, altele care prindeau în 
avalanşa lor negativă crime şi imoralități de nedescris. Răul lua 
proporții imense. 

Tocmai de aceea se afirmă că Renașterea aducea cu dânsa 
mari şi indescifrabile probleme psihologice. Era o cultură şi o 
civilizație nouă, cu contraste izbitoare, pe care le reunea adeseori 
în mâna sau în mintea aceloraşi oameni. Virtuţile și viciile 


Renașterii şi-au mobilizat energiile pentru crearea frumuseţii, a 


spiritului nou, dar şi a puterii, gloriei şi crimei. Desigur că spiritul 
nostru se simte șocat la gândul că între zidurile Romei se găseau 
în acelaşi timp oameni ca Michellangelo, Copernic, Bramante, dar 
şi ca Alexandru al VI-lea sau Cezar Borgia. 

Oare grupul Pietă pe care îl termina marele Mchellangelo 
în anul 1499 nu va fi inspirat niciun gând bun celor din dinastia 
Borgia? Trebuie să constatăm că pontificatul lui Alexandru 
Borgia nu se înscrie în nicio acțiune de sprijinire a artelor și 
literelor, în plină desfăşurare în vremea lui. El n-a fost un Mecena 
ca papii Nicolae al V-lea, Sixt al IV-lea și mai ales Inocenţiu al 
VIII-lea. Restaurarea câtorva abside sau a unui plafon la două 
biserici nu poate fi considerată acțiune de cultură. 

Alexandru al VI-lea n-a continuat acțiunea lui Sixt al IV-lea 
de dezvoltare a artelor la Roma. Ar fi putut să acorde sume mari 
pentru lucrări de artă. Însă el avea nevoie de bani pentru acţiuni 
cu totul de altă natură. În loc să se ocupe de biserici sau 
construcţii civile, el a întărit fortărețe pentru Cezar. A plătit 
mercenari, a consolidat şi întărit castele sau a cumpărat arme, 
tunuri. Crearea unui stat nu se putea realiza fără fondurile 
acordate de papă. 

Singurele locuri ce i-au stat în permanentă atenţie au fost 
sălile de petrecere de la Vatican, unde Pinturicchio a pictat fresce 

Interesante. Printre ele se poate aminti grija „vicarului lui 
Hristos” de a eterniza pe concubina sa, Giulia Farnese, sub 
trăsăturile Fecioarei Maria. Se spune că urmașul lui Alexandru al 
VI-lea, papa Iuliu al - le-a a vrut să-şi schimbe locuința pe motiv 
că avea mereu sub ochi imaginea şi amintirea păcătosului de 
odinioară... 

Încercarea unor scriitori catolici de a dedubla persoana 
acestui papă nu se acordă cu realitatea. Pontif, tată sau om politic 
Alexandru al VI-lea Borgia a fost unul și același în toate situaţiile! 
Existenţa lui în fruntea bisericii a fost o cinică ironie şi derâdere 
față de orice ideal religios, față de ideea de umanitate, scumpă 
marii mișcări a Renașterii și umanismului. 

Un final mai puţin obișnuit: „Sfântul Borgia” şi niște 
concluzii amare 

Părerile generale despre Borgia sunt contradictorii. 
Ambasadorul venețian Giustiniani opina că Borgii nu au făcut 
atâta rău bisericii catolice şi creştinătăţii, cât mai ales Italiei. Ei au 
avut preocupări îndreptate mai mult în afara bisericii. Borgii au 
fost marcați cu semnul apostaziei, ceea ce pentru Renaștere nu 
însemna mare lucru. Luther şi discipolii săi, umanișştii germani, 
scriitorii calvini francezi au acuzat papalitatea de trădare a 
divinității. Catolicii, independenţii, Erasmus și Rabelais, scriitori 


italieni ca Machiavelli și Cellini n-au crezut că lipsa de demnitate 


a Borgiilor sau perversitatea lor să fi stricat prea mult 
contemporanilor sau bisericii catolice. Oamenii secolului al 
XV-lea erau prea obişnuiţi cu imoralitatea tiraniilor italiene, 
pentru a aduce acuzaţiile pe care le meritau Borgii. Căci ei au 
moștenit tradiții dubioase, pe care le-au ridicat pe culmi 
necunoscute. Ambiţiile lor au fost mari. Marea lor crimă politică a 
fost aceea de a fi apelat la puterile stârne pentru realizarea 
ambițiilor. Era marele atentat la libertatea naţională a Italiei şi 
aşa* înrobită Habsburgilor. Și altă dată papii chemaseră pe 
străini. Dar atunci era vorba de a restabili ordinea sau echilibrul 
între feudalii italieni sau cu statele vecine. Pentru despoți, 
responsabilitatea istorică are un caracter absolut. Întrucât 
domină egoismul lor, ei nu se pot scuza de violența opiniei sau 
pasiunii publice. Tocmai de aceea judecata istoriei afirmă că 
Borgii sunt de neegalat în infamie. Imoralitatea politică a tatălui 
era dublată de ambiția feroce a fiului, care a fost demonul. 
Probabil lui ar trebui să i se acorde partea cea mai mare din 
blestemata glorie a familiei Borgia. 

Uneori câte un nume ilustrează o întreagă epocă. Un astfel 
de nume este cel al familiei Borgia, care prin tată şi fiu a devenit 
un simbol al infamiei, cum este cel al lui Tiberiu pentru Roma 
epocii 


Imperiale (Gregorovius). Într-o perioadă atât de luminoasă 


din istoria aliei cum a fost cea a Renașterii și umanismului, 
domnia Borgiilor feduce destule pete negre în istoria papalității. 
Nicio judecată a vreunui reetător nu va putea vedea în Alexandru 
al VI-lea, care făcuse din mă mijlocul îndeplinirii dorințelor sale 
egoiste şi ale familiei lui, un prezentant pozitiv al epocii sale. 
Există bătălii care apar ca adevărate ómente hotărâtoare pentru 
soarta omenirii sau statelor, în timp cent ridicole sforțările lui 
Cezar Borgia de a cuceri câteva orășele liene pentru a-şi crea un 
principat. 

Tatăl, dotat cu frumoase trăsături fizice, dar cu urâte saturi 
de caracter, trebuia să moară de otravă. Crimele, furturile, adările, 
toate le-a făcut din instinctul egoist de a ridica pe culmile areţiei 
pe copiii săi bastarzi. A vândut Italia când francezilor, când 
paniolilor, de unde şi glasul plin de ură și mânie al lui Savonarola 
potriva acestui papă. 

Când se răspândea vestea morții lui Alexandru al VI-lea, la 
503, romanii au roit pe străzi cântând, veselindu-se ca la carnaval. 
În cuințele Borgiilor au năvălit cete de oameni şi le-au prădat. S-a 
rganizat un cortegiu funebru: un porc înjunghiat simboliza 
cadavrul lui Alexandru Borgia. Sicriul era deschis pentru ca 
veselia poporului să fie ai mare. Convoiul funebru era urmat de 
oameni din toate categoriile, a lipseau cerşetorii, femeile uşoare, 


vagabonzii. Un lepras își scrisese e frunte numele lui Cezar 


Borgia, iar o frumoasă cocotă blondă, urnele Lucreţiei. 

Prin fața cadavrului au trecut mulți și mulţi l-au scuipat, 
arzile elveţiene făcându-se a nu vedea. Femei n-au trecut să-l 
vadă. numai Giulia Farnese, auzind de moartea lui Alexandru al 
VI-lea, a şinat. Avea cu el trei sau patru copii. Poporul râdea, 
cânta, urla de ucurie. „Dracul l-a luat”, spuneau toţi. Tocmai pe 
şeful bisericii atolice. 

Coşciugul se arătase prea mic pentru monstrul umflat. 
Carnea fostului papă au îndesat-o groparii cu pumnif și cu 
picioarele. Ca să încapă între cele patru scânduri. 

Alexandru al VI-lea nu are niciun monument și nici măcar n 
mormânt. Papa Iuliu al II-lea, unul din urmașii și dușmanii 
Borgiilor, dispus să fie scoase resturile fostului papă din grotele 
Vaticanului şi să fie puse în biserica San Giacomo degli Spagnuoli, 
iar când aceasta s-a dărâmat, au fost trimise la Santa Maria di 
Monserrato, a doua biserică națională a Spaniei în Roma. Acolo 
mai zace şi astăzi, într-o ladă de lemn, ceea ce a mai rămas din 
oasele lui Alexandru al VI-lea Borgia, la un loc cu cele ale lui 
Calixt al III-lea. lar pe altă ladă este o inscripţie: Los guesos de 
dos Papas estân en caseta, y son Calisto y Alessandro VI, y cran 
Españoles. 

Judecata istoriei a fost nemiloasă, dar dreaptă cu întreaga 


familie Borgia. Aprecierea faptelor Borgiilor a fost foarte severă 
chiar din partea contemporanilor, deşi intervenise o largă 
relaxare a moravurilor publice și private, adusă de marele val al 
Renașterii. Cei doi Borgii, Alexandru şi Cezar, „au fost înfierați cu 
pecetea veșnicei infamii şi priviți ca un summum de depravare și 
ticăloşenie”, legendele despre această familie sunt din cele mai 
sinistre din toată istoria societății omeneşti. 

Desigur că judecata asupra lor este mai severă, pentru că ei 
ocupau un anume loc în societatea epocii. Au mai existat şi 
înainte și mai târziu papi pentru care nimeni n-a avut niciun 
respect, papi care au contribuit la ruina politică, materială şi 
morală a Italiei. Dar Alexandru al VI-lea şi familia lui i-au întrecut 
pe toţi. Crime au făcut şi alți tirani, istoria familiilor Visconti, 
Malatesta, Sforza, Baglioni fiind plină de sânge, pentru că ei nu-și 
puteau menține puterea decât prin trădare, violență, crimă. 
Caracterul înseşi tiraniei italiene împingea pe acești mici 
suverani spre acte imorale, criminale, chiar dacă se aflau pe 
tronul papal. Locul deosebit pe care se situează Borgii se 
datorează faptului că au săvârşit multe din sângeroasele și 
monstruoasele lor acțiuni în numele bisericii, bazându-se pe 
puterea ei spirituală, fără a mai vorbi de crimele făcute în numele 
necesităților de acaparare şi de guvernare laică, și fără a mai 


vorbi de mlaștina vieţii imorale în care s-au mișcat și activat. 


Papa Alexandru al VI-lea a şi fost calificat de mulți ca un 
„Antihrist” plasat pe tronul papal. 

A mai rămas ceva din neamul Borgiilor? 

Unul din nepoţii lui Alexandru al VI-lea, Francesco Borgia, 
fiul lui Juan. duce de Gândia, a fost șeful casei de vânătoare și 
intendent general al grajdurilor la curtea lui Carol Quintul (1516 
- 1555). Se spune că era îndrăgostit de regina Isabella a Spaniei. 
La moartea acesteia, în 1539, Francesco a renunţat la cele lumești. 
Curând intra în rândurile iezuiţilor şi devenea, la 1565, generalul 
ordinului iezuit. Acum se îndeplinea una din arzătoarele dorinţe 
ale familiei: unul ttin dinastia Borgiilor devenea sfânt! Era San 
Francesco Borgia. În fine se făcuse dreptate! Exista şi un sfânt, 
după merit, pentru ca tragi-comedia vaticano-bisericească a 
Borgiilor să aibă un final pe măsură! 

Apoi neamul Borgiilor s-a spulberat în cele patru vânturi. 
Dar numele lor a rămas ca unul de ocară, ca un vis chinuit și 
fantastic în istoria omenirii... 

GLOSAR ȘI NOTE 

I. Diplomaţi, agenți sau ambasadori - Majoritatea 
cercetătorilor au tras incluzia că patria diplomaţiei moderne esta 
Italia. Orașele-republici jin nordul și centrul Italiei, având un 
intens comerţ cu alte ţări, au creat servicii consulare. Prin 


secolele al XIV-lea și al XV-lea, ele au trimis jiplomaţi în diferite 


centre mai importante. Printre diplomaţii celebri ai rlorenţei au 
fost Dante, Petrarca, Boccacio, Machiavelli, Guicciardini. /eneţia a 
avut diplomaţi de seamă, ca Girolamo Marcelo, Contarini, 
Siustiniani. În vremea Borgiilor, statele italiene trimiteau 
ambasadori sau agenţi pe lângă curia papală. Ei aveau obligația 
să trimită guvernelor lor dări de seamă, știri, relazioni, care 
uneori erau zilnice. Ei redactau rapoarte propria manu. Mulţi 
dintre ei au făcut adevărate note clinice, Diareea, care împreună 
cu rapoartele (adunate în Diaspacci) ne jferă mărturii foarte 
importante asupra epocii. Numărul lor este foarte tare. 

N. Machiavelli: Arta de a guverna și armatele naţionale, edit. 
Biblioteca pentru toţi, nr. 958 - 959, Bucureşti f.a., 9 - 52, citat pp. 
13, 14. 

3. Bravi-Bandiţi, un fel de haiduci. 

4. Simonie - Vinderea sau cumpărarea de ranguri clericale. 
Cuvântul pornește de la legenda după care Simon Magul a cerut 
apostolilor „să-i vândă darul de a face minuni”. În Evul Mediu, 
papi, episcopi, abaţi, etc. cumpărau posturile, fiind acuzaţi apoi 
de simonie. 

Marrani - Evrei creștinați în Spania, iar morisci erau arabi 
creștinați. 

Recongiusta - Epocă istorică în formarea statului spaniol 


independent și înseamnă recucerire. E vorba de recucerirea și 


eliberarea Spaniei de sub stăpânirea arabilor, care începe la 
sfârşitul secolului al VIII-lea şi, cu întreruperi, se încheie în a 
doua jumătate a secolului al XIII-lea, când rămâne în stăpânirea 
maurilor numai provincia Granada, din sudul Spaniei (până la 
1498). În secolul al XIII-lea, ca urmare a Reconquistei, se 
formează cele trei state feudale iberice: Aragonul, Castilia și 
Portugalia. 

7. Ciaconius scrie: „Rodericus Lanzolis Borgia... Calixti 
exsorore nepos, gentilitiis insignibus et cognomine a Callisto 
avunculus donato...” 

8. Mai importante, se pot cita: Ollivier: Le pape Alessandre 
VI et les Borgia, Paris, 1870; Leonetti: Papa Alessandro VI 
secondo documenti e cartegi del tempo, Bologna, 1880; Cerri: 
Alessandro VI ei sua contemporanei; Clement de Verona: Les 
Borgia; Nemec: Alexander VI; I. Pastor - Civită catolică. 

9. G. Portigliotti: / Borgia, Alessandro VI, Cesare, Lucrezia, 
Milano, 1921 şi Les Borgia, Paris, 1927; M. Gilmore: The World of 
Humanism 1453.1517, New York, 1952; S.G. Lozinskiji: Istoria 
Papstra, Moscova, 1961-Potemkin și colab.: Istoria diplomaţiei, I, 
Bucureşti, 1962 ş.a. 

10. E vorba de regele Alfons al V-lea de Aragon şi Sicilia 
(1443 - 1458) El a cucerit Italia peninsulară (1435 - 1442), 


luând numele de Alfons rege al celor două Sicilii. 

11. Gonfalonier sau gonfanonier - Purtătorul steagului 
dreptăţii, adică este șeful justiției în republicile orășenești din 
Italia de nord şi centrală, în Evul Mediu. El era şeful signoriei şi 
conducea armata formată din orăşeni. Mai avea menirea de a 
asigura respectarea constituţiei (la care Florența purta 
denumirea de ordinamenti di ginstizia, decizii ale dreptăţii). 

12. Otrava cu termen - lată cum descrie alchimista 
secolului al XV-lea prepararea otrăvii: „iei ouă, le pui la fiert 
într-un vin acru până ce s-au amestecat și lichidul s-a evaporat, 
apoi iei gălbenuşurile acestor ouă şi le pui pe jăratec pentru ca 
ele să poată fi făcute praf și amesteci acest praf cu sucul lui 
Cataputic în felul unei unsori, apoi o pui pe foc, o usuci și o faci 
praf și aceasta ajunge. O drahmă din acest preparat provoacă 
moartea într-o lună, o jumătate în două luni, două mărimi în 15 
zile”. 

13. Iată textul lui Burchard care descrie „jocul castanelor”: 
În sero fecerunt coenam cum duce Valentinense în camera sua, în 
palatio apostolico, quinqaginta eretrices honestare, cortigiane 
nuncupataie, quae post coenam coreaverunt cum servitoribus et 
aliis ibidem existențibus, primo în vestibus suiș, deinde nudae. 
Post coenam posita fuerunt candelabru communica mense în 


candelis ardențibusper terram, et projecta ante candelabru 


castaneae quae meretrices ipsae super manibus et pedibus, 
nudae, candelabru pertranseuntes, colligebant, papa, duce et D. 
Lucreția sorore sua serico, paria caligarum, bireta et alia pro illis 
qi pluries dictas meretrices carnaliter agnoscerent: quae uerunt 
ibidem în aula publice carnaliter tractataie arbitrio praesentium, 
dona d'istributa victoribus. 

